
PRAEFATIO 


In  edendis  operibns  D.  Bonaventurae 
argumenlis  criticis,  testimoniis  praeserlim 
codicum,  innixi  plura  et  gravia  scripta  a  Do- 
ctore  seraphico  aliena  declaravimus,  inter 
quae  eminet  Speculum  B.  Mariae  Vh^- 
ginis  sive  Expositio  salutationis  angeli- 
cae.  Ut  desiderio  multorum  satisfiat,  novam 
opusculi  liuius  editionem  secundum  codi- 
cum  auctoritatem  paratam  hisce  offerimus 
praemissa  brevi  expositione  de  Specuii  au- 
clore  ac  utilitate,  necnon  de  editionis  huius 
ratione. 


VI  PKAEFATIO. 


I.  De  Speculi  B.  M.  V.  auctore. 

§  1.  Quis  sit  auctor?  —  Speculum 
B.  M.  V.  hucusque  inter  opera  D.  Bonaven- 
turae  locum  habuit;  at  iam  medio  aevo 
loannes  de  Turrecremata  et  Antonius  Bri- 
xiensis,  deinde  vero  Waddingus,  Alva,  Bo- 
nelli,  Sharalca  aliique  illud  fr.  Conrado  de 
Saxonia  attribuerunt,  quorum  sententiam 
lesiimonia  codicura  commendant,  ipsum  vero 
opus  clare  et  diserte  confirmat. 

1.  Ut  gradatim  procedamus,  primo  loco 
tempus  inspiciam.us,  in  quo  hber  compositus 
est.  Ipsum  saeculi  XIH.  esse  tum  nonnulli 
huius  teraporis  codices  indicant,  tura  verba, 
quae  in  leclione  XIV.  (pag.  201.)  leguntur: 
«  Prior  iMariae  misericordia  fuil  quam  exhi- 
buit,  dum  adhuc  viveret  in  raundo;  poste- 
rior  eius  raisericordia  esl  quara  iara  araphus 
quara  mille  ducentos  annos  exhibuildecaelo». 

2.  Si  ad  locum  originis  respiciraus,  no- 
tabile  omnino  est,  circa  centum  quadraginta 
codices  Speculi  esse  inventos  in  bibliothecis 

Germaniae,  Austriae,  Helvetiae,  Daniae,  ac 
vix  qulndecim  in  Italia,  Gallia  ac  Anglia; 
nnde  concludere  fas  est,  opusculum  in  Ger- 
mania  ortum  esse. 

3.  Ad  nomen  vero  auctoris  quod  atti- 
net,  notamus  primum,  inter  codices  a  nobis 
examinatos  longe  maiorem  partem  auctorem 
haud  nominare.  Duo  (saec.  XIV.)  nominant 
fr.  Aegidium  Romanum,  duo  (saec.  XIV.) 
B.  Albertum  M.,  decem  (inter  quos  duo  saec. 
XIV.)  S.  Bonaventuram,  septemdecim  vero 
(inter  quos  quatuor  sunt  saeculi  XIV.)  indi- 
cant  fr.  Conradum  de  Saxonia.  Unde  secun- 
dum  codicum  testimonium  de  solo  S.  Bona- 
ventura  et  fr.  Conrado  de  Saxonia  quaestio 
esse  potest. 

Quam  qnaestionem  soivit  ipsum  opuscu- 
lum.  In  lectione  enim  XIII.  (pag.  179.)  auctor 
dicit :  «  Sed  quia  de  hac  regina  disserui  in  Ser- 
mone  Astitit  regina  etc,  ideo  nunc  de  eius 
ingressu  disserendum  est»;  unde  iam  constat, 
auctorem  huius  sermonis  etiam  esse  Specuh 
auctorem.  Sermo  vero  Astitit,  qui  non  inve- 
nitur  jnter  sermones  D.  Bonaventurae,  est 

BCx 

primus  sermo  de  Assumtione  B.  M.  V.  in- 
ter  sermones  fr.  Conradi  de  Saxonia,  qui 
nobis  in  diversis  codicibus(l)  saeculi  XIV.  et 
XV.  sub  ipsius  nomine  exhibentur.  Cui  acce- 
dit,  quod  auctor  horum  sermonum  pluries  le- 
ctorem  remittit  ad  Specuhim,  et  quod  eaedem 
sententiae,  eadem  verba  S.  Scripturae  et  ss. 
patrum  in  utroque  libro  repetuntur. 

§  2.  De  auctoris  vita.  —  Quae  de 
auctoris  vita  invenire  potuimus,  ad  pauca 
reducuntur.  Si  primo  loco  codices  consuli- 
mus,  auctor  in  ipsis  nominatur  Conradus  de 


1)  Scilicet  1.  Admontii,  biblioth.  monaster.,  cod.  197. 
chart.  in  fol.  saec.  XIV.  —  2.  Assisii,  biblioth.  civitat., 
cod.  464.  membr.  saec.  XIV.  —  3.  Frideslarii  in  Hassia, 
biblioth.  ecclesiae  S.  Petri,  cod.  1.  in  8.  membr.  saec.  XIV. 

—  4.  Giessae,  biblioth.  univers.,  cod.  847.  chart.  in  fol.  saec. 
XV.  —  5.  Codex  biblioth.  Haftiiensis  (vide  infra  elenchum 
codicum).  —  6.  Leodii,  biblioth.  seminarii,  cod.  G.  20. 
chart.  et  membr.  saec.  XV.  ineunt.  —  7.  Lipsiae,  bi- 
blioth.  Paulina,  cod.  735.  membr.  in  4.  parvo  saec.  XIV. 

—  8.  Monachii,  biblioth.  regia,  cod.  14397.  (olim  Ra- 
tisbon.  S.  Emeran.  397.)  membr.  in  fol.  parvo  saec.  XIV. 

—  9.  Pragae,  biblioth.  capituli,  cod.  A.  CXIX.  chart.  in 
fol.  saec.  XA'.  —  10.  Taurini,  biblioth.  uuivers.,  cod.  D. 
IV.  15.  (olim  842.)  membr.  in  4.  saec.  XIV.  circa  medium. 

Saxonia  vel  Saxo;  codex  67.  bibliothecae 
academiae  Traiectensis,  qui  continet  ipsius 
sermones,  addit  de  Brunswick,  quo  patria 
ipsius  Brunopolis  [BraiinscJaveig^ ,  civilas 
praestantior  veteris  Saxoniae  inferioris,  in- 
dicatur.  Nomen  familiae  secundum  nonnullos 
codices  ipsi  fuit  Holzinger  {Holthniker  vel 
Holtnyklier),  cui  assentitur  loannes  de  Tur- 
recremata,  qui  in  tractatu  de  Veritate  con- 
ceptionis  B.  V.  dicit:  «  Fr.  Conradus  Saxo,  co- 
gnomento  Holxingarius,  in  opusculo  notabili 
et  devotissimo  super  Salutatione  angelica». 
Codices  pariter  testantur,  ipsum  fuisse 
ordinis  minorum  (ex.  gr.  codex  36.  biblio- 
thecae  civitatis  Erfordiensis,  codex  52.  d.  7. 
(213.)  bibhothecae  PP.  Benedictinorum  Vin- 
dobonae,  codex  Hafniensis  et  Oenipontanus 
n.  274.);  codex  Fulginatensis  insuper  ad- 
dit  iide  provincia  Saxoniae  ».  Quod  etiam 
ostendunt  ipsius  sermones,  inler  quos  pkires 
exstant  de  S.  Francisco  eiusque  translatione, 
de  S.  Antonio  Pat.  et  S.  Clara,  quorum  primus 
incipit :  «  Soror  nostra  es.  Verba,  quae  dixe- 
runt  Rebeccae  fratres  eius,  possunt  virgini 

Clarae  dicere  fralres  eius,  fratres  minores... 
Dicamus  ergo  nos  fratres:  Sorornoslra  es  ». 

Tandem  omnia  eius  scripta  magnam  pro- 
dunt  doctrinam  magnamque  pietalem  ipsique 
inter  fratres  minores  sui  temporis  et  patriae 
locum  principem  vindicant. 

Quodsi  iam  adimus  ordinis  chronica,  fa- 
cile  invenimus  quendam  fr.  Conradum  de 
Brunswick,  qui  tum  scientia  tum  auctoritate 
inter  fratres  provinciae  Saxoniae  saeculo  XIII. 
eminuit;  quare  minime  levitatis  arguemur, 
quod  huic  fr.  Conrado  Speculum  et  sermones 
dictos  attribuimus  (1).  Glassberger  plura  de 
ipsomemoriae  tradidit.Adannum  1243.  refert: 
«  Frater  quoque  Gotlfridus,  minister  Saxo- 
niae,  cum  annis  tribus  et  mensibus  allquot 
praefuissel,  in  hoc  Lugdunensi  capitulo  est 
absoiutus,  et  frater  Conradus  de  Brunopoli, 
Ilildesiensis  lector,  vicarius  est  institutus.  Et 
eodem  anno  in  capitulo  Hallensi,  in  Nalivi- 
tate  beatae  Virginis  celebrato,  idem'in  mi- 


1)  Peltier  (Bonav.,  Opera  omnia,  tom.  XIV.  pag.  XVI.) 
ipsum  confundit  cum  alio  fr.  Conrado  de  Saxonia,  qui  anno 
1284.  «  iuxta  moutes  Caspios  »  martyr  occubuit. 

nistrum  Saxoniae  est  electus  et  circa  festuin 
sancti  Martini  confirmatus.  Hic  in  pace  sibi 
per  antecessores  suos  acqaisita  provinciam 
in  disciplina  et  rigore  et  magna  maturitate 
et  observantia  ordinis  gubernavit,  et  cum 
praefuisset  annis  fere  sexdecim,  labore  fati- 
gatus  et  attaediatus  cum  multorum  fratrum 
dolore  et  cum  maxima  importuna  instantia 
obtinuit  cessionem  ».  Ad  annum  vero  1272. 
recurrit  sermo  de  ipso:  «  Anno  Domini  1272. 
—  inquit  —  in  capitulo  Magdeburgensi  ree- 
lectus  fuit  frater  Conradus  de  Brunopoli.  Qui 
provinciam  satis  religiose  rexit  aliquot  an- 
nis,  et  dum  iret  ad  capituium  Assisii,  tunc, 
id  est  anno  Domini  1279,  celebrandum,  Bo- 
noniae  infirmatus  passione  calculi  et  aliis  in- 
firmitatibus  obiit  (1)  ». 

§  3.  De  auctoris  operibus  aliis.  — 
Expedit,  ut  hoc  loco  catalogum  operum  fr. 
Conradi  addamus.  Primus  catalogus,  quem 
apud  Rodulphium  Tossinianensem  inveni- 
mus,dicit:  «Conradus  de  Saxonia  edidit  super 


1)  Cfr.  Analecta  Franciscana,  tom.  II.  pag.  69.  et  83. 

4  sententias,  snper  orationem  dominicam  li- 
brum  unum,  de  salutatione  angelica  librum 
unum,  sermones  de  tempore  librum  unum, 
sermones  pro  quadragesima  librum  unum, 
de  sanctis  librum  unum,  in  multos  Biblio- 
rum  libros  edidit  commentarios  ».  Sbaralea 
in  enumerandis  operibus  fr.  Conradi  omisit 
opus  super  sentenlias,  librum  super  oratio- 
nem  dominicam  et  commentarios  illos  in  S. 
Scripturam ;  nec  nos  borum  operum  alicubi 
vestigia  invenire  potuimus.  Libri  fr.  Conradi 
a  nobis  in  codicibus  inventi  sunt  hi : 

1.  Sermones  de  tempore,  quorum  pri- 
mus  incipit:  Emitte  manum  tuam  de  alto. 
Ecce,  carissimi,  sicut  naufragi;  ultimus 
vero :  Ascendit  Simon  Petrus  et  traxit 
rete  etc.  Pisces,  quos  Dominus  capi  vult. 

2.  Sermones  de  sanctis;  primus  de  S. 
Andrea  incipit:  Extendam  palmas  ad  Do- 
minum.  IIoc  verbum  Moysi  B.  Andreas; 
ultimus  vero  de  S.  Catharina:  Os  suum  ape- 
ruit  sapientiae.  Quomodo  aperiri  debeant. 

3.  Sermones  de  communi  sanctorum ; 
^xmm  de  duodecim  apostolis  incipit:  Duo- 

decim  fr^atres  uno  patre  geniti  siimus.  Duo- 
decim  frat^^es  sunt  duodecim  apostoli;  ul- 
timiis :  Merito  haec  patimur,  quia  peccavi- 
mus  in  fratrem  nostrum.  Quanta  adversa 
ecclesiam  isto  tempore  premant. 

De  codicibus  el  editionibus  horum  ser- 
raonum  plura  iam  dicta  sunt  in  tomo  IX. 
Operum  omnium  S.  Bonaventurae  pag.  XIH. 
et  XIV. 

4.  Quadragesimale ;  primus  sermo  in- 
cipit:  Tu  autem,  cum  ieiunas,  unge  caput 
tuum,  Matth.  6.  In  hoc  ieiunii  capite  ne- 
cessarium  nohis  est;  ultimus  vero:  Baiulans 
sihi  crucem  exivit  in  eum  qui  dicitur  Cal- 
variae  locum;  desinit  vero :  vulnerata  crura 
pendent. 

Fortasse  nostro  Conrado  etiam  Sermo- 
nes  ad  religiosos  attribui  possunt,  qui  inve- 
niuntur  in  codice  Senensi  anonymo  saec.  XIV. 
ineunt.,  cum  ibi  habeantur  insimul  cum  ahis 
fr.  Conradi  sermonibus  necnon  Specuio  B. 
M.  V. ;  quorum  primus  incipit :  Omnia  ho- 
neste  et  secundum  ordinem  fiant  in  vohis, 
II.  Cor.  12.  i46?  hoc,  carissimi,  vos  Domi- 


XIV  PRAEFATIO. 


nus  ad  ordinem  voccwit,  ut  secwidum  or- 
dinem  elc. ;  desinunt:  Si  quis  diligit  mun- 
dum,  non  est  caritas  Patris  in  eo,  quoniam 
omne,  quod  in  mundo  est,  aut  est  concu- 
piscentia  carnis  etc. 

Sbaralea,  qui  hunc  ultimnm  sermonum 
librum  omisit,  fr.  Conrado  attribuit  Con- 
cordanlias,  quae  sub  nomine  fr.  Conradi 
de  Alemannia  pluries  impressae  sunt  (cfr. 
Hain,  Repertorium  bibliographicum,  n.  5629. 
et  5630.);  hac  de  re  iudiciura  ferre  non  pos- 
sumus. 

n.  De  Speculi  utilitate. 

Beatissimam  Virginem  doctores  saeculi 
XIII.  in  suis  operibns  theologicis,  exegeticis, 
homileticis  magno  cum  amore  celebrarunt, 
nec  unus  fere  inter  illos  invenitur,  quin  Dei 
genilricera  suis  laudibus  raagnificaveril.  Fre- 
quentiores  fuerunt  comraentarii  super  Ave 
Maria;  in  quam  oralionera  exponendam 
ipsi  primi  inter  doctores  incubuerunt.  Haud 
ultiraum    locum   inter   hosce  coraraentarios 

occupat  Speculum  nostrum  B.  M.  V.  (1),  quod 
quanti  medio  aevo  aestimatum  sit,  tum  nu- 
merus  codicum  —  circa  150  —  tum  usus 
frequens  ipsius  apud  doctos  et  scriptores 
ostendit. 

In  18  lectionibus  auctor  offert  expositio- 
nem  piam  etingeniosam  salutationis  angelicae 
plenam  unctione  et  doctrina,  quae  ubique 
prodit  tenerae  devotionis  animum  in  beatam 
Virginem,  quae  abundat  solidis  gravibusque 
sententiis  ac  delectat  figuris  et  similitudinibus 
multiplici  ac  pulchra  varietate  propositis,  ita 
ut  «  vix  alius  libellus  hac  de  maleria  tractans 


1)  Habeutur  etiam  alia  illius  temporis  Specula  B.  M.  V., 
e.  gr.  Speculum  B.  M.  V.  fratris  Syhotonis  ord.  minorum 
(qui  fuit  minister  Austriae),  quod  incipit:  «  Ave,  Maria, 
gratia  plena,  benedicta  tu  in  mulieribus,  dixit  ad  Virgi- 
nem  angelus  de  caelo  transraissus  »  ;  et  desiuit :  «  et  fructus 
vester  maneat  vos  nunquam  aeternaliter  deserendo  » .  Aliud 
vero  Speculum  B.  M.  V.  anonymum  habetur  Erlangae,  bi- 
blioth.  univers.,  codd.  414.  et  571,  quod  incipit:  «  Absti- 
nentia  multiplex  fuit  in  beatissima  Maria  »  ;  et  desinit : 
«  Domino  in  cruce  moriente».  —  Cfr.  etiam  Hain,  Re- 
pertorium  bibliographicum,  num.  7349.  (est  Speculum  ser- 
monum  B.  M.  Virginis  fr.  Francisci  Michaelis  de  Insu- 
lis  0.  P.). 

invenialiir,  cui  omnes  isli  dotes  et  virtutes 
aeque  conveniant  (1)  ». 

Speciatim  auctor  in  S.  Scriptura  versa- 
tum  se  exhibet.  quam  continue  allegat,  in- 
genue  explicat  cuiusque  sensura  mysticum 
passim  proponit;  unde  accidisse  videtur,  quod 
plures  hunc  librum  S.  Bonaventurae  attri- 
buerunt,  quem  profecto  sapit  perspicua  et 
praegnans  lectionum  divisio,  a  cuius  gravi- 
tate  et  plenitudine  tamen  nonnullae  S.  Scri- 
pturae  explicationes  arcessitae  et  forte  cu- 
riosae  abscedunt. 

Fr.  Conradum  insuper  in  scriptis  ss. 
patrum  haud  peregrinum  fuisse,  tot  eorum 
verba  ab  ipso  suo  operi  inserta  ostendunt. 

Doctrina  ipsius  sensum  communem  theo- 
logorum  sui  temporis  exhibet,  quod  clare 
ostendit,  dum  de  conceptione  Virginis  in  le- 
ctione  XI.  (pag.  145.)  ait:  «  Quia  vero  beata 
Virgo  in  peccato  concepta  fuit,  sed  sine  peccato 
nata,  in  peccato  orta  non  fuit ;  hoc  est  conlra 


1)  Ita  Dr.   Stamm,    m   opere    « Dr.   Conrad    Martin, 
Bischof  von  Paderborn  »  (Paderboru  1892). 

illos  qui  ipsam  non  solum  sine  peccato  natam, 
sed  etiam  sine  peccato  conceptam  dicunt  «. 
Haud  dubium  est,  quin  fr.  Conradus 
abhinc  inter  tot  saeculi  XIII.  scriptores  ma- 
gna  cum  iaude  nominetur. 

III.  De  ratione  editionis  nostrae. 

Speculi  nostra  editio  finem  praecipue 
prosequitur  practicum.  Unde  primum  examen 
omnium  codicum,  qui  ad  nostram  notitiam  de- 
venerunt,  instituimus  ad  auctorem  invenien- 
dum  et  opusculi  integritatem  tuendam.  Quo 
facto,  aliquos  bonos  codices  selegimus,  quo- 
rum  subsidio  textum  editionis  Vaticanae  a 
multis  mendis  correctum  ad  primigeniam  for- 
mam  reducere  conati  sumus.  Lectiones  vero 
variantes  fini  nostro  practico  inhaerentes  in  iis 
sohs  locis  adiecimus,  in  quibus  pecuhares  ra- 
tiones  hoc  commendare  videbantur,  praeser- 
tim  cum  difficultates  maiores  textus  se  haud  of- 
ferrent  ac  raro  ipsius  substantiam  attingerent. 

Reslat,  ut  addamus  elenchum  codicum 

Specuh  necnon  editionum,  qui  nobis  noti  sunt. 

II 


XVIII  PRAEFATIO. 


Elenchus  codicum  (1). 

1 .  Admontii,  biblioth.  monast.  S.  Blasii  0.  S.  B., 
cod.  702.  membr.  in  4.  saec.  XIV.  fol.  2.  r. 

2.  Alhae  CaroUnae  (Karlsburg  in  Transsylvania), 
blblioth.  Balthyan,  cod.  K.  5.  111.  5.  chart.  in  fol. 
saec.  XV.  fol.  1.  r. 

3.  Altovadi,  biblioth.  monast.  ord.  Cislerciens., 
cod.  107.  membr.  in  8.  saec.  XIV.  fol.  I. 

4.  Basileae,  biblioth.  civiiat.,  cod.  A.  VIII.  36. 
chart.  in  8.  saec.  XV.  fol.   106.  r. 

5.  Bamhergae,  biblioth.  civitat.,  cod.  Q.  III.  24. 
in  fol.  saec.  XV. 

6.  Brugis,  biblioth.  civitat.,  cod.  150.  membr. 
in  8.  saec.  XIII.  et  XIV.  fol.  r.  —  7.  Ihid.,  cod.  294. 
membr.  in  4.  saec.  XV.  fol.  2. 

8.  Bruxellis,  biblioth.  regia,  cod.  2395-2410. 
membr    in  fol.  saec.  XV.  fol.  1.  v. 

9.  Colmariae  in  Alsatia,  bibliolh.  civitat.,  cod. 
chart.  in  fol.  saec.  XV.  fol.  1.  r. 

10.  Coloniae,  bibliolh.  seminarii,  cod.  XLVII. 
chart.  in  fol.  saec.  XV.  fol.  122.  r. 

1 1 .  Cremifani,  biblioth.  monast.  ord.  S.  Bened., 
cod.  49.  chart.  in  fol.  saec.  XV.  fol.  275.  r.  —  12.  Ibid., 


1)  Qua  occasione  gratias  agimus  directoribus  biblioth. 
Erlangensis  et  Leodiensis,  necnon  P.  Heriberto  Holzapfel 
convent.  Monacensis  pro  notitiis  benigne  nobis  transmissis. 


PRAEPATIO.  XIX 


cod.  152.  chart.  in  fol.  saec.  XV.  fol.  266.  r.  —  13. 
Ibid.,  cod.  211.  charf.  in  fol.  saoc.  XIV.  et  XV.  fol. 
49.  r.  —  14.  Ibid.,  cod.  280.  membr.  in  8  saec.  Xlil. 
et  XIV.  fol.  57.  r.  Speculum  est  saec.  XIV.  ante 
medium. 

15.  Darmstadii  in  Germania,  bibliotii.  duc.il., 
cod.  274.  in  fol.  saec.  XV.  fol.  1M.  r.  —  16. 
Ibid.,  cod.  747.  membr.  in  4.  saec.  XII.  et  XIV. 
fol.  129.  r.  Speculum  esl  saec.  XIV.  —  17.  Ibid., 
cod.  796.  chart.  in  4.  saec.  XV.  fol.  2.  r.  — 
18.  Ibid.,  cod.  2678.  membr.  in  8.  saec.  XIV. 
fol.   I.  r. 

19.  Diisseldorpii,  archiv.  regium,  cod.  C.  18. 
chart.  in  4.  saec.  XV.  fol.  1.  r.  —  20.  Ibid.,  cod.  B. 
39.  chart.  in  8.  saec.  XV.  fol.  26.  r. 

21.  Eichstadii,  biblioth.  seminarii,  cod.  415. 
chart.  in  fol.  saec.  XV.  fol.  107.  r. 

22.  Einsiedeln  in  Hefvetia,  biblioth.  monast.,  cod. 
213.  chart.  in  fol.  binis  column.  cxarat.  saec.  XV.  fol. 
168.  r. 

23.  Erfordiae,  bibliolh.  monast.  ss.  apost.  Petri 
et  Pauli,  cod.  mss.  49. 

24.  Francofifrti  ad  Moenum,  biblioth.  civilat,, 
cod.  163.  membr.  in  8.  saec.  XIV.  fol.  64.  r. 

25.  Fribnrgi  in  Brisgovia,  biblioth.  univcrs.,  cod. 
94.  chart.  in  8.  (olim  Praedicat.  Friburgens.)  binis 
column.  exaralus  saec.  XIV. 

26.  Fulginei,  biblioth.  communal.,  cod.  chart.  in 
12.  saec.  XV.  fol.  1. 


XX  PRAEFATIO. 


27.  Gandavi, .hihWolh.  d.  Francisci  Vergauwen 
senatoris  (olim  S.  lacobi  Leodiens.),  cod.  membr., 
in  4.  saec.  XIV.  fol.   139.  r. 

28.  Gedani  (Danzig)  in  Germania,  biblioth.  S. 
Mariae,  cod.  progress.  10.  in  scrin.  55.  in  fol.  saec. 
XV.  foj.  48.  r.  —  29.  Ibid.,  biblioth.  univers.,  cod.  87. 
in  scrin.  283.  chart.  in  fol.  saec.  XIV.  et  XV.  fol.  r. 
non  numerato. 

30.  Giessae,  biblioth.  univers.,  cod.  mss.  N.  721. 
(olim  S.  Mariae  in  Biitzbach)  chart.  in  fol.  saec.  XV. 
fol.  158.  V.  —  31.  Ibid.,  cod.  mss.  N.  807.  chart.  in 
4.  saec.  XV.  (olim  S.  Mariae  in  Butzbach)  fol.  180.  r. 

—  32.  fbid.,  cod.  mss.  N.  847.  chart.  in  fol.  saec. 
XV.  (olim  S.  Mariae  in  Butzbach)  fol.  316.  r. 

33.  Graccii  (Graz)  in  Austria,  biblioth.  univers., 
cod.  593.  chart.  in  fol.  saec.  XIV.  et  XV.  fol.  r.  non 
numcrato.  Speculum  est  saec.  XV.  —  34.  Ibid.,  cod. 
604.  chart.  in  fol.  saec.  XV.  fol.  v.  circa  medium 
volmninis.  —  35.  Ibid.,  cod.  633.  chart.  in  fol.  saec. 
XV.  fol.  1 1 .  r.  —  36.  Ibid.,  cod.  654.  chart.  in  fol. 
saec.  XV.  fol.  non  numeralo.  —  37.  Ibid.,  cod.  985. 
chart.  in  4.  saec.  XV.  fol.  non  numerato.  —  38.  Ibid., 
cod.  942.  chart.  in  4.  saec.  XV.  fol.  r.  non  numerato. 

—  39.  Ibid.,  cod.  1047.  membr.  in  4.  saec.  XIV. 
fol.  non  numerato.  —  40.  Ibid.,  cod.  1461.  membr. 
in  8.  saec.  XIV.  fol.  I.  r.  —  41.  Ibid.,  cod.  1434. 
mcmbr.  in  4.  saec.  XIV.  fol.  r.  non  numerato. 

42.  Gripswaldiae,  biblioth.  univers.,  cod.  VI. 
b.  E.  87.  chart.  saec.  XV.  fol.  r.  non  numerato. 


PRAEFATIO.  tXl 


43.  Hafniae  in  Dania,  cod.  63.  membr.  in  fol. 
saec.  XIV.  exeunt.  (ex  mss.  bibliolh.  Thottianae)  fol. 
196.  r.  (I). 

44.  Hallae,  bibliolh.  univers.,  cod.  theol.  y.  c.  2. 
membr.  in  4.  saec.  XiV.  fol.  86    v. 

45.  Hannoverae.  bibliolh.  civitai.,  cod.  theol. 
n.  CLXXXIV.  chart.  in  fol.  saec.  XV.  fol.  r.  non 
numerato. 

46.  Herbipoli  in  Bavaria,  biblioth.  univers.,  cod. 
mss.  q.  66.  chart.  in  4.  saec.  XV.  fol.  178.  r. 

47.  Jn  Monte  angelorim  (Engelberg)  in  Helve- 
tia,  biblioth.  monast,,  cod.  II.  25.  charl.  in  fol.  saec. 
XV.  fol.  121.  r. 

48.  Lambaci,  bibliolh.  monast.  ord.  S.  Benedicti, 
cod.  111.  chart.  in  fol.  saec.  XV.  fol.  359.  r.  — 
49.  IbicL,  cod.  249.  chart.  in  4.  saec.  XV. 

50.  Lauduni,  biblioth.  civitat.,  cod.  294/294. 
membr.  in  12.  saec.  XiV.  fol.  137. 

51.  Leodii,  biblioth.  seminarii,  cod.  6.  N.  2.  chart. 
in  4.  min.  saec.  XV.  fol.  116.  r. 

52.  Lipsiae,  biblioth.  Paulina,  cod.  487.  membr. 
in  4.  saec.  XIV.   et   XV.   fol.  v.   —   53.  Ibid..  cod. 


1)  Hic  codex  Speculo  addit  sequentem  longam  oratio- 
ncm :  «  Mentem  et  oculos  pariter  cum  manibus  ad  te,  Ma- 
ria,  regina  mundi,  attollimus...  in  vinculis  caritatis  astricti 
unus  cum  Christo  spiritus  efficiamur,  praestante  Domino 
nostro  lesu  Christo»,  quae  non  est  aliud  nisi  sermo  pa- 
negyr.  Egberti  de  B.  M.  V.  (inter  opera  Bernardi;  Migne, 
Patr.  Lat.   184,   1009  seqq.). 

555.  membr.  in  fol.  parvo  saec.  XIV.  fol.  26.  r.  — 
54.  Ibid.,  cod.  640.  membr.  in  8.  saec.  XIV.  fol.  1.  r. 

—  55.  Ibid.,  cod.  663.  membr.  in  8.  fol.  r.  —  56. 
Ibid.,  cod.  820.  membr.  in  fol.  saec.  XIV.  fol.  1.  r. 

—  57.  Ibid.,  cod.  864.  membr.  in  8.  saec.  XIV.  fol.  r. 

—  58.  Ibid.,  cod.  1530.  charl.  in  fol.  saec.  XV.  fol. 
52.  r. 

59.  Mellicii,  biblioih.  monast.,  cod.  B.  18.  chart. 
in  fol.  saec.  XV.  fol.  165.  r.  —  60.  Ibid.,  cod.  0.  18. 
chart  in  4.  saec.  XV.  fol.  90.  v.  —  61.  Ibid.,  cod. 
N.  10.  chart.  in  4.  saec.  XV.  circa  finem  voluminis 
sunt  excerpta  quaedam  ex  Speculo. 

62.  Moguntiae,  biblioth.  civital.,  cod.  Carlh.  1 17. 
(progress.  LXXII.)  chart.  in  fol.  saec.  XV.  fol.  1.  r. 

—  63.  Ibid.,  cod.  Carth.  493.  (progress.  CCLXXIV.) 
membr.  in  8.  saec.  XIII.  et  XIV.  fol.  1.  r. 

64.  Monachii,  bibliolh.  regia,  cod.  69.  in  fol. 
saec.  XV.  foi.  128.  —  65.  Ibid.,  cod.  343.  chart.  in  8. 
saec.  XV.  fol.  1.  r.  —  66.  Ibid.,  cod.  3122.  (olim  And. 
122.)  chart.  in  4.  saec.  XV.  fol.  13.  v.  —  67.  Ibid., 
cod.  4349.  (olim  Aug.  S.  Ulr.  49.)  chart.  in  fol.  saec. 
XV.  fol.  1.  r.  —  68.  Ibid.,  cod.  4701.  (olim  Bcned. 
201.)  chart.  in  fol.  saec.  XV.  fol.  68.  r.  in  modo 
schematis.  —  69.  Ibid.,  in  eodem  codice  fol.  274.  r. 

—  70.  Ibid.,  cod.  4728.  (olim  Bened.  228.)  chart.  in 
fol.  .saec.  XV.  fol.  90.  r.  —  71.  Ibid.,  cod.  4774. 
(olim  Bened.  274.)  chart.  in  4.  saec.  XV.  fol.  100.  r. 

—  72.  Ibid.,  cod.  6031.  (olim  Ebers.  231.)  membr. 
in  8.  saec.  XII-XIII-XIV.  fol.  1.  r.  Speculum  est  saec. 

XIV.  ante  mediiim.  —  73.  Ibid.,  cod.  7777.  (olim 
Ind.  377.)  membr.  in  L  saec.  XIV.  fol.  76.  r.  — 
74.  Ibid.,  cod.  8893.  (olim  Franc.  Monac.  193.)  ciiart. 
in  fol.  saec.  XV.  foi.  196.  r.  —  75.  Ibid.,  cod.  8978. 
(olim  Franc.  Monac.  278.)  chart.  in  4.  saec.  XV.  fol. 

89.  r.  —  76.  Ibid.,  cod.  9600.  (olim  Ob.-Alt.  100.) 
membr.  in  8.  saec.  XV.  fol.  135.  r.  —  77.  Ibid., 
cod.  9609.  (olim  Ob.-Alt.  109.)  membr.   in   8.  saec. 

XIV.  fol.  109.  r.  —  78.  Ibid.,  cod.  11425.  (olim  Poll. 
125.)  chart.  in  fol.  saec.  XV.  fol.  60.  r.  —  79.  Ibid., 
cod.  11450.  (olim  Pollingan.  150.)  chart.  saec.  XV. 
fol.  180.  r.  —  80.  Ibid.,  cod.  mss.  11726.  (olim  PoU. 
426.)  chart.  in  4.  saec.  XV.  fol.  1 24.  r.  —  8 1 .  Ibid., 
cod.  11748.  (olim  Poll.  448.)  chart.  in  4.  saec.  XV. 
fol.  215.  r.  —  82.  Ibid.,  cod.  1 1921.  (olim  Poll.  621.) 
chart.  in  8.  saec.  XIV.  exeunt.  fo!.  1.  r.  —  83.  Ibid., 
cod.  17851.  (olim  Staingad.  51.)   chart.   in   8.  saec. 

XV.  et  XVI.  fol.  1.  —  84.  Ibid.,  cod.  18405.  (olim 
Teg.  405.)  chart.  in  fol.  saec.  XV.  fol.  117.  r.  — 
85.  Ibid.,  cod.  18588.  (olim  Teg.  588.)  chart.  in  4. 
saec.  XV.  fol.  2.  v.  —  86.  Ibid.,  cod.  18668.  (olim 
Teg.  668.)  membr.  in  4.  saec.  XIV.  exeunt.  fol.  49.  r. 
—  87.  Ibid.,  cod.  21412.  (olim  Weiarn.  12.)  chart. 
in  fol.  saec.  XIV.  et  XV.  fol.  141.  r.  —  88.  Ibid., 
cod.  23446.  (olim  ZZ.  446.)  membr.  in  8.  saec.  XIV. 
ineunt.  fol.  1.  —  89.  Ibid.,  cod.  24810.  (olim  ZZ. 
1810.)  chart.  in  4.  saec.  XIV.  et  XV.  fol.  11.  r.  — 

90.  Ibid.,  cod.  26307.  Q.  M.  7.  membr.  in  fol.  saec. 
XIV.  fol.  13.  r. 

91.  Neapoli,  biblioth.  national.,  rod.  VII.  A.  3S. 
membr.  in  8.  saoc.  XIV.  et  XV.  fol.  \. 

92.  Neoburgi  prope  Vindobonam,  biblioth.  mo- 
nast.,  cod.  .^76.  clmrt.  in  fol.  saec.  XV.  fol.  1.  r. — 
93.  Ihid.,  cod.  1075.  membr.  in  4.  saec.  XIV.  fol.  I.  v. 

91.  Novimbevgae,  biblioth.  civitat.,  cod.  Cent.  IV. 
n.  20.  chart.  in  foi.  saec.  XV.  fol.  49.  v. 

9o.  Oeniponte,  bibliolh.  univers.,  cod.  27  i. 
membr.  in  fol.  saec.  XIV.  fol.  205.  r.  —  96.  Ibid., 
cod.  636.  chart.  in  4.  saec.  XV.  fol.  26.  r.  —  97. 
Ibid.,  biblioth.  patrum  ord.  Praemonslr.  in  Wilten, 
cod.  XV'.  cliarl.  in  fol.  signat.  XXXII.  A.  II.  fol.  I.  r. 

98.  Olomucii,  biblioth.  regia,  cod.  mss.  II.  B. 
15.  chart.  in  fol.  saec.  XIV.  et  XV.  fol.  r.  non  nu- 
merato.  —  99.  Ibid.,  cod.  189.  membr.   in    4.  saec. 

XIV.  fol.  39.  r.  —   100.  Ibid.,  cod.  243.  membr.  in 
4.  saec.  XIV.  fol.   I.  r. 

101.  Oxoniae,  biblioth.  Bodleiana,  cod. 52.  membr. 
in  4.  min.  saec.  XIV.  fol.  75.  r.  —  102.  Ibid.,  museum 
Briltanic,  cod.  15835.  membr.  in  8.  saec.  XIV.  fol.  2. 

103.  Parisiis,  biblioih.  national.,  cod.  18135. 
chart.  in  8.  saec.  XIV.  fol.  I.  r. 

104.  Posonii  (Pressburg)  in  Hungaria,  bibliolh. 
capituli,  cod.  87.  membr.  in  fol.  saec.  XIV.  fol.  109.  v. 

105.  Pragae,  biblioth.  univers.,  cod.  IV.  X.  D. 
13.  membr.  in  fol.  saec.  XIV.  fol.  3.  r.  —  106.  Ibid., 
cod.  XII.  A.  II.  chart.  in  fol.  saec.  XIV.  fol.  25.  r. 
—  107.  Ibid.,  cod.  XIV.  H.  30.  membr.  in  12.  saec. 

XV.  fol.  50.  V.  —   108.  IbUl.,  bibliolh.  capiluli,  cod. 

N.  XLIIl.  membr  in  4.  mngno  saec.  XIV.  fol.  r.  non 
numcrato.  —  109.  Ibid.,  cotl.  F.  LXVl.  membr.  in  4. 
saec.  XIV.  Sunt  sermones  desumti  et  abbreviali  ex 
Speculo  B.  M.  V. 

110.  liegimontii ,  biblioth.  regia,  cod.  1206. 
membr.  in  4.  saec.  XIII.  et  XIV.  fol.   120.  v. 

111.  Romae,  biblioth.  Vaticana,  cod.  Borg.  93. 
in  4.  saec.  XIV.  fol.  r.  —  112.  Ibid.,  cod.  1288. 
membr.  in  4.  saec.  XIV.  fol.  66. 

113.  Bothomagi,  biblioth.  civilat.,  cod.  A.  364. 
membr.  in  8.  saec.  XIII.  fol.  CXI.  r. 

114.  Saliaburgi,  biblioth.  S.  Petri,  cod.  b.  X. 
18.  chart.  in  fol.  saec.  XV.  fol.  r. 

113.  Sancti  Floriani,  biblioth.  monasl.  canonic. 
regularium,  cod.  XI.  97.  chart.  in  fol.  saec.  XIV. 
fol.  156.  v.  —  116.  Ibid.,  cod.  XI.  104.  chart.  in 
fol.  saec.  XV.  fol.  243.  r.  —  117.  Ibid.,  cod.  XI.  333. 
chart.  in  fol.  snec.  XIV.  et  XV.  fol.  216.  r. 

1 1 8.  Sancti  Galli,  biblioth.  monast.,  cod.  779. 
chart.  in  4.  saec.  XV.  pag.  3.  —  119.  Ibid.,  cod. 
1060.  chart.  in  4.  saec.  XV.  fol.  337.  —  120.  Ibid., 
cod.  1069.  chart.  in  fol.  saec.  XV.  fol.  205.  r. 

121.  Sancti  Pauli  in  Carinthia,  biblioth.  monast., 
cod.  hospit.  155.  chart.  in  fol.  magno  saec.  XV.  fol.  153. 

122.  Schlettstadii  in  Alsatia,  bibliolh.  civitat., 
cod.  1109.  chart.  in  fol.  saec.  XV.  fol.  254.  r.  — 
123.  Ibid.,  cod.  1134.  chart.  in  fol.  saec.  XV.  fol. 
219.  r.  —  124.  Ibid.,  cod.  1153.  chart.  in  fol.  min. 
saec.  XV.  fol.  r. 

125.  Seitensleitcn  in  Auslria,  biblioth.  monast., 
cod.  CCLXXII.  chart.  in  fol.  saec.  XIV. 

126.  Senis,  biblioth.  civitat.,  cocl.  G.  IX.  19. 
membr.  in  4.  saec.  XIV. 

127.  Stralsundae,  biblioth.  civitat.,  cod.  theol. 
18.  membr.  in  fol.  saec.  XV.  fol.  2.  r. 

128.  Stutgardiae,  biblioth.  regis  privala,  cod. 
dogmat.  45.  charl.  binis  column.  exaratus,  saec.  XV. 
fol.  37.  r. 

129.  Taurini,  biblioth.  univers.,  cod.  D.  VI.  19. 
(olim  1121.)  membr.  in  8.  saec.  XIV.  fol.  II.  r. 

130.  Traiecti  ad  Rhenum,  biblioth.  academiae, 
cod.  120.  S.  E.  saec.  XV.  fol.  r.  —  131.  Ibid.,  cod. 
256.  S.  E.  mcmbr.  in  4.  saec.  XV.  fol.  r. 

132.  Treviris,  bibliolh.  civitat.,  cod.  60.  (630.) 
chart.  in  4.  saec.  XV.  (olim  S.  Mariae  ad  martyres). 

133.  Vindohonae,  biblioth.  monast.  S.  Crucis, 
cod.  218.  membr.  in  fol.  saec.  XIV.  fol.  130.  v.  — 
134.  Ibid.,  biblioth.  palatina,  cod.  mss.  1026.  mcmbr.. 
in  4.  saec.  XIV.  fol.  v.  non  numerato.  —  135.  Ibid., 
cod.  1353.  membr.  in  4.  saec.  XIII.  exeunt.  et  XIV. 
ineunt.  fol.  53.  r.  —  136.  Ibid.,  cod.  1575.  membr.  in  4. 
saec.  XIV.  fol.  42.  r.  —  137.  Ibid.,  cod.  3808.  chart. 
in  4.  saec.  XV.  fol.  229.  r.  —  138.  Ibid.,  cod.  3993. 
chart.  in  fol.  saec.  XV.  fol.  135.  v.  —  139.  Ibid.,  cod. 
4228.  charl.  in  fol.  saec.  XV.  fol.  133.  r.  —  140. 
Ibid.,  cod.  4402.  chart.  in  fol.  saec.  XV.  fol.  1 15.  v. 

141.  Voravii  (Vorau),  biblioth.  canoniae,  cod. 
CCLXl.  chart.  in   fol.  saec.  XV.   fol.  1.  r.  —    142. 

Ibid.,  cod.  CCLXXXV.  chart.  et  membr.  in  4.  saec. 
XIV.  et  XV.  fol.  83.  r.  Speculum  est  saec.  XV. 

143.  Wismariae,  biblioth.  ducal.,  cod.  Q.  48. 
chart.  in  4.  saec.  XV.  fol.  135.  r. 

144.  Wolfenbutae,  biblioth.  ducal.,  cod.  401. 
(Helmst.)  chart.  in  fol.  saec.  XIV.  et  XV.  fol.  216.  r. 

145.  Wratislaviae,  biblioth.  univers.,  cod.  I. 
class.  35.  chart.  in  8.  saec.  XV.  fol.  55.  r.  Est  tantum 
schema.  —  146.  Ibid.,  cod.  I.  class.  217.  chart.  in  fol. 
saec.  XV.  fol.  245.  r.  —  147.  Ibid.,  cod.  I.  class.  n. 
266.  chart.  in  fol.  saec.  XV.  fol.  230.  r.  —  148.  Ibid., 
cod.  I.  class.  n.  286.  chart.  in  fol.  saec.  XV.  fol.  8.  v. 

149.  Zwettl  in  Austria,  bibiioth.  monast.  ord. 
Cisterciens.,  cod.  378.  membr.  in  8.  saec.  XIV.  (1). 

Ad  quos  adhuc  acceduni  sequentes  codi- 
ces,  quibus  in  textu  emendando  usi  suraus : 

1.  Tuderti,  biblioth.  civit.,  cod.  n.  147.  membr. 
saec.  XiII.  —  Signatur  A. 

2.  Monachii,  bibliolh.  regia,  cod.  lat.  n.7976.  (olim 
Kaisersh.  76.)  membr.  in  4.  saec.  XIV  —  Signatur  B. 

3.  Ibidem,  cod.  8213.  (olim  Metten.  13.)  membr. 
in  8.  saec.  XIV.  —  Signatur  C. 


1)  Praeterea  Sbaralea,  Supplement.  etc,  pag.200.  col.  I., 
nominat  cod.  biblioth.  S.  Franc.  Utinens.  et  Peltier,  tom. 
XIV.  pag.  XV.,  cod.  biblioth.  monast.  Dunens.  et  monast. 
Alnens.  in  Belgio  ord.  Cisterc.  et  cod.  biblioth.  monast. 
Halberstadii  in  Saxonia  ord.  min.  recollect. 


XXVIII  PEAEFATIO. 


Praeter  editiones  Operuin  omnium  S.  Bo- 
navenlurae  Speculum  quoque  separalim  pro- 
diit  cum  uno  alterove  Ser.  Doctoris  opusculo : 

1 .  Augustae  Vindelicorum  an.  1 476. 

2.  Ibidem.  an.  1477. 

3.  Venetiis  an.  1304. 

In  editione  Basileensi  an.  1506.  habe- 
tur  in  lingua  germanica.  Nostris  vero  tem- 
poribus  lingua  gallica  editum  fuit  a  Ber- 
tbaumier,  Paris,  Vives  1854.  Episc.  Conra- 
dus  Martin  propria  versione  illud  in  linguam 
germanicam  translulit  in  suo  libro  «  Das 
Ave  Maria  fiir  fromme  Marienverebrer.  Nach 
dem  Marienspiegel  des  h.  Bonaventura  frei 
bearbeitet  »,  Mainz  1865.  Tandem  in  lin- 
guam  italicam  versum  fuit  a  Ferdinando 
Apollonio,  Venetiis  1877. 

«  Eia  ergo,  benignissima  domina  mea 
Maria,  exiguum  munus,  quod  dat  tibi  pauper 
amicus,  accipito  placide  »  (Prologus  pag.  6.). 

Ad  Claras  Aquas,  die  26  nov.  1903. 

PP.  EDITORES. 

ipeculum 

B.  MARIAE  VIRGINIS 


IPIROILOOTJS. 


^ 


'AQ^uomam,  ut  ait  beatus  Hieronymus  (1), 
«  nulli  dubium  est,  quin  totum  ad  gloriam  lau- 
dis  Dei  pertineat  quidquid  digne  genitrici  suae 
impensum  fuerit»:  ideo  ad  laudem  et  gloriam 
Domini  nostri  lesu  Christi  aliqua  de  laude  et 
gloria  gloriosissimae  matris  eius  promere  cupiens, 
dulcissimam  eiusdem  matris  eius  salutationem 
pro  materia  assumere  dignum  duxi.  Sed  certe  ad 
hoc  opus  nimiam    omnino    fateor  meam  esse  in- 


1)  Epist.  9.  ad  Paul.  etEustoch.  (inter  opera  Hierou.)  u.  4. 

1 

sufficientiam  propter  nimiam  materiae  tantae  in- 
comprehenslhiUtatem,  propter  nimiam  scicntiae 
meae  teniiitatcm,  propter  nimiam  linyuae  meae 
ariditatem,  propter  nimiam  vitae  meae  indigni- 
tatem  et  propter  nimiam  personae  laudandae 
laudem  et  laudahilitatem. 

Quis  namque  materiam  illam  incomprehen- 
sihilem  esse  dubitat,  de  qua  sanctus  Hierony- 
mus  (1)  ea  quae  sequuntur,  dicere  non  dubitat? 
«  Quod  natura,  inquit,  non  liabuit,  ususque  ne- 
scivit,  ignoravit  ratio,  mens  non  capit  humana, 
pavet  caelum,  stupet  terra,  creatura  etiara  omnis 
miratur  caelestis,  lioc  totum  est,  quod  per  Ga- 
brielem  Mariae  divinitus  nuntiatur  et  per  Chri- 
stum  adimpletur.  Qua  de  causa,  de  tali  tantaque 
me  loqui,  indignum  fateor(2)».  —  Item,,  quo- 
modo  scientia  mea  tenuissima  et  mens  mea  ob- 
scurissima  dignas  Mariae  laudes  excogitare  suffi- 
ciat,  cum  in  his  ille  illuminatae  mentis  Ansel- 
mus  deficiat  ?  Ait  (3)  enim  sic :  «  Lingua  mihi 
deficit,  quia  mens  non  sufficit,  domina.  Domina, 
omnia    intima    mea    sollicita    sunt,  ut  tantorum 


1)  Loc.  cit.  n.  5. 

2)  Textus  originalis  habet  tantaque   loqui,  nie  indi- 
gnum  fateor. 

3)  Orat.  52.  (alias  51.)  in  initio. 

benoficiorum  tibi  gratias  oxsolvaiit ;  sed  nec  cogi- 
taro  possura  dignas  et  pudet  proferre  non  dignas  ». 
Beatus  quoque  Augustinus  (1)  Mariara  alloquens 
ait:  «  Quid  dicara  de  te  pauper  ingenio,  cura  de 
te  quidquid  dixero  rainor  laus  est,  quara  dignitas 
tua  raeretur  »?  —  Item,  quoraodo  Ungua  mea 
rudlssima,  quoraodo  interpretativa  raea  aridis- 
siraa  in  enarrandis  Mariae  laudibus  non  deficiat, 
cura  in  his  ille  disertissiraae  linguae  Augustinus 
non  sufficiat?  Ait  (2)  enira  :  «  Quid  nos  tantilli, 
quid  actione  pusilli,  in  laudibus  Mariae  refere- 
raus,  cum  omniura  nostrura  raerabra  si  in  linguas 
verterentur,  eara  laudare  nuUus  sufficere  valo- 
ret»?  —  Itera,  cum  non  sit  speciosa  laus  in  ore 
peccaforis  (3),  quoraodo  ego  raiser  peccator  honio, 
quoraodo  ego  indignissimae  vitae  horauncio,  lau- 
des  Mariae  audeara  sonare,  cum  in  his  illura  di- 
gnissiraae  vitae  Hieronyraura  audiara  trepidare? 
Sic  naraque  dicit(4):  «  Timeo  satis  et  valde  pcr- 
timesco,  dum  vestris  cupio  parere  profectibus, 
ne  forte  sicut  improbus,  ita  et  indignus  laudator 


1)  Scrm.    208.    (alias    35.)    de    Sanctis    (iuter    opera 
August.)  n.  5. 

2)  Loc.  cit.  n.  4. 

3)  Eccli.  15,  9. 

4)  Loc.  cit.  n.  4.  et  5. 

inveiiiar.  Profecto,  cum  nec  sanctitas,  nec  facun- 
dia  suppeditet,  ut  beatam  et  gloriosam  Yirg-inem 
digne  laudare  queam  » .  —  Item,  ad  quid  aquae 
pauxillum  mari  addam?  ad  quid  modicum  lapil- 
lum  monti  adiiciam  ?  Sed  certe,  cum  Maria  divi- 
nis  et  angelicis  laudibus  nimis  magnificata  sit, 
quid  nostra,  quid  praecipue  mea  parvitas  eius 
laudibus  adiicere  possit?  Denique  beatus  Hiero- 
nymus  (1)  de  ipsa  loquens,  ait:  «  Ut  verum  fa- 
tear,  quidquid  humanis  dici  potest  verbis  minus 
a  laude  caeli  est,  quoniam  divinis  et  angelicis 
est  excellentius  praedicata  et  laudata  praeconiis. 
A  prophetis  quidem  praenuntiata,  a  patriarchis 
figuris  et  aenigmatibus  praesignata,  ab  evangeli- 
stis  exhibita  et  mon-trata,  ab  angelo  venerabi- 
liter  atque  officiosissime  salutata  » . 

Haec  omnia  diligenter  pensata  piura  lccto- 
rem  piumque  auditorem  movere  debent  merito,  ut 
ignoscant  mihi,  quidquid  insufficientiae,  quidquid 
imperitiae  eis  occurrerit  in  hoc  scripto.  Quomodo 
enim  ego  tam  insufficiens  cudore  valerem  ea  quae 
tantae  Virginis  laudibus  digna  tantaeque  Virginis 
zelatoribus  grata  forent,  cum  in  his  tantus  eius 
laudator  et  zelator,  beatus  Bernardus,  coarctetur  ? 


1)  Loc.  cit.  11.  5. 

Ait(l)  enim  sic:  «  Non  est  quod  me  delcctet 
magis,  non  cst  quod  terreat  magis,  quam  de  glo- 
ria  Virg-inis  matris  liabere  sermonem  ».  Et  cau- 
sam  huius  subiungens,  ait:  «  Tanto  eam  affectu 
devotionis  amplectuntur,  honorant,  suscipiunt,  ut 
dignum  est,  universi,  ut,  licet  de  ea  loqui  gestiant 
omnes,  tamen  quidquid  dicitur  de  indicibili,  eo 
ipso,  quod  dici  potuerit,  minus  gratum  sit,  mi- 
nus  placeat,  minus  acceptetur  ».  Hortatur  tamen 
et  consolatur  me  beatus  Hieronymus  (2)  dicens : 
«  Etsi  ad  hoc  nemo  invenitur  idoneus,  votis  ta- 
men  omnibus  cessare  non  debet  etiam  quilibet 
peccator  a  laudibus  » .  Beatus  etiam  Augusti- 
nus  (3)  loquens,  quomodo  Dei  Filius  «  matri  suae 
fecunditatem  veniendo  attulit  et  integritatem 
nascendo  non  abstulit  »,  post  pauca  sic  intulit, 
dicens:  «  Tantum  quippe  Dei  donum  nec  fari 
possumus,  quoniam  sumus  ad  enarrandum  eius 
magnitudinem  parvuli,  et  tamen  laudare  compel- 
limur,  ne  tacendo  maneamus  ingrati  ».  Et  certe 
vidua  paiipercula,    quae    duo    aera  minuta  (4) 


1)  Serm.  4.  in  Assurat.  B.  V.  M.  n.  5.  —  Supra  pro 
coarcteUir  A  legit  terretur. 

2)  Loc.  cit.  n.  6. 

3)  Serm.  215.  (alias  16.  ex  Vignerian.)  n.  3. 

4)  Luc.  21,  2. 

Deo  gratissima  obtnlit,  non  propter  hoc  nihil 
offerre  debuit,  quia  magna  non  valuit  (1).  Hinc 
est,  quod  ego  pauper  ingenio,  immo  pauperrimus 
tam  scientia  quam  eloquentia,  hoc  exiguum  do- 
num,  hoc  paupercule  scriptum  ad  honorem  tan- 
tae  reginae  offerre  praesumsi,  ut  in  ipso  tan- 
quam  in  quodam  obscuro  speculo  simpliciores 
eiusdem  reginae  amatores,  qualis  et  quanta  sit, 
saltem  tenuiter  speculentur.  Et  quia  idem  scri- 
ptum  instar  rudis  speculi  aliquantum  repraosen- 
tativum  est  vitae  et  gratiae  et  gloriae  Mariae, 
ideo  non  inconvenienter  appellari  potest  specu- 
lum  Mariae. 

Eia  ergo,  benignissima  domina  mea  Maria, 
exignum  munus,  quod  dat  tibi  pauper  amicus, 
accipito  placide.  Te  enim  cum  hoc  muimsculo,  te 
cum  hoc  opusculo  salutationis  tuae  saluto,  te 
genibus  flexis,  te  capite  inclinato,  te  corde  et 
ore  saluto  salutansque  dico:  Ave,  Maria  etc. 


1)  Vaticana   adiungit:    itnmo   offerendo  quod  potnif, 
sunnno  Deo  jjlacuit. 


<^-(§)-<^<^-@-^<^-@-^-^"-@-<g^-s"(®)-^-^<®>^ 


Bcctio  1. 

Quod  in  salutatione  angelica  quinque  sententiae 
ordinantur,  in  quibus  quinque  dulcissimae 
laudes  B.  Mariae  Virginis  iusinuantur. 


^v  ve,  Maria,  gratla  plena,  Bomlnus  tecimi, 
henecUcta  tu  in  mulierihus,  et  henedictus  fructus 
ventris  tui  (1).  Audi,  dulcissima  Virgo  Maria, 
audi  nova,  audi  mira,  audi,  fdia,  et  vide  et  in- 
clina  aurem  tuam  (2) ;  audi  Gabriolem  illum  nun- 
tium  gloriosum,  vide  fecundationis  tuae  modum 
miraculosum,  inclina  aurem  tuam  ad  consensum 
fructuosum,  audi  certe  quod  a  Deo  Patre  tibi 
annuntiatur,  vide,  quomodo  Filius  Dei  ex  te  in-. 
carnabitur,  inclina  aurem  Spiritui  sancto,  qui 
mira  in  te    operabitur.    Quia   ergo    hahes  aures 


1)  Luc.    1,  28.  et  42.  2)  Ps.  44,  11. 

audiendl,   audi  (1)  et   in    priiicipio  audiendornm 
audi  inauditam  hanc  salutationem :  Ave,Maria  etc. 
Hoc  nomen  Maria    non   a   Gabriele,  sed  a  fide- 
lium  devotione  ex  Spiritus  sancti  inspiratione  in- 
terpositum  est.   Ultima  quoque  clausula,  videli- 
cet:  henedictus  fructus    centris    tui,  non  a  Ga- 
briele  salutante  edita,  sed  ab    Elisabeth  prophe- 
tante  addita  est.  Dicamus  ergo  singuli,  dicamus 
devotissime    universi:   Ave,  Maria  etc.    0    vere 
gratiosa  et  venerabilis,  o  vere  gloriosa  et  admi- 
rabilis  salutatio !  «  Haec  salutatio,  ut  ait  Beda  (2), 
qnanto  humanae  consuetudini  inaudita,  tanto  Ma- 
riae  di^nitati    est  congrua».  In  hac   dulcissima 
salutatione  quinque  dulcissimae    sententiae  ordi- 
nantur,  in  quibus  quinque  dulcissiraae   commen- 
dationes    sive   laudes   dulcissimae   Yirginis   insi- 
nuantur.    0   vere   dukis    insinuatio!    Insinuatur 
namque  in    his,  quam   purissima,  quam  plcnis- 
sima,  quam  tutissima  (3),  quam  dignissima,  quam 
utilissima  fuerit  Yirgo  beata  Maria :  purissima, 
inquam,    propter  culpae    carentiam  :  plenissima, 
propter   gratiae    affluentiam:  tutissima,  propter 


1)  Matth.  11,  15. 

2)  Homil.  de  Annunt.  B.  M.  V.  post  initium. 

3)  Hic  et  infra  pro  tutissima  B  legit  carissinia. 

divinam  praesentiam ;  dignisslma,  proptor  perso- 
nae  siiae  reverentiam ;  utilissima,  propter  prolis 
snae  excellentiam. 

Quam  purissima  propter  culpae  carentiam 
fuerit  Maria,  bene  insinuatur,  cum  dicitur:  Ave. 
Eecte  namque  ei  dicitur:  Ave,  quae  ab  omni 
vae  culpae  immunissima  fuit,  sicut  utique  ma- 
trem  Dei  docuit,  Anselmo  (1)  teste,  qui  ait: 
«  Decebat,  ut  hominis  illius  conceptio  de  matre 
purissima  fieret,  ut  ea  puritate,  qua  maior  sub 
Deo  nequit  intelligi,  Virgo  illa  niteret,  cui  Dens 
Pater  unicum  Filium,  quem  de  corde  suo  aequa- 
lem  sibi  genuit,  ita  dare  disponebat,  ut  esset 
unus  atque  idem  Dei  et  hominis  filius».  — 
Item,  quam  plenissima  propier  gratiae  affluen- 
tiam  fuerit  Maria,  bene  insinuatur,  cum  dicitur : 
gratiaplena.  Vere  plena  et  plus  qnam  plena,  sicut 
testatur  Anselmus  (2),  devotissime  exclamans  et 
dicens:  «0  femina  plena  et  superplena  gratia! 
de  cuius  plenitudinis  exundantia  respersa  sic  re- 
virescit  omnis  creatura».  —  Item,  quam  tutissima 
propter  divinam  praesentiam  fuerit  Maria  bene 
insinuatur,  cum  dicitur:  Dominus  tecum. 'Meriio 


1)  De  Conceptu  vir^in.  etc.  c.  18. 

2)  Orat.  52.  (alias  51.)  aute  medium. 

Domino  praesente,  Doraino  secum  existente,  Ma- 
ria  specialiter  tutissima  est,  quia  Dominus  Pater, 
Dominus    Filius,   Dominus    Spiritus    sanctus   sic 
secum    est,    quod  ipsa    ei   specialiter   familiaris- 
sima  est,  sicut  patet  pcr  beatum  Bernardum  (1),         | 
qui  sic  dicit :   «  Nec  tantum   Dominus  Filius  te- 
cum,  quem   carne    tua   induis,  sed    et    Dominus 
Spiritus    sanctus,  de    quo    concipis,  et   Dominus 
Pater,  qui  genuit  quem  concipis  » .  —  Item,  quam 
dignlssima  propter  personae   suae  reverentiam 
fuerit   Maria,  bene    insinuatur,  cum  dicitur :  be- 
nedicta  tu  in  mulierihus.  Nequaquam  enim  per-       m 
sona  eius  posset  non  esse  dignissima,  quae  tanta      1 
benedictione  est  reverendissima.  Unde  iterum  stu-      •| 
pens  et  exclamans  dicit  Anselmus  (2) :  «  0  Virgo 
benedicta  et  superbenedicta,  per  cuius  benedictio- 
nem  benedicitur  omnis  natura,  non  solum  crea- 
tura  a  Creatore,  sed  etiam  Creator  a  creatura  » . 
—  Item,  quam  utilissima  propter  prolis   suae 
excellentiam  faerit   Maria,  bene    insinuatur  cum 
dicitur:  et    benedictus    fructus  ventris    tui.    Ad 
salvandum  namque    mundum   per  hoc  utilissima 
fuit,  quod  ipsa  fructum  salutis  excellentissimum 


1)  Homil.  3.  super  Missiis  est,  n.  4. 

2)  Loc.  cit. 

et  potontissimum  genuit.  Ideo  bene  idem  devo- 
tus  Anselmus  (1)  ait:  « Per  fecunditatem  tuam, 
Domina,  mundus  est  redemptus,  peccator  iustifi- 
catus,  damnatus  salvatus,  exsul  reductus.  Partus 
enim  tuus,  domina,  mundum  captivum  redemit, 
aegTum  sanavit,  mortuum  suscitavit » . 

Videtis  ergo,  carissimi,  quomodo  Maria  pro- 
pter  culpae  carentlam  et  immunitatem  merito 
per  Ave  salutatur,  propter  gratiae  affluentiam 
et  immensitatem  merito  gratia  plena  commemo- 
ratur,  propter  divinam  praesentiam  et  familia- 
ritatera  merito  Dominus  secum  fore  insinuatur, 
propter  personae  suae  reverentiam  et  dignitatem 
merito  henedicta  in  miiUeribus  nuntiatur,  pro- 
pter  prolis  suae  excellentiam  et  utilitatem  me- 
rito  henedictus  fructus  ventris  sui  proclamatur. 
De  his  autem  singulis  secundum  ordinem  vi- 
deamus. 


1)  LoG.  cit.  post  initium. 


o^o^oo^oo^oo^^oo^oo^oo^co^oo^oojgoo^oo^cc^^ 


liectio 


c^Ci^» 


Quod  B.  Virgo  Maria  libera  fuit  a  triplici  vae 
culpae  actualis,  a  triplici  vae  miseriae  ori- 
ginalis  et  a  triplici  vae  poenae  gehennalis. 


I^ive,  Maria  etc.  Verbuni  bonum  et  suave 
personemus  illud  Ave,  quo  initiata  est  nostra 
redemptio  ab  aeterno  vae.  Personemus,  inquam, 
saepissime  singuli,  personemus  devotissime  uni- 
versi,  dicentes:  Ave,  Maria.  Ave  et  ave  et  ite- 
rum  ave  et  millies  ave.  Ecce  enim,  carissimi-, 
sicut  supra  dictum  est,  sanctissima  Virgo  Maria 
propter  omnimodam  culpae  carentiam  et  immu- 
nitatem,  propter  omnimodam  vitae  innocentiam 
et  puritatem  merito  per  Ave  salutatur,  raerito  ei 
in  principio  salutationis  Ave  dicitur,  Ave  utique, 
quia  absque  vae  (1).   Considerandum   autem  est, 


1)  Cfr.  Petr.  Ccllens.,  scrm.  24.  in  Annunt.  B.  M.  V. 
in  medio:   «  Qnid  est  Are?  Sine  vae». 

quod  ost  triplex  vae,  a  qno  immuiiissima  fuit 
ista,  cui  dictum  est:  Ave.  Est  enim  vae  culpae, 
vae  miseriae  et  vae  gehennae.  Est,  inquam,  vae 
culpae  actualis,  vae  miseriae  originalis  et  vao 
poenae  gehennalis.  De  his  tribus  vae  non  incon- 
grue  intelligimus,  quod  Apocalypsis  octavo  (1) 
legitur:  Audivi,  inquit  loannes,  vocem  unius 
aqiiilae  volantis  per  medium  caeli,  dicentis  voce 
magna:  Vae,  vae,  vae  habitanfibus  in  terra. 
Sed  ecce,  quodlibet  horum  trium  vae  multiplica- 
tur,  heu!  per  tria  vae,  ut  sic  simul  sint  no- 
vem  vae,  contra  quae  Mariae  recte  dictum  est 
Ave.  Nam  tria  culpae,  tria  miseriae,  tria  ge- 
hennae  sunt  vae,  pro  quorum  carentia  ipsa  me- 
rito  salutatur  per  Ave. 

Primo  igitur,  carissimi,  considerandum  est, 
quod  triplex  est  vae  culpae,  videlicet  vae  culpae 
cordis,  vae  culpae  oris  et  vae  culpae  operis.  De 
his  tribus  vae  etiara  dici  potest:  Vae,  vae,  vae 
liabitantibus  in  terra.  —  Yae  ergo  peccatoribus 
pro  culpa  cordis,  sicut  dicitur  Isaiae  vigesimo 
nono  (2) :  Vae  qui  xyrofundi  estis  corde,  ut  a 
Domino  abscondatis  consilium  etc.  Yae  certe 
profundis  corde  ad  malum,  quia  profunda  corda 

1)  Yers.    13.  2)  Yers.  15. 

malorum  snnt  profundae  sentinae  diabolorum  et 
profunda  sepulclira  plena  foetoribus  vitiorum.  Yae 
ergo  eis,  ut  dicitur  Matthaei  vigesimo  tertio  (1) : 
Vae  vohis,  scribae  et  pharisaei,  hypocritae,  quia 
similes  estis  sepulchris  dealbatis,  quae  a  foris 
apparent  hominibus  speciosa,  intus  autem  plena 
sunt  ossibiis  mortuoriim  et  omni  spurcitia.  0 
quam  longe  ab  isto  vae  fuit  innocentissimum  cor 
Mariae,  teste  beato  Bernardo  (2),  qui  ait:  «  Pro- 
prium  Maria  delictum  non  habuit,  et  (3)  ab  in- 
nocentissimo  corde  eius  etiam  poenitentia  longe 
fuit  » .  Unde  enim  cor  Mariae  poenitere  debuit, 
cum  nunquam  aliquid  dignum  poenitentia  admi- 
sit?  Ideoque  mundissimum  cor  eius  non  fuit  sen- 
tina  diaboli,  nou  fuit  sepulcrum  vitii,  immo  fuit 
hortus  et  paradisus  Spiritus  sancti,  iuxta  illud 
Canticorum  quarto  (4) :  Hortus  conclusus,  soror 
mea  sponsa,  hortus  conclusus;  «  vere,  ut  ait 
Hieronymus  (5),  hortus  deliciarum,  in  quo  con- 
sita  sunt  universa  florum  genera  et  odoramenta 
virtutum  ».  Quia  ergo  Maria  tam  longe  fuit  a 
cordis  vae,  ideo  merito  ei  dictum  est:  Ave. 


1)  A^ers.  27. 

2)  Serm.  2.  m  Assuuit.  B.  V.  M.  ii.  8. 

3)  Editio  legit  nihilommus. 

4)  Yers.  12.  •  5)  Epist.  cit.  n.  9. 

Itom,  vae  pcccutoi-ibus  pro  culpa  orls,  sicut 
dicitur  Isaiae  quinto  (1) :  Vac  qiii  cUcltls  malum 
honum  et  honum  malum.  Vae  eis  et  vae  oinnibus, 
qui  ore  peccant,  quia  venenum  diaboli  in  ore  por- 
tant,  sicut  in  Psalmo  (2)  dicitur :  Venenum  aspi- 
dmn  suh  lahiis  eorum.  0  quam  longe  ab  isto  vac 
fuit  sanctissimum  os  Mariae !  XJnde  bene  Ambro- 
sius  (3)  dicit:  «  Nihil  torvum  in  oculis  Mariae, 
nihil  in  verbis  procax,  nihil  in  actu  inverocun- 
dum  fuit  » .  In  ore  igitur  Mariae  non  fuit  fel  et 
venenum  diaboli,  sed  mel  et  lac  Spiritus  sancti, 
iuxta  illud  Canticorum  quarto(4):  Favus  distillans 
lahia  tua,  sponsa;  mel  et  lac  suh  Ungua  tua. 
Nonne  Maria  mundissimum  lac  sub  lingua  ha- 
buit,  quando  castissimum  illud  verbum  dixit  (5) : 
Quomodo  fiet  istud,  quoniam  virum  non  co- 
gnosco?  Nonne  etiam  Maria  dulcissimum  mel 
sub  lingua  habuit,  quando  mellifluum  illud  ver- 
bum  dixit  (6) :  Ecce,  ancilla  Domini,  fiat  mihi 
secundum  verhum  fuum  ?  Quia  ergo  a  Maria  tam 
longe  fuit  oris  vae,  ideo  merito  ei  dictum  est :  Ave. 


1)  Vers.  20.  2)  Psalm.  13,  3. 

3)  II.  de  Virginibus  c.  2.  n.  7. 

4)  Yers.  11.  5)  Luc.  1,  34. 
6)  Ib.  V.  38. 

Item,  vae    peccatoribus    pro    culpa    operis, 
sicut  dicitur    Ecclesiastici    secundo  (1):    Vae  dii- 
plicl  corde  et   lahUs  scelestis  et  manihus  male- 
facientihus.  Hic  (2)  orania  ista  tria  vae  tangun- 
tur.   Vae    duplici    corde,  pro    culpa  cordis;  vae 
lahiis  scelestis,  pro  culpa  oris ;  vae  manihus  malc- 
facientihus,  pro  culpa  operis.  0   quam   longe   a 
tali  vae  fuit  omne  opus  et   omnis    vita  Mariae ! 
Propter  quod  bene  beatus  Bernardus  (3)  ait:  «De- 
cuit,  reginam  virginum  singulari  privilegio  san- 
ctitatis    absque    omni   peccato    ducere  vitam,  ut 
dum  peccati  mortisque  pareret  peremptorem,  mu- 
nus  vitae  et  iustitiae  omnibus  obtineret ».  Nota, 
quod  dicit  «  absque  omni  peccato » .  Maria  sic  to- 
tam  vitam    duxit,   quod  nec   corde   nec   ore   noc 
opere  maculam  peccati  contraxit,  ut  vere  ei  Do- 
minus  dicere  posset(4):  Tota  pulchra  es,  amica 
mea,  et  macula    non  est  in  te.  —  Sic  ergo  in- 
nocentissima  et  sanctissima  Maria  corde  fuit  abs- 
que  vae,  ore    absque   vae,   opere  absque  vae,  et 
ideo  dictum  est  ei:  Ave. 

Secundo  considerandum  est,  quod  Maria  im- 
munis  fuit  non  solum  a  triplici  vae  culpae  actua- 


1)  Yers.  14.         2)  Ita  correximus;  B  C  lcgunt  haec. 
3)  Epist.  174.  u.  5.  4)  Cant.  4,  7. 

lis,  sed  etiam  a  triplici  vae  miserlae  origlnalis, 
videlicet  a  vae  miseriae  nascentium,  a  vae  mi- 
seriae  paricntium,  a  vae  miseriae  morientium. 
Vae  miseriae  nascentium  est  vae  fomitis  nascen- 
tes  infirmantis,  et  vae  miseriae  pariontium  est 
vae  doloris  parentes  (1)  cruciantis,  vae  miseriae 
morientium  est  vae  resolutionis  morientes  inci- 
nerantis.  "De  his  etiam  tribus  vae  dici  potest: 
Vae,  vae,  vae  liabitantibus  in  terra.  —  Vae 
ergo  miseriae  nascentium  est  vae  fomitis  nobis 
innati,  quo  secundum  originalem  corruptionem 
tam  infirmi  ad  honum  et  tam  proni  ad  malum 
sumus,  quod  quilibet  cum  fomite  natus,  quilibet 
per  fomitem  infirmus  et  plagatus  dicere  potest 
illud  leremiae  decimo  (2) :  Vac  mihi  super  con- 
tritione  mea,  pessima  plaga  mea.  Ego  autem 
dixi :  Plane  liaec  infirmitas  mea  est,  et  ego  por- 
tabo  illam.  Sed  heu!  non  solum  inest  nascenti- 
bus  vae  infirmitatis  et  miseriae,  adultos  ad  pec- 
catum  inclinantis,  sed  etiam  vae  foeditatis  et 
culpae,  parvulos  ad  iram  obligantis ;  de  qua  Apo- 
stolus  ait  (3) :  Omnes  nascimur  filii  irae.  0  quam 


1)  Fortasse  legendum  pmnentes. 

2)  Vers.    19. 

3)  Eph.  2,  3;  Vulgata:  Omnes  eramiis  etc. 

immunis  ab  isto  vae  nascentium  fuit  sanctissima 
nativitas  Mariae,  quae  nou  solum  ab  originali 
culpa,  sed  etiam  a  fomitis  miseria,  in  quantum 
ad  peccatum  ductivus  erat,  sic  liberata  creditur 
per  sanctificationem  in  utero,  ut  nunquam  ad 
peccatum  iuclinata  fuerit  in  hoc  mundo,  teste 
beato  Bernardo  (1),  qui  ait:  «  Puto,  quod  copio- 
sior  gratia  sanctificationis  in  ipsam  descenderit, 
quae  non  solum  ortum  eius  sanctificaverit,  sed 
et  vitam  deinceps  ab  omni  peccato  custodierit 
immunem  » .  Quia  ergo  nativitas  Mariae  tam  longe 
fuit  ab  isto  vae,  ideo  merito  ei  dictum  est:  Ave. 
Item,  vae  miseriae  parientkim  est  illud  ori- 
ginalis  maledictiojiis  vae,  de  quo  dictum  est 
Evae  (2) :  In  dolore  paries  fdios.  De  hoc  vae 
plerisque  praegnantibus  dici  potest  generaliter 
quod  Dominus  de  quibusdam  praegnantibus  di- 
cit  specialiter,  Matthaei  vigesimo  quarto  (3) : 
Vae  autem  pracgnantihus  et  nutrientibus  in 
illis  diehus!  0  quam  immunis  ab  isto  vae  fuit 
praegnans  et  pariens  uterus  Mariae,  Augustino  (4) 


1)  Epist.  cit.  n.  5. 

2)  Gen.  3,  16.  3)  Vers.  19. 
4)  Potius  homil.  3.  de  Nativ.  B.  M.  V.  (int.  op.  Al- 

cuini)  post  initium.  Cfr.  etiam  serm.  7.  in  Assumt.  B.  M.  V. 
(int.  op.  Udephonsi)  circa  mediura. 

teste,  qiii  ait :  «  0  quain  beata  mater  ista  est, 
quae  sine  contaminatione  concepit  et  sine  dolore 
peperit  medicinam  » !  Quia  ergo  Maria  tam  longe 
fuit  ab  isto  parientium  vae,  ideo  merito  ei  di- 
ctum  est:  Ave. 

Item,  vae  miseriae  morlcntium  est  vae  in- 
cinerationis,  quod  homini  inflictum  est,  quando 
peccanti  dictum  est  (1) :  Pulvis  es,  et  in  pulvc- 
rcm  reverteris.  Unde  tam  de  vae  morientium 
quam  de  vae  nascentium  bene  intelligi  potest 
quod  dicitur  Ecclesiastici  quadragesimo  primo  (2) : 
Yae  vohis,  viri  impii,  qui  dereliquistis  legem 
Domini  altissimi.  Et  si  nati  fueritis,  in  ma- 
ledictione  nasccmini;  et  si  mortui  fueritis,  in 
maledictione  erit  pars  vestra.  Certe  tam  pii 
quam  impii  nascuntur  in  maledictione  fomitis 
et  mortui  erunt  in  maledictione  pulveris,  et  ta- 
men  solis  impiis  vae  utriusque  maledictionis  non 
inconvenienter  hic  inculcatur,  eo  quod  ipsis  et 
fomes  periculosior  et  incineratio  odiosior  esse 
videatur.  Denique  iniustis  miseria  fomitis  noci- 
vior  et  memoria  incinerationis  amarior  est  quam 
iustis.  0  quam  longe  ab  isto  incinerationis  vae 
fuit,  ut  credimus,   sanctissimum    corpus  Mariae! 

1)  Gen.  3,  19.  2)  Vers.  11.  seq. 

Hoc  eiiiin  corpus  est  arca  sanctissima  Dei,  quam 
decuit  non  putrefieri,  sed  instar  Filii  sui  ante 
omnem  putrefactionem  suscitari.  Unde  tam  de 
Filio  quam  de  matre  notabiliter  ait  Proplieta  (1): 
Surge,  Domine,  in  requiem  tuam,  tu  et  arca 
sanctificationis  tuae.  Haec  arca  de  lignis  impu- 
tribilibus  (2)  facta  est,  quia  caro  Mariae  nequa- 
quam,  ut  credimus,  putrefacta  est.  Ideoque  bene 
beatus  Augustinus  (3)  ait :  «  Tam  praeclarum  the- 
saurum  dignius  est  caelum  servare  quam  terra, 
tantamque  integritatem  merito  incorruptibilitas, 
non  putredinis  ulla  resolutio  sequitur  » .  Sic  ergo 
Maria  eo  modo,  quo  dictum  est,  longe  fuit  a  na- 
scentium  vae,  longe  a  parientium  vae,  longe  a 
morientium  vae,  et  ideo  merito  ei  dictum  est :  Ave. 
Tertio,  carissimi,  considerandum  est,  quod 
Maria  immunis  fuit  non  solum  a  triplici  vae 
culpae  actualis,  non  solum  a  triplici  vae  miseriae 
originalis,  sed  etiam  a  triplici  vae  poenae  gehen- 
nalis.  Hoc  triplex  vae  consistit  in  poenarum  ma- 
gnitudinc,  multitudine,  longitudine.  Vae  ergo 
damnatis  pariter  et  damnandis,  vae,  inquam,  pro- 
pter    magnitudinem,    vae   propter  multitudinem. 


1)  Psalm.   131,  8.  2)  Cfr.  Exod.  25,  10. 

3)  De  Assunit.  B.  M.  V.  (int.  op.  August.)  n.  6. 

vao  propter  longitudinem  tormentorum.  De  his 
tribus  vae  dici  potest:  Vae,  vac,  vac  hahitan- 
tibus  in  terra.  —  Vae  ergo  geliennae  consistit 
in  poenarum  magnitudinc;  de  lioc  vae  bene  di- 
citur  EzecMielis  vigesimo  quarto  (1) :  Vae  civitati 
sanguinum,  cuius  ego  grandem  faciam  pyram. 
Civitas  sanguinum  est  collectio  oranium  impio- 
rum,  cuius  grandis  erit  pyra  in  grandi  concre- 
matione  damnatorum.  0  quam  longe  ab  isto 
grandi  vae  magnitudinis  poenae  fuit  grandis  ma- 
gnitudo  gratiae  et  gloriae  Mariae,  cui  contra  gran- 
dem  damnatorum  pyram  in  inferno  iam  Deus 
praeparaverat  grandem  gloriam  in  caelo,  ut  sicut 
fuit  grandis  in  merito,  ita  etiam  grandis  esset  in 
praemio.  Unde  ipsa  est  thronns  ille  grandis,  de  quo 
dicitur  tertii  Eegum  decimo  (2) :  Fccit  rex  Salo- 
mon  thronum  de  ehore  grandem.  Thronus  vere 
Salomonis  est  Maria,  grandis  omnino  in  gratia  et 
gloria.  Propter  quod  bene  beatus  Bernardus  (3) 
ait:  «  Quantum  gratiae  in  terris  Maria  adepta 
est  prae  ceteris,  tantum  in  caelis  obtinuit  gloriae 
singularis».  Quia  ergo  Maria  tam  longissime  fuit 
ab  isto  vae,  ideo  ei  merito  dictum  est:  Ave. 


1)  Vers.  9.  2)  Vers.  18. 

3)  Serm.  1.  in  Assumt.  B.  M.  V.  n.  4. 

Item,  vae  geheniiae  consistit  non  solum  in 
poenarum  magnitudine,  sed  etiam  in  poenarwn 
multUudine ;  unde  Isaiae  tertio  (1)  dicitur:  Yae 
animae  eorum,  quia  reddita  sunt  eis  mala.  Plu- 
raliter  dicit  mala,  quia  plura,  immo  plurima  mala 
malis  redduutur  in  gehenna.  0  quam  longe  ab 
isto  vae  multitudinis  tormentorum  fnit  in  Maria 
multitudo  meritorum  et  praemiorum,  cui  contra 
multa  damnatorum  mala  in  inferno  iara  Deus 
praeparaverat  multa  bona  in  caelo,  ita  ut  nullus 
angelus,  nullusque  sanctus  ei  aequari  possit  in 
multitudine  et  congregatione  bonorum  caelestium, 
iuxta  illud  Proverbiornm  trigesimo  primo  (2) : 
Multae  filiae  congregaverunt  divitias,  tu  super- 
gressa  es  universas.  Si  filias  istas  intelligamus 
animas  sanctas  vel  intelligentias  angelicas,  num- 
quid  non  supergressa  est  (3)  Maria  omnium  ea- 
rum  speciales  divitias?  Numquid  non  supergressa 
est  divitias  virginum,  confessorum,  martyrum, 
apostolorum,  prophetarum,  patriarcharum,  an- 
gelorum?  cum  ipsa  sit  primitiva  virginum,  spe- 
culum    confessorum,    rosa    martjrum,   registrum 


1)  Yers.  9.  2)  Vers.  29. 

3)  Quae   sequuutur  usque   divitias   virginum   addita 
sunt  ex  codicibus. 

apostoloruin,  oraculum  proplietarum,  filia  pa- 
triarcharum,  regina  angelorum.  Quid  enim  de 
divitiis  omnium  horum  sibi  defait?  Audi.  Hiero- 
nymus  (1)  enim  ait :  «  Mariam  si  diligentius  aspi- 
cias,  nihil  virtutis  est,  nihil  speciositatis,  nihil 
candoris  et  gloriae,  quod  ex  ea  non  resplendeat  » . 
Quia  ergo  Maria  tam  longissime  fuit  a  praedicto 
vae  gehennae,  ideo  ei  merito  di<itum  est:  Ave. 

Item,  vae  gehennae  non  solum  in  magnitu- 
dine,  non  solum  in  multitudine,  sed  etiam  in  lon- 
gltudine  sive  perpetuitate  poenarum  consistit; 
unde  in  Canonica  ludae  dicitur  (2) :  Vae  ilUs  qui 
in  via  Cain  abienmt  et  errore  Balaam  mer- 
cede  effusi  sunt  et  in  contradictione  Core  perie- 
runt.  Et  post  pauca  sequitur:  Quibus  procella 
tenebrarum  servata  est  in  aeternum.  Nota,  quod 
dicit  in  aeternum,  et  pensa,  quanta  sit  illa  poe- 
narum  longitudo,  quae  finem  non  accipit  in  ae- 
ternum.  0  quam  longissime  ab  isfco  longissimo 
gehennae  vae  fait  longitudo  gloriae  Mariae,  cui 
contra  aeternas  tenebras  in  inferno  iam  Dominus 
praeparaverat  aeternam  lucem  in  caelo,  ut  sicut 
anima  peccatrix,  sedes  diaboli,  est  miserabiliter 
tenebrosa  in  aeternum,  ita  Maria  mediatrix,  sedes 


1)  Epist.  cit.  n.  15.  2)  Vers.  11.  et  13. 

Christi,  mirabiliter  luminosa  est  in  aoternum, 
iuxta  illud  Psalmi  (1) ;  Thronus  eiiis  sicut  sol 
in  conspectu  nieo,  et  sicut  luna  perfecta  in  ae- 
ternum. 

Sic  ergo  beatissima  Virgo  Maria  longe  fuit 
a  triplici  gehennae  vae,  immo  longe  fuit  a  prae- 
dictis  novem  vae,  et  ideo  merito  ei  dictum  est: 
Ave.  Nos  ergo,  carissimi,  omnes  ei  dicamus  avc, 
omnesque  oremus,  ut  ipsa  propter  suum  dulcissi- 
mum  Filium  nos  oret  liberari  ab  omni  vae ;  per 
Dominum  nostrum  lesum  Christum,  Filium  suum, 
qui  cum  Patre  et  Spiritu  sancto  vivit  et  regnat. 


1)  Psalm.  88,  38. 


Sectio 


De  significationibus  nominis   Maeia;    et  qnod  B. 

VirgO    MARE    AMARUM,    STELLA   MARTS,    ILLUMI- 

NATRix  et  DOMiNA  convenientissime  dicitur. 


mtive,  Maria.  Hoc  nomeii,  sicut  dictnm  est 
supra  (1),  non  angelus,  sed  devotio  fidelium  in- 
terposuit;  de  hoc  nomine  beatus  evangelista  Lu- 
cas  (2)  signanter  ait:  Nomen  Vlrglnis  Maria. 
Hoc  nomen  sanctissimum,  nomen  dulcissimum, 
nomen  dignissimum,  tam  sanctissimae,  tam  dul- 
cissimae,  tam  dignissimae  Virgini  tam  convenien- 
tissime  est  impositum.  Maria  enim  amarum  mare, 
Maria  stella  maris,  Maria  illuminata  vel  illu- 
minatrix,  Maria  domina  interpretatur.  Maria  au- 
tem  est  mare  amarum  daemonihus,  stella  maris 

1)  Pag.  8.  '  2)  Cap.  1,  27. 

hominibus,  illuminata,  vel  illuminatrix  angclicls 
spiritihus,  domina  crcatitris  omnihus.  Maria. 
inquam,  daemonibus  est  amarum  mare  spiriiua- 
liter,  Maria  hominibus  est  stella  maris  officialiter, 
Maria  angelis  est  illuminatrix  aeternaliter ,  Maria 
creaturis  omnibus  est  domina  universaliter . 

Considerandum  ergo  est,  quod  Maria  inter- 
pretatur  amarum  mare;  hoc  optime  ei  competit 
contra  diabolum.  Sed  nota,  quomodo  Maria  sit 
mare,  quomodo  sit  amara,  quomodo  simul  sit 
amarum  mare.  Maria  est  mare  gratia  (1)  af- 
fluendo,  Maria  est  amara  Filio  compatiendo,  Ma- 
ria  est  amarum  mare  diabolum  submergendo. 
Maria  utique  est  mare  per  affluentem  Spiritus 
sancti  repletionem,  Maria  est  amara  per  affli- 
gentem  Filii  sui  passionem,  Maria  est  rnare  ama- 
rum  per  submergentem  diaboli  suffocationem. 

Primo  considera,  carissime,  quod  Maria  di- 
citur  mare  propter  affluentiam  et  copiam  gra- 
tiarum ;  unde  scriptum  est  Ecclesiastae  primo  (2) : 
Omnia  flumina  intrant  in  mare.  Flumina  sunt 
charismata  Spiritus  sancti;  unde  loannis  septi- 
mo  (3) :  Qui  credit  in  me,  sicut  dicit  Scriptura, 


1)  B  C  legnnt  gratiam.  2)  Vers.  7. 

3)  Vers.  38.  seq.  (cfr.  Deiit.  18,  15.  et  loel.  2,  28.). 

flumina  de  ventre  eius  fluent  aquae  vivae.  Hoc 
aiitem  dixit  de  Spiritu,  quem  accepturi  erant 
credentes  in  eum.  Omnia  ergo  flumina  intrant 
in  mare,  dum  omnia  sanctorum  charismata  in- 
trant  in  Mariam.  Fluraen  enim  gratiae  angelo- 
rum  intrat  in  Mariam,  flumen  gratiae  patriar- 
charum  et  prophetarum  intrat  in  Mariam,  et 
flumen  gratiae  apostolorum  intrat  in  Mariam, 
flumen  gratiae  martyrum  intrat  in  Mariam,  flu- 
men  gratiae  confessorum  intrat  in  Mariam,  flu- 
men  gratiae  virginum  intrat  in  Mariam.  Omnia 
fliimina  intrant  in  mare,  omnes  gratiae  intrant 
in  Mariam ;  unde  ipsa  optime  dicere  potest  illud 
Ecclesiastici  vigesimo  quarto  (1) :  In  me  gratia 
omnis  viae  (2)  et  veritatis,  in  me  omnis  spes 
vitae  et  virtutis.  Quid  mirum,  si  omnis  gratia  in 
Mariam  confluxit,  per  quam  tanta  gratia  ad  omnes 
defluxit?  Ait  enim  beatus  Augustinus:  « Gratia 
es  plena,  o  Maria,  quam  apud  Dominum  inve- 
nisti,  et  hanc  per  totum  mundum  diffundere  me- 
ruisti  » . 

Secundo  considera,  carissime,  quod  Maria  in 
passione  Filii  sui  valde  amara  fuit,  quando  suam 


1)  Vers.  25. 

2)  ABC  habent  vitae,  ut  habetur  etiam  apud  Lyranum. 

ipslus  animam  gladius  pertransivlt  (1).  Unde 
ipsa  bene  potuit  dicere  illud  Euth  prirao  (2) : 
Non  vocetis  me  Noemi,  id  est  pulchram,  sed  vo- 
cate  nie  Mara,  id  est  amaram,  quia  amaritu- 
dine  valde  replevit  me  Omnipotens.  Amara  fait 
Noemi,  quia  duo  filii  eius  fuerunt  mortui.  Noemi 
pulchra  et  amara  signat  Mariam,  pulchram  quidem 
per  Spiritus  sancti  sanctificationem,  amaram  vero 
per  Filii  sui  passionem.  Duo  autem  filii  Mariae 
sunt,  scilicet  homo-Deus  et  homo  purus,  unius 
enim  corporaliter,  alterius  spiritualiter  mater  est 
Maria.  Unde  beatus  Bernardus(3)  ait:  «Tu  mater 
Eegis,  tu  mater  exsulis,  tu  mater  Dei,  tu  mater 
ludicis,  et  tu  mater  Dei  et  hominis,  cum  mater 
sis  utriusque,  discordiam  inter  filios  tuos  nequis 
sustinere  ».  Ideo  bene  exclamans  etiam  beatus 
Anselmus  (4)  ait:  «0  beata  fiducia,  o  tutum 
refugium !  Mater  Dei  est  mater  nostra  » .  Isti  duo 
filii  Mariae  ambo  mortui  faerunt  in  passione: 
unus  corpore,  alter  mente;  unus  crucis  acerbi- 
tate,    alter    mentis   infidelitate.  Et    ideo    viscera 


1)  Luc.  2,  35. 

2)  Vers.  20;  ibid.  v.  5.  narratur  niors  filionim. 

3)  Potius  Adam.  Persen.,  Mariale,  serm.  1.  ante  me- 
dium. 

4)  Orat.  52.  (alias  51.)  post  medium. 

Mariae  valde  repleta  fuerunt  amaritudine,  sicut 
etiam  sanctus  Augustinus  (1)  testatur,  dicens : 
«  IUa,  inquit,  pia  mater  immani  doiore  eiulans, 
pectora  debilitata  (2)  contundens,  ita  ipsius  viscera 
omniaque  fatigaverat  membra,  ut  incessu  defi- 
ciens,  vix  pervenire  potuisset  ad  Christi  funus  » . 
—  Vides,  quomodo  Maria  sit  mare  Spiritus  sancti ; 
vides  secundo,  quomodo  ipsa  sit  amara  pro  morte 
Filii  sui. 

Tertio  considera,  carissime,  quod  Maria  est 
mare  amarum  dlaholo  et  angelis  eius  per  ipsam 
oppressis,  quemadmodum  mare  rubrum  amarum 
fuit  Aegyptiis  in  ipso  submersis,  de  quibus  di- 
citur  Exodi  decimo  quinto  (3) :  Eeduxit  super 
eos  Dominus  aquas  maris.  0  quam  amarum  et 
timendum  est  lioc  mare  Aegyptiis !  0  quam  amara 
et  timenda  est  haec  Maria  daemoniis !  Unde  bea- 
tus  Bernardus  ait:  «  Non  sic  timent  hostes  vi- 
sibiles  quamlibet  castrorum  multitudinem  copio- 
sam,  sicut  aereae  potestates  Mariae  vocabulum, 
patrocinium    et    exemplum.    Fluunt   et  pereunt 


1)  Locum   apud   S.  Augustinum    non    invenimus;    cfr. 
tamen  Bonav.,  Vitis  myst.,  c.  9.  n.   1, 

2)  B  legit  deligata  et  C  delicata. 

3)  Vers.  19. 

sicut  cera  a  facie  ignis  (1),  ubicumque  inveniunt 
crebram  liuius  nominis  recordationem,  devotam 
invocationem,  sollicitam  imitationem ».  —  Sic 
ergo  vides,  carissime,  quomodo  Maria  est  mare 
propter  affluentiam  suae  repletionis,  quomodo 
Maria  est  amara  propter  vehementiam  dominicae 
passionis,  quomodo  Maria  est  mare  amarum 
propter  potentiam  diabolicae  submersionis. 

Consequenter  considerandum  est,  quod  Maria 
interpretatur  stella  maris.  Hoc  optime  convenit 
Mariae,  quae  gerit  officium  stellae   marinae.  Le- 
gitur  enim  et    verum    est,   quod  nautarum   mos 
est,  ut,  cum  in  aliquam  terram  navigare    dispo- 
nunt,  unum    sidus    eligunt,    cuius   signo  luceque 
radiante,  in  eam  quam  desiderant  partem  possint 
sine  errore  adduci.  Tale  certe  est  officium  stellae 
nostrae  Mariae,  quae  navigantes  per  mare  mundi 
in   navi  innocentiae   vel   poenitentiae   dirigit  ad 
litus  caelestis  patriae.   Propter  boc  bene   Inno- 
centius  ait  sic:   «  Quibus  auxiliis  possunt   naves 
inter  tot  pericula  pertransire  usque  ad  litus  pa- 
triae?  Certe,    inquit,    per    duo:    per   lignum   et 
stellam,  id  est  per  fidem  crucis   et  virtutem  lu- 


1)  Psalm.  67,  3:  Sicut  fluit  cera  a  facie  ignis,  sic  per- 
eant  peccatores  a  facie  Dei. 

cis,  quam  peperit  nobis  Maria,  maris  stella  ».  Beiie 
autem  Maria  stellae  maris  comparatur  propter 
puritatem,  propter  radiosifatem  et  propter  uti- 
litatem.  Maria  enim  est  stella  purissima,  stella 
radiosissima  et  stella  utilissima ;  Maria  est  stella 
purissima  purissime  vivendo  et  Maria  est  stella 
radiosissima  radium  aeternum  pariendo,  Maria 
est  stella  utilissima  ad  litus  patriae  dirigendo. 

Primo  ergo  considera,  carissime,  quod  Maria 
est  stella  purissima  sine  peccato  piirissime  vi- 
vendo;  unde  de  ipsa  dici  potest  illud  Sapientiae 
septimo(l):  Est  enim  liaec  speciosior  sole  et 
super  omnem  dispositionem  stellarum  luci  com- 
parata  invenitur  purior.  Quidam  (2)  hic  legunt 
prior,  quidam  purior,  utrumque  vero  stellae  no- 
strae  Mariae  competit.  Maria  enim  prior,  id  est 
potior  sive  dignior,  Maria  etiam  purior  est  sole 
et  stellis  et  luce,  quia  tam  puritate  quam  digni- 
tate  solem  et  stellas  et  omnem  lucem  superat 
corporalem,  immo  etiam  spiritualem,  videlicet  an- 
gelicam  creaturam ;  de  qua  dicitur  Genesis  pri- 
mo  (3) :  Divisit  Deus  lucem  a  tenebris,  id  est 
angelos  stantes    a    cadentibus.  Hac    utique   luce 


1)  Vers.  29. 

2)  Ex.  gr.  Bibl.  Goth.  3)  Vers.  4. 

angelica  natura  prior  et  purior  est  Maria :  prior 
dignitate,  purior  sanctitate.  Unde  Anselmus  (1) 
exclamans  ait:  «  0  benedicta  super  mulieres, 
quae  angelos  vincis  puritate,  sanctos  superas 
pietate  » !  —  Vides  modo,  quomodo  Maria  sit 
stella  purissima  purissime  vivendo. 

Secundo  considera,  carissime,  quod  Maria 
est  stella  radiosissima  radium  aeternura  emit- 
tendo,  Dei  Filium  pariendo.  Ipsa  enim  est  stella, 
de  qua  dicitur  Kumerorum  vigesimo  quarto  (2) : 
Orietur  stella  ex  lacoh,  et  consurget  virga  de 
Israel.  Virga  ista  est  Dei  Filius,  qui  stellae  nostrae 
Mariae  est  radius,  radius  utique  de  quo  canta- 
tur  (3) :  «  Sicut  sidus  radium  »  etc.  De  quo  etiam 
beatus  Beruardus(4)  ait:  «  Nec  sideri  radius 
suam  minuit  claritatem,  nec  Virgini  Filius  suam 
abstulit  virginitatem  » .  0  vere  beatissima,  o  vere 
radiosissima  stella  Maria,  cuius  radius  non  solum 
mundum,  immo  etiam  caelum,  et  non  solum  cae- 


1)  Orat.  50.  (alias  49.)  circa  mcdium. 

2)  Yers.  17. 

3)  Prosa  in  die  Nativ.  Dom.  (int.  op.  Bernardi).  Alludi 
videtur  ad  Bernard.,  homil.  2.  super  Missus  est  u.  17: 
«  Sicut  siue  sui  corruptioue  sidus  suum  emittit  radium,  sic 
absque  sui  laesione  Virgo  parturit  Filium». 

4)  Homil.  2.  super  Mlsstis  est  n.  17. 

lum,  immo  etiam  infernum  penetravit,  sicut  bea- 
tus  Bernardus  (1)  scribens,  ait:  «  Ipsa  est  prac- 
clara  et  eximia  stella  ex  lacob  orta,  cuius  radius 
universum  orbem  illuminat,  cuius  splendor  etiam 
in  supernis  praefulget  et  inferos  penetrat  » .  — 
Vides  modo,  quomodo  Maria  sit  steWsL  purlssima 
purissime  vivendo ;  vides  secundo,  quomodo  Maria 
sit  stella  radiosissima  Filium  Dei  pariendo. 

Tertio  considera,  carissime,  quod  Maria  est 
stella  utilissima  (2)  nos  ad  xmtriam  caelestem 
dirigendo,  immo  ducendo  nos  per  mare  huius 
saeculi  ad  gratiam  Filii  sui  tanquam  ad  portum 
paradisi;  unde  ipsa  est  stella  illa  clarissime  ful- 
gens,  tres  magos  ad  Christum  rectissime  du- 
cens  (3).  Maria  certe  est  stella,  quae  in  fluctibus 
praesentis  vitae  valde  est  necessaria;  unde  Ber- 
nardus  (4) :  «  ISre  avertas  oculos  tuos  a  fulgore 
huius  sideris,  si  non  vis  obrui  procellis.  Si  in- 
surgunt  venti  tentationum,  si  incurris  scopulos 
tribulationum :  respice  stellam,  voca  Mariam  » . 
Igitur,  carissime,  ne  in  mari  huius  mundi  de- 
mergaris,  stellam  sequaris,  Mariam  imiteris.  Se- 
curissimum  enim  est  ipsam  sequi,  sicut  idem  Ber- 


1)  Ibid.  2)  Hic  cod.  C  habet  tutissima. 

3)  Cfr.  Matth.  2,  1.  seqq.  4)  Loc.  cit. 

nardus  (1)  testatur.  dicens:  «  Ipsara  sequens  non 
devias,  ipsam  rogans  non  desperas,  ipsam  cogi- 
tans  non  erras,  ipsa  tenente,  non  corruis;  ipsa 
protegente,  non  metuis ;  ipsa  duce,  non  fatigaris ; 
ipsa  propitia,  pervenis,  et  sic  in  temetipso  ex- 
periris,  quam  merito  dictum  sit :  Et  nomen  Vlr- 
ginis  Maria  (2)  ».  —  Sic  ergo  vides,  quomodo 
Maria  est  stella  purissima  a  peccato,  stella  ra- 
diosissima  in  Filio  et  stella  utilissima  in  mundo. 
His  visis,  considerandum  est  etiam,  quod 
Maria  interpretatur  illuminata  vel  illuminatrix. 
Hoc  similiter  competit  tantae  Virgini,  quae  mi- 
rabiliter  illuminata  est  per  praesentiam  Domini, 
iuxta  illud  Apocalypsis  decimo  octavo  (3) :  Vidi 
alium  angelum  descendentem  de  caelo,  habentem 
potestatem  magnam,  et  terra  illuminata  est  a 
gloria  eius.  Filius  Dei  est  Angelus  magni  con- 
silii  (4),  terra  vero  a  gloria  Filii  Dei  illuminata 
est  Maria,  quae  sicut  illuminata  fuit  a  gratia  (5) 
eius  in  mundo,  ita  nunc  illuminata  est  a  gloria 
eius  in  caelo,  ut  sic  illuminata  fieret  illuminatrix 
in  mundo  et  in  caelo.  Propter  quod  consideran- 
dum  est,  quod  Maria  illuminata,  illuminatrix  est 


1)  Loc.  cit.  2)  Luc.  1,  27. 

3)  Vers.  1.  4)  Isai.  9,  6.  sec.  Sept. 

5)  C  legit  gloria. 


LECTIO    III.  35 


per  excmpla,  per  heneficia,  per  praemla :  illumina- 
trix,  inquam,  per  exempla  vitae  suae,  illuminatrix 
per  beneficia  misericordiae  suae,  illuminatrix  per 
praemia  gloriae  suae  est  Maria. 

Primo  ergo  considera,  carissime,  quod  Maria 
est  illuminatrix  plurimorum  per  exempla  lucidissi- 
m2k,Qvitae  suae.Ipsa  enim  est,  «cuius  vita  gloriosa 
lucem  dedit  saeculo  (1)»  ;  ipsa  est,  «cuius  vita  in- 
clyta  cunctas  illustrat  ecclesias  (2) » ;  ipsa  omnino 
est  lucerna  Ecclesiae  ad  hoc  a  Deo  illuminata, 
ut  per  ipsam  contra  tenebras  mundi  illuminarc- 
tur  Ecclesia.  Oret  fidelis  anima  et  dicat  (3) :  Quo- 
niam  tu  illuminas  lucernam  meam,  Bomine, 
Deus  meus,  illumina  tenehras  meas.  Hanc  vere 
lucernam  Dominus  illuminavit  plenissime  et  per 
hanc  tenebras  animarum  nostrarum  illuminando 
fugat  et  fugavit.  Hoc  bene  sentiens  beatus  Ber- 
nardus  ait :  «  0  Maria,  tu  virtutum  tibi  a  Deo 
inditarum  magnificis  exemplis  ad  imitationem  tui 
nos  provocas,  sicque  noctem  nostram  illuminas. 
Qui  enim  vias  tuas  insectatus  fuerit  non  amhu- 
lat  in  tenehris,  sed  hahehit  lumen  vitae  (4)  » .  — 


1)  Breviar,,  respons.  ad  1.  lect.  in  festo  Nativ.  B.  M.  V. 

2)  Ibid.,  respons.  ad  lect.  4. 

3)  Psalm.   17,  29.  4)  loan.  8,  12. 

Yides    modo,    quomodo    Maria    est    illuminatrix 
mundi  per  exempla  lucidissimae  vitae  suae. 

Secundo  considera,  carissime,  quod  Maria  est 
illuminatrix  mundi  per  beneficia  lucidissimae  ml- 
sencordlae  suae,  per  quam  multi  in  nocte  huius 
saeculi   illuminati  sunt  spiritnaliter,  sicut  quan- 
doque  filii  Israel  per  columnam  ignis   illuminati 
fuerunt  corporaliter,  iuxta  illud  Psalmi(l):  De- 
duxit  cos  in    niibe   diei   et   tota  nocte   in  illu- 
minatione  ignis.  Maria  nobis  est  columna  nuhis, 
quia  tanquam  nubes  nos  protegit  ab  aestu  divi- 
nae  indignationis,  protegit  etiara  ab  aestu  diabo- 
licae  tentationis,  sicut  iterum  dicitur  in  Psalmo  (2) : 
Expandit  nuhnn  in  protectioncm  corum.  Maria 
quoque  columna  ignis  est  illuminans  nos,  immo 
certe    iUuminans    mundum    multis    misericordiae 
suae  beneficiis.  Quid  nos   miseri  et   nos   obtene- 
brati,  quid  in  no.te  huius   saeculi   faceremus,  si 
tam  lucidam  lucernam,  si  tam  luminosam  colum- 
iiara  non  haberenms?  Qnid   enim    tutus   mundus 
valeret,  si  solm  non  haberet?  Propter  hoc  bene 
ait  Bernardus  (3) :  «  Tolle  corpus  hoc  solare,  quod 


1)  Psalm.  77,  14;  cfr.  Exod.  1:3,  21. 

2)  Psalra.  104,  39. 

3)  Serm.  in  Nativ.  B.  M.  V.  sive  de  Aquaeductu,  n.  6. 

illuminat  mundum,  ubi  dies?  ToUe  Mariam,  hanc 
maris  stellain,  quid  nisi  caligo  involvens  et  um- 
bra  mortis  ac  densissimae  tenobrae  rolinquuntur  »? 
—  Vides  modo,  quomodo  Maria  est  illumiiiatrix 
per  lucidissimam  vitatn  suam ;  vides  secundo,  quo- 
modo  ipsa  est  illuminatrix  per  lucidissimam  mi- 
sericordiam  suam. 

Tertio  considera,  carissime,  quod  Maria  est 
illuminatrix  etiam  per  lucidissimam  gloriam  suam, 
quae  per  omnia  illuminat  caelum  sicut  sol  mun- 
dum,  iuxta  illud  Ecclesiastici  quadragesimo  se- 
cundo  (1) :  Sol  illuminans  per  oynnia  respexit, 
et  gloria  Domini  plenum  est  opus  eius.  Sol 
illuminans  est  Maria,  quae  est  pulchra  ut  luna, 
electa  ut  sol{2):  pulchra  ut  luna,  per  gratiam, 
electa  ut  sol,  per  gloriam.  Gloria  enim  Bomini 
plenum  est  opiis  eius.  Opus  Domini  excellentis- 
simum  est  Maria;  hoc  opus,  sicut  plenum  fuit 
gratia  Domini  in  mundo,  sic  plenuni  est  gloria 
Domini  in  caelo.  Sol  ergo  illuminans  est  Maria 
in  gloria  sua  rutilans,  j^er  omnia  respicit,  quia 
per  omnes  angelos  et  per  omnes  sanctos  gloriae 
suae  illuminationem  extendit.  Quid  mirum,  si  Ma- 
riae    praesentia    totum    illuminat    caelum,  quae, 

1)  Vers.  16.  2)  Cant.  6,  9. 

etiain  totum  illustrat  raundum  ?  Ait  enim  beatus 
Bernardus  (1) :  «  Mariae  praesentia  totus  illustra- 
tur  orbis,  et  ipsa  iam  caelestis  patria  clarius  ru- 
tilat  virgineae  lampadis  irradiata  fulgore  ».  — 
Sic  ergo  vides,  quomodo  illuminatrix  per  vitam 
suam  lucidissimam,  quomodo  illuminatrix  per  wi- 
sericordiam  suam  splendidissimam,  quomodo  il- 
luminatrix  per  gloriam  suam  fulgidissimam  est 
Maria. 

Post  praedicta  omnia  considerandum  est, 
quod  Maria  interpretatur  domina.  Hoc  quoque 
optime  competit  tantae  imperatrici,  quae  re  vera 
est  domina  caelestium,  terrestrium  et  infernorum ; 
domina,  inquam,  angelorum,  domina  hominum, 
domina  daemonum,  domina  utique  in  caelo,  do- 
mina  iyi  mundo,  domina  in  inferno. 

Primo  considera,  carissime,  quod  Maria  e.st 
domina  angelorum ;  ipsa  enim  significata  est  in 
domina  Esther  regina,  de  qua  legitur  (2),  quod 
super  unam  famulam  suam  deliciose  innitehatur, 
altera  autem  famularum  sequehatur  dominam, 
defluentia  in  humum  vestimenta  sustentans.  Per 
dominam  Esther  reginam,  intellige  dominam  Ma- 


1)  Serm.  1.  in  Assumt.  B.  M.  V.  n. 

2)  Esth.  15,  6.  seq. 

riam  reginam ;  duae  famulae,  quarum  domina  est 
Maria,  sunt  angelica  et  humana  creatura.  0  quan- 
tum  gaudendum  est  nobis  miseris  hominibus, 
quod  angeli  Dominum  et  dominam  habent  ex  ho- 
minibus!  Verissime  enim  angelorum  domina  est 
Maria.  Unde  Augustinus  ipsam  alloquens,  ait(l): 
«  Si  te  caelum  vocem,  altior  es;  si  te  matrem 
gentium  dicam,  praecedis;  si  dominam  angelo- 
rum  nominem,  per  omnia  esse  comprobaris;  si 
foroiam  Dei  appellem,  digna  existis  ».  Anima 
vero  humana  est  famula,  quae  dominam  suam 
Mariam  sequitur  in  mundo.  Sequitur  certe  colli- 
gens  vestimenta  dominae  suae,  colligens  virtutes 
et  exempla  Mariae.  Intelligentia  vero  angelica 
est  famula,  super  quam  domina  sua  Maria  inni- 
titur  in  caelo.  Innititur  certe  tanquam  familia- 
rissima  se  angelis  sociando ;  innititur  etiam  tan- 
quam  delicatissima  in  angelis  cleliciando ;  inni- 
titur  quoque  tanquam  plenissima  se  cum  sua  ple- 
nitudine  angeh*s  communicando ;  innititur  insu- 
per  tanquam  potentissima  angelis  imperando. 
Omnibus  enim  angelis  Maria  innititur  suo  impe- 
rio ;  unde  Augustinus  ait :  «  Michael  dux  et  prin- 
ceps   militiae    caelestis    cum    omnibus    spiritibus 


1)  Serni.  208.  append.  (alias  35.)  n.  5. 

administratoriis  tuis,  Virgo,  paret  praeceptis  in 
defendondis  in  corpore  et  in  suscipiendis  de  cor- 
pore  animabus  fidelium,  specialiter  tibi,  doraina, 
die  ac  nocte  se  (1)  commendantium  ».  —  Vides 
modo,  quomodo  Maria  est  domina  angelorum  in 
caelo. 

Secundo  considera,  carissime,  quod  Maria  est 
domina  hominum  in  mundo;  de  hac  domina  in 
Psalmo  (2)  dicitur:  Sicut  oculi  ancillae  in  ma- 
nihus  dominae  siiae  etc.  Ancilla  dominae  Mariae 
est  quaelibet  fidelis  anima,  immo  etiam  Ecclesia 
universalis.  Oculi  huius  ancillae  in  manibus  do- 
minae  suae  semper  debent  esse,  quia  oculi  Ec- 
clesiae,  oculi  omnium  nostrum  ad  manus  Mariae 
semper  debent  respicere,  ut  per  manus  eius  ali- 
quid  boni  accipiamus  et  per  manus  eius  quidquid 
boni  agimus  Domino  offeramus.  Per  manus  enim 
huius  dominae  habemus  quidquid  boni  possidemus, 
testante  beato  Bernardo  (3),  qui  ait:  «  Nihil  nos 
Deus  habere  voluit,  quod  per  Mariae  manus  non 
transiret  » .  Per  manus  quoque  huius  dominae  of- 
ferre  Deo  debemus  quidquid  boni  egerimus,  quem- 


1)  Codd.  et  editt.  adliuc  addunt  tihi. 

2)  Psalni.   122,  2. 

3)  Serm.  3.  in  Vig.  Nativ.  Dora.  n.  10. 

admodum  beatus  Bernardus  (1)  hortatur,  dicens : 
«  Modicum  illud,  quod  offerre  desideras,  gratissi- 
mis  illis  et  omni  accepUone  dignissimis  (2)  Ma- 
riae  manibus  tradere  cura,  si  non  vis  sustinere 
repulsam  ».  Bene  nobis,  carissimi,  bene  nobis, 
quod  talem  dominam  habemus,  quae  manus  tam 
liberales  habet  ad  nos  et  tam  praepotens  est 
apud  Dominum  super  nos,  ut  securi  ad  ipsam 
confugere  possimus  onmes  nos.  Unde  devotissimus 
eius  Anselmus  (3)  ait:  «  Domina  magna,  cui  gra- 
tias  agit  concio  laeta  iustorum,  ad  quam  territa 
fugit  turba  reorum !  ad  te,  praepotens  et  miseri- 
cors  domina,  ego  peccator  anxius  confugio  ».  — 
Vides  modo,  quomodo  Maria  cst  domina  angelo- 
rum  in  caelo ;  vides  secundo,  quomodo  Maria  est 
domina  hominum  in  mundo. 

Tertio  considera,  carissime,  quod  Maria  est 
domina  daemonum  in  inferno,  tam  potenter  eis 
dominans,  ut  etiam  de  ipsa  accipi  possit  illud 
Psalmi  (4) :  Virgam  virtutis  tuae  emittet  Domi- 
nus  ex  Sion,  dominare  in  medio  inimicorum  tuo- 
rum.    Virga  virtutis  est  Virgo   Maria;   ipsa  est 


1)  Serm.  in  Nativ.  B.  M.  V.  n.  18. 

2)  Cfr.  I.  Tim.  1,  15. 

3)  Orat.  51.  (alias  50.)  in  principio. 

4)  Psalm.   109,  2. 

virga  Aaron  (1)  florida  per  virginitatem  et  fru- 
ctifera  per  fecunditatem.  Ipsa  quoque  est  virga, 
de  qua  dicitur  Isaiae  undecimo  (2) :  EgrecUctur 
virga  de  radice  lesse;  liaec  virga,  Virgo  Maria, 
virga  virtutis  est  contra  inimicos  infernales,  qui- 
bus  magna  virtute  dominatur,  et  ideo  domina 
tam  magnae  virtutis  merito  a  nobis  amatur,  me- 
rito  a  nobis  laudatur  et  merito  a  nobis  exora- 
tur,  ut  nos  contra  inimicos  istos  tueatur.  Exem- 
plum  dat  nobis  Anselmus  (3),  qui  tantam  domi- 
nam  alloquens,  ait:  «  Te,  domina  magna  et  valde 
magna,  te  vult  cor  meum  amare,  te  cupit  os 
meum  laudare,  te  desiderat  venerari  niens  mea, 
te  affectat  exorare  anima  mea,  quia  tuitioni  tuae 
se  commendat  tota  substantia  mea  » .  —  Sic  ergo 
vides,  quomodo  Maria  est  domina  angelorum  in 
caelo,  domina  hominum  in  mundo,  domina  dae- 
monum  in  inferno. 

Vides  ergo  ex  praedictis,  quod  Maria  mare 
amarum,  Maria  stella  maris,  Maria  illuminatrix, 
Maria  domina  convenientissime  interpretatur.  Ma- 
ria  enim  amarum  mare  est  daemonibus  perversis, 
Maria  stella  maris  est  Jiominibiis  conversis,  Ma- 


1)  Num.    17,   8.  2)  Vers.  1. 

3)  Orat.  52.  (alias  51.)  in  principio. 

ria  illniiiinatrix  est  angeUs  non  aversis,  Maria 
cst  doinina  dominans  creahirls  universls.  Oremus 
ergo,  carissimi,  oremus  devotissime,  oremus  Ma- 
riani  et  dicamus :  Eia  mare  amarum  Maria,  adiuva 
nos,  ut  in  vera  poenitentia  totaliter  amaricemur ! 
Eia  stella  maris  Maria,  adiuva  nos,  ut  per  mare 
saeculi  spiritualiter  rectificemur !  Eia  illuminatrix 
Maria,  adiuva  nos,  ut  in  gtoria  aeternaliter  illu- 
minemur!  Eia  domina  Maria,  adiuva  nos,  ut  sub 
tua  dominatione  filialiter  gubernemur,  per  Domi- 
num  nostrum  etc. 


^T^  /^  /^  /TV  '^  T^  TV  ^^  T^  ^^  ^^  ^^  ^^  ^^  ^^ 


^ectio  l^. 

Nomen  Maria  B.  Virgini  quam  sit  convenientis- 
simmn,  et  quod  eadem  omni  vitio  caniit  et 
omni  virtnte  clarait. 


\vc,  Maria.  Xomen  istud  afiFectuosissimum 
et  dulcissimum,  nomen  istud  gratiosissimum  et 
nobilissimum,  nomen  istud  gloriosissimum  et  di- 
gnissimum  optime  convenit  beatae  Virgini  matri 
Domini.  Convenientissime  Virgo  tam  pia  vocata 
est  Maria.  Ipsa  enim  est  Maria,  quae  et  omni 
vitio  caruit  et  omni  virtute  claruit.  Ipsa,  inquam, 
est  Maria,  quae  a  septem  vitiis  capitalibus  fuit 
immunissima  et  virtutibus  eis  contrariis  fuit  mu- 
nitissima  (1).  Maria  enim  contra  superbiam  'pro- 
fundisslma  per  humilitatem,    Maria  contra  invi- 


1)  A  legit  meritissima. 

diam  affectuoslssima  per  caritatom,  Maria  con- 
tra  iram  mansuetisslma  per  lenitatem,  Maria 
contra  acediam  indefessissima  per  sedulitatem, 
Maria  contra  avaritiam  tenuissima  per  pauper- 
tatem,  Maria  contra  gulam  temperatissima  per 
sobrietatem,  Maria  contra  luxuriam  castissima 
per  virginitatem  fuit.  Haec  omnia  ex  illis  scri- 
pturis  colligere  possumus,  in  quibus  nomen  Ma- 
riae  expressum  invenimus. 

Primo  vide,  carissime,  quod  Maria  profun- 
dissima  apud  se  fuit  per  humilitatem.  Ipsa  est 
Maria,  de  qua  dicitur  Lucae  primo(l):  Dixit 
autem  Maria :  Ecce,  ancilla  Domini.  0  mira  et 
profunda  humilitas  Mariae !  Ecce,  Mariam  archan- 
gelus  alloquitur,  Maria  gratia  plena  (2)  dicitur, 
Mariae  superventio  Spiritus  sancti  promittitur, 
Maria  in  matrem  Dei  assumitur,  Maria  iam  omni- 
bus  creaturis  anteponitur,  Maria  iam  domina  caeli 
et  terrae  efficitur,  et  pro  his  omnibus  nulla  su- 
perbia  extollitur,  sed  in  his  omnibus  mira  humi- 
litate  deprimitur,  dicens:  Ecce,  ancilla  Domini. 
Non  dixit:  Ecce,  mater  Domini;  non  dixit:  Ecce, 
domina  mundi;  sed:  Ecce,  ancilla  Domini.  Pro- 


1)  Vers.  38. 

2)  Luc.  1,  28.  et  dein  v.  35. 

pter  hoc  beno  ait  Beda  (1)  sic:  «  Maria  nequa- 
quam  se  de  donis  caelestibus,  quasi  a  se  haec 
essent,  extalit,  sed  ut  magis  magisque  donis  apta 
esset  divinis,  in  custodia  humilitatis  gressum 
mentis  fixit,  angelo  respondens:  Ecce,  ancilla 
Bominl  » .  Hoc  est  contra  multos,  qui  in  prospe- 
ris  et  honoribus,  qui  in  gratiis  et  virtutibus  non 
humiliantur  cum  Maria  et  cum  Christo,  sed  in- 
tumescunt  cum  Eva  et  lucifero.  Sed  certe  humi- 
litas  Mariae  non  solum  in  verbo,  sed  etiam  in 
facto  declaratur,  non  solum  in  verbo  regalis  re- 
sponsionis,  sed  etiam  in  facto  legalis  purgatio- 
nis,  non  solum  in  verbo,  quo  se  humiliavit  tan- 
quam  ancillam  et  servitricem,  sed  etiam  in  facto, 
quo  se  innocentem  humiliavit  tanquam  ream  et 
peccatricem.  Ipsa  enim  est  Maria,  de  qua  dici- 
tur  Lucae  secundo  (2) :  Fostquam  impleti  sunt 
dies  purgationis  Mariae  etc.  0  dura  et  infelix 
superbia,  o  superba  et  infelix  duritia  peccatoris ! 
Ecce,  Maria  absque  omni  peccato  legem  subiit 
purgationis,  et  tu  miser  plenus  peccatis  non  vis 
legem  subire  satisfactionis  ? 


1)  Homil.  de  Solemu.  Deipar.,  quando  salutavit  Elisa- 
beth  (inter  aestiv.  de  Sanct.),  post  iuitium. 

2)  Vers.  22. 

Secundo  vide,  carissime,  quod  Maria  affectuo- 
sissima  fuit  per  caritatem.  Ipsa  enim  est  Maria, 
de  qua  dicitur  Lucae  primo  (1) :  Exsiirgens 
autem  Maria,  abiit  in  montana  cum  festina- 
tione  etc.  Abiit,  inquam,  ut  visitaret,  ut  salu- 
taret,  ut  ministraret  Elisabeth.  Vide,  quomodo 
illa  visitatio  Mariae  plena  fuit  caritate;  in  de- 
scriptione  enim  illius  visitationis  Maria  quater 
nominatur,  in  quo  caritas  Mariae  ad  Deum  et  ad 
proximum  plenius  declaratur.  Caritas  proximi  de- 
bet  haberi  et  foveri:  corde,  ore,  opere;  Maria 
autem  caritatem  proximi  hahebat  in  corde:  et 
propter  hoc  exsurgens  Maria  abiit  in  montana 
cum  festinatione.  Quid  enim  eam  ad  officium  ca- 
ritatis  festinare  cogebat,  nisi  caritas,  quae  in  corde 
eius  fervebat?  Legimus  (2),  quod  pastores  vene- 
runt  festinantes  ad  praesepium,  et  quod  Maria 
abiit  cum  festinatione  ad  obsequium,  et  quod 
Zachaeus  festinans  descendit  ad  hospitandum  Do- 
minum.  Vae  ergo  tardis  ad  opera  caritatis!  — 
Item,  Maria  caritatem  proximi  ore  fovebat.  Ipsa 
enim  est,  de  qua  ibidem  (3)  dicitur:  Et  factum 


1)  Yers.  39. 

2)  Luc.  2,  16.  et  dein  c.  19,  6. 

3)  Cap.  1,  41. 


48  SPECULUM   B.    M.    V.  | 

I 

est,  ut  audivit  salutationem  Mariae  Elisabetli  etc. 
Caritas  itaque  proximi  salutationibus  et  aliis  ca- 
ritativis  locutionibus  semper  fovenda  est.  Unde 
et  angelus  salutavit  Mariam,  Maria  salutavit 
Elisabeth,  filius  Mariae  salutavit  Marias  euntes 
de  sepulcbro,  dicens  illis  (1) :  Avete.  Vae  ergo  eis  , 
qui  propter  odium  salutatiouem  proximo  negant. 
Vae  etiam  illis  qui  dolose  proximum  salutant,  si- 
cut  ludas,  cum  dixit :  Ave,  Bahhi  (2).  0  quam  dul- 
citer  Maria  salutare  novit !  0  Maria,  digneris  nos 
per  gratiam  tuam  salutare.  Et  certe  ipsa  nos  li- 
benter  salutat  beneficio  et  consolatione,  si  nos 
eam  frequenter  salutamus  servitio  et  oratione. 
Libenter  nos  salutat  cum  gratia,  si  libenter  eam 
salutamus  cum  Ave,  JSlaria.  —  Item,  Maria  non 
solum  caritatem  habebat  corde,  non  solum  ore 
fovebat,  sed  etiam  opere  exercebat.  Ipsa  enim 
est  Maria,  de  qua  etiam  ibi  (3)  dicitur :  Mansit 
autcm  Maria  cum  illa  quasi  mensibus  iribus. 
Mansit  utique  pro  ministerio  et  consolatione  Eli- 
sabeth :  unde  Ambrosius  (4) :  «  Quae  propter  offi- 
cium  venerat,  officio  inhaerebat  ».  — Item,  Maria, 
sicut  in  omnibus  caritatem  habuit  ad  proximum, 


1)  Matth.  28,  9.  2)  Ibid.  c.  26,  49. 

8)  Luc.  1,  56.  4)  II.  in  Luc.  n.  21. 

ita  snper  omiiia  caritatem  habuit  ad  Deum.  Ipsa 
euim  est  Maria,  de  qua  ibidem  dicitur  (1) :  Et 
alt  Maria:  Magnificat  anima  mea  Dominum, 
ct  cxsidtavit  spiritus  meus  in  Deo,  salutari  meo. 
Anima  quod  amat  hoc  magnificat  et  in  hoc  ex- 
sultat;  idcirco  anima  Mariae  Deum  decentissime 
magnificavit  et  in  Deo  ferventissime  exsultavit, 
quia  Deum  excellentissime  amavit.  De  cuius  amore 
bonum  verbum  dicit  Hugo  (2) :  «  Quia,  inquit,  in 
corde  eius  amor  Spiritus  sancti  singulariter  ar- 
debat,  ideo  in  carne  eius  virtus  Spiritus  sancti 
mirabilia  faciebat  » . 

Tertio  vide,  carissime,  quod  Maria  mansue- 
tisslma  fuit  per  lenitatem,  patientissima  contra 
omnem  adversitatem.  Ipsa  enim  est  illa  Maria, 
quam  Simeon  sic  alloquebatur,  sicut  dicitur  Lu- 
cae  secundo  (3) :  Et  dixit  ad  Mariam,  matrem 
eius:  Ecce,  positus  est  hic  in  ruinam  et  in  re- 
surrectionem  multorum  in  Israel  et  in  signum, 
cui  contradicetur,  et  tuam  ipsius  animam  xoer- 
transibit  gladius.  Hic  gladius  acutissimam  Filii 


1)  Luc.  1,  46.  seq. 

2)  Hugo  de  S.  Victore,  de  Mariae  virgin.   c.  2.  ante 
finem. 

3)  Vers.  34.  seq. 

sui  passionem  sive  mortem  significat.  Gladius  cor- 
poralis  animam  nec  occidere  potest  nec  vulnerare; 
sic  acutissima  Christi  passio,  licot   animam   Ma- 
riae  per  compassionem  pcrtransivit,  ipsam  tamen  . 
nec  per  odium  occidit  nec  per  impatientiam  vul- 
neravit.  Maria  enim  interfectores   Filii   sui  nun- 
quam  odivit,  nunquam  contra  eos  impatiens  fuit. 
Nam  si  alii    martyres    patientissimi   fuerunt   in 
martyrio  suo  corporali,  quanto  magis  martyr  no- 
stra  Maria  in  martyrio  suo  spirituali?  De  cuius 
nobili  martyrio  Hieronymus  (1)  ait :   «  Quia  spi- 
ritualiter  et  atrocius  (2)  passa  est  gladio  passionis 
Christi,  plus  quam  martyr  fuit  » .  0  mira  Mariae 
patientia  et  mansuetudo,  quae  non  solum  patien- 
tissima  fuit,  dum  coram  ipsa  Filius  eius  crucifi- 
geretur,  sed  etiam  dum  ante   crucifixionem   pro- 
pter  ipsam  Filius  eius  vilipenderetur,  sicut  dici- 
tur  Marci  sexto  (3) :  Nonne  liic  cst  fahcr,  filius 
Mariae?  Ubi  post  pauca  sequitur:  et  scandali- 
zahantur  in  eo.  Ke  vera  faber  est  Christus,  sed 
qui  fahricatus    cst   auroram  ct    solem  (4).  Heu 
quam  longe  a  gratia  mitissimae  Mariae  sunt  qui 


1)  Epist.  cit.  n.  14. 

2)  Textus  origiual.  caro  eius. 

3)  Vers.  3.  4)  Psalm.  73,  16. 

tam  immites,  tam  impatientos,  tam  iracundi  sunt, 
sicut  contectales  (1)  et  vicini  et  socii  eorum  saepe 
sontiunt. 

Quarto  vide,  carissime,  quod  Maria  indefes- 
sissima  et  stndiosissima  fuit  per  sediilitafcm  in 
bonis  operibus.  Ipsa  namque  est  Maria  illa,  de 
qua  dicitur  Actuum  primo  (2) :  Hi  omnes  erant 
perseverantes  unanimiter  in  oratione  ciim  mu- 
lieribus  et  Maria,  matre  lesu.  Maria  indefesse 
perseverando  in  oratione  exemplum  dedit,  quo- 
niam  oportet  semper  orare  et  non  deficere  (3). 
Et  si  Maria  tam  sedule  oravit  in  terris,  quomodo 
non  sedule  pro  nobis  orabit  in  caelis?  Propter 
hoc  nos  bene  hortatur  Augustinus  (4)  dicens: 
«  Omnes  Mariae  patrocinia  omni  nisu  imploremus, 
ut,  dum  nos  supplici  obsequio  eam  frequentamus 
in  terris,  ipsa  nos  prece  sedula  commendare  di- 
gnetur  in  caelis».  Sed  ecce,  Maria  nostra  non 
solum  ore  in  orationibus,  sed  etiam  corde  in  san- 
ctis  meditationibus  indefessa  fuit  et  sedula.  Ipsa 
enim  est  Maria,  de  qua  dicitur  Lucae  secundo  (5) : 

1)  Du  Cange,  Gllossarium  etc. :  Contectalis,  sub  eodem 
tecto  habitans.  —  C  et  Vat.  habent  commensales. 

2)  Vers.   14.  3)  Luc.  18,  1. 

4)  Serm.  208.  append.  (alias  35.)  n.  12. 

5)  Vers.    19. 

Maria  autem  conservabat  omnia  verha  haec, 
conferens  in  corde  suo.  Quia  ergo  Maria  non 
fuit  acediosa,  ideo  non  fnit  otiosa,  et  ideo  non 
solum  mentem  in  sanctis  meditationibus,  non  so- 
lum  lingnam  in  devotis  orationibus,  sed  etiam 
manus  in  bouis  operibus  sedulas  habuit.  Propter 
hoc  bene,  sicut  supra  (1)  dictum  est,  mansit  Ma- 
ria  cum  Elisabeth  trihus  metisihus.  Ad  quid? 
Eespondet  Beda  (2)  et  ait:  «  Ut  mulieri  prove- 
ctae  aetatis  virgo  iuvencula  ministerium  sedula 
impenderet ».  Heu  quam  longe  es  a  gratia  Mariae, 
miser  acediose,  cuius  mens  et  lingua  et  manus 
toties  sunt  a  meritis  otiosae! 

Quinto  vide,  carissime,  quod  Maria  tenuis- 
sima  fuit  per  paupertatem.  Ipsa  enim  est  Maria, 
de  qua  dicitur  Lucae  secundo  (3) :  Invenerunt 
Mariam  et  loseph  et  infantem  positum  in  prae- 
sepio.  Pauperes  pastores  invenerunt  pauperem 
matrem  et  pauperem  infantem  in  paupore  loco, 
non  in  pomposa  cuna,  sed  in  paupere  praesepio. 
Quae  utique  paupercula  mater  bonum  hospitium 
bene  habuisset,  si  pauper  non  fuisset.  Ista  dum 
diligenter  attendis,  tunc  paupertatem  Mariae  evi- 


1)  Pag.  48. 

2)  Homil.  pag.  46  citata.  3)  Vers.  16. 

donter  perpendis;  de  qna  loannos  Chrysostomus 
ait:  «  Vide  paupertatis  Mariae  magnitudincm,  et 
quicumque  pauper  est,  accipiat  consolationem  » . 
Quicumque  certe  propter  Deum  pauper  est  vo- 
luntarie  et  libenter,  vel  etiam  quicumque  pauper 
est  necessarie  et  patienter,  multum  consolari  pot- 
est  de  paupere  Maria  et  de  paupere  Christo.  Ab 
ista  consolatione  iniqui  divites  longe  sunt,  quia 
longe  aliam  quaerunt;  unde  Lucae  sexto  (1) : 
Vae  vobis  dlviUhus,  qui  habetis  consolationem 
vestram!  Nolo  tamen,  desperare  divites,  quia  nou 
solum  paupcres  pastores,  sed  etiam  divites  reges 
pauperem  Mariam  et  pauperem  Filium  eius  in- 
venerunt,  sicut  dicitur  Matthaei  secundo  (2) :  Et 
intrantes  domum  invenerunt  puerum  cum  Ma- 
ria,  matre  eius.  Sic  illi  divites  ipsos  invenerunt, 
qui  munera  attulerunt.  Paupercs  ergo  consolatio- 
nem  istam  inveniunt  per  paupertatem,  divites  vero 
per  liberalitatem.  Dum  pauperes  ])qv  paupertatem 
Christo  conformantur,  divites  per  liberalitatem 
Christo  conformantur. 

Sexto  vide,  carissime,  quod  Maria  tempera- 
tissima  fuit  per  sobrietatem.  Ipsa  enim  est  illa 
Maria,  cui   dicitur  Lucae  primo  (3) :  Ne  timeas, 


1)  Yers.  24.  2)  Vers.  11.  3)  Vers.  30.  seq. 

Maria,  invenisU  enim  gratiam  apud  Deum. 
Ecce,  concipies  in  utero  etc.  Xota,  quod  dici- 
tur:  invenisti  gratiam.  Nuuquam  Maria  tantam 
gratiam  invenisset,  nisi  gratia  Mariam  in  cibo  et 
potu  temperatissimam  invenisset.  Non  enim  se 
compatiuntur  gratia  et  gula,  quia  impossibile  est, 
quod  liomo  simul  sit  per  gratiam  Deo  gratus  et 
per  gulam  ingratus.  Bonum  ergo  est  gratiam 
quaerere  et  fugere  gulam,  sicut  dicitur  ad  He- 
braeos  decimo  tertio  (1):  Optimum  est  gratia 
stahilire  cor,  non  escis,  quae  non  profuerunt  am- 
hulantihus  in  eis.  Xota  etiam,  quod  dicitur:  Ecce, 
concipies  in  utero.  Nunquam  Maria  Deura  in 
utero  concepisset,  si  idem  uterus  contra  Deum 
crapulosus  fuissot,  si  uterus  ille  mero  aestuasset, 
cum  «  venter  mero  (2)  aestuans  cito  despumet  in 
libidinem  (3)  ».  Uterus  ergo  ille,  qui  Deo  incarnato 
gravidatus  est,  nunquam  cibo  et  potu  intempe- 
rato  gravatus  est.  Unde  loannes  Chrysostomus  (4) 
ait:   «  Comessatrix  aut  vinolenta  Maria  nunquam 


1)  Yers.  9. 

2)  Hic  et  subito  post  A  legit  musto. 

3)  Hieron.,  Epist.  69.  (alias  83.)  n.  9. 

4)  Homil.  1.  in  Matth.  (Op.  imperf.  inter  op.  Chrys.) 
post  medium  (Migne,  Patr.  Gr.-L.   t.  56.  coL  632.). 

fuit  » .  Hcu  quam  longe  a  gratia  Mariae  sunt  qui 
in  cibo  et  potu  toties  excedmit! 

Septimo  vide,  carissime,  quod  Maria  castls- 
slma  fuit  per  vlrglnltatem.  Ipsa  enim  est,  de  qua 
dicitur  Lucae  primo  (1) :  Nomen  virginis  Maria. 
Eximiae  castitatis  Mariae  testem  evangelistam, 
testem  ipsam  Mariam,  testem  angelicam  perso- 
nam  habemus.  Casta  enim  fuit  virginea  carne, 
sicut  testatur  evangelista,  dicens:  Nomen  virgi- 
nis  Maria.  Castior  autem  fuit  Maria  virginea 
mente,  sicut  ipsamet  testatur;  ipsa  enim  est,  de 
qua  dicitur  Lucae  primo  (2) :  Dixit  aiitem  Maria 
ad  angelum :  Quomodo  fiet  istud,  quoniam  vi- 
rum  non  cognosco?  id  est  non  cognoscere  pro- 
pono.  Castissima  vero  fuit  Maria  virginea  prole, 
sicut  angelus  testatur,  qiii  de  ista  Maria  dixit 
Matthaei  primo  (3) :  losepli,  fili  David,  noli  ti- 
mere  accipere  Mariam,  coniugem  tuam  etc.  Ex 
quo  Maria  Virgo  de  Spiritu  saiicto  diyina  est 
prole  fecundata,  nequaquam  virginitas  eius  tali  est 
prole  vitiata,  sed  mirabiliter  in  tanta  est  prole 
glorificata.  Nam  in  prole  approbata,  in  prole 
consecrata,  in  prole  nobilitata,  in  prole  ditata  et 


1)  Vers.  27.  2)  Vers.  34. 

3)  Vers.  20. 

dotata,  in  prole  coiisignata  et  confirmata  est  tua 
virginitas,  o  Maria.  Propter  quod  bene  ait  Au- 
gustinus :  «  Mariam  et  virginem  praedicamus  ve- 
raciter  et  matrem,  cuius  virginitatem  glorificavit 
vera  fecunditas  et  cuius  veram  fecunditatem  glo- 
rificavit  intemerata  virginitas  ».  Beatus  quoque 
Bernardus  (1)  ait:  «  Longe  gloriosior  fuit  virgi- 
nitas  ex  fecunditate  et  fecunditas  ex  virginitate  ». 
Heu  quam  longe  a  gratia  Mariae  sunt  quicum- 
que  continentes  non  sunt!  Nequaquam  Mariae 
amici  sunt  qui  castitatis  inimici  sunt.  Gum  ergo 
dulcissimum  nomen  Mariae  tantae,  ut  snpra  di- 
ctum  est,  sit  gratiae,  ideo  merito  hoc  nomen 
invocamus  orantes,  secundum  quod  beatus  Ber- 
nardus  (2)  docet,  qui  orans  ait:  «  Dulcissimum 
nomen  Mariae  invocantibus  servulis  per  te,  re- 
gina  clemens,  gratiae  suae  munera  largiatur  lesus 
Christus,  Filius  tuus  »,  qui  cum  Patre  et  Spiritu 
sancto  vivit  et  regnat  in  saecula  saeculorum. 
Amen. 


1)  Serni.  in  Dom.  infra  Oct.  Assumt.  B.  M.  V.  n.  9. 

2)  Serm.  4.  in  Assumt.  B.  M.  Y.  n.  9. 


^^j^i^~^^^F^%F^y^ 


Mectio  S. 


Quod  gratia  beatae  Mariae  sit  vera,  immensa, 
MULTiPLEx  et  UTiLis  valdo. 


ve,  Maria,  gratia  plena.  Ostensum  ost 
supra,  quod  Maria  propter  purissiraam  vitae  in- 
nocentiam  merito  per  ave  salutatur.  Ostenden- 
dum  est  autem  nunc,  quomodo  propter  plenissi- 
mam  gratiae  affluentiam  merito  gratia  plena  fore 
commemoratur.  Ave  ergo,  gratia  plena !  Conside- 
remus,  carissimi,  gratiam  istam,  g-ratiam  Mariae, 
gratiam  admirandam.  Consideremus,  inquam,  gra- 
tiae  Mariae  veritatem,  immensitatem,  multipUci- 
tatem,  iitilitatem.  Gratia  namque  Mariae  gratia 
verissima,  gratia  immensissima,  gratia  multipli- 
cissima,  gratia  utilissima  est. 

Primo  ergo  consideremus  gratiae  Mariae  ve- 
rltatem ;  de  hac  Gabriel  ait  Lucae  primo  (1) :  In- 
venistl  gratiam  apud  Deum.  Gratia  utique  vcra 
est,  quae  apud  Deum  invenitur,  qui  veritas  est ; 
apud  Deum  dicit,  non  apud  diabolum;  diabolus 
enim  aniraae  gratiam  raalae  prosperitatis  oifert, 
ut  eo  (2)  liberius  peccet.  Unde  Holofernes,  qui 
diabolum  signat,  ait  ludith  duodecimo  (3) :  Bihe 
nunc  et  accumbe  in  iucunditate,  quoniam  inve- 
nisti  gratiam  apud  (4)  me.  —  Itera,  apud  Dcwn 
dicit,  non  apud  mundum,  quia  apud  mundum, 
apud  homines  mundanos,  saepe  valde  falsa  gratia, 
falsa  arrisio  invenitur.  Unde  Ecclesiastici  octa- 
vo  (5)  dicitur :  Non  omni  homini  cor  tuum  ma- 
nifestes,  ne  forte  inferat  tibi  gratiam  falsam  et 
convicietur  tihi  (6).  —  Item,  upud  Deum  dicit, 
non  apud  carnem ;  nam  gratia  carnis  falsa  est, 
utpote  carnis  pulchritudo  et  huiusmodi ;  unde  et 


1)  Yers.  30. 

2)  B  legit  in  ea  et  C  in  eo. 

3)  Vers.  17.  4)  Vulgata:  coram. 

5)  Vers.  22. 

6)  Hic  Vaticana  adhuc  legcbat:  «  Iteni,  apud  Dcum 
dicit,  non  apud  hominos.  Idco  hcatus  Bernardus  (Sorm.  in 
Nativ.  B.  M.  V.  n.  8.):  ,Quacramus  gratiam,  sed  gratiam 
apud  Deum;  nam  apud  homiues  est  gratia  faliax'  ». 

Proverbiorurn  trigesimo  primo  (1) :  Fallax  gra- 
tla,  et  vana  est  'pulchritudo ;  quia  ergo  gratissima 
Virgo  Maria  falsam  gratiam  diaboli,  falsam  gra- 
tiam  muiidi,  falsam  gratiam  carnis  contempsit, 
ideo  merito  veram  apud  Deuni  gratiam  invenit, 
veram  utique  et  puram,  nulla  adulterina  mixtura 
vitiatam,  ut  vere  dicere  possit  illud  Ecclesiastici 
vigesimo  quarto  (2) :  Quasi  balsamum  non  mix- 
tum  odor  meus.  Balsamum  Mariae  est  unctio  gra- 
tiae,  qua  Maria  copiosissime  est  infusa  (3) ;  unde 
beatus  Bernardus  loquens  de  illo  verbo  (4) :  Spi- 
ritus  sanctus  superveniet  in  te,  ait  (5) :  «  Pretio- 
sum  illud  balsamum  tanta  tibi  copia  tantaque 
plenitudine  influet,  ut  copiosissime  effluat  circum- 
quaque  ».  Balsamum  misceri  solet  et  vitiari  melle 
vel  oleo.  Sed  certe  balsamum  Spiritus  sancti  in 
Maria  non  fuit  mixtum,  quia  nec  melle  carnali- 
tatis  et  mundanae  consolationis,  nec  oleo  vanae 
laudis  et  adulationis  fuit  vitiatum.  Et  quia  tam 
vera  et  tam  pura  Mariae  gratia  fuit,  ideo  bene 
Hieronymus  (6)  de  ipsa  sic  dicit :    «  Quidquid  in 


1)  Vers.  30.  2)  Vers.   21. 

3)  Id  est  perfiisa;  vide  Forcellini,  Lexicon  etc. 

4)  Luc.  1,  35. 

5)  Serni.  in  Nativ.  B.  M.  V.  n.  5. 

6)  Epist.  saepe  cit.  n.  9. 

Maria  gcstum  est,  totum  puritas  et  simplicitas, 
totum  gratia  et  veritas  fuit,  totum  misericordia 
et  iustltla,  quae  de  caelo  prospcxit  (1)  » .  Qui- 
cumque  ergo  cum  Maria  veram  gratiam  invenire 
desiderant,  ipsi  cum  Maria  omni  desiderio,  omni 
studio  ad  eum,  apud  quem  invenitur,  accedant; 
sicut  hortatur  Apostolus  ad  Hebraeos  quarto  (2), 
dicens:  Adeamus  cum  fidu^ia  ad  thronum  gra- 
tiae,  ut  misericordiam  consequamur  et  gratiam 
inveniamus  in  auxilio  opportuno.  Et  nota,  quod 
quicumque  vult  invenire,  debet  quaerere,  quicum- 
que  vult  quaerere,  debet  se  inclinare.  Inclinet  ergo 
se  cum  Maria  per  humilitatem  veram  quicumque 
cum  Maria  invenire  cupit  gratiam  veram ;  dicitur 
enim  Ecclesiastici  tertio  (8) :  Quanto  magnus  es, 
humilia  te  in  omnibus  et  coram  Deo  invenies 
gratiam.  Maria  certe,  quia  verissime  se  per  humi- 
litatem  inclinavit^  verissimam  gratiam  invenit,  ut 
vere  dicere  possit  (4) :  Bespexit  humilitatem  an- 
cillae  suae. 

Secundo  consideremus,  carissimi,  gratiae  Ma- 
riae  immensitatem ;  propter  hanc  dicta  est  gratia 
plena.  Immensa  fuit  certe  gratia,  qua    ipsa  fuit 


1)  Psalm.  84,  12.  2)  Yers.  16. 

3)  Vers.  20.  4)  Luc.  1,  48. 

plena ;  immensum  enim  vas  non  potest  esse  ple- 
num,  nisi  immensum  sit  illud  quo  est  plenum. 
Maria  autem  vas  immensissimum  fuit,  ex  quo  il- 
lum  qui  caelo  maior  est,  continere  potuit.  Quis 
est  caelo  maior?  Certe  ille,  de  quo  Salomon  ait 
tertii  Eegum  octavo  (1) :  Si  caelum  et  caeli  cae- 
lormn  te  capere  non  possunt,  quanto  magis  do- 
mus  haec,  qiiam  aedificavi?  Non  utique  domus 
per  Salomonem  aedificata,  sed  domus  per  illam  si- 
gnificata  Deum  capere  potuit.  Tu  ergo,  immensis- 
sima  Maria,  capacior  es  caelo,  quia  «  quem  caeli 
capere  non  poterant,  tuo  gremio  contulisti  (2)  ». 
Tu  capacior  es  mundo,  quia  quem  totus  non  capit 
orbis,  « in  tua  se  clausit  viscera  factus  homo  (3)  » . 
Si  ergo  Maria  tam  capacissima  fuit  ventre,  quanto 
magis  mente?  Et  si  capacitas  tam  immensa  fuit 
gratia  plena,  oportuit  utique,  quod  illa  gratia, 
quae  tantam  implere  potuit  capacitatem,  esset  im- 
mensa.  Quis  immensitatem  Mariae  potest  mensu- 
rare  ?  Ecce,  quod  dicitur  Ecclesiastici  primo  (4) : 


1)  Vers.  27. 

2)  Vide  Breviar.,  resporis.  ad  1.  lect.  de  Comm.  B,  M.  Y. 

3)  Cfr.   Breviar.,   festum  Matern.  B.  M.  V.   respons. 
ad  lect.  2. 

4)  Vers.  2. 

Altltudinem  caell  et  latltudlnem  terrae  et  pro- 
fiindiim  ahyssl  quis  dimensus  est?  Caelum  est 
Maria,  tum  qaia  caelesti  puritate,  caelesti  ca- 
ritate  (1),  caelestibus  aliis  virtutibus  abunda- 
vit;  tum  quia  sedes  Dei  excellentissima  fuit, 
teste  proplieta  (2),  qui  dicit:  Dominus  in  caelo 
paravit  sedem  suam.  Terra  quoque  fuit  Maria, 
dum  fructum  nobis  illum  protulit,  de  quo  idem 
propheta  (3)  ait:  Terra  dedit  fructum  suum. 
Ahyssus  etiam  est  Maria  in  bonitate  et  in  mi- 
sericordia  profundissima;  unde,  dum  profundis- 
simam  Filii  sui  misericordiam  pro  nobis  interpel- 
lat,  quasi  dbyssus  abyssum  invocat  (4).  —  Cae- 
lum  ergo  est  Maria,  terra  est  Maria,  abyssus  est 
Maria.  Quis  huius  caeli  altitudinem,  quis  huius 
terrae  latitudinem,  quis  huius  abyssi  profundita- 
tem,  quis,  inquam,  Mariae  immensitatem  dimen- 
sus  est,  nisi  ille  solus,  qui  ipsam  non  solum  in 
gratia  et  in  gloria,  sed  etiam  in  misericordia 
tam  altissimam,  tam  latissimam,  tam  profundis- 
simam  operatus  est?  Unde  specialiter  de  eius 
misericordia  ait  beatus  Bernardus  (5) :   «  Quis  mi- 


1)  Ita  A;  BC  et  Vaticana  habent  claritate. 

2)  Psalm.  102,  19.  3)  Psalm.  66,  7. 

4)  Psalm.  41,  8. 

5)  Serm.  4.  de  Assumt.  B.  M.  Y.  n.  8. 

scricordiae  tuae,  o  beiiedicta,  longitudinem,  lati- 
tudinom,  sublimitatem  et  profundum  queat  inve- 
stigare?  Nam  longitudo  eius  usque  ad  novissi- 
mum  diem  invocantibus  eam  subvenit  universis; 
latitudo  eius  replet  orbem  terrarum,  ut  sua  quo- 
quo  misericordia  plena  sit  omnis  terra ;  sic  et 
sublimitas  eius  supernae  civitatis  invenit  restau- 
rationem;  et  profundum  eius  sedentibus  in  te- 
nehris  et  in  umbra  mortis  (1)  obtinuit  redem- 
ptionem  ». 

Tertio  consideremus,  carissimi,  gratiae  Ma- 
riae  multiplicitatem ;  de  qua  ipsa  dicere  potest 
illud  Ecclesiastici  vigesimo  quarto  (2) :  Ego  quasi 
tercbinthus  extendi  ramos  meos,  et  rami  mei 
honoris  et  gratiae.  Terebinthus  magna  arbor  est 
in  Syria,  secundum  Glossam  (3)  et  Plinium  (4), 
et  habet  ramos  multos  et  extensos.  Masculus 
huius  arboris  non  fert  fructum,  sed  tantum  fe- 
mina;  cuius  fructus  invenitur  duplex,  videlicet 
rubeus  et  pallidus,  et  est  iucundi  odoris.  Arbor 
ista  arbor  procera,  arbor  crescens  in  Syria  est 
beata  Virgo  Maria.  Syria  enim  interpretatur  hu- 


1)  Luc.  1,  79.  2)  Vers.  22. 

3)  Ordinariam  sec.  Lyranura  in  Eccli.  24,  22. 

4)  Xm.  de  Nat.  Hist.  c.  12.  (alias  6.). 

7ne€ta  (1).  Et  vere  huniecta  per  gratiara  fait  tota 
vita  Mariae,  quae  in  humore  gratiae  crevit  ab 
utero  matris  suae.  Quid  mirura,  si  Maria  in  hu- 
raore  gratiae  crescat,  cum  sine  humore  gratiae 
omne  semen  arescat?  Unde  de  semine  dicitur  Lu- 
cae  octavo  (2) :  Xatum  aruit,  quia  non  liabehat 
humorem.  Rami  huius  arboris,  rami  honoris  ct 
gratiae,  sunt  virtutes  et  raerita,  exempla  et  be- 
neficia  boatae  Mariae.  Multi  enim  rami  multao 
eius  gratiae  sunt  et  merita,  multae  eius  virtutes 
et  exempla,  multao  eius  misericordiae  et  beneficia. 
In  his  ramis  libenter  habitant,  in  his  libenter 
iubilant  caelestes  aviculae,  id  est  aniraae  sanctae, 
ut  de  ipsis  etiam  dici  possit  illud  Danielis  quar- 
to  (3) :  In  ramis  eius  conversabantur  volucres 
caeli.  0  quara  late,  quam  longe  et  alte  arbor 
illa  magna,  boata  Virgo  Maria,  raraos  suos.ex- 
tendit !  Quam  late  ad  homines,  quara  longe  ad 
angelos,  quam  alte  ad  Deum !  Quomodo  autem  ad 
hos  omnes  extendit  ramos  gratiarura  et  miseri- 
cordiarum  suarum  beatus  Bernardus  exponit,  di- 
cens  (4) :   «  Maria   oranibus    sinuui   misericordiae 


1)  Sec.  Hieron.  de  Nom.  Hebr.,   de  Genesi. 

2)  Vers.  13.  3)  Vers.  9. 
4)  Serm.  de  Domin.  infra  Oct.  Assumt.  B.  M.  Y.  n.  2. 

aperuit,  nt  de  plenitudine  eius  accipiant  uni- 
versi:  captivus  redemptionera,  aeger  curationem, 
tristis  consolationem,  peccator  veniam,  iustus 
gratiam,  angelus  laetitiam,  denique  tota  Trini- 
tas  gloriam,  Filii  persona  carnis  humanae  sub- 
stantiam  ».  Fructus  huius  arboris  est  ille,  de 
quo  dicitur  (1) :  Benedictus  fructus  ventris  tui. 
Iste  fructus  ruheus  fuit  sanguine,  pallidus  autem 
morte;  unde  sponsa  Dei,  id  est  anima  sancta, 
ait  illud  Canticorum  quinto  (2) :  Dilectus  meus 
candidus  et  rubicundus;  iam  etiam  dicere  potest: 
Dilectus  meus  pallidus  et  rubicundus.  Iste  quo- 
que  fructus  odore  iucundus  est  devotis  animabus. 
Quod  bene  senserat  beatus  loannes  apostolus, 
qui  Domino  dixit  (3) :  «  Odor  tuus  concupiscen- 
tias  in  me  excitavit  aeternas  » .  0  anima,  nonne 
odorem  huius  fructus  sentis?  0  si  sentires,  cur- 
reres,  sicut  dicitur  Cantlcorum  primo  (4) :  Cur- 
remus  in  odorem  unguentorum  tuorum?  Nota- 
bile  autem  est,  quod  fructum  terebinthi  non 
masculus,  sed  femina  huius  arboris  proferre  so- 
let.    Sic   certe    fructum    vitae,  lesum   Christum, 


1)  Luc.  1,  42.  2)  Vers.  10. 

3j  Cfr.  Abdias,  Histor.  certam.  apost.  lib.  5. 
4)  Vers.  3. 

non  masculus,  sed  femina,  non  vir,  sed  virgo 
protulit.  Propter  quod  bene  Augustinus  (1)  ait: 
«  Electa  est  virgo  mater,  quae  sine  concupiscen- 
tia  carnis  conciperet  carnem  et  sine  viro  pareret 
virum  ». 

Quarto  consideremus,  carissimi,  gratiae  Ma- 
riae  utiUtatem ;  de  hac  dicitur  Proverbiorum  un- 
decimo(2):  Mulier  gratiosa  inveniei  gloriam. 
Ecce,  utilitas  gratiae  gratiosae  Mariae  est  inven- 
tio  gloriae  perpetuae.  Utilissima  certe  fuit  gratia 
Mariae  et  sibi  ipsi  et  nobis.  Gratia  enim  deli- 
ciosam,  gratia  miraculosam,  gratia  gloriosam 
fecit  Mariam:  deliciosam  in  animo,  miraculosam 
in  Filio,  gioriosam  in  regno;  deliciosa  certe  fait 
Maria  in  mente  spirituali,  miraculosa  in  prole 
virginali,  gloriosa  in  diademate  aeternali.  Gratia 
ergo  mentem  et  animam  Mariae  fecit  deliciosam 
deliciis  spiritualibus,  tanquam  spiritualem  Dei 
vivi  paradisum,  iuxta  illud  Ecclesiastici  quadra- 
gesimo  (3) :  Gh'atia  sicut  paradisus  in  benedi- 
ctionibus.  Yere  paradisus  Dei  fuit  Maria  in  be- 


1)  Potius  serm.  7.  (int.  opera  Ildephonsi)  circa  medium. 
Cfr.  etiam  Homi].  III.  in  Xat.  B.  M.  Y.  (inter  opera  Al- 
cuini)  post  medium. 

2)  Vers.  16.  3)  Vers.  17. 

nedictione  multiplicinm  deliciarum  spiritualium ; 
de  quibus  etiam  beatus  Bernardus  (1)  ait :  «  Quid 
nisi  delicias  dixerim  decus  virginitatis  cum  mu- 
nere  fecunditatis,  insigne  humilitatis,  distillantem 
caritatis  favum,  misericordiae  viscera,  plenitu- 
dinem  gratiae,  praerogativam  gloriae  singula- 
ris  »  ?  —  Item,  gratia  Mariam  fecit  miraculo- 
sam  in  prole,  miraculoso  conceptu  et  partu,  dum 
miraculose  virgo  concepit  et  virgo  peperit  et  mi- 
raculosius  Deura  concepit  et  peperit.  Unde  de  hac 
eius  gratia  bene  dicitur  Lucae  primo  (2):  Inve- 
nisti  gratiam  apucl  Deum.  Ecce,  concipies  in 
utero  et  paries  filium  et  vocabis»  nomen  eius 
lesum.  De  hoc  nomine  beatus  Berjiardus  (3)  ad 
Mariam  loquens,  dixit :  « Intellige,  prudens  virgo, 
ex  nomine  promissi  filii,  quantam  et  quam  spe- 
cialem  gratiam  inveneris  apud  Deum  ».  —  Item, 
gratia  Mariam  fecit  gloriosam;  propter  quod 
bene  supra  dictum  est :  Miilier  gratiosa  inveniet 
gloriam.  0  vere  felix  inventrix  Maria,  quae  tam 
magna  in  mundo,  tam  magna  in  caelo!  Nulla 
pura  creatura  tantam   gratiam  in  mundo,   nulla 


1)  Serm.  4.  in  Assumt.  B.  M.  V.  n.   1, 

2)  Vers.  30.  seq. 

3)  Homil.  3.  super  Missus  est  n.    10. 

tantam  gloriam  in  caelo  invenit.  Et  certe  tam 
gratiam  quam  gloriam  invenit  apud  Dominum, 
quia  sicut  in  Psalmo  (1)  dicitur :  Gratiam  et 
gloriam  dahit  Bominus.  Sed  certe,  carissimi, 
gratia  Mariae  non  solum  utilissima  fuit  sibi  ipsi, 
sed  etiam  nobis,  immo  toti  humano  generi.  Gratia 
enim  Mariae  colligit  malos,  impinguat  bonos,  li- 
herat  universos.  Colligit  a  culpa,  impinguat  gra- 
tia,  liberat  a  morte  aeterna. 

Dico  ergo,  quod  gratia  Mariae  colligit  ad 
misericordiayn,  colligit  ad  Ecclesiam  malos.  Hoc 
bene  signatum  est  in  gratia,  quam  in  colligendis 
spicis  a  messoribus  derelictis  Ruth  invenerat, 
quando  dixerat  ad  Booz  (2) :  Inveni  gratiam  co- 
ram  oculis  tuis,  domine  mi  etc.  Ruth  inter- 
pretatur  videns  vel  festinans  (3) ;  et  signat  bea- 
tam  virginem,  quae  vere  videns  in  contempla- 
tione  et  bene  festinans  fuit  in  actione;  videns 
etiam  nostram  miseriam  est  et  festinans  ad  im- 
pendendam  suam  misericordiam.  Booz  interpreta- 
tur  virtus  (4),   et  signat  illum,  de  quo  in  Psal- 


1)  Psalm.  83,  12. 

2)  Ruth  2,  12;  Vulgata:  apud  oculos  tiios. 

3)  Hieron.,  de  Nom.  Hebr.  e  lib.  Ruth. 

4)  Hieron.,  loc.  cit.  (lib.  ludic.):  B ooz,  iu  fortitudine 
sive  in  quo  virtus. 

mo  (1)  dicitur:  Magnus  Dominus,  et  magna  vir- 
tus  eius.  Ruth  vero  in  oculis  Booz,  Maria  in 
oculis  Domini  hanc  gratiam  invenit,  ut  ipsa  spi- 
cas,  id  est  animas  a  messoribus  derelictas,  col- 
ligere  ad  veniam  possit.  Qui  sunt  messores  nisi 
doctores  et  rectores?  0  vere  magna  Mariae  gra- 
tia,  qua  multi  ex  eis  ad  misericordiam  colligun- 
tur,  qui  a  doctoribus  et  rectoribus  tanquam  in- 
corrigibiles  relinquuntur !  Et  ideo  bene  beatus 
Bernardus  (2)  ait:  «  Maria,  tu  peccatorem  toti 
mundo  despectum  materno  affectu  amplecteris, 
foves  nec  deseris,  quousque  horrendo  iudici  mise- 
rum  reconcilies  » . 

Item,  gratia  Mariae  honos  impinguat  pin- 
guedine  gratiae;  unde  Ecclesiastici  vigesimo 
sexto  (3)  dicitur:  Gratia  mulieris  sedulae  dele- 
ctahit  virum  suum,  et  ossa  illius  impinguaMt. 
Mulier  sedula  Maria  fuit,  de  cuius  sedulitate 
Beda  (4)  ait:   «  Maria  secreta  Dei  ore  tacito,  vi- 


1)  Psalm.   146,  5.  C  hahet :  Magmis  Dominus  noster, 
et  magnitiidinis  eius  non  est  finis  (Ps.  144,  3.). 

2)  Potius  Egbert.,  Serm.  paneg.  seu  Deprecat.  et  laus 
elegant.  ad  B.  V.  (inter  opera  Bernardi)  n.  2,  paucis  mutatis. 

3)  Vers.  16. 

4)  Homil.  in  aurora   Nat.  Dom.    inter    Homil.    hiem. 
de  Sanct.  post  medium. 

gili  cum  corde  sedula  scrutabatur  » .  —  Quis  huius 
mulieris  est  vir,  nisi  ille  quem  ipsa  circumdedit 
in  utero  ?  de  quo  dicitur  leremiae  trigesimo  pri- 
mo  (1) :  Creavit  Domimis  novum  super  terram, 
mulier  circumdahit  virum.  Huius  viri  ossa  sunt 
quicumque  in  corpore  eius,  id  est  in  Ecclesia  for- 
tes  sunt.  Ista  ossa  suffragante  gratla  Mariae 
impinguantur  unctionibus  gratiae.  Impinguantur, 
inquam,  pinguedine  (2)  Spiritus  sancti,  qua  et 
ille  impinguari  cupiebat,  qui  dicebat  (3):  Sicut 
adipe  et  pingucdim  repleatur  anima  mea.  0 
quis  aestimare  valeat,  quam  multae  animae  opi- 
tulante  gratia  Mariae  sint  per  gratiam  impin- 
guatae,  immo  certe,  quis  aestimare  valeat,  quanta 
in  ipsa  Maria  fuit  impinguatio  gratiarum,  cuius 
gratia  impinguata  sunt  tot  millia  animarum ! 
Cuius  enim  pinguedine  virtutis  ipsa  caruit,  quae 
omnium  virtutum  pinguissimum  habitaculum  fuit  ? 
Ait  enim  loannes  Damascenus  (4) :  «  Maria  in 
domo  Domini  plantata  (5)  et  impinguata  spiritu, 
ut  oliva  fructifera  (6)  omnis  virtutis  habitacu- 
lum  facta  est  » . 


1)  Vers.  32. 

2)  A  legit:  pJenitudlne.  3)  Psalm.  62,  6. 

4)  IV.  de  Fide  orthod.  c.  14.  circa  medium. 

5)  Psalm.  91,  14.  6)  Psalm.  51,  10. 

Iteni,  gratia  Mariae  liberat  a  morte  aeterna 
universos,  qui  liberantur.  Hoc  bene  signatum  est 
in  Esther,  de  qua  legitur  (1)  sic :  Adamavit  eam 
rex  plus  quam  omnes  muUeres,  habuitque  gra- 
tiam  et  misericordiam  coram  eo  super  omnes 
muUeres,  et  posuit  diadema  regni  in  capite  eius. 
Huius  autem  gratiae,  quam  Esther  coram  rege 
habuit,  duplex  legitur  fuisse  utilitas:  una,  quod 
ipsa  diadema  regni  obtinuit,  alia,  quod  ipsa  gen- 
tem  suam  morti  dedicatam  a  morte  eripuit.  Sic 
certe  nostra  Esther,  beata  Maria,  tantam  gra- 
tiam  coram  rege  aeterno  invenit,  quod  per  hanc 
non  solum  ipsa  ad  coronam  pervenit,  sed  etiam 
generi  hu.mano,  morti  addicto  subvenit.  Unde  bea- 
tus  Anselmus  (2)  ait:  «  Quid,  inquam,  digne  refe- 
ram  genitrici  Dei  et  Domini  mei  ?  per  cuius  fe- 
cunditatem  captivus  sum  redemptus,  per  cuius 
partum  de  morte  aeterna  sum  exemptus,  per 
Guius  prolem  perditus  sum  restitutus  et  de  exsi- 
lio  miseriae  ad  patriam  aeternae  beatitudinis  sum 
reductus  »  ?  —  0  ergo  mater  gratiae,  fac  nos  filios 
gratiae ;  fac,  ut  per  gratiam  tuam  verissimam  (3), 


1)  Esth.  2,  17. 

2)  Orat.  52.  (al.  51.)  in  principio. 

3)  Quae  sequuntur  usque  utilissimam  addita  sunt  ex 
codicibus. 

per  gratiam  tuam  immensissimam,  per  gratiam 
tuam  multiplicatissimam,  per  gratiam  tuam  uti- 
lissimam  colligamur  ad  veniam  remissionis,  im- 
pinguemur  per  gratiam  devotionis,  liberemur  a 
morte  damnationis:  per  Dominum  nostrum,  lesum 
Christum.  Amen. 


-^:^^3<^ 


^^^^^^^^^^^^^^^^^^^ 


Quod  quadruplex  gratia  in  B.  Maria  est  conside- 
randa,  soilicet  donomm,  labiorum,  privilegio- 
mm  et  praemiorum,  et  de  eamm  singulis. 


11 
ve,  Maria,  gratia  plena.  Adhuc,  carissimi, 

aliqua  de  gratia  dulcissimae  Mariae  sunt  dicenda. 

Consideranda  ergo  est  quadruplex  gratia  in  Ma- 

ria,  videlicet  gratia  donoriim,  gratia   lahiorum, 

gratia  privilegiorum,  gratia  praemiorum. 

Primo   considerate,  carissimi,  in  Maria  gra- 

tiam  donorum  Spiritus  sancti.  De  hac  gratia  Ma- 

ria  gratulabunde  dicere  potest  illud  Ecclesiastici 

vigesimo   quarto  (1) :  In  me  omnis   gratia   vi- 

1)  Vers.  25. 

tae  (1)  ct  veritatis.  Quid  mirum,  si  ipsa  est  jylena 
gratia  vitae  et  veritatis,  quae  mater  est  eius 
quem  legimus  plenum  gratiae  et  veritatis  (2) ! 
Et  quid  mirum,  si  in  illa  virga  est  tanta  dono- 
rum  Spiriius  sancti  affluentia,  in  cuius  flore  Spi- 
ritus  sanctus  requievit  cum  tanta  donorum  suo- 
rum  superaffluentia  I  Maria  namque  est  illa  virga 
et  filius  Mariae  est  ille  flos,  de  quo  dicitur  Isaiae 
undecimo  (3):  Egredietur  virga  de  radice  lesse, 
et  flos  de  radice  eius  aseendet,  et  requiescet  su- 
per  eum  Spiritus  Domini:  Spiritus  sapientiae 
et  intellectus,  spiritus  consilii  et  fortitudinis, 
spiritus  scientiae  et  pictatis,  et  replehit  eum 
spiritus  timoris  Domini.  In  hoc  flore  mira  est 
Spiritus  sancti  superaffluentia,  de  quo  in  omnem 
Ecclesiam  tam  mira  fit  (4)  influentia,  ut  beatus 
loannes  evangelista  (5)  dicat :  De  plenitudim  eius 
nos  omnes  accepimus,  gratiam  pro  gratia.  Cum 
ergo  de  isto  flore  tanta  gratia  redundet  in  totum 
hortum,  in  totam  Ecclesiam,  quanto  magis  in 
huius  floris  virgam,  in  ipsam  Mariam! 


1)  Vide  supra  pag.  27,  notam  2. 

2)  loan.  1,  U. 

3)  Vers.  1.  seqq. 

4)  C  legit  fuit.  5)  loan.  1,  16. 

Dicat  ergo  Maria,  dicat  secure:  In  me 
omnis  gratia  vitae  et  veritatis.  Gratia  certe  vi- 
tae  et  veritatis  consistit  iii  praedictis  septem  do- 
nis  Spiritus  sancti.  Per  praedicta  enim  septem 
dona  fuit  gratia  vitae  et  veritatis  in  Maria.  Gra- 
tia  veritatis  ordinavit  Mariam  in  veritate  su2:)ra{l) 
se  et  infra  se,  i^itra  se  et  extra  se.  Gratia,  in- 
quam,  veritatis  ordinavit  Mariam  in  veritate  su- 
pra  se  per  donum  sapientiae;  infra  se,  per  do- 
num  consilii;  intra  se,  per  donum  intellectus; 
extra  se,  per  donum  scientiae.  Gratia  utique  ve- 
ritatis  ordinavit  animam  Mariae  in  veritate:  su- 
pra  se,  in  sapidissima  fruendorum  contempla- 
tione;  infra  se,  in  consultissima  fugiendorum  pro- 
visione;  intra  se,  in  certissima  credendorum  co- 
gnitione ;  extra  se,  in  rationabilissima  agendorum 
discretione.  —  Gratia  autem  vitae  ordinavit  Ma- 
riam  in  bona  vita  respectu  diaholi,  respectu 
proximi,  respectu  Dei.  Gratia,  inquam,  vitae  or- 
dinavit  Mariam  in  bona  vita :  erga  diabolum,  per 
donum  fortitudinis ;  erga  proximum,  per  donum 
pietatis;  erga  Deum,  per  donum  tinioris.  Gratia 
utique  vitae  ordinavit  vitam  Mariae  erga  diabo- 
lum    in  fortissima    resistentia ;  erga    proximum, 


1)  Pro  sujpra  hic  et  infra  A  legit  erga. 

in  benevolentia  piissiraa ;  erga  Deum,  in  devotis- 
sima  reverentia.  Hinc  est,  quod  Spiritus  sanctus 
Mariam  per  domum  illara  convenientissime  signa- 
vit,  quam  sibi  Sapientia  increata  (1)  cum  septem 
columnis  septem  donorum  Spiritus  sancti  excel- 
lentissime  aedificavit  (2).  Quicumque  ergo  colum- 
nas  Spiritus  sancti  coeperit  desiderare,  ipse  for- 
mam  columnarum  in  ista  domo  poterit  conside- 
rare:  ipse  etiam  in  domo  ista  artificem  poterit 
invenire,  quam  pro  columnis  huiusmodi  debet 
cum  magnis  desideriis  et  precibus  convenire.  Si- 
militer  quicumque  septiformem  Spiritus  sancti 
gratiam  adipisci  desiderat,  ipse  florem  Spiri- 
tus  sancti  in  virga  quaerat.  Per  virgam  enim 
ad  florem,  per  florem  ad  spiritum  in  ipso  requie- 
scentem  pervenimus,  dum  per  Mariam  ad  Chri- 
stum  accedimus  et  per  Christum  Spiritus  sancti 
gratiam  invenimus.  Propter  quod  bene  Mariam 
alloquens  beatus  Bernardus  (3)  ait :  «  Per  te  ac- 
cessum  habemus  ad  Filium,  o  benedicta  inventrix 
gratiae,  genitrix  vitae,  mater  salutis,  ut  per  te 
suscipiat  nos  qui  per  te  datus  est   nobis  ». 


1)  A  incarnata. 

2)  Prov.  9,  1. 

3)  Serm.  2.  de  Advent.  Dora.  n.  5. 

Secundo  considerate,  carissimi,  in  Maria  gra- 
tiara  lahiorum;  de  qua  in  Psalmo  (1)  dicitur: 
Dlffusa  est  gratia  in  labiis  tuis.  Tanta  siquidem 
fuit  gratia  labiorum  in  Maria,  ut  ipsa  optime 
per  illam  ludith  signari  possit,  de  qua  dicitur 
ludith  undecimo  (2) :  Non  est  mulier  talis  super 
terram  in  aspectu,  in  pulcliritudine  et  in  sensu 
verborum.  Ee  vera  non  est,  non  fuit,  non  erit 
mulier  talis  super  terrani,  qualis  Maria  fuit,  in 
aspectu  clarissimae  vitae,  in  pulchritudine  mun- 
dissimae  conscientiae  et  in  sensu  verhorum  diser- 
tissiraae  (3)  linguae.  Gratiam  autera  labiorum  Ma- 
riae  videbiraus  evidenter,  si  verba  labiorura  eius  ex 
Evangelio  colligiraus  diligenter.  Inveniraus  autem 
septera  in  Evangelio  mellifluas  sententias  (4)  de 
mellifluis  Mariae  labiis  distillantes  et  mellifluara 
labiorura  eius  gratiam  optirae  indicantes,  iuxta  il- 
lud  Canticorura  quarto  (5) :  Favus  distillans  labia 
tua,  sponsa.  Septera  raellis  stillae   sunt  septem 


1)  Psalm.  44,  3. 

2)  Vers.  19,  3)  B  discretissimae. 

4)  Cfr.  Bernardin.  Sen.,  serm.  9.  de  Visitat.  (edit. 
Venet.  an.  1745  tom.  IV.  pag.  105  col.  II.).  Quater  Ma- 
riam  locutam  fuisse  docet  Bernard.,  serm.  in  Dom.  inf. 
Oct.  Assumt.  B.  M.  V.  n.  10. 

5)  Vers.  11. 

dulcissima  verba  Mariae,  qnae  ad  angelum,  ad 
Iwminem  et  ad  Deum  legitur  habuisse.  Duo  ad 
angelum,  duo  ad  hominem,  tria  ad  Deum. 

Ad  angeliim  habuit  verbum  casfitatis  et 
verbum  humilitatis.  Yerbum  castitatis  Maria  ad 
angelum  in  labiis  habuit,  quando  angelo  respon- 
dens  dixit  (1) :  Quomodo  fiet  istud,  quoniam  vi- 
rum  non  cognosco?  Hoc  est  contra  impudicos, 
qui  non  casta,  non  pudica,  sed  irapudica  et  tur- 
pia  et  carnalia  verba  in  labiis  habent.  Yerbum 
autem  humilitatis  ad  angelum  Maria  in  labiis 
habnit,  quando  angelo  humiliter  respondens  di- 
xit  (2) :  Ecce,  ancilla  Domini,  fiat  milii  secim- 
dum  verbum  tuum.  Hoc  est  contra  superbos  et 
arrogantes,  qui  de  se  nec  humilia  sentiunt  nec 
loquuntur,  sed  verba  iactantiae  et  inflationis  in 
labiis  suis  habent.  —  Item.  ad  hominem  habuit 
Maria  verbum  caritatis  et  verbum  veritatis.  Yer- 
bum  caritatis  in  salutatione,  verbum  veritatis  in 
instructione.  Yerbum  caritatis  ad  hominem  Maria 
in  labiis  habuit,  quando  matrem  praecursoris  tam 
affectuose  salutavit  (3),  quod  etiam  infans  in 
utero  eius  exsuliavit.  Hoc  est  contra  rancorosos, 


1)  Luc.  1,  34. 

2)  Ib.  V.  38.  3)  Ib.  v.  40.  et  44. 

qui  proximis  suis  vel  caritative  non  loquuntuT  vel 
omnino  eis  loqui  dedignantur.  Verbum  veritatis 
Maria  in  labiis  habuit,  quando,  deficiente  vino, 
ministris  dixit:  Quodciimqiie  dixerit  vohis  fa- 
cite  (1).  Hoc  est  contra  illos  qui  alios  non  ad 
bonum,  sed  ad  malum  instruunt  et  malum  eis 
consulunt. 

Item,  ad  Deum  tria  verba  habuit  Maria. 
Plus  ergo  cum  Deo,  quam  cum  angelo  vel  cum 
homine  Maria  locuta  est,  ex  quo  bis  angelo,  bis 
homini,  ter  autem  Deo  locuta  est.  Hoc  est,  heu ! 
contra  multos,  qui  tam  parum  cum  Deo  in  ora- 
tionibus  et  tam  multum  cum  hominibus  loquuntur 
in  confabulationibus  inutilibus  et  saepe  valde  no- 
civis.  Habuit  autem  Maria  ad  Deum  verbum  gra- 
tulativum,  verbum  querulativum,  verbum  com- 
passivum.  Gratulativum,  pro  sui  respectione ; 
querulativum,  pro  Filii  amissione;  compassivum, 
pro  proximi  desolatione.  Yerbum  gratulationis  ad 
Deum  Maria  in  labiis  habuit,  quando  pro  eo, 
quod  Dominus  hiimilitatem  suam  respexit  (2), 
dixit:  Magnificat  anima  mea  Bominum.  Hoc 
est  contra  ingratos,  qui,  heu !  pro  multis  et  ma- 
gnis  beneficiis  parvas  Deo  gratias  agunt  et  quan- 


1)  loan.  2,  3.  et  5.  2)  Luc.  1,  48.  et  46. 

doque  per  ipsa  Dei  beneficia  contra  Deum  inso- 
lescunt.  Verbum  querulationis  ad  Deum  Maria 
in  labiis  habuit,  quando  Filio  per  triduum  amisso 
dixit  (1) :  Fili,  quid  fecisti  noiis  sic?  Paier  tuus 
et  ego  dolentes  quaerebamus  te.  Hoc  est  contra 
indevotos,  qui  cum  dolore  lesum  non  quaerunt, 
quando  ipsum  per  subtractionem  devotionis  per 
multos  dies  amiserunt.  Verbum  compassionis  Ma- 
ria  ad  Deum  habuit,  quando  in  nuptiis  Filio  di- 
xit  (2) :  Vinum  non  hahent.  Hoc  est  contra  im- 
misericordes,  quos  aliorum  defectus  ad  pietatem 
non  movent,  nec  apud  Deum  nec  apud  homines 
proximos  suos  promovent.  Eia  nunc,  advocata 
nostra  Maria !  Ecce,  adhuc  necesse  est  nobis, 
ut  Filio  tuo  suggeras  pro  nobis,  quoniam  vinum 
non  hahent  multi  ex  nobis,  vinum  utique  gratiae 
Spiritus  sancti,  vinum  compunctionis,  vinum  devo- 
tionis,  vinum  spiritualis  consolationis ;  de  quo 
beatus  Bernardus  (3)  sic  ait :  «  Quoties  mihi  ne- 
cesse  est,  fratres,  post  lacrymosas  querimonias 
vestras  exorare  raatrem  misericordiae,  ut  sugge- 
rat  benignissimo  Filio  suo,  quoniam  vinum  non 
habetis?  Et  ipsa,  dico  vobis,  carissimi,  si  pie  a 


1)  Luc.  2,  48.  2)  loan.  2,  3. 

3)  Serm.  2.  in  Dom.  1.  post  Oct.  Epiph.  n.  4. 

vobis  pulsata  fuerit,  non  deerit  necessitati  vestrae, 
quoniam  misericors  est  et  misericordiae  mater. 
Nam  si  compassa  est  verecundiae  illorum,  a  qui- 
bus  fuerat  invitata,  multo  magis  compatietur  vo- 
bis,  si  pie  fuerit  invocata  » .  Pensate,  fratres,  ex 
praedictis,  quantus  amicus  Mariae  Kex  regum 
fuerit,  cum  ipsa  tantam  labiorum  gratiam  habue- 
rit.  Scriptum  quippe  est  Proverbiorum  vigesimo 
secundo  (1) :  Qui  dtligit  cordis  munditiam  pro- 
pter  gratiam  Idbiorum  liahebit  amicum  regem. 
Tertio  considerate,  carissimi,  in  Maria  gra- 
tiam  prlvilegiorum.  De  hac  quidcm  gratia  dici- 
tur  Lucae  primo  (2) :  Invenisti  gratiam  apud  Do- 
minum.  Ecce,  concipies  in  utero  et  paries  filium 
et  vocdbis  nomen  eius  lesum.  Hic  erit  magnus 
et  Filius  Altissimi  vocahitur.  Vide,  quomodo  Ga- 
briel  asserens,  Mariam  invenisse  gratiam,  statim 
eandem  gratiam  specificans  subiungit :  Ecce,  in- 
quit,  concipies  in  utero  etc.  0  quam  magnum  et 
omnibus  saeculis  inauditum  privilegium,  quod 
virgo  in  utero  concepit  et  Filium  Altissimi  pe- 
perit!  Possumus  autem  notare  septem  privile- 
gia  Mariae,  privilegia,  inquam,  immensis  gratiis 
plena  soli  Mariae  a  Deo  concessa.  Primum  Ma- 

1)  Vers.  11.  2)  Vers.  30-32. 

riae  privilegium  est,  qnod  ipsa  super  omnes  ho- 
mines  ab  omni  peccato  fuit  purissima.  Fuit  nam- 
que  in  utero  tam  copiosissime  sanctificata,  quod 
etiam  ad  veniale  peccatum  nunquam  creditur 
fuisse  in  tota  vita  sua  inclinata.  Unde  Bernar- 
dus  (1) :  «  Decuit,  reginam  virginum  singularis 
privilegio  sanctitatis  absqne  omni  peccato  ducere 
vitam,  quae  dum  peccati  mortisque  pareret  per- 
emptorem,  munus  vitae  et  iustitiae  pro  (2)  omni- 
bus  obtineret  » .  —  Secundum  Mariae  privilegium 
est,  quod  ipsa  super  omnes  homines  est  gratia 
plenissima ;  unde  Hieronymus  (3) :  «  Ceteris  per 
partes  praestatur,  Mariae  vero  se  tota  infudit 
plenitudo  gratiae  » .  Et  ideo  bene  idem  beatus 
Doctor  gratiam  Mariae  gratiae  angelorum  con- 
ferens  et  praeferens,  ait  (4) :  «  Beatam  et  glo- 
riosam  Virginem  Mariam  credendum  est  ampliora 
promeruisse  virtutum  privilegia  et  percepisse  gra- 
tiam  etiam  ab  angelis  collaudatam  ».  —  Tertium 
Mariae  privilegium  est,  quod  ipsa  sola  mater  et 
virgo  incorruptissima  est.  Hoc  privilegium  bea- 
tus  Bernardus  (5)  commendans.  ait :  «  Optimam 


1)  Epist.  174.  n.  5.  2)  C  legit  j^fae- 

3)  Epist.  9.  n.  5.  4)  Loc.  cit.  n.  15. 

5)  Serm.  4.  in  Assumt.  B.  M.  V.  n.  5. 

partem  elegit  sibl  3Iaria(l);  optimam  plane, 
quia  bona  fecunditas  coniugalis,  melior  castitas 
virginalis ,  optima  virginea  fecunditas  seu  fe- 
cunda  virginitas.  Mariae  privilegium  est,  quod 
non  dabitur  alteri,  quia  non  auferetur  ab  ea  ». 
Quartura  Mariae  privilegium  est,  quod  ipsa 
sola  mater  Filii  Dei  ine/fahilissima  est,  ipsa 
sola  illius  Filii  mater  est,  cuius  solus  Deus  pater 
est.  Mirum  supra  modum  est,  quod  tam  maximum 
privilegium  creaturae  concessum  est.  De  hoc  etiam 
privilegio  beatus  Bernardus  (2)  ait :  «  Ipsa  est 
nostrae  Virginis  gloria  singularis  et  excellens  prae- 
rogativa  Mariae,  quod  Filium  unum  eundemque 
cum  Deo  Patre  meruit  habere  communem  » .  — 
Quintum  Mariae  privilegium  est,  quod  ipsa  super 
omnem  creaturam  Deo  etiam  corporaliter  familia- 
rissima  fuit.  Nam  quod  nunquam  creaturae  con- 
cessum  fuit  nec  concedetur  in  aeternum,  ipsa  Deum 
novem  mensibus  in  utero  portavit,  ipsa  Deum 
«  ubere  de  caelo  pleno  lactavit  (3)  » ,  ipsa  Deum 
multis  annis  dulciter  educavit,  ipsa  Deum  sibi 
subditum  habuit,  ipsa  Deum  purum  in  amplexi- 


1)  Luc.  10,  42. 

2)  Serm.  2.  de  Annunt.  B.  M.  V.  n.  2. 

3)  Breviar.,  respons.  ad  lect.  8.  in  Circumc.  Dom. 

bus  et  osculis  familiarissime  contrectavit,  sicut 
Augustinus  (1)  evidenter  asserit,  dicens :  «  Nec 
mirum,  Maria,  si  dignetur  tibi  congaudere  Deus 
regnans  in  caelis,  quem  parvulum  ex  te  hominem 
natum  toties  osculata  es  in  terris».  —  Sextum 
Mariae  privilegium  est,  quod  ipsa  super  omnem 
creaturam  apud  Deiim  potentissima  est;  unde 
Augustinus  (2) :  «  Impetra  quod  rogamus,  excusa 
quod  timemus,  quia  nec  potentiorem  (3)  meritis 
invenimus  quam  te,  quae  meruisti  mater  existere 
eiusdem  Eedemptoris  et  ludicis  » .  Grande  privi- 
legium  est,  quod  ipsa  prae  omnibus  Sanctis  apud 
Deum  tara  potentissima  est,  sicut  idem  Augusti- 
nus  (4)  declarat,  dicens :  «  Xeque  dubium  est,  quia 
quae  meruit  pro  liberandis  proferre  pretium  posse 
plus  Sanctis  omnibus  liberatis  impendere  suffra- 
gium  » .  Sed  quid  tanta  potentia  Mariae  prodesset 
nobis,  si  ipsa  minime  curaret  de  nobis  ?  Propter 
hoc,  carissimi,  sciamus  indubitanter  et  pro  hoc 
gratias  agamus  incessanter,  quod,  sicut  ipsa  apud 
Deum    prae    omnibus   Sanctis  est  potentior,  ita 


1)  Serm.  208.  append.  (alias  35.)  n.   11, 

2)  Ibid. 

3)  Edit.  legit  potiorem. 
\)  Loc.  cit.  n.  12. 


LECTIO  VI.  85 


quoque  pro  nobis  apud  Deum  omnibus  sanctis 
est  sollicitior,  testante  eodem  beato  doctore  Augu- 
stino,  qui  sic  ait :  «  Te  solam,  o  Maria,  pro 
sancta  Ecclesia  sollicitam  prae  omnibus  sanctis 
scimus,  quae  impetras  inducias  transgressoribus, 
ut  renuntient  suis  erroribus». 

Septimum  Mariae  privilegium  est,  quod  ipsa 
super  omnes  beatos  in  gloria  exceUentissima  est ; 
unde  Hieronymus  (1) :  «  Ubique  confidenter  san- 
cta  Dei  canit  Ecclesia,  quod  de  nullo  alio  sancto- 
rum  fas  est  credere,  ut  ultra  angelorum  et  arch- 
angelorum  merita  transcenderit  (2).  Hoc  quippe 
privilegium  non  naturae  est,  sed  gratiae  Virgi- 
nis  Mariae  ».  Ecce,  quam  gloriosum  Mariae  pri- 
vilegium,  quod  ipsa  in  gloria  gloriosissima  est 
post  Deum.  Gloriosum  gloriae  Mariae  privilegium 
est,  quod  quidquid  post  Deum  pulclirius,  quidquid 
dulcius,  quidquid  iucundius  in  gloria  est,  hoc 
Maria,  hoc  in  Maria,  hoc  per  Mariam  est.  Glo- 
riosum  omnino  gloriae  Mariae  privilegium  est, 
quod  post  Deum  maior  gloria  nostra,  maius  no- 
strum  in  gloria  gaudium  de  Maria  est ;  unde  Ber- 


1)  Epist.  cit.  n.  7. 

2)  Edit.  legit  et  archangelorum  dignitatem  merito 
transcenderit. 

nardus  (1) :  «  Summa  gloria  est,  o  Maria,  post 
Dominum  te  videre,  tibi  adhaerere  et  iu  tuae 
protectionis  munimine  demorari  ». 

Haec  igitur  sunt  septem  gloriosissima  pri- 
vilegia  Mariae,  quorum  gratia  vitam  obtinemus 
gratiae.  Et  ideo  obsecrare  possumus  Mariam,  sicut 
Abraham  obsecravit  Saram,  dicens  Genesis  duode- 
cimo  (2) :  Dic,  obsecro  te,  quod  soror  mea  sis,  ut 
hene  miJii  sit  propter  te,  et  vivet  (3)  anima  mea 
ob  gratiam  tui.  0  igitur  Maria,  o  nostra  Sara,  dic, 
quod  sis  soror  nostra,  ut  propter  te  bene  nobis 
sit  a  Deo  et  ob  gratiam  tui  vivant  animae  nostrae 
in  Deo.  Dic,  inquam,  carissima  Sara,  quod  sis  so- 
ror  nostra,  ut  propter  talem  sororem  ^gjptii, 
id  est  daemones,  nos  revereantur,  ut  etiam  pro- 
pter  talem  sororem  angeli  nobis  in  acie  coniun- 
gantur,  ut  insuper  propter  talem  sororem  Pater 
et  Filius  et  Spiritus  sanctus  nostri  misereantur. 

Quarto  considerate,  carissimi,  in  Maria  gra- 
tiam  praemiorum ;  de  qua  tamen  pro  parte  in 
septimo  Mariae  privilegio  iam  tactum  est.  De  hac 


1)  Potius  Petr.  Dam.,  serm.  44.  (1.  in  Nat.  B.  M.  V.) 
circa  finem. 

2)  Vers.  13. 

3)  Ita  sec.  Malou ;  Vulgata  vivat. 

gratia  potest  accipi  quod  dicitur  Ecclesiastici  vi- 
gesimo  sexto(l):  Gratla  super  gratiam,  mulier 
pudorata  et  sancta.  Mulier  super  oinnes  mulie- 
res  piidorata,  super  omnes  sancta  est  Maria,  in 
qua  est  gratia  super  gratiam  (2),  gratia  gloriae 
super  gratiam  viae,  gratia  praemiorum  in  caelo 
super  gratiam  meritorum  in  mundo.  Haec  autem 
gratia  beatitudinis  Mariae  consistit  in  septem  do- 
tibus  corporis  et  animae.  Quodlibet  enim  corpus 
glorificatum  habet  quatuor  dotes  gloriosas,  vide- 
licet  dotem  mirae  claritatis,  dotem  mirae  subti- 
litatis,  dotem  mirae  agilitatis  et  dotem  mirae 
impassibilitatis,  et  si  omnium  beatorum  corpora 
Deus  his  quatuor  dotibus  glorificavit,  quanto  ma- 
gis  corpus  istud,  quod  ipsum  glorificatorera  om- 
nium  corporum  genuit?  Quid  mirum,  si  dote  cla- 
ritatis  clarissima  sit  in  caelo  quae  dono  sancti- 
tatis  clarissima  fuit  in  mundo  ?  De  ipsa  namque 
beatus  Bernardus  (3)  ait :  «  Adhuc  inter  pecca- 
tores  degens  tanta  ante  Deum  sanctitate  clarui- 
sti,  ut  sola  solio  aeterni  Eegis  approximare  me- 
rueris».  —  Item,  quid  mirum,  si  dote  suMilitatis 


1)  Vers.  19. 

2)  Cfr.  loan.  1,  16. 

3)  Potius  Egbert.,  sermo  panegyr.  ad  B.  M.  V.  n.  1. 


88  SPECULUM  B.  M.   V. 

subtilissima  sit  in  caelo  quae  dono  humilitatis 
tam  subtilissima  fuit  in  mundo  ?  Ipsam  enim  allo- 
quens  beatus  Bernardus  (1),  ait:  «  Nunquam  su- 
pra  choros  angelorum  sublimata  ascendisses,  nisi 
prius  infra  omnes  homines  humiliata  descendis- 
ses  ».  —  Item,  quid  mirum,  si  dote  agilitaUs 
velocissima  sit  in  caelo  quae  dono  pietatis  tam 
velocissima  fuit  in  mundo?  Ipsa  namque  dbiit 
in  montana  cum  festinatione  (2)  pro  officio  pie- 
tatis,  de  cuius  festinationis  velocitate  beatus  Am- 
brosius  (3)  ait :  «  Quo  iam  Deo  plena,  nisi  in  mon- 
tana  cum  festinatione  ascenderet?  Nescit  tarda 
molimina  Spiritus  sancti  gratia  ».  —  Item,  quid 
mirum,  si  dote  impassihilitatis  impassibilissima 
sit  in  caelo  quae  dono  patientiae  et  aequanimi- 
tatis  tam  impassibilissima  fuit  in  mundo,  ut  ipsa 
nec  minimum  impatientiae  vel  odii  vulnus  senti- 
ret,  cum  suam  ipsius  animam  gladius  pertrans- 
iret  (4)  ?  Immo  etiam  signum  vulneris,  signum 
passionis  impatientiae  nec  legimus  nec  credimus 
in  Maria  quandoque  apparuisse;  unde  Bernar- 
dus  (5)  ait :  «  Revolve  diligenter  evangelicae  histo- 


1)  Ibid.  n.  5.  2)  Luc.  1,  39. 

3)  II.  in  Luc.  n.  19.  4)  Luc.  2,  35. 

5)  Serm.  de  Dom.  infra  Oct.  Assunit.  B.  M.  V.  n.  2. 

riae  seriem  universam,  et  si  quid  forte  increpa- 
torium,  si  quid  durum,  si  quod  denique  signum 
vel  tenuis  indignationis  occurrerit  in  Maria,  de 
cetero  suspectam  habeas  et  accedere  verearis  » . 
Ceterum,  si  tanta  est  gloria  gloriosissimi 
corporis  Mariae,  quanta  putas  est  gloria  suae 
beatissimae  animae?  Quod  licet  quaelibet  certe 
anima  beata  tres  habet  dotes  ipsam  beatificantes, 
videlicet  dotem  mirae  cognitionis,  dotem  mirae 
dilectionis,  dotem  mirae  fruitionis,  vel  secundum 
raodernos  quosdam  dotem  visionis,  fruitionis  et 
tentionis;  quocumque  autem  modo  dotes  animae 
accipiantur,  certum  est,  quod  dotes  animae  Ma- 
riae  omnium  animarum  dotibus  praeferantur.  Nam 
si  omnes  beatae  animae  his  dotibus  beatificantur 
in  caelo,  quanto  magis  anima  eius,  quae  omnium 
animarum  beatificatorem  genuit  in  mundo  ?  Quid 
mirum,  si  iam  in  lucidissima  cognitione  est  anima 
Mariae,  quae  iam  profundissimae  unita  (1)  est 
luci  aeternae?  Unde  beatus  Bernardus  (2)  ait: 
«  Profundissimam  divinae  sapientiae,  ultra  quam 
credi  valeat,  penetravit  abyssum,  ut  quantum 
sine  personali  unione  creaturae  patitur  conditio, 


1)  A  immissa,  C  immersa. 

2)  Ibid.  n.  3. 


90  SPECULUM  B.  M.  V. 

luci  illi  inaccessibUl  (!)  videatur  immersa». — 
Item,  quid  mirum,  si  iam  in  fecundissima  di- 
lectione  est  anima  Mariae?  Quid,  inquam,  mirum, 
si  prae  omnibus  diligat,  quae  prae  omnibus  est 
dilecta?  Vere  prae  omnibus;  ait  enim  beatus 
Augustinus  (2)  ad  ipsam:  «  Te  ipse  Eex  regum  ut 
matrem  veram  et  decoram  sponsam  prae  omni- 
bus  diligens,  amoris  amplexu  sibi  associat  » .  — 
Item,  quid  mirum,  si  iam  in  iucundissima  frui- 
tione  sit  anima  Mariae,  quae  benedicto  fructu 
ventris  sui  pascitur  dulcissime?  Unde  beatus  Au- 
gustinus  (3)  ait:  «  Mariae  anima  claritate  frui- 
tur  Christi  et  gloriosis  eius  conspectibus  semper 
praesens,  semper  conspiciens,  semper  videre  si- 
tiens  inaestimabiliter  pascitur  » . 

Igitur  sicut  gloriosissima  (4)  Maria  omnes 
Sanctos  excessit  in  gratia  viae  et  in  gratia  me- 
ritorum,  ita  omnes  sanctos  excessit  in  gratia  glo- 
riae  et  in  gratia  praemiorum.  Unde  ipsa  bene 
signata  est  per   Esther   reginam  (5),  de  qua  le- 


1) 

I.  Tim.  6, 

16. 

2) 

Serm.  208. 

11. 

3) 

Auctor  lib. 

de  Assumt. 

C  gratiosissima. 

gitur,  quod  duda  ad  cuhiculum  regis  Assueri 
hdbuit  gratiam  et  misericordiam  coram  eo  super 
omnes  muUeres,  et  posuit  diadema  regni  in  capite 
eius.  Esther  interpretatur  elevata  (1).  Hoc  optime 
convenit  Mariae,  de  qua  beatus  Hieronymus  (2) 
ait:  «  Elevatur  super  choros  angelorum,  ut  possit 
speciem  vultumque  videre  Salvatoris,  quem  ama- 
verat,  quem  cupierat  ex  toto  desiderio  cordis  » . 
Ista  Esther  regina,  beata  Virgo  Maria,  ducta  est 
in  eius  assumtione  in  cubiculum  regis  Assueri, 
Kegis  aeterni,  in  cubiculum  utique,  de  quo  Augu- 
stinus,  Mariam  (3)  alloquens,  ait:  «  Tu  in  cubi- 
culi  regii  beatitudine  gemmis  ac  margaritis  or- 
nata  consistis  » .  Ducta  itaque  in  hoc  cuhicu- 
lum  quietis  aeternae  regina  Maria,  gratiam  regis 
Assueri,  id  est  gratiam  regis  veri,  habet  super 
omnes  mulieres,  id  est  super  omnes  intelligentias 
angelicas  et  super  omnes  beatas  animas,  ut  sit  in 
Maria  gratia  super  gratiam  omnium  beatorum. 
Nam  re  vera  in  capite  eius  Rex  regum  diadema 


1)  Communiter  tamen  interpretatur  ahsconsa ;  vide 
Lyran.  et  De  La  Haye,  Biblia  Max.  in  hunc  locum.  Cfr. 
Bonav.,  tom.  YIIL  pag.  315  n.  16.  seq.  et  tom.  IX.  pag. 
711  a,  ubi  dicitur  «  Esther  elevata  in  populis». 

2)  Epist.  cit.  n.  13. 

3)  Serm.  208.  cit.  n.  11. 

regni  posuit;  diadema  certe  tam  impretiabile, 
diadema  tam  delectabile,  diadema  tam  mirabile, 
quod  hoc  omni  linguae  inenarrabile,  omni  inge- 
nio  inscrutabile  est. 

Sic  ergo,  carissimi,  vidistis,  quanta  gratia 
donorum,  quanta  gratia  labiorum,  quanta  gratia 
privilegiorum,  quanta  gratia  praemiorum  affluen- 
tissima  sit  Maria.  Rogemus  ergo  ipsam  tantarum 
inventricem  gratiarum,  ut  et  nos  faciat  invenire 
gratiam  apud  Dominum;  per  Dominum  nostrum 
lesum  Christum. 

Quod  novem  sint  plenitudines  in  Maria,  quae  no- 
vem  ordinum  angelorum  plenitudines  reprae- 
sentant  in  gloria. 


.  ve,  Maria,  gratia  plena.  Non  sufficit  arch- 
angelo  gratiam  Mariae  simpliciter  commendare, 
sed  etiam  plenitudinem  eius  voluit  signanter  in- 
sinuare,  cum  dixit:  gratia  plena.  0  vere  plena 
et  plene  plena !  Adhuc  certe  non  dixerat  Gabriel : 
Ecce,  concipies  in  utero  etc.  Adhuc  etiam  non 
dixerat:  Spiritus  sanctus  superveniet  in  te  etc. 
Si  ergo  ante  superventionem  Spiritus  sancti,  si 
ante  conceptionem  Filii  Dei  plena  gratia  fuit 
Maria,  quanto  magis  post  ?  Propter  hoc  bene  de 
eius  plenitudine  et  de  plenitudinis  eius  gratitudine 

dicit  Augnstinus  (1) :  «  Haec  millies  beatissima 
ab  angelo  salutata,  Spiritu  sancto  repleta,  ple- 
nitudine  divinitatis  afflata  lioc  Domino  canticum 
laudis  decantavit :  Magnificat  anima  mea  Domi- 
num  (2)  ».  Bene  ergo  plena  dicitur  Maria;  plena, 
inquam,  illuminatione  sapientiae,  plena  inunda- 
tione  gratiae,  plena  possessione  bonae  vitae,  plena 
unctione  misericordiae,  plena  fecundatione  prolis 
piae,  plena  perfectione  Ecclesiae,  plena  resper- 
sione  odoriferae  famae,  plena  resultatione  (3)  di- 
vinae  gloriae,  plena  iam  fruitione  aeternae  lae- 
titiae.  Has  novem  plenitudines  consideremus  in 
Maria,  quae  novem  ordinum  angelicorum  pleni- 
tudines  superat  in  gloria. 

Primo  ergo  consideremus,  carissimi,  quod 
plena  est  Maria  illuminatione  sapientiae  et  intel- 
lectus ;  unde  ipsa  bene  per  lunam  plenam  signari 
potest,  de  qua  dicitur  Proverbiorum  septimo  (4) : 
Non  est  vir  in  domo  sua ;  abiit  via  longissima ; 
sacculum  pecuniae  secum  lulit,  in  die  x^lenae  lu- 
nae  reversurus.  Hic  est  vir  ille,  de  quo  dicitur 
leremiae  trigesimo  prirao  (5) :   Creavit  Dominus 


1)  Serm.  208.  appeud.  (alias  53.)  n.  6. 

2)  Luc.   1,  46.  3)  A  resuscitatione. 
4)  Yers.  19.  seq.  5)  Vers.  22. 

novum  super  terram :  Mulier  circumddbit  virum. 
Mulier  Maria,  raulier  utique  non  corruptione,  sed 
sexu,  virum  virtutis,  Dominum  nostrum,  circum- 
dedit  utero  suo,  circumdedit  habitu  nostro.  Hic  vir, 
«  si  tamen,  ut  ait  losephus  (1),  virum  eum  ap- 
pellari  fas  est  »,  tres  domos  habet.  Imperatoriae 
enim  maiestatis  est  in  palatio  habere  tres  mansio- 
nes,  videlicet  consistorium,  coenaculum,  cubiculum. 
Consistorium  est  domus  causarum,  coenaculum  ci- 
borum,  cubiculilm  quietis.  Sic  Imperator  noster, 
qui  imperat  ventis  et  mari  (2),  habet  domum 
causarum  mundum,  habet  domum  ciborum  modo 
Ecclesiam,  olim  sjnagogam,  habet  domum  quie- 
tis  rationalem  animam.  Sed  heu!  vir  iste,  Do- 
minus  virtutum,  a  domo  mundi,  a  domo  syna- 
gogae,  a  domo  animae  valde  fuit  elongatus,  quia 
longe  a  peccatoribus  saliis  (3).  Yir  ergo  iste  in 
domo  sua  non  fuit,  quando  per  leremiam  (4) 
conquerendo  dixit :  Beliqui  domum  meam,  dimisi 
hereditatem  meam.  Sacculum  etiam  pecuniae 
secum  tulit,  quia  thesaurum  misericordiae  et 
gratiae  a  mundo  abscondit.  Sed  ecce,  vir  iste  in 


1)  XVIII.  Antiq.  ludaic.  c.  3.  (4.)  n.  3. 

2)  Matth.  8,  26. 

3)  Psalm.  118,  155.  4)  ler.  12,  7. 

die  plenae  lunae  iam  reversus  est,  illius,  in- 
quam,  lunae,  de  qua  dicitur  Canticorum  sexto  (1): 
PulcJira  ut  luna.  Luna  ergo  est  Maria;  luna  plena, 
Maria  plena.  Lunae  plenae  Maria  comparata  est, 
quae  lumine  sapientiae  et  veritatis  a  sole  aet^rno 
plene  illuminata  est.  Unde  Maria  bene  interpreta- 
tur  illuminata  sive  illuminatrix  (2).  Ipsa  namque 
luna  et  lucerna  nostra  illuminata  fuit  a  Domino 
et  illuminatrix  fuit  raundo,  iuxta  illud  propheti- 
cum  (3) :  Quoniam  tu  illuminas  lucernam  meam, 
Bomine.  In  liuius  lunae  plenitudine  vir  reversus 
est  in  domum  suam,  quando  Christus  per  carnem 
venit  in  mundum.  0  vere  mirabilis  huius  lunae 
plenitudo!  Ecce,  si  Maria  plena  fuit  lumine  sa- 
pientiae,  quod  a  sole  aeterno  recepit,  priusquam 
ipsum  concepit,  quanto  plenior  fuit,  dum  hunc 
solem  tam  mirabiliter  concepit  et  tam  totaliter 
in  se  recepit?  Et  ideo  plenitudinem  sapientiae 
Mariae  beatus  Bernardus  (4)  commendans,  ait : 
«  Exstruxit  in  Maria  sibi  domum  Sapientia  cae- 
lestis,   quae   adeo  mentem    eius    replevit,   ut   de 


1)  Vers.  9. 

2)  Hieron.,  de  Nom.  Hebr.  (Matth.). 

3)  Psalm.  17,  29. 

4)  Serm.  52.  (alias  107.)  de  Diyers.  n.  4. 


LECTIO   VII.  97 


plenitiidine  raontis  eius  fecundaretur  et  caro  ac 
Virgo  singulari  gratia  eandem  ipsam  sapientiam 
carne  tectam  pareret,  quam  prius  mente  pura 
conceperat  » . 

Secundo  consideremus,  carissimi,  quod  plena 
est  Maria  inundaUone  gratiae  in  affectu.  Tanta 
nempe  inundatio,  tanta  profunditas  et  magnitudo 
gratiae  in  Maria  fuit,  ut  bene  ipsa  mare  plenum 
dici  possit,  iuxta  illud  primi  Paralipomenon  de- 
cimo  sexto  (1) :  Tonet  mare  et  plenitudo  eius. 
Sicut  in  mari  aquarum,  sic  in  Maria  sunt  con- 
gregationes  gratiarum  ;  unde  scriptum  est  (2) ; 
Congregationes  aquarum  appellavit  maria.  Di- 
citur  quoque  Ecclesiastae  primo  (3) :  Omnia  flu- 
mina  intrant  in  mare.  Omnia  flumina  sunt 
omnia  gratiarum  dona,  quae  intraverunt  in  Ma- 
riam,  iuxta  illud  Ecclesiastici  vigesimo  quarto  (4) : 
In  me  omnis  gratia  viae  (5)  et  veritatis,  in  me 
omnis  spes  vitae  et  virtutis.  Quam  plenum  sit 
hoc  mare,  quam  plena  gratia  sit  Maria,  beatus 
Hieronymus  (6)    aperit,    dicens :    « Bene    plena. 


1)  Vers.  32.  2)  Gen.  1,  10. 

3)  Vers.  7.  4)  Vers.  25. 

5)  C  vitae;  cfr.  pag.  27,  nota  2. 

6)  Epist.  cit.  n.  5. 

quia  ceteris  per  partes  praestatur,  Mariae  vero 
siraul  se  tota  infudit  plenitudo  gratiae  ».  Hoc 
ergo  plenum  mare  audiamus  contra  vitia  tonare. 
Tonet  ergo  mare  et  plenitudo  eius,  tonet  plenum 
mare,  tonet  plena  Maria.  Tonet  contra  luxuriam 
castitatem  proponendo  et  dicat  (1) :  Quomodo 
fiet  istud,  <iuoniam  virum  non  cognosco?  Tonet 
etiam  contra  superbiam  liumilia  sentiendo  et  di- 
cat  (2):  Ecce,  ancilla  Domini.  Tonet  quoque 
contra  ingratitudinem  gratias  agendo  et  dicat  (3) : 
Magnificat  anima  mea  Dominum.  De  plenitu- 
dine  huius  maris  similiter  in  Psalmo  (4)  dicitur : 
Moveatur  mare  et  plenitudo  eius.  Moveatur 
mare,  moveatur  Maria,  moveatur  suspiriis  et  ca- 
stigationibus,  moveatur.lacrymis  et  orationibus, 
moveatur  eleemosynis  et  aliis  venerationibus.  Mo- 
veatur  plene,  ut  nobis  de  sua  effundat  plenitu- 
dine.  Attendaraus,  quid  de  lioc  beatus  Bernar- 
dus  loquatur;  ait  naraque  sic:  «  Yas  liquore 
plenum  si  quo  modo  moveatur,  de  facili  subver- 
titur  et  effundit  liquorem;  sic  beata  Virgo,  si 
moveatur  precibus,  effundit  gratiam  in  nobis  » . 


•1)  Luc.  1,  34. 
2)  Ibid.  V.  38. 
8)  Ibid.  V.  46.  4)  Psalm.  95,  11, 

Tertio  consideremus,  carissimi,  qnod  plena 
cst  Maria  possessionibus  bonae  vitae  in  effectu; 
de  hac  plenitudine  vere  possumus  dicere  (1):  Do- 
mini  est  terra  et  plenitiido  eius.  Per  terram 
enim  significatur  Maria,  de  qua  sic  legitur  in 
Isaia  (2) :  Aperiatur  terra  et  germinet  Salvato- 
rem.  Quid  terra  humilius?  quid  terra  utilius? 
Terram  omnes  sub  pedibus  habemus  et  de  terra 
omnes  vitam  fovemus ;  unde  enim  victum  et  ve- 
stitum,  panem  et  vinum,  lanam  et  linum  et  hu- 
ius  vitae  necessaria,  nisi  de  terra,  nisi  de  pleni- 
tudine  terrae  habemus?  Quid  ergo  humilius,  quid 
ntilius  terra?  Similiter  quid  humilius,  quid  utilius 
Maria?  Ipsa  denique  humilitate  sua  omnium  est 
infima;  ipsa  plenitudine  sua  oranium  est  utilis- 
sima.  Vitae  namque  spiritualis  necessaria  habe- 
mus  de  plenissima  terra  Maria.  Et  ideo  bene 
beatus  Bernardus  (3)  ait:  «  Altius  intuemini, 
quanto  devotionis  affectu  a  nobis  voluit  honorari 
Mariam  qui  totius  boni  plenitudinem  posuit  in 
I  Maria,  ut  proinde  si  quid  spei  in  nobis  est,  si 
I  quid  gratiae,  si  quid  salutis,  ab  ea  noverimus 
redundare  ».  Sed  a  quo  et  cuius  est  tanta  huius 


1)  Psalm.  23,  1.  2)  Cap.  45,  8. 

3)  Serm.  in  Nativ.  B.  M.  V.  u.  6. 

terrae  plenitudo?  Audi  (1):  Domini  est  terra  et 
Xjlmitudo  eius.  Et  iterum  in  Psalmo  (2) :  Mcus 
est  orhis  terrae  et  plenitudo  eius.  Flenitudo 
terrae  consistit  in  fructibus  et  diversis  possessio- 
nibus  terrae,  iuxta  illud  Psalmistae  (3) :  Impleta 
est  terra  possessione  eius.  Fructus' autem  et  pos- 
sessiones  plenissimae  terrae  Mariae  sunt  opera, 
niores,  exempla  et  merita  diversa  sanctissimae 
vitae  Mariae.  Talibus  enim  possessionibus  eam 
Dominus  replevit  et  implevit  illam  bonis  suis  (4). 
De  hac  eius  plenitudine  Hieronjmus  (5)  mentio- 
nom  faciens,  inquit:  «  Talibus  decebat  Virginem 
oppignorari  muneribus,  ut  esset  gratia  plena; 
quae  dedit  caelis  gloriam,  terris  Deum,  pacem- 
que  refudit,  finem  vitiis,  ordinem  vitae,  moribus 
disciplinam  ». 

Quarto  consideremus,  carissimi,  quod  Maria 
plena  est  unctione  misericordiae,  plena  oleo  pie- 
tatis;  unde  ipsa  signata  esse  potest  per  illam 
mulierem,  cui  dauso  ostio  domus,  omnia  vasa  in- 


1)  Psalni.  23,  1. 

2)  Psalm.  49,   12.  3)  Psalm.  103,  24. 
4)  Eccli.  16,  30;  A  et  Vat.  addunt:  «  ut  dicitur  in  Ec- 

clesiastico   (c.  16,  30.) :  Dominus  in   terram   respexit  et 
implevit  eam 
5) 

tns  congregata  facta  sunt  miraculose  oleo  plena, 
secundum  quod  Eliseus  ei  praedixerat  quarti  Re- 
gum  quarto  (1),  dicens:  Cum  plcna  fuerlnf, 
tolles.  Mulier  ista  est  Maria,  quae  etiam  a 
Filio  suo  mulier  appellata  est  loannis  decimo 
nono  (2),  ubi  dicitur:  Muller,  ecce,  fiUus  tuus. 
Huius  mulieris  vasa  sunt  affectus  et  effectus, 
desideria  et  beneficia,  quae  omnia  oleo  misericor- 
diae  plena  sunt  in  Maria.  Unde  de  hoc  oleo  bea- 
tus  Bernardus  (3)  ait:  «  Nec  mirum,  o  domina,  si 
tam  copioso  oleo  misericordiae  cordis  tui  perfu- 
sum  est  sanctuarium,  cum  illud  inaestimabile 
opus  misericordiae,  quod  praedestinavit  Deus  ante 
saecula  in  redemptionem  nostram,  primum  sit  in 
te  a  mundi  artifice  fabricatum  ».  Dicamus  ergo, 
carissimi,  dicamus  (4)  Mariae:  Date  nobis  de 
oleo  vestro.  Petamus  oleum  misericordiae  eius  in 
mundo,  ne  frustra  petamus  in  iudicio.  Quod  au- 
tem  domus,  in  qua  vasa  replebantur,  clausa  fult, 
hoc  optime  Mariae  convenit,  de  cuius  clausura 
:  Ezechiel  (5)  ait  :  Porta  haec  clausa  erit  et  non 
,  aperietur,  et  vir  non  transibit  per  eam,  qitoniam 


1)  Vers.  4.  2)  Vers.  26. 

3)  Egbert.,  Sermo  paneg.  ad  B.  M.  V.  n.  2. 

4)  Matth.  25,  8.  5)  Cap.  44,  2. 

Dominus  Dpus  Israel  egressus  est  per  eam. 
Porfa  Mariae  clausa  faii  sera  virginali ;  vir 
non  transivit  per  eatn,  amplexu  maritali;  Do- 
minus  Deus  egressus  est  per  eam,  nativitate 
singulari.  Sed  certe,  qnia  ad  mnltiplicationem 
olei  vasa  vicinornm  non  ijauca  collecta  faernnt. 
ideo  quoque  per  vasa  illa  signari  possunt  qui 
plenitudinis  misericordiae  Mariae  participes  sunt. 
Qui  autem  sint  illi,  beatus  Bernardus  (1)  decla- 
ravit,  cum  dixit :  «  Maria  omnibus  sinum  mise- 
ricordiae  aperuit,  ut  de  plenitudine  eius  accipiant 
universi:  captivus  redemptionem,  aeger  curatio- 
nem,  tristis  consolationem,  peccator  veniam,  iustus 
gratiam,  angelus  laetitiam,  denique  tota  Trinitas 
gloriam,  Filii  persona  carnis  humanae  substan- 
tiam  ». 

Quinto  consideremus,  carissimi,  quod  plena 
est  Maria  fecundatione  prolis  divinae;  de  ple- 
nitndine  ista  intelligere  possumus  illud  Isaiae 
sexto  (2) :  Vidi  Dominum  sedentein  super  solium 
excelsiim  et  elevatum,  et  plena  erat  domus  ma- 
iestate  eius.  Domus  ista,  in  cuius  solio  Dominus 


1)  Senn.  in  Dom.   inf.   Oct.   Assunit.  B.  M.  V.  n.  2. 

2)  Vers.    1.    secundum   Septuaginta ;   Vulgrata :   et  ea 
qiiae  sub  ipso  erant,  replebant  templum. 

sedit,  est  beata  Virgo,  in  cuius  raentis  solio  Do- 
minus  requievit.  0  vere  beatissimum,  o  vere  sta- 
bilissimum  solium !  sicut  dicitur  tertii  Eegum 
octavo  (1):  Firynissimum  soUum  tuum  in  aeter- 
num.  Hoc  soliiim  excelsum  ost  in  intellectu,  ele- 
vatum  in  affectu ;  excelsum  quoque  est  super  ho- 
mines,  elevatum  super  angelos ;  excelsum  in  gra- 
tia,  elevatum  in  gl oria.  In  solio  ergo  Mariae,  in 
solio  mentis  eius  Dominus  sedebat,  et  domus 
corporis  eius  maiestate  Verbi  incarnati  ])lena 
erat.  De  hac  ineffabili  plenitudine  beatus  Am- 
brosius  (2)  ait :  «  Bene  sola  gratia  plena  dicitur 
quae  sola  gratiam,  quam  nulla  alia  invenerat, 
consecuta  est,  ut  gratiae  repleretur  auctore  » .  0 
vere  felix  domus  tam  felici  fecunditate  plena! 
Ait  namque  beatus  Bernardus  (3) :  «  Bene  gratia 
plona  quae  et  virginitatis  gratiam  tenuit  et  fe- 
cunditatis  gloriam  acquisivit  » .  Dominus  ergo  in 
solio  mentis  Mariae  sedit  per  gratiam  et  domum 
corporis  eius  maiestate  sua  implevit  per  assum- 
tam  naturam ;  unde   tertii  Regum   octavo  (4)  di- 


1)  Vers.  13. 

2)  II.  in  Luc.  c.  1.  n.  9. 

3)  Homil.  3.  super  Missus  est,  n.  3. 

4)  Vers.  11.  seq. 


■ 

citur:  Impleverat  glorla  Bomini  domum  Do- 
mini.  Tunc  ait  Salomon:  Dominus  dixit^  ut 
hahitaret  in  nebula.  Domtis  ergo  Domini  Maria 
impleta  est  gloria  divinae  maiestatis  per  nebulam 
assumtae  a  Deo  humanitatis,  illam  dico  nebu- 
lam,  de  qua  dicitur  Ecclesiastici  quadragesimo 
tertio  (1) :  Medicina  omnium  in  festinatione  ne- 
hulae;  et  iterum,  Ecclesiastici  quinquagesimo  (2): 
Quasi  stella  matutina  in  medio  nehulae  etc.  Nam 
quasi  stella  in  nebula  est  Verbum  in  carne  as- 
sumta. 

Sexto  consideremus,  carissimi,  quod  Maria 
fuerit  plena  perfectione  universalis  Ecclesiae. 
Diversas  enim  et  mirificas  perfectiones  et  gra- 
tias  in  diversis  sanctis  suis  habuit  et  habet  Ec- 
clesia,  in  quarum  plenitudine  videtur  detenta 
fuisse  Maria,  ut  vere  dicere  possit  illud  Eccle- 
siastici  vigesimo  quarto  (3) :  In  plenitudine  san- 
ctorum  detentio  mea.  Re  vera  enim  in  plenitudine 
sanctorum  Mariae  detentio  fuit,  dum  in  mirifica  per- 
fectione  sua  plenitudo  perfectionis  sanctorum  sibi 
non  defuit,  sicut  beatus  Bernardus  ait :  « Me- 
rito  in  plenitudine  sanctorum  detentio  eius,  cui 


1)  Vers.  24.  2)  Vers.  6. 

3)  Vers.  16. 

non  defuit  fides  patriarcharum,  spiritus  prophe- 
tarurn,  zelus  apostolorum,  constantia  martyrum, 
sobrietas  confessorum,  castitas  virginum,  fecun- 
ditas  coniugatorum,  immo  nec  puritas  angelorum. 
Quis  non  miretur  sanctorum  tantam  videns  in 
Maria  plenitudinem  sanctorum  (1)  ?  Scriptum 
quippe  est  Ecclesiastici  vigesimo  quarto :  In  ple- 
nitudine  sancta  admirabltur.  Ad  hoc  certe  in 
plenitudine  sanctorum,  non  impiorum,  detentio 
Mariae  est,  quia  apud  eos  qui  pleni  sunt  sancti- 
tate,  non  apud  eos  qui  pleni  sunt  iniquitate,  Ma- 
ria  libenter  est.  Ipsa  quoque  in  plenitudine  san- 
ctorum  non  solum  detinetur,  sed  etiam  in  pleni- 
tudine  sanctos  detinet,  ne  eorum  plenitudo  mi- 
nuatur.  Detinet  nimirum  virtutes,  ne  fugiant; 
detinet  merita,  ne  pereant;  detinet  daemones,  ne 
noceant ;  detinet  Filium,  ne  poccatores  percutiat. 
Ante  Mariam  non  fuit  qui  sic  detinere  Dominum 
auderet,  testante  Isaia,  qui  dixit  sexagesimo 
quarto  (2) :  Non  est  qui  invocet  nomen  tuum, 
qui  consurgat  et  teneat  te. 

Septimo  consideremus,  carissimi,  quod  plena 
sit  Maria  respersione    odoriferae   famae;   sicut 


1)  Verba  Quis  non  etc.  addita  sunt  ex  codicibus. 

2)  Vers.  7. 

enira  ager  pleniis  odoriferarnm  specierum  odori- 
bus,  sic  Maria  plena  est  odoriferis  famae  snae 
spirationibus ;  de  hac  plenitudine  accipiamus  quod 
legitnr  Genesis  vigesimo  septimo  (1) :  Ecce,  odor 
filU  mei,  sicut  odor  agrl  pleni,  cui  henedixit 
Dominus.  Ager  iste  est  Maria,  in  qua  thesaurus 
angelorum,  immo  totus  Dei  Patris  thesaurus  abs- 
conditus  est.  Felix  qui  vendit  omnia^  quae  ha- 
het,  et  emit  agrum  illum  (2) !  Huius  agri  pleni 
plenus  odor  est  plena  Mariae  fama,  plenus  ho- 
nor :  de  hoc  beatus  Hieronymus  (3)  ait :  «  Quia 
multis  repleta  erat  virtutum  odoribus,  manans 
ex  ea  fragrabat  suavissimus  odor  etiam  spiriti- 
bus  angelicis  ».  De  isto  odore  ipsa  sancte  glo- 
riando  dicere  potest  (4) :  Sicut  cinnamomum  et 
halsamum  aromatisans  odorem  dedi ,  quasi 
myrrha  electa  dedi  suavitatem  odoris.  Odor  Ma- 
riae  sicut  cinnamomum  exterius  in  cortice  conver- 
sationis,  sicut  halsamum  interius  inunctione  devo- 
tionis,  sicut  myrrha  interius  (5)  in  amaritudine 
castigationis  (6).  Fuit  quoque  odor  Mariae  sicut 


1)  Vers.  27.  2)  Matth.  1:3,  44. 

3)  Epist.  cit.  n.  8.  4)  Eccli.  24,  20. 

5)  A  inferius. 

6)  A  et  C  castificationis. 

cinnamomum  in  actione,  sicut  balsamum  in  con- 
templatione,  sicut  myrrha  in  passione.  0  vere 
dives  et  nimis  dives  ager,  qui  praeter  alia  aro- 
mata  tam  plenus  fuit  odorifero  Spiritus  sancti 
balsamo,  ut  bene  de  illo  verbo  (1):  Spiritus  san- 
ctus  superveniet  in  te,  beatus  Bernardus  (2)  di- 
cat:  «  Pretiosum  illud  balsamum  tanta  tibi  co- 
pia,  tantaque  plenitudine  influet,  ut  copiosissime 
effluat  circumquaque  » .  Bene  ergo  dicere  potuit 
Deus  Pater:  Ecce,  odor  Filii  mei  sicut  odor 
agri  pleni,  quasi  dicat:  Ecce,  lionor  et  fama 
pleni  Filii  mei  ex  honore  et  fama  plenae  matris 
suae  est;  unde  Hieronymus  (3)  ait:  «  Honor  ma- 
ternus  eius  est,  qui  est  natus  de  ea  ». 

Octavo  consideremus,  carissimi,  quod  plena 
est  Maria  resultatione  sive  repraesentatione  sive 
expressione  divinae  gloriae,  iuxta  illud  Ecclesiastici 
quadragesimo  secundo  (4) :  Gloria  Domini  plenum 
est  opus  eius.  Opus  Domini  antonomastice,  opus 
Domini  mirabile  est  Maria,  quia  nunquam  inveni- 
tur  simile  ;  unde  tertii  Eegum  decimo  (5)  dicitur : 


1)  Luc.  1,  35. 

2)  Serm.  in  Nativ.  B.  M.  V.  n.  5. 

3)  Epist.  cit.  n.  8. 

4)  Vers.  16.  5)  Vers.  20. 

Non  est  factum  tale  opus  in  universls  regnis. 
Non  utique  in  regno  caelestium,  non  in  regno  ter- 
restrium,  non  in  regno  infernorum,  quia  nullura 
tale  opus  in  mundo,  nuUum  tale  opus  in  limbo 
fuit.  Hoc  ergo  opus  plenum  fuit  domiuica  glo- 
ria,  quae  super  omnem  creaturara  puram  resultat 
et  relucet  plenissime  in  Maria.  Nam  praeter  as- 
sumtam  a  Yerbo  naturam  nuUum  est  opus,  nulla 
est  creatara,  in  qua  tanta  divinae  gloriae  mate- 
ria  reluceat,  sicut  in  Maria.  Gloriam  enim  de  re- 
stauratione  facta  in  caelo,  gloriam  de  redemptioiie 
facta  in  mundo,  gloriam  de  liberatione  facta  in 
inferno  habet  Dominus  per  Mariam,  habet  per 
plenitudinem  Mariae.  Et  ideo  bene  ait  Ansel- 
mus  (1)  sic :  «  Sed  cur  solum  loquar,  domina, 
beneficiis  tuis  plenum  esse  mundum?  Inferna  pe- 
netrant,  caelos  superant.  Per  plenitudinem  gra- 
tiae  tuae,  quae  in  inferno  erant  se  laetantur  li- 
berata  et  quae  supra  mundum  sunt  se  gaudent 
restaurata  » .  Plenum  ergo  gloria  Domini  opus 
est  Maria,  quia,  sicut  dicitur  Isaiae  sexto  (2), 
plena  est  omnis  terra  gloria  eius.  Plena  uti- 
que  est  omnis  terra,  plena  est  tota  Maria,  relu- 


1)  Orat.  52.  (alias  51.)  ante  med. 

2)  Vers.  3. 

ceiite  in  se  plenissime  divina  gloria.  Merito  autera 
omnibus  praedictis  gratiis  plenissima  dicitur,  quae 
omnibus  non  ingratis  gratissima  creditur,  sicut 
beatus  Bernardus  (1)  ostendit,  qui  de  hoc  verbo : 
Ave,  gratia  ^.plena  sic  ait :  «  Bene  plena  gratia  » , 
quia  Deo  et  angelis  et  hominibus  grata:  homi- 
nibus  per  fecundltatem,  angelis  per  vlrginitatem, 
Deo  per  humilitatem. 

Nono  consideremus,  carissimi,  quod  plena  sit 
Maria  fruitione  aeternae  laetitiae.  Quis  enim  ne- 
sciat,  eam  ab  his  non  exclusam,  quibus  Filius  eius 
dixit  loannis  decimo  sexto(2):  Petite,  et  accipietis, 
ut  gaudium  vestrum  sit  plenum  ?  Si  ergo  om- 
nium  apostolorum,  immo  omnium  cum  Deo  re- 
gnantium  gaudium  est  plenum,  quanto  magis 
matris  Dei  gaudium  plenissime  est  plenum  ?  De  hac 
plenitudine  beatus  Hieronymus  (3)  ait:  «  Plena 
siquidem  gratia,  plena  Deo,  plena  virtutibus, 
non  potcst  non  possidere  pleniter  gloriam  clari- 
tatis  aeternae  ».  Quid  mirum,  si  laetitiam  et  glo- 
riam  plenam  et  superplenam  habet  in  regno  quae 
gratiam  plenam  et  superplenam  habuit  in  exsilio? 
Quid  certe  mirum,  si  tam  in  caelo  quam  in  mundo 


1)  Homil.  3.  super  Misstis  est,  n.  3. 

2)  Vers.  24.  3)  Epist.  cit.  n.  15. 

eius  plenitudo  super  omnem  creaturam  sit,  de 
cuius  plenitudine  omnis  creatura  virescit?  Undc 
et  Anselmus  (1)  ait:  «  0  femina  plena  et  super- 
plena  gratia!  de  cuius  plenitudinis  exundantia 
respersa  revirescit  omnis  creatura». 

Sic  ergo,  carissimi,  videtis  in  Maria  pleni- 
tudinem  sapientlae  illuminativam,  plenitudinem 
gratlae  inundativam,  plonitudinem  vitae  fructifica- 
tivam.  plenitudinem  misericordiae  subventivam. 
plenitudinem  prolis  piae  fecundativam,  plenitudi- 
nem  Ecclesiae  perfectivam,  plenitudinem  famae 
respersivam,  plenitudinem  divinae  gloriae  expros- 
sivam,  plenitudinem  aeternae  laetitiae  supergres- 
sivam.  Eia  ergo,  plenissima  Virgo  Maria,  nos  tam 
inanos,  tam  vacuos  participes  plenitudinis  tuao 
facias,  ut  tandem  ad  aeternam  plenitudinem  per- 
tingere  valeamus.  Per  Dominum  nostrum  lesum 
Christum  Filium  tuum.  Amen. 


1)  Oratio  52.  (olias  51.)  aute  med. 


(®xf<l)®(§x®)(®)(®)®@§)(®xi)(^^ 


iiectio  Wm. 


Quod  Dominus,  de  quo  dicitur  B.  Mariae:  dominus 
TECUM,  generaliter  est  Dominus  universalis 
omnium  rerum,  potentissimus,  sapientissimus, 
opulentissimus  ac  indeficientissimus,  et  cum 
60  beata  Maria  etiam  talis. 


^Sx  ve,  Maria,  gratla  plena,  Domimis  tecum. 
Ostensum  est  snpra  (1),  quomodo  Maria  propter 
purissimam  vitae  innocentiam  merito  per  Ave  sa- 
lutatur;  ostensum  quoque  est  (2),  quomodo  pro- 
pter  copiosissimam  gratiae  affluentiam  merito 
gratia  plena  commemoratur ;  ostendendum  autem 
nunc  est,  quomodo    propter    specialissimam    Dei 


1)  Pag.  8  seqq.  2)  Pag.  57  seqq. 

praesentiam  merito  Domimis  secum  fore  insinua- 
tnr.  Bominus  ergo  tecum.  0  magne  Gabriel!  ma- 
gnum  est  quod  magnae  Mariae  de  magno  Domino 
nuntias.  Magnum  est  quod  ei  dicis:  Dominus  te- 
cum.  Sed  dic   nobis,  quantum   vel   quomodo    se- 
cum  ?  Et  ecce,  beatus  Augustinus  (1)  in  persona  Ga- 
brielis  ad  hoc  respondens,  ait:  «  Dominus  tecum, 
sed  plus  quam  mecum ;  Dominus  tecum,  sed  non 
sicut  mecum.  In  me  enim,  licet  sit  Dominus,  me- 
metipsum  creavit  Dorainus,  per  te  autem  nasci- 
turus    est    Dominus  » .  Dominus  ergo    tecum,  o 
Maria!  Sed  quis  vel  quantus  Dominus?  Dominus 
certe  omnium  generaliter,  Dominus  hominum  spe- 
cialiter,  Dominus  tuus  singulariter,  o  Maria.  Do- 
rainus,  inquam,  generaliter  creaturae  universalis, 
Dominus  specialiter  naturae  rationalis,  Dominus 
singulariter  aulae  tuae  virginalis,  o  Maria.    • 

Considerandum  est,  carissimi,  quod  Dominus 
iste,  de  quo  dicitur:  Dominus  tecum,  ipse  est  Do- 
minus  generaliter  creaturae  universalis\  unde 
ludith  nono  (2) :  Dominus  caelorum,  Creator 
aquarum  et  Domiyius  totius  creaturae;  etSapien- 
tiae  octavo  (3)  dicitur:  Omnium  Dominus  dile^ 


1)  Serm.  195.  (olim  de  Sanctis  18.)  d.  2.  ; 

2)  Vers.  17.  ^)  Vers.  3. 

xit  illam.  Omnlum  certe  nniversaliter,  omnium, 
inquam,  visibilium  et  invisibilium.  Iste  universa- 
lis  omnium  Dominus  sic  cum  Maria  fuit,  quod 
ipsam  etiam  universalem  omnium  dominam  fecit, 
dominam,  inquam,  caeli  et  dominam  mundi.  Pro- 
pter  quod  bene  Anselmus  (1)  ait:  «  Eegina  caeli 
et  domina  mundi,  mater  eius  qui  mundat  mun- 
dum,  confiteor,  quia  cor  meum  nimis  est  im- 
mundum  ».  Sed  ecce,  iste  universalis  omnium 
Dominus  ipse  est  Dominus  potentissimus,  Domi- 
nus  sapientissimus,  Dominus  opulentissimus,  Do- 
rainus  indeficientissimus.  Dominus  enim  sine  po- 
tentia,  dominus  sine  sapientia,  dominus  sine  opu- 
lentia,  dominus  sine  permanentia  minus  perfectus 
esset  dominus;  unde  dominus  impotens,  dominus 
insipiens,  dominus  indigens,  dominus  deficiens 
sive  non  permanens,  minus  reputaretur.  Dominus 
ergo  universalis,  ipse  est  Dominus  potentissimus 
voluntate,  Dominus  sapientissimus  veritato,  Do- 
minus  opulentissimus  proprietate,  Dominus  inde- 
ficientissimus  aeternitate. 

Primo  attendite,  carissimi,  quod  Dominus 
univcrsalis,  qui  cum  Maria  est,  ipse  est  Domi- 
nus  potentissimus  voluntate,  sicut  bene  de   Do- 


1)  Orat.  52.  in  principio. 

mino  isto  propheta  (1)  ait :  Omnia,  quaecum- 
que  voluit,  Dominus  fecit:  in  caelo,  in  terra,  in 
mari  et  in  omnibus  abyssis.  Ergo  nec  in  caolis 
uec  in  terris  nec  in  omnibus  inferni  abyssis  vo- 
luntati  tam  potentissimi  Domini  resistere  quis- 
quam  potest,  test^e  Mardochaeo,  qui  de  isto  Do- 
mino  ait  Esther  duodecimo  (2) :  Domine,  rex 
omnipotens,  in  ditione  tua  cuncta  sunt  posita, 
et  non  est  qui  tuae  possit  resistere  voluntati. 
Ecce,  Maria.  quantus  Dbminus  est,  quam  poten- 
tissimus  Dominus  est,  qui  tecum  est!  Et  quia 
Dominus  potentissimus  potentissime  est  tecum, 
ideo  et  tu  es  potentissima  secum,  potentissima 
es  per  ipsum,  potentissima  apud  ipsum,  ita  ut 
vere  dicere  possis  illud  Ecclesiastici  vigesimo 
quarto  (3) :  In  lerusalem  potestas  tnea.  lerusa- 
lem  signat  Ecclesiam  triumphautem  in  caelis, 
signat  etiam  Ecclesiam  militantem  in  terris.  Xam 
vere  tam  in  caelis  quam  in  terris  potestatem 
habet  mater  potentissima  Creatoris.  Quam  poten- 
tissimam  recognoscit  Anselmus,  cum  orans  ait  (4) : 
«  Exaudi  pia.  adesto  propitia.  adiuva  potentis- 
sima,  ut  mundentur  sordes  mentis  meae,  ut  illu- 


1)  Psalm.  134,  6.  2)  Yers.  9. 

3)  Vers.  15.  4)  Loc.  cit. 

miiientur  tenebrae  meae  » .  Dominus  ergo  tecum, 
0  Maria  potentissima. 

Secundo  attendite,  carissimi,  qnod  Dominus 
universalis,  qui  cum  Maria  est,  ipse  est  Dominus 
sapienUssimus  veritate.  Ipse  enim  est  Dominus, 
de  quo  in  Psalmo  (1)  dicitur :  Magmis  Bominus 
noster,  et  magna  virtus  eius,  et  sapientiae  eius 
non  est  numerus.  0  quam  sapientissimus  Dominus, 
cuius  sapientiam  nihil  fallere,  niliil  latere  potest, 
qui  omnia  manifesta  et  occulta  novit.  Omnia  uti- 
que  opera  nostra  bona  et  mala,  omnia  verba 
nostra  bona  et  mala,  omnes  cogitationes  et  omnia 
desideria  nostra  bona  et  mala  scit  Dominus; 
unde  Petrus  loannis  vigesimo  primo  (2) :  Dornine, 
tu  omnia  scis.  Ecce,  Maria,  qualis  Dominus  est, 
quam  sapientissimus  (3)  Dominus,  qui  tecum  est. 
Et  quia  Dominus  sapientissimus  sapientissime  est 
tecum,  ideo  et  tu  es  sapientissima  secum,  sapien- 
tissima  es  per  ipsum.  Tu  enim  signata  es  per 
illam  Abigail,  de  qua  dicitur  primi  Eegum  vige- 
simo  quinto  (4) :  Eratque  mulier  illa  prudentis- 
sima  et  spcciosa.  Maria  tam  prudentissima,  tam 


1 


1)  Psalm.  146,  5.  2)  Yers.  17. 

3)  B  C  potentissimiis. 

4)  Yers.  3. 

sapientissima  fuit,  quod  Anselmus  (1)  de  ipsa 
audacter  dicat:  «  Oranes  thesauri  sapientiae  et 
scientiae  in  Maria  » .  Dominus  ergo  tecum,  o  Ma- 
ria  sapientissima. 

Tertio  attendite,  carissimi,  quod  Dominns 
universalis,  qui  cum  Maria  est,  ipse  est  Dominus 
oimlentissimiis  proprietate,  sicut  bene  de  isto 
Domino  proplieta  testatur  dicens:  Domini  est 
terra  et  plenitudo  eius,  orhis  terrarum  et  uni- 
versi,  qui  hdbitant  in  eo  (2).  Domini  certe  est 
non  solum  terra  ef  plenitudo  eius,  immo  etiam 
caelum  et  plenitudo  eius.  Tui  enim,  Domine,  sunt 
caeli,  et  tua  est  terra  (3),  quia  caelum  cacli  Do- 
mino  (4).  Domini  ergo  huius  omnia  sunt  propria, 
caelum  et  terra,  corporalia  et  spiritualia,  omnis 
natura,  omnis  gratia,  omnis  caelestis  gloria,  om- 
nia  sunt  Domini  propria.  Dominus  ergo  ditissi- 
mus  est,  sicut  etiam  Apostolus  ait  ad  Roraanos 
decirao  (5) :  Idem  Dominus  omnium,  dives  in 
omnes,  qui  invocant  illum.  Ecce,  Maria,  quantas 
Dominus  est,  quam  opulentissimus  Dominus  est, 


1)  Homil.  9.  circa  fiueni. 

2)  Psalni.  2.3,   1. 

3)  Psalin.  88,  12. 

4)  Psalm.  113,  16.  5)  Vers.  12. 

qui  tecum  est!  Et  quia  Dominus  opuleiitissimus, 
opulentissime  tecum  est,  et  ideo  et  tu  opulentis- 
sima  sive  ditissima  secum  es,  ita  ut  vere  tibi 
dici  possit  illud  Proverbiorum  trigesimo  primo  (1) : 
Multae  filiac  congregavenmt  divltias^  tu  super- 
grcssa  es  universas.  Filia  Agnes,  filia  Caecilia, 
filia  Lucia,  filia  Agatha,  filia  Catharina  et  multae 
aliae  filiae,  multae  aliae  virgines  sanctae  et  mul- 
tae  aliae  animae  iustae  congrcgaverunt  divitias 
virtutum  et  gratiarum,  divitias  meritorum  et 
praemiorum,  sed  tu,  Maria,  universis  divitiis  su- 
pergressa  es  excellentissime  universas.  0  quam 
dives  est  Maria  in  gloria,  quae  tam  dives  fuit 
in  miseria !  0  quam  dives  est  in  caelo  quae  tam 
dives  fuit  in  mundo !  0  quam  dives  est  in  anima 
sua  quae  tam  dives  fuit  in  carne  sua!  ut  etiam 
beatus  Bernardus  exclamans,  dicat:  «  0  dives 
in  omnes  et  super  omnes,  Maria!  de  cuius  sub- 
stantia  modica  pars  assumta  totius  mundi  suffecit 
solvere  delicta».  Dominus  ergo  tecum,  o  Maria 
opulentissima. 

Quarto  attendite,  carissimi,  quod  Dominus 
universalis,  qui  est  cum  Maria,  ipse  est  Dominus 
indeficientissimus  aeternitate ;  unde  habetis  Exodi 


1)  Vers,  29. 

decimo  quinto  (1) :  Dominus  regndbit  in  aeternum 
et  ultra;  et  in  Psalmo  (2)  de  isto  Domino  dici- 
tur:  Tu  autem,  Domine,  in  aeternum  permanes. 
Ecce,  Maria,  quantus  Dominus  est,  quam  indefi- 
cientissimus  est  qui  tecum  est,  et  quia  Dominus 
indeficientissimus  indeficientissime  tecum  est,  ideo 
et  tu  es  indeficientissima  in  aeternum  secum.  Tu 
enim  es  thronus  ille  indeficiens,  thronus  in  aeter- 
num,  thronus  Filii  Dei,  de  quo  Deus  Pater  per 
prophetam  (3)  ait:  Thronus  eius  sicut  sol  in 
eonspectu  meo  et  sicut  luna  perfecta  in  aeter- 
num.  Yere  in  aeternum;  unde  non  solum  vere 
dicimus:  Tu  autem,  Domine,  in  aeternum  per- 
manes,  sed  etiam  vere  dicere  possumus:  Tu  au- 
tem,  domina,  in  aeternum  permanes.  Quid  mi- 
rum,  si  Maria  ipsa  in  Filio  suo  permaneat  in 
aeternum,  cum  etiam  heneficia  Mariae  in  servis 
suis  permaneant  in  aeternum?  Ait  enim  beatu- 
Bernardus  (4) :  «  In  te,  o  Maria,  angeli  laetitiam. 
iusti  gratiam,  peccatores  veniam  inveniunt  in 
aeternum  ».  Dominus  ergo  tecum,  o  Maria  inde- 
ficientissima. 


1)  Yers.  18.  2)  Psalni.  101,  13. 

3)  Psalm.  88,  38. 

4)  SerDi.  2.    in  Pentec.  n.  4. 

Gaude  nunc,  Maria,  gaude.  Et  nunc  Domi- 
nus  potentissimus  sic  est  tecum,  quod  tu  es  po- 
tentissima  secum ;  Dominus  sapientissimus  sic 
est  tecum,  quod  tu  es  sapientissima  secum ;  Do- 
minus  opidentissimiis  sic  est  tecum,  quod  tu  es 
opulentissiraa  secum  ;  Dominus  indeficientissimiis 
sic  est  tecum,  quod  tu  es  indeficientissima  secura. 
Eia  ergo,  potentissima  doraina,  esto  nobis  impo- 
tentibus  auxiliatrix ;  eia,  sapientissima  domina, 
esto  nobis  insipientibus  consiliatrix ;  eia,  opulen- 
tissima  domina,  esto  nobis  indigentibus  lociiple- 
iatrix;  eia,  indeficientissima  domina,  esto  nobis 
deficientibus  perpetuatrix  in  omni  bono. 


<^-®-^<^-(f-^<«^-i>^<«-(i>^-«"^)-g^<^-®-<5^ 


Qnod  Doininiis,  de  qno  dicitQT  beatae  Mariae  :  do- 
MiNTJS  TEGUii.  specialiter  est  Dominus  crea- 
tnrae  rationalis  piissimus,  iustissimus,  certis- 
smus  ac  nominatissimus,  et  talis  etiam  cmn 
ipso  beata  Maria. 


j^  onsequenter  consideremns,  carissimi,  qnod 
Dominus  iste,  de  quo  dicitur:  Dominus  tecum, 
ipse  est  Dominus  specialiter  creatnrae  rationalis, 
sicut  ipsa  rationalis  creatura  in  Psalmo  (1)  ait: 
Domine,  Dominus  noster  etc.  Dominns  omnium 
nniversaliter,  Dominus  noster,  specialiter ;  sic  nti- 
que  Dominus  noster,  sicut  dicitur  Isaiae  trigesimo 


1)  Psalm.  8,  1. 

tertio(l):  Bominus  iudex  noster,  JDominus  le- 
gifer  noster,  JDominus  rex  noster.  Dominus  le- 
gifer  noster,  in  mundo;  Dominiis  iudex  noster, 
\n  iiidicio;  Dominus  rex  noster,  nos  coronans 
in  caelo.  Iste  specialis  noster  Dominus  sic  cum 
Maria  fuit,  quod  etiam  ipsam  specialem  domi- 
nam  nostram  fecit.  Quod  beno  recognoscens  beatus 
Bernardus  (2)  ait:  «  Domina  nostra,  mediatrix 
nostra,  advocata  nostra,  tuo  Filio  nos  reconcilia, 
tuo  Filio  nos  commenda,  tuo  Filio  nos  reprae- 
senta».  Sed  ecce,  iste  specialis  noster  Dominus, 
ipse  est  Dominus  piissimus,  Dominus  iustissimus, 
Dominus  certissimus,  Dominus  nominatlssimus. 
Dominus  enim,  qui  non  esset  pius  in  beneficiis, 
dominus,  qui  non  esset  iustus  in  iudiciis,  domi- 
nus,  qui  non  esset  certus  in  promissis,  dominus, 
qui  non  esset  nominatus  in  populis  (3),  minus 
reputaretur.  Dominus  ergo  noster  est  Dominus 
piissimus  liberalitate,  Dominus  iustissimus  aequi- 
tate,  Dominus  certissimus  fidelitate,  Dominus  no- 
minatissimus  famositate. 


1)  Vers.  22. 

2)  Serm.  2.  de  Adventu  Dom.  n.  5. 

3)  B  C  projpriis. 

Primo  ergo  attendite,  carissimi,  quod  Domi- 
nus  noster  specialis,  qui  cum  Maria  est,  ipse  est 
Dominus  piissimus  liberalitate  misericordiae  suae 
infinitae.  Ipse  enim  est  Dominus,  de  quo  pro- 
pheta  (1)  ait:  Tti,  Domine,  suavis  et  mitis  (2), 
et  multae  misericordiae,  omnihus  invocantibus 
te.  Multae  misericordiae  est  Dominus  in  multis 
beneficiis  temporalibus,  spiritualibus,  aeternalibus, 
quae  ex  multa  misericordia  sua  contulit  nobis  et 
conferre  non  cessat.  Utinam  tantis  Domini  mise- 
ricordiis  non  simus  ingrati !  Utinam  Domino  tam 
misericordissimo  simus  valde  grati  cum  Isaia, 
qui  de  isto  Domino  ait,  sexagesimo  tertio  (3): 
Miserationum  Domini  recordabor ;  laudem  JDo- 
mini  super  omnibus,  quae  reddidit  nobis  Domi- 
nus.  Ecce,  Maria,  qualis  Dominus  est,  quam  piis- 
simus  et  misericordissimus  Dominus  est,  qui-  te- 
cum  est!  Et  quia  Dominus  misericordissimus  mi- 
sericordissime  est  tecum,  ideo  et  tu  es  misericor-; 
dissima  secum,  ut  vere  de  te  dici  possit  illud" 
Isaiae  decimo   sexto  (4) :  Fracparabitur  in   mi- 


1)  Psalni.  85,  5. 

2)  B  contiiiuat:  Sl    autem    tribu^  personis  vohiun 
appropriare.  Cetera  desunt  usque  pag.  131  lin.  17. 

3)  Vers.  7.  4)  Yers.  5J 

serlcordla  sollum  eius,  et  sedebit  super  illud  in 
veritatc.  Solium  divinae  misericordiae  est  Maria, 
mater  misericordiae,  in  qiia  omnes  inveniiint  so- 
latia  misericordiae.  Nam  sicut  misericordissimum 
Dominum,  ita  misericordissimam  dominam  habe- 
mus.  Dominus  noster  multac  misericordiae  est 
omnihus  invocantihus  se  et  domina  nostra  mul- 
tae  misericordiae  est  omnibus  invocantibus  se. 
Propter  quod  optime  beatus  Bernardus  (1)  dicit : 
«  Sileat  misericordiam  tuam,  Yirgo  beata,  qui  te 
invocatam  in  necessitatibus  suis  sibi  meminerit 
defuisse  » !  Dominus  ergo  tecum,  o  Maria  mise- 
ricordissima. 

Secundo  attendite,  carissimi,  quod  Dominus 
noster  specialis,  qui  est  cum  Maria,  ipse  est  Do- 
minus  iustissimus  aequitate,  sicut  bene  de  isto 
Domino  in  Psalmo  (2)  dicitur :  lustus  Dominus, 
et  iustitias  dilexit ;  et  iterum  (3) :  lustus  es,  Do- 
mine,  ct  rectiim  iudicium  tuum.  lustus  certe  est 
Dominus  in  omnibus  iudiciis,  in  omnibus  causis, 
in  omnibus  factis  suis,  sicut  iterum  in  Psalmo  (4) 
dicitur:  lustus  Dominus  in  omnihus  viis   suis. 


1)  Serm.  4.  in  Assumt.  B.  M.  V.  n.  8. 

2)  Psalm.  10,  8. 

8)  Psalm.  118,   137.  4)  Psalm.  144,  17. 

Dominus  ita  iastus  est  iii  omiii  via  iustitiae,  quod 
propter  iiuUam  personam  declinat  a  via  iustitiae ; 
et  ideo  bene  de  isto  Domino  dicitur  Sapientiae 
sexto  (1) :  Non  subtrahct  personam  cuiusquam 
Dominus,  qui  est  omnium  dominator,  nec  vere- 
bitur  magniiudinem  cuiusquam,  quoniam  pusil- 
lum  et  magnum  ipse  fecit,  et  aequaliter  est  illi 
cura  de  omnibus.  Ecce,  Maria,  qualis  est  Domi- 
nus,  quam  iustissimus  est  Dominus  tecum!  Et 
quia  Dominus  iustissimus  iustissime  est  tecum, 
ideo  et  tu  es  iustissiraa  secum.  Tu  enim  es  virga 
Aaron  (2)  recta,  florida  et  fructifera :  recta, 
immo  rectissima,  per  iustitiam  et  aequitatem : 
florida,  per  virginitatem ;  fructifera,  per  fecun- 
ditatem.  Quae  enim  virga  esset  recta,  si  non 
virga  Aaron  esset  recta  ?  Quae  anima  esset  iusta, 
si  non  Maria  esset  iusta  ?  Hoc  est  etiam  quod  bea- 
tus  Bernardus  (3)  dicit :  «  Quis,  inquit,  iustus,  si 
non  Maria  iusta,  de  qua  ortus  est  Sol  iustitiae{4:) »? 
Dominus  ergo  tecum,  o  Maria  iustissima. 


1)  Vers.  8.  —  Verba:  qui  est  omniwn  dominator  uon 
amplius  habentur  in  codicibus  latinis;  cfr.  De  La  Haye, 
Bibl.  Max.  et  Cornel.  a  Lapide  in  hunc  locuni. 

2)  Num.  17,  8. 

3)  Serm.  in  Nativ.  B.  M.  V.  n.  5. 

4)  Mal.  4,  2. 

Tertio  attendite,  carissimi,  qnod  Dominus 
noster  specialis,  qui  est  cum  Maria,  ipse  est  Do- 
minus  certisslmus  fidelltate  et  fidelissimus  cer- 
titudine,  sicut  propheta  (1)  testatur,  qui  ait:  Fi- 
delis  Domimis  in  omnibiis  verhis  suis.  Recogi- 
tate  ergo  verba  sua,  quibus  promisit  coronam 
iustis  et  gehennam  iniustis,  et  scitote,  quod  Do- 
minus  fidelis  fideliter  verba  sua  tenebit,  fideliter 
quod  locutus  est  implebit,  sicut  de  isto  Domino 
dicitur  Ezechielis  trigesimo  (2) :  Ego  Dominus 
locutus  siim  et  faciam.  Verba  utique  sua  Domi- 
nus  fidelissimus  tam  fidelissime  tenebit,  sicut 
ipse  in  Evangelio  suo  (3)  dicit :  Caelum  et  terra 
transibunt,  verha  autem  mea  non  transihunt. 
Ecce,  Maria,  qualis  Dominus  est,  quam  fidelissi- 
mus  Dominus  est,  qui  tecum  est.  Et  quia  Domi- 
nus  fidelissimus  fidelissime  est  tecum,  ideo  et  tu 
es  fidelissima  secum.  Tu  enim  es  illa  fidelissima 
columba  Noe  (4),  quae  inter  summum  Noe  et 
mundum  diluvio  spirituali  submersum,  mediatrix 
fidelissima  exstitisti.  Corvus  infidelis,  columba 
vero  fidelis  fuit.  Sic  et  Eva  infidelis,  Maria  vero 
fidelis  inventa    est.  Eva    infidelissima    mediatrix 


1)  Psalm.  144,  13.  2)  Vers.  12. 

3)  Matth.  24,  35.  4)  Gen.  8,  11.  et  7. 

perditionis,  Maria  vero  fidelissima  mediatrix  sa- 
Intis  fuit ;  et  ideo  bene  beatns  Bernardus  (1)  ait : 
«  Fidelis  mediatrix  Maria,  quae  salutis  antidotum 
viris  et  mulieribus  propinavit».  Dominus  ergo 
tecum,  0  Maria  fidelissima. 

Quarto  attendite,  carissimi,  quod  Dominus 
noster  specialis,  qni  cum  Maria  est,  ipse  est  Do- 
minus  nominatissimiis  famositaie.  Magni  enini 
nominis  est,  teste  lereraia  (2),  qui  de  Domino 
isto  ait:  Non  est  similis  tui,  Bomim,  magnas 
tu  et  magnum  nomen  tuum.  Magnum  utique 
fama  et  laude  nomen  Domini  est  in  omni  populo, 
sicut  propheta  (3)  ostendit,  dicens :  Heges  terrae 
et  omnes  popuU,  principes  et  omnes  iudices  ter- 
rae,  iuvenes  et  virgines,  senes  cum  iuniorihus 
laudent  nomen  Domini.  —  Xominis  autem  Domini 
laus  et  fama  non  solum  ad  omnem  populum,  sed 
etiam  ad  omne  tempus  se  extendit,  sicut  per 
eundem  prophetam  (4)  patet,  qui  ait :  Sit  nomen 
Domini  henedictum,  ex  hoc  nunc  et  usque  in 
saeculum.  Item,  nominis  Domini  laus  et  fama 
non  solum  ad    omnem   populum,  non   solum    ad 


1)  Serm.  iu  Doin.  inf.  Oet.  Assumt.  B.  M.  Y.  n.  2. 

2)  Cap.  10,  6. 

3)  Psalm.  14S,  11.  seq.  4)  Psalm.  112,  2. 

omno  teinpus,  sed  etiam  ad  omnem  locum  se 
extendit,  sicut  iam  dictus  propheta  (1)  declarans, 
dicit:  A  solis  orhi  iisqiie  ad  occasum,  lauda- 
hile  nomen  Domini.  Ecce,  Maria,  quantus  Do- 
minus,  quam  nominatus  Dominus  est,  qui  te- 
cum  est!  et  quia  Dominus  nominatissimus  seu 
famosissimus  est  tecum,  ideo  et  tu  es  famosis- 
sima  sive  nominatissima  secum.  Tu  enim  bene 
signata  es  per  illam  Eutli,  de  qua  legitur  (2) 
sic :  Sit  exemplum  virtutis  in  Eplirata,  et  lia- 
heat  celehre  nomen  in  Bethlehem,  id  est  in  Eccle- 
sia.  0  celeberrimi  norainis  Maria,  quomodo  pos- 
set  nomen  tuum  non  esse  celebre,  quae  etiam 
devote  nominari  non  potes  sine  nominantis  utili- 
tate?  Testatur  hoc  tuus  Bernardus  (3),  dicens: 
«  0  magna,  o  pia,  o  multum  laudabilis  Maria! 
tu  nec  nominari  potes,  quin  accendas,  nec  cogitari 
quidem,  quin  recrees  aifectus  diligentium  te;  tu 
nunquam  sine  dulcedine  divinitus  tibi  insita  piae 
memoriae  portas  ingrederis  ».  Maria  ergo  optime 
signata  est  etiam  per  illam  famosissimi  nominis 
feminam  ludith,  de  qua  scriptum  est  (4) :  Haec 


1)  Ibid.  V.  3.  2)  Ruth  4,  11. 

3)  Potius  Egbert.,  Serm.  paneg.  ad  B.  M.  V.  n.  6. 

4)  ludith  8,  8. 

erat  in  omnihus  famosissima,  quoniam  timehai 
Dominum  valde,  nec  erat  qui  de  illa  loqueretur 
verhum  malum.  Faraosa  quidem  est  Maria  pro- 
pter  virtutes  et  exempla  sua  tam  laudabilia,  fa- 
mosior  autem  propter  misericordias  et  beneficia 
sua  tam  inenarrabilia,  famosissima  vero  propter 
gratias  et  privilegia  sua  tam  mirabilia.  Quid 
enim  mirabilius,  quam  esse  matrem  et  virginem 
et  esse  Dei  matrem?  Quid  autem  mirum,  si  Ma- 
ria  de  tantis  millibus  misericordiae  suae  beneficiis 
famosa  est  in  mundo,  quae  tam  famosa  est  de 
unico  beneficio  suo  circa  Theopliilum  exhibito? 
Ait  beatus  Bernardus  (1) :  «  Famosum  tuae  be- 
nignitatis  testimonium  est  per  te  restauratus 
Theophilus,  o  Maria».  Dominus  ergo  tecum,  fa- 
mosissima  o  Maria. 

Gaude    nunc,    o   Maria    famosissima,   gaude 
nunc,  Maria,  gaude.  Ecce,  Domhms  piisslmus  sic\ 
est  tecum,  quod  tu  es  piissima  secum ;  Dominus  fide- 
lissimus  sic  est  tecum,  quod  tu  es  fidelissima  se-] 
cum ;  Dominus  iustissimus   sic  est   tecum,  quo^ 
tu  es  iustissima   secum;  Dominus   famosissimi 
sic  est  tecum,  quod    tu    es    famosissima    secumJ 
Eia  ergo,  piissima  Maria,  nos  impios  salva   perj 


1)  Potius  Egbert,  loc.  cit.  n.  2. 

tuam  misericordiosissimam  pietatem;  eia,  iusiis- 
sima  Maria,  nos  iniustos  salva  per  tuam  iustis- 
simam  aequitatem;  eia,  fidelissima  Maria,  nos 
perfidos  salva  per  tuam  certisslmam  fidelitatem ; 
eia,  famosissima  Maria,  nos  infames  salva  per 
tuam  suavissimam  famositatem. 


'^Sli^^l^iH-'' 

iectio 


Qnod  DominiLS,  de  quo  dicitnr  beatae  Mariae ;  Do- 
MINU5  TECUM,  tam  singulariter  est  CTim  Maria, 
nt  ipsa  eins  sit  filia  nobilissima,  mater  di- 

GNISSniA,     SPONSA    VENUSTISSIMA     Ot     ANCILLA 
DEVOTISSIMA. 


^3^  ost  praedicta,  carissimi,  consideraiidnm 
est,  quod  Dominus  iste,  de  quo  dicitur:  Domi- 
nus  tecion,  non  solum  est  Dominus  generaliter 
creaturae  universaliter,  non  solum  est  Dominus 
specialiter  creaturae  rationalis,  immo  etiam  ipse 
est  Dominus  singulariter  aulae  virginalis  suae 
sanctissimae  genitricis.  Maria  enim  singulariter 
tam  corpore  quam  anima  est  aula  Domini,  domus 
Domini  sanctissima,  de  qua  in  Psalmo  (1)  dici- 

1)  Psalm.  92,  5. 

tur :  Bomuin  tuam  decet  sanctltudo,  Domine. 
0  vere  singulariter  beatam  domum,  quae  sola 
tam  singulariter  talem  meruit  habere  Dominum ! 
Ecce  enim,  beatus  Bernardus  (1)  ait:  «  Tu  sola 
digna  inventa  es,  ut  in  tua  virginali  aula  Rex 
regum  et  Domlnus  dominantium  (2)  a  regalihus 
sedibus  veniens  (3),  primam  sibi  inter  filios  ho- 
minum  mansionem  eligeret  » .  Iste  singularis  Ma- 
riae  Dominus  sic  singulariter  cum  Maria  fuit, 
quod  etiam  ipsam  tam  singulariter  dominam  fe- 
cit,  quod  «  nec  primam  similem  visa  est,  nec  ha- 
bere  sequentem  »  (4),  dum  ipsa  singulariter  Do- 
mini  /ilia,  Domini  mater,  Domini  sponsa,  Domini 
ancilla  facta  est.  Maria  enim  filia  Domini  singula- 
riter  generosa,  mater  Domini  singulariter  gloriosa,. 
sponsa  Domini  singulariter  speciosa,  ancilla  Do- 
mini  singulariter  obsequiosa  fuit.  Si  autem  ista 
tribus  personis  divinis  volumus  appropriare,  pos- 
sumus  dicere,  quod  Dominus  iste,  qui  tam  singu- 
lariter  est  cum  Maria,  ipse  est  Dominus  Pater, 
Dominus  Filius,  Dominus  Spiritus  sanctus,  Do- 
minus  trinus  et  unus.  Ipse  est  Dominus   Pater, 


1)  Potius  Egbert.,  loc.  cit.  n.  2. 

2)  I.  Tim.  6,  15.  3)  Sap.  18,  15. 
4)  Bernard.,  Serm.  4.  in  Assumt.  B.  M.  V.  n.  5. 

cuius  Maria  est  filia  uobilissima ;  ipse  est  Domiuus 
Filius,  cuius  Maria  mater  dignissima ;  ipse  est  Do- 
minus  Spiritus  sanctus,  cuius  Maria  sponsa  venu- 
stissima  (1) ;  ipse  est  Dominus  trinus  et  unus,  cuius 
Maria  est  ancilla  subiectissima.  Maria  certe  est  filia 
summae  aeternitatis,  mater  summae  veritatis,  spon- 
sa  summae  bonitatis,  ancilla  summae  Trinitatis. 
Primo  ergo  attendite,  carissimi,  quod  Domi- 
nus  iste,  qui  tam  singulariter  est  cum  Maria,  ipse 
est  Dominus,  cuius  filia  nohilissima  est  Maria. 
De  isto  enim  Domino  et  de  ista  filia  accipi  potest 
quod  Booz  dixit  Kuth  tertio  (2) :  Benedicta  es 
a  Domino,  filia,  quia  xjriorem  misericordiam 
posteriore  superasti.  Vere  benedicta  a  Bomino 
filia  est  Maria,  a  summo,  inquam,  Domino,  cuius 
ipsa  est  filia.  0  vere  nobilissimi  Eegis  nobilis- 
sima  filia !  quae  tam  multiplici  interius  ornata 
es  gloria,  ut  vere  de  ea  dici  possit  (3) :  Omnis 
gloria  eius  filiae  regis  ab  intus  etc.  Et  ideo 
tanquam  verissima  Regis  filia  ad  regnum  copio- 
sissime  est  uncta  (4),  teste   beato   Bernardo  (5), 


1)  B  fecuncUssima.  2)  Vers.   10. 

3)  Psalm.  44,  14. 

4)  Vat.  bic  et  infra  habot  tracta. 

5)  Serm.  de  Assumt.  B.  M.  V.    (iuter  opera  Hugon. 
a  S.  Vict.),  Migne  Patr.  Lat.  t.  177.  col.  1214. 

qui  ait :  «  Tu  filia  delicata  et  omni  g-ratia  plena, 
carissima  in  deliciis  tuis,  uncta  es  ad  gloriam 
decoris  tui  et  in  signum  dilectionis  ».  Ista  bene- 
dicta  filia  priorem  misericordiam  posteriore  su- 
peravit.  Magna  enim  erga  miseros  fuit  miseri- 
cordia  Mariae  adhuc  exsulantis  in  mundo,  sed 
multo  maior  erga  miseros  est  misericordia  eius 
iam  regnantis  in  caelo ;  maiorem  namque  per  be- 
neficia  innumerabilia  nunc  ostendit  hominibus  mi- 
sericordiam,  quia  magis  nunc  videt  hominum  in- 
numerabilem  miseriam ;  unde  pro  splendore  prio- 
ris  misericordiae  fuit  Maria  pulcJira  ut  luna,  pro 
splendore  vero  posterioris  misericordiae  est  electa 
ut  sol  (1).  Nam  quemadmodum  sol  lunam  superat 
magnitudine  splendoris,  sic  priorem  Mariae  mi- 
sericordiam  superat  magnitudo  posterioris.  Quis 
est,  super  quem  sol  non  luceat  ?  Quis  est,  super 
quem  misericordia  Mariae  non  splendeat  ?  Audi, 
quid  de  hoc  beatus  Bernardus  (2)  ait:  «  Quem- 
admodum  sol  oritur  super  bonos  et  malos  indif- 
ferenter,  sic  Maria  praeterita  non  discutit  merita, 
sed  omnibus  sese  exorabilem,  omnibus  clementis- 
simam  praebet,  omnium  denique  necessitates  am- 


1)  Cant.  6,  9. 

2)  Serm.  in  Dom.  inf.  Oct.  Assumt.  B.  M.  V.  n.  3. 

plissimo  miseratur  afifectu».  Dominus  ergo  te- 
cum,  0  Maria,  sicut  pater  cum  filia  nobilissima. 
Secundo  attendite,  carissimi,  quod  Dominus 
iste,  qui  tam  singulariter  est  cum  Maria,  ipse  est 
Dominus,  cuius  mater  dignissima  est  Maria.  De 
isto  Domino  et  de  ista  matre  dixit  Elisabeth 
Lucae  primo  (1) :  Unde  miJii  lioc,  ut  veniat  ma- 
ter  Domini  mei  ad  me  ?  Mater  Domini,  mater 
Virgo,  mater  est  dignissima.  Ipsa  est  mater,  quae 
tali  filio  decentissima ;  ipsa  est  mater,  cui  talis 
filius  decentissimus ;  ipsa  est  mater,  qua  (2)  maio- 
rem  Deus  facere  non  posset.  Maiorem  mundum 
posset  facere  Deus,  maius  caelum  posset  facere 
Deus,  maiorem  matrem  quam  matrem  Dei  non 
posset  facere  Deus.  Unde  beatus  Bernardus  (3) 
ait :  «  Nec  enim  decebat  Deum  alia  mater  quam 
virgo,  nec  virginem  alius  filius  quam  Deus  »,  quia 
nec  maior  inter  matres,  nec  maior  inter  filios 
nasci  potuit.  Haec  itaque  est  mater  floris  mise- 
ricordiae,  mater  solis  iustitiae,  mater  fontis  sa- 
pientiac,  mater  Eegis  gloriae.  Mater,  inquam, 
est  eius  cuius  misericordia  ad  dilectionem,  cuius 


1)  Vers.  43. 

2)  C  qiiam. 

3)  Hoinil.  2.  super  Missus  est  u.  1. 

iustitia  ad  timorem,  cuius  sapientia  ad  agnitio- 
nem,  cuius  gloria  ad  spem  nos  inducit.  Maria 
ergo  est  mater  eius  cuius  effective  (1)  est  nostra 
dilectio  per  misericordiam,  noster  timor  per  iusti- 
tiam,  nostra  agnitio  per  sapientiam,  nostra  spes 
per  gloriam,  ut  vere  ipsa  dicere  possit  illud  Ec- 
clesiastici  vigesimo  quarto  (2) :  Ego  mater  pul- 
chrae  dilectionis  et  timoris  et  agnitionis  et  sanctae 
spei.  —  Sed  nunquid  solius  Christi  mater  est  Ma- 
ria?  Immo  vere,  quod  iucundissimum  est,  Maria 
non  solum  mater  est  Christi  singularis,  sed  etiam 
mater  omnium  fidelium  universalis;  unde  beatus 
Ambrosius  ait :  «  Si  Christus  credentium  est  fra- 
ter,  cur  non  ipsa,  quae  genuit  Christum,  cre- 
dentium  est  mater  »  ?  Eia  carissimi,  omnes  nunc 
gaudeamus,  omnes  nunc  gaudendo  dicamus:  Be- 
nedictus  frater,  per  quem  Maria  est  nostra  ma- 
ter,  et  benedicta  mater,  per  quam  Christus  est 
noster  frater  !  Hinc  bene  Anselmus  (3)  ait :  «  Do- 
mina  mater,  per  quam  talem  fratrem  habemus, 
quid  gratiarum,  quid  laudis  tibi   retribuemus  »  ? 


1)  A   legit:   Maria  ergo  est  mater  cuius  effective ; 
B  vero :  Maria  ergo  est  mater,  quae  effectivum  est. 

2)  Vers.  24. 

3)  Orat.  52.  (alias  51.)  post  mediuni. 

Dominus  ergo  tecum,  o  Maria,  sicut  Filius  cum 
matre  dignissima. 

Tertio  attendite,  carissimi,  quod  Dominus 
iste,  qui  tam  singulariter  est  cum  Maria,  ipse  est 
Dominus,  cuius  sponsa  venmtissima  est  Maria; 
unde  tam  de  isto  Domino,  quam  de  ista  sponsa 
exponi  potest  quod  dicitur  Osee  secundo  (1) : 
Sponsabo  te  mihi  in  iustitia  et  iudicio  et  in 
misericordia  et  in  miserationibus,  et  sponsabo 
te  mihi  in  fide,  et  scies,  quia  ego  Dominus. 
Ecce,  pulchra  sponsa :  pulchra  in  iustitia  et  iudi- 
eio  respectu  sui,  pulchra  in  miserationibus  et  mi- 
sericordia  respectu  proximi,  pulchra  in  fide  respe- 
ctu  Dei.  Pulchra  utique  in  iustitia  vitae  et  in  iu- 
dicio  conscientiae,  pulchra  in  misericordia  in  af- 
fectu  et  in  miserationibus  in  effectu,  pulchra  in 
fide,  qua  credidit  omnia  credenda  supra  se  et  qua 
credidit  omnia  perficienda  in  se,  iuxta  illud  Lu- 
cae  primo  (2) :  Beata  quae  credidisti,  quoniam 
perficientur  in  te  quae  dicta  sunt  tibi  a  JDomino. 
Sed  ecce,  sponsa  Spiritus  sancti  Maria,  sicut  for- 
mosissima  est  in  conversatione,  ita  etiam  dulcis- 
sima  est  in  allocutione,  sicut  dicitur  Canticorum 


1)  Vers.  19.  seq. 

2)  Vers.  45. 


i 

quarto  (1) :  Favus  dlstillans  labia  tua,  sponsa, 
mel  et  lac  suh  lingua  tua.  0  quam  melliflua 
verba  saepius  distillaverunt  dulcissima  Mariae 
labia !  Quae  etiam  bene  lac  et  mel  sub  lingua 
habuit  in  duobus  verbis,  quae  ipsa  Gabrieli  re- 
spondit  (2).  Nonne  Maria  lac  sub  lingua  habuit, 
quando  lacteum  illud  continentiae  verbum  respon- 
dit  (3) :  Quomodo  fiet  istud,  quoniam  virum  non 
cognosco  ?  Nonne  etiam  mel  sub  lingua  habuit, 
quando  mellifluum  illud  obedientiae  verbum  re- 
spoudit  (4) :  Ecce,  ancilla  Bomini,  flat  mihi  se- 
cundum  verbum  tuum?  De  mellifluentia  namque 
huius  melliflui  verbi  «  per  totum  mundum  melli- 
flui  facti  sunt  caeli  (5)  »  ;  Maria  insuper  mel  sub 
lingua  habuit  in  mellifluis  orationibus  ad  Deum, 
lac  vero  sub  lingua  habuit  in  lacteis  collationi- 
bus  (6)  ad  proximum.  Eia  ergo,  quanti  decoris  et 
quanti  dulcoris  est  ista  sponsa  summi  Consolato- 
ris !  «  Quae  est,  inquit  Augustinus  (7),  quae  est 
virgo  tam  sancta,  ut   ad  eam  venire  dignaretur 


1)  Vers.   11. 

2)  Quae  sequuntur  usque  Quomodo  fiet  desunt  in  B  C. 

3)  Luc.  1,  34.  4)  Ibid.  v.  38. 

5)  Breviar.,  respons.  ad  lect.  2.  in  Nativ.  Dom. 

6)  B  allocutionihiis. 

7)  Serm.  208.  append.  (alias  35.)  n.  4. 

Spiritus  sanctus  ?  tam  speciosa,  ut  eam  sponsam 
eligeret  Deus  »  ?  Dominus  ergo  tecum,  o  Maria, 
sicut  sponsus  cum  sponsa  delicatissima. 

Quarto  attendite,  carissimi,  quod  Dominus 
iste,  qui  tam  singulariter  est  cum  Maria,  ipse  est 
Dominus,  cuius  ancilla  devotissima  est  Maria, 
sicut  ipsamet  testatur,  dicens  (1) :  Ecce,  ancilla 
Domini.  Maria  est  ancilla  Domini  Patris,  Domini 
Filii,  Domini  Spiritus  sancti.  Quid  mirum,  si 
Maria  sit  huius  Domini  ancilla,  cum  etiam  Filius 
Mariae  sit  huius  Domini  servus  secundum  as- 
sumtam  a  matre  naturam  ?  Ipse  enim  in  Psal- 
mo  (2)  confitetur,  dicens:  0  Bomine,  quia  ego 
servus  tuus,  ego  servus  tuus  et  fiUus  ancillae 
tuae.  0  quam  bona  ancilla,  o  quam  bonus  ancil- 
lae  filius  !  Heu  quot  sunt  malae  ancillae  et  mali 
ancillarum  filii !  Sed  quid  dicit  Scriptura  ?  Eiice 
ancillam  et  filium  eius  (3);  legitur  Genesis  decimo 
sexto  (4),  de  ancilla  Sarae,  quod  concepisse  se 
videns,  despexit  dominam  suam.  Mala  ergo  an-  : 
cilla  Agar  de  fecunditate  inflatur,  bona  vero  an- 
cilla  Maria  de  humilitate  fecundatur  (5).  Ancilla 


1)  Luc.  1,  38.  2)  Psalm.  115,  6. 

3)  Gal.  4,  30.  (Gen.  21,  10.). 

4j  Vers.  4.  5)  A  laetatur. 

illa  superba  dominam  despexit,  ancillam  istam 
humilem  Dominus  respexit,  sicut  ipsa  recogno- 
scens  humiliter  dicit  (1)  :  Bespexit  humilitatem 
ancillae  suae.  0  anima  christiana,  Domini  an- 
cilla !  sic  cum  Maria  amplectere  fecunditatem,  ut 
nequaquam  deseras  humilitatem.  Ut  ergo  de  boni 
operis  fecunditate  non  infleris,  sed  magis  de  hu- 
militate  fecunderis,  attende  humilem  Mariam,  re- 
spice  humilem  Mariam.  Ecce,  ait,  ancilla  Do- 
minl;  Ambrosius  (2) :  «  Vide,  inquit,  humilitatem, 
vide  devotionem.  Ancillam  se  dicit  Domini,  quae 
mater  eligitur  Domini,  nec  repentino  exaltata 
promisso  est».  0  vere  admiranda  humilitas!  Ecce, 
non  solum  Domini  ancilla,  sed  etiam  servorum 
Domini  ancilla  quodammodo  dignatur  esse  Maria. 
Ipsa  namque  signata  est  per  illam  Abigail,  pro 
qua  adducenda,  cum  David  nuntios  misisset,  re- 
spondit,  sicut  legitur  primi  Eegum  vigesimo 
quinto  (3) :  Ecce,  famiila  tua  sit  in  ancillam,  ut 
lavet  pedes  servorum  domini  mei.  Per  bene- 
dictam  ancillam  Mariam  quasi  tot  servi  loti  sunt, 
quot  fideles  eius  suifragiis  a  peccatis  mundati 
sunt.  Ipsa  enim  quasi  tot  servorum  Domini  pe- 


1)  Luc.  1,  48. 

2)  II.  in  Luc.  n.  16.  3)  Vers.  41. 

dibus  aquam  obtnlit,  quot  poenitentibus  lacry- 
mas  compunctionis  obtinuit.  Dominus  ergo  te- 
cum,  0  Maria,  tanquam  cum  ancilla  devotissima. 
Dominus  Pater  tecum,  Don^inus  Filius  tecum, 
Dominus  Spiritus  sanctus  tecum.  Unde  Bernar- 
dus  (1) :  «  Pater,  inquam,  tecum,  qui  suum  Fi- 
lium  facit  et  tuum.  Filius  tecum,  qui  ad  conden- 
dum  in  te  mirabile  sacramentum  miro  modo  et 
sibi  reserat  genitale  secretum  et  tibi  servat  vir- 
ginale  signaculum.  Spiritus  sanctus  tecum,  qui 
cum  Patre  et  Filio  tuum  sanctificat  uterum.  Do- 
minus  ergo  tecum  » .  Dominus  certe,  cuius  filia 
es,  qua  nulla  nobilior ;  Dominus,  cuius  raater  es, 
qua  nulla  mirabilior ;  Dominus,  cuius  sponsa  es, 
qua  nulla  amabilior;  Dominus,  cuius  ancilla  es, 
qua  nulla  humilior  unquam  fuit  nec  est  nec  erit 
in  aeternum.  Eia  ergo,  Domina,  quia  Dominus 
tantus  ac  talis  tantum  ac  taliter  est  tecuni,  fac, 
ut  etiam  ipse  per  gratiam  sit  nobiscum. 


1)  Homil.  3.  super  Missus  est  n.  4. 


&ctio  i 


Quod  Maria  propter   se   et   propter   nos 
oonvenieiitissinie  anrorae  comparatur. 


ominiis  tecum.  His  dulcissimis  verbis  ille 
devotus  beatae  Mariae  Anselmus  (1)  devote  allu- 
dens  ait  sic :  «  0  vere  Dominus  tecum,  cui  de- 
dit  Dominus,  ut  omnis  natura  tantum  deberet 
tibi  secum!  Maria,  obsecro  te  per  gratiam,  qua 
sic  Dominus  esse  tecum  et  te  voluit  esse  secum, 
fac  propter  ipsam  secundum  eandem  ipsam  gra- 
tiam  misericordiam  tuam  mecum ;  fac,  ut  amor 
tui  semper  sit  mecum  et  cura  mei  semper  sit  te- 
cum;  fac,  ut  clamor  necessitatis  meae,  quamdiu  ipsa 


1)  Orat.  52.  (alias  51.)  circa  medium. 

persistit,  sit  tecum,  et  respectus  pietatis  tuae. 
quamdiu  ego  subsisto,  sit  mecum ;  fac,  ut  congra- 
tulatio  beatitudinis  tuae  semper  sit  mecum  et 
compassio  raiseriae  meae  semper,  quantum  milii 
expedit,  sit  tecum  ».  Dominus  ergo  tecum,  o  Maria. 
Tecum,  certe  tecum:  tecum  fuit,  tecum  est,  tecum 
erit;  tecum  utique  sicut  sol  cum  aurora,  sicut  ■ 
flos  cum  vlrga,  sicut  rex  cum  regina.  Tecum, 
inquam,  sicut  sol  cum  aurora  ipsum  praeveniente; 
tecum  sicut  flos  cum  virga  ipsum  producente; 
tecum  sicut  rex  cum  regina  ad  ipsum  ingrediente. 
Sol  namque  omnibus  luminibus  luminosior,  Flos 
omnibus  floribus  speciosior,  Rex  omnibus  regibus 
gloriosior  est  Dominus  lesus  Christus.  Aurora 
vero  hunc  Solem  singularissiraa  irradiatione  prae- 
veniens,  virga  hunc  Florem  mirabilissima  emis- 
sione  producens,  regina  ad  hunc  Eegem  solemnis- 
sima  processione  ingrediens  est  beatissima  Virgo 
Maria.  De  his  singulis  per  ordinem  videamus. 

Dominus  tecum.  Tecum  certe  sicut  sol  cum 
aurora  de  sole  procedente  et  ortum  solis  prae- 
veniente  et  lumine  solis  diem  initiante.  Re  vera 
enim  aurora  mundi  Maria  a  Sole  aeterno  singu- 
lariter  praeparata  progrediens,  eiusdem  Solis  or- 
tum  mirabiliter  irradiata  praeveniens,  diem  gra- 
tiae  tanti  Solis  mundo  feliciter  initiavit,  testante 

Bernardo  (1),  qui  ait:  «  Sicut  aurora  valde  ruti- 
lans  in  mundo  progressa  es,  o  Maria,  quando 
veri  Solis  splendorem  tantae  sanctitatis  iubare 
praecurristi,  ut  vere  diem  salutis,  diem  propitia- 
tionis,  diem,  quam  fecit  Dominus  (2),  a  tua  cla- 
ritate  initiari  dignum  fuerit  » .  Maria  ergo  est 
aurora,  de  qua  dicitur  Canticorum  sexto  (3) : 
Quae  est  ista,  quae  progreditur  quasi  aurora 
consurgens?  Bene  autem  aurorae  comparatur 
Maria  tam  propter  se,  quam  propter  nos:  pro- 
pter  se  specialiter,  propter  nos  generaliter.  Ma- 
ria  propter  se  bene  comparatur  aurorae  secun- 
dum  Scripturam:  primo,  propter  ahscessum  no- 
ctis  culpae;  secundo,  propter  progressum  lucis 
gratiae;  tertio,  propter  ortum  Solis  iustitiae; 
quarto,  propter  locum  sedis  gloriae;  primum 
in  plenissima  eius  sanctificatione,  secundum  in 
clarissima  eius  conversatione,  tertium  in  mirabi- 
lissima  Filii  eius  generatione,  quartum  in  glorio- 
sissima  eius  assumtione  attendamus. 

Primo  igitur  attendite,  carissimi,  quod  quae- 
dam  felix  aurora  est  Maria  propter  felicem  abs- 
cessum  noctis  culpae  in  sui  sanctificatione ;  unde 


1)  Potius  Egbert.,  loc.  cit.  u.  4. 

2)  Psalm.  117,  24.  3)  Vers.  9. 

lob  (1),  malediceiis  nocti,  in  qua  dictum  est: 
Conceptus  est  homo,  ait:  Obtenehrentur  stellae 
caligine  eius.  Exspectet  lu^em  et  non  videat, 
nec  ortmn  surgentis  aurorae.  Quid  hic  per  stel- 
las,  quid  per  lucem,  quid  per  auroram  signatur  ? 
Dico,  quod  per  stellas  animae  sanctorum,  per 
lucem  Sanctus  sanctorum,  per  auroram  regina 
sanctorum  signatur.  Stellae  utique  omnes  sancti 
sunt,  qui  ordinem  morum  et  disciplinae,  cursum 
quoque  fervoris  et  bonae  vitae  non  relinquunt  et 
sic  contra  diabolum  in  pugna  tuti  sunt;  unde 
de  his  stellis  bene  legitur  ludicum  quinto  (2) : 
Stellae  manentes  in  ordine  et  cursu  suo  adver- 
sus  Sisaram pugnaverunt.  Sisara  interpretatur  (3) 
tollens  recedmtem,  et  signat  diabolum,  qui  quem- 
libet  a  Deo  recedentem  toUit.  —  Per  lucem  quo- 
que  Sanctus  sanctorum,  lesus  Christus,  signatur, 
sicut  ipse  ostendit,  dicens  loannis  octavo  (4) : 
Ego  sum  lux  mundi;  qui  sequitur  me  non  ani- 
hulat  in  tenebris.  Sequamur,  fratres,  sequamur 
hanc  lucem,  ne  in  tenebris  ambulantes,  cadamus 
in  lutum  peccati  et  in  foveam  inferni.  Sequamur 


1)  Cap.  3,  8.  et  9.  2)  Vers.  20. 

3)  Hieron.,  de  Nom.  Hebr.  (ludic.) 

4)  Vers.  12. 

autem  non  claudicando,  secundum  quod  dicitur 
tertii  Regum  decimo  octavo  (1) :  Usquequo  clau- 
dicatis  in  duas  partes?  Si  Dominus  est  Deus, 
sequimini  eum;  si  autem  Baal,  sequimini  illum. 
• —  Per  auroram  autem,  cuius  ortum  nox  non 
Yidit,  beata  Virgo  significatur,  cuius  nativita- 
tem  nox  originalis  culpae  non  initiavit.  Nox  enim, 
cui  lob  maledixit,  nox,  in  qua  conceptus  est  homo, 
peccatum  originale  est,  in  quo  omnes  concipimur ; 
unde  Psalmista  (2) :  In  peccatis  concepit  me  ma- 
ter  mea.  Quia  ergo  fere  omnes  sancti  in  peccato 
concipiuntur  et  in  peccato  nascuntur,  ideo  bene 
hic  dicitur,  quod  stellae  per  hanc  noctem  oMe- 
nehrantur.  Sed  quia  Christus  nec  conceptus,  nec 
natus  in  peccato  fuit,  ideo  bene  hic  dicitur,  quod 
nox  ista  lucem  non  vidit.  Quia  vero  beata  Virgo 
in  peccato  concepta  fuit,  sed  sine  peccato  nata, 
in  peccato  orta  non  fuit:  ideo  non  auroram,  sed 
ortum  aurorae  dicitur  nox  ista  non  vidisse.  Hoc 
est  contra  illos  qui  ipsam  non  solum  sine  pec- 
cato  natam,  sed  etiam  sine  peccato  conceptam 
dicunt,  contra  quos  etiam  beatus  Bernardus  (3) 
arguens  ait :  «  Si    ante    conceptum   suum  Maria 


1)  Vers.  21.  2)  Psalm.  50,  7. 

3)  Epist.  174.  n.  7. 

10 

sanctificari  non  potuit,  quoniam  non  erat,  sed 
nec  in  ipso  conceptu  propter  peccatum,  quod  ine- 
rat;  restat,  ut  post  conceptum  in  utero  iam  exi- 
stens  sanctificationem  accepisse  credatur,  quae 
excluso  peccato,  sanctam  fecerit  nativitatem,  non 
tamen  conceptionem  » . 

Secundo  attendite,  carissimi,  quod  quaedam 
felix  aurora  est  Maria  propter  felicem  eius  pro- 
gressionem  in  luce  gratiae,  iuxta  illud  (1) :  Quae 
est  ista,  quae  progreditur  quasi  aurora  consur- 
gens  etc.  ?  Sicut  enim  lux  aurorae  progreditur  cre- 
scendo  in  claritate,  sic  Maria  progrediebatur  profi- 
ciendo  in  claritate  gratiae  et  bonae  vitae.  Progre- 
diebatur  utique  proficiendo  in  omnibus  virtutibus 
universaliter,  ut  in  omni  (2)  virtutum  claritate 
esset  quasi  aurora  consurgens  apud  se,  pulclira 
ut  luna  apud  proximos,  electa  ut  sol  apud  Deum. 
Progrediebatur  quoque  proficiendo  in  quibusdam 
virtutibus  specialiter,  de  quibus  beatus  Bernar- 
dus  (3)  sic  ait:  «  Fervebat  in  quaerenda  gratia 
Mariae  caritas,  splendebat  in  carne  virginitas,  in 
obsequio  humilitas  eminebat » .  Harum  itaque 
virtutum  claritate  Maria  fuit  quasi  aurora  con- 


1)  Cant.  6,  9.  2)  A  omniutn. 

3)  Serm.  in  Nativ.  B.  M.  V.  u.  9. 

surgens  in  rutilanti  virginitate,  pulchra  ut  luna 
in  micanti  humilitate,  electa  ut  sol  in  radianti 
caritate.  Felix  qui  hos  tres  fulgores,  has  tres 
virtutes  Mariae  secutus  fuerit,  per  quas  ipsa 
Deum  et  Magistrura  omnium  virtutum  concepit, 
testante  iterum  beato  Bernardo  (1),  qui  ait: 
«  Hanc  invenit  gratiam  plena  iam  gratia,  ut  ca- 
ritate  fervida,  virginitate  integra,  humilitate  de- 
vota  fieret  sine  virili  commixtione  (2)  gravida, 
sine  muliebri  dolore  puerpera  » . 

Tertio  attendite,  carissimi,  quod  quaedam  fe- 
lix  aurora  est  Maria  propter  felicem  ortum  soUs 
iustitiae.  Sol  namque  iustitiae  Christus  Deus  no- 
ster,  mediante  aurora  sua  Maria,  ortus  est  in 
mundo,  ortus  utique  absque  ullo  peccati  nubilo; 
propter  quod  aurora  ista  valde  rutilans  fuit, 
oriente  Sole  suo,  iuxta  illud  secundi  Eegum  vi- 
gesimo  tertio  (3) :  Siciit  lux  aurorae,  oriente 
sole,  mane  ahsque  nuhibus  rutilat  etc.  Lux  au- 
rorae  est  gratia  et  sanctitas  Mariae,  qua  ipsam 
irradiare  dignatus  est  processurus  de  ipsa  Sol  iu- 
stitiae.  De  hoc   bene   beatus  Bernardus  (4)  ait : 


1)  Loc.  cit.  n.  12. 

2)  Textus  originalis  cogniiione,  3)  Vers.  4. 
4)  Potius  Egbert.,   Serm.    paneg.   ad   B.   M.   V.   loc. 

cit.  n.  4. 

«Eecte  quidem,  o  Maria,  officium  aurorae  implesti. 
Ipse  enim  Sol  iustitiae  de  te  processurus  ortum 
suum  quadam  matutina  irradiatione  praeveniens, 
in  te  lucis  suae  radios  copiose  transfudit » .  Lux 
huius  aurorae  mirabiliter  rutildbat,  oriente  Sole, 
absque  nubibus,  id  est  nascente  Cliristo  abs- 
que  originalis  peccati  obscuritatibus.  Ecce,  hic  di- 
citur,  quod  sol  absque  nubibus  oritur,  et  Exodi 
tertio  (1)  dicitur,  quod  ruhus  absque  combustione 
ignitur,  et  Danielis  secundo  (2)  dicitur,  quod  la- 
pis  sine  manibus  abscinditur.  Quid  ergo  per 
solem,  quid  per  ignem,  quid  per  lapidem  nisi 
Christus  signatur?  Ipse  enim  est  sol  illuminans 
intellectum,  ignis  accendens  affectum,  lapis  (3) 
firmans  nos  contra  defectum. 

Dico,  quod  lesus  Christus  est  sol  illumi- 
nans  intellectum,  iuxta  illud  Malachiae  quarto  (4) : 
Orietur  vohis  timentihus  nomen  meum  Sol  iur 
stitiae.  Yide  ergo,  si .  timeas  Dominum ;  scriptum^ 
quippe  est  (5) :  Qui  timet  Deum  nihil  negllgit.  • 
—  Item,  Christus  est  ignis  acce/zdfms  affectum ; 
ait  enim  Apostolus   ad   Hebraeos  (6) :  Deus  no-\ 


1)  Vers.  2.  2)  Vers.  34.^ 

3)  Hic  et  infra  A  addit  sustentans  contra  casum. 

4)  Vers.  2.  5)  Eccle.  7,  19.; 
6)  Cap.  12,  29. 

ster  ignis  consumens  est.  Hic  ignis  non  solurn 
fuit  in  rubo  uteri  virg-inalis,  sed  etiam  in  rubo 
devoti  cordis  est.  Hunc  namque  ignem  senserunt 
qui  dixerunt,  Lucae  vigesimo  quarto  (1) :  Nonne 
cor  nostrum  ardens  erat  in  nohis  etc.  ?  —  Item, 
Christus  est  lapis  firmans  nos  contra  defectum, 
si  bene  fundati  fuerimus  super  ipsum;  unde 
Matthaei  septimo  (2) :  Descendit  pluvia  et  vene- 
runt  flumina  et  flaverunt  venti  et  irruerunt  in 
domum  illam,  et  non  cecidit;  fundata  enim 
erat  supra  petram.  Ecce,  nec  pluvia  haereticae 
eloquontiae  nec  flumina  mundanae  concupiscen- 
tiae  nec  venti  humanae  violentiae  nocere  possunt 
domui  mentis  supra  petram  Christi  fundatae. 
Quid  ergo  est,  quod  sol  sine  nube  oritur,  rubus 
sine  combustione  ignitur,  lapis  sine  manu  ab- 
scinditur,  nisi  quod  Christus,  qui  est  Sol  ve- 
ritatis,  ignis  caritatis,  lapis  firmitatis  sive  ae- 
ternitatis,  ipse  concipitur  et  nascitur  sine  nube 
peccati  originalis,  sine  combustione  concupiscen- 
tiae  carnalis,  sine  manibus  amplexus  marita- 
lis?  In  conceptione  enim  Christi  nec  peccatum 
prolis  nec  concupiscentiam  matris  nec  ample- 
xus  patris  invenies.  Quod  autem  Virgo  sine  viro 

1)  Vers.  32.  2)  Vers.  25. 

tam  miraculose  concepit,  hoc  ille  facere  potuit, 
qui  alludentia  huic  miraculo  mirabilia  multa 
praemisit,  sicut  beatus  Augustinus  (1)  testatur, 
qui  sic  dicit :  «  Qui  scripsit  lapideas  tabulas  sine 
stilo  ferreo,  ipse  gravidavit  Mariam  Spiritu  san- 
cto;  et  qui  produxit  panem  in  eremo  sine  ara- 
tione,  ipse  impraegnavit  Virginem  sine  corru- 
ptione;  et  qui  fecit  virgam  sine  pluvia  germi- 
nare,  ipse  fecit  filiam  David  sine  semine  ge- 
nerare  » . 

Quarto  attendite,  carissimi,  quod  quaedam 
felix  aurora  est  Maria  propter  felicem  locum  eius 
in  gloria;  et  secundum  hoc  bene  de  aurora  di- 
citur  lob  trigesimo  octavo(2):  Nunquid  osten- 
disti  aurorae  locum  suum?  lam  certe  aurora 
nostra  Maria  sublimiter  locata  in  caelo  locum 
tenet  vicinissimum  Soli  aeterno.  Cousiderare  ergo 
possumus  triplicem  Mariae  locum  notabilem :  pri- 
mus  est,  quo  ipsa  Dominum  suscepit  spirituali- 
ter ;  secundus,  quo  Dominum  concepit  corporali- 
ter ;  tertius,  quo  ipsam  Dominus  recepit  aeter- 
naliter.  Dico,  quod  primus  locus,  quo  ipsa  Do- 
minum  suscepit  spiritualiter,   est   inens   Mariae 


1)  Serm.  195.  append.  (alias  18.)  n.  6. 

2)  Vers.  12. 

pacificata  et  quietata,  secundum  quod  in  Psal- 
mo  (1)  dicit :  Factus  est  In  pace  locus  eius  et 
hdbitatio  eius  in  Sion,  quod  interpretatur  (2) 
vel  speculum  vel  speculatio.  Ecce,  quicumque 
Deum  in  mente  sua  habitare,  quicumque  Deum  (3) 
mente  desiderat  speculari,  oportet,  ut  ei  in  pace 
mentis  locum  faciat ;  nam  sine  pace  mentis  nemo 
venit  ad  speculationem  contemplationis ;  unde 
Apostolus  ad  Hebraeos  duodecimo  (4) :  Pacem 
sequimini  cum  omnihus  et  sanctimoniam,  sine 
qua  nemo  videhit  Deum.  0  quis  enarrare  vel 
etiam  cogitare  sufficiat,  in  qualibus  quotidie  spe- 
culationibus  sancta  illa  Sion,  sancta  illa  mens 
Mariae  fuerit,  dum  omnia  illa  mysteria  prae  omni- 
bus  mortalibus  sibi  nota  ferventissima  mente  re- 
volvit  ?  De  hoc  bene  beatus  Hieronymus  (5)  ait : 
«  Si  qua  sunt  in  vobis  pietatis  viscera,  conside- 
rate,  quo  cruciabatur  amore,  quoque  desiderio 
aestuabat  haec  Virgo,  dum  revolveret  animo  cun- 
cta,  quae  audierat,  quae  viderat,  quae  cognoverat, 
quantisque    movebatur,    repleta    Spiritu   sancto, 


1)  Psalm.  75,  3. 

2)  Hieron.,  de  Nom.  Hebr.  (II.  Reg.). 

3)  Verba  in  mente  etc.  addita  sunt  ex  codicibus. 

4)  Yers.  14.  5)  Epist.  saepe  cit.  n.  13. 

caelestium  secretorum  incitamentis » .  —  Item 
locus,  quo  Maria  Dominum  concepit  corporali- 
ter,  est  uterus  Mariae;  de  quo  accipi  potest  il- 
lud  Genesis  secundo  (1) :  Fluvius  egrediebatur  de 
loco  voluptatis,  id  est  Christus  de  utero  Virgi- 
nis,  ad  irrigandum  paradisum.  Paradisus  spe- 
cialis  est  Maria,  paradisus  universalis  est  Ec- 
clesia;  felix  irrigatio  utriusque  paradisi  per  flu- 
vium  ventris  Mariae,  lesum  Christum,  qui  ait, 
Ecclesiastici  vigesimo  quarto  (2) :  Dixi,  irrigaho 
liortum  plantationurn  mearum.  Hinc  est,  quod 
bene  beatus  Hieronymus  loquens  de  illis  verbis: 
Vidi  speciosam  ascendentem  desuper  rivos  aqua- 
rum{S),  ait:  « Bene  desuper  rivos  aquarum, 
quia  super  aquam  refectionis  educaverat  (4)  eam 
Dominus  et  nutrierat,  de  qua  multi  educti  rivi 
irrigant  terram  (5)  deliciarum  et  infundunt  hor- 
tum  voluptatis  (6)  » .  —  Item,  locus,  quo  Ma- 
riam  Dominus  suscepit  mansuram  in  caelo  aeter- 
naliter,  est  locus  gloriae;  de  quo  Dominus  ad 
lob  (7)  loquitur :  Nunquid  ostendisti  aurorae  lo- 


1)  Vers.  10.  2)  Vers.  42. 

3)  Epist.  cit.  n.  14.  4)  Psalm.  22,  2. 

5)  Cfr.  Gen.  2,  6.  6)  Ezech.  36,  35. 
7)  lob  38,  12. 

cum  suum?  quasi  dicat:  non  tu,  sed  ego.  Non 
ad  te  pertinet  ostendere  aurorae  Mariae  locum 
suum  in  caelo,  sed  ad  me.  Bene  autem  dicit 
suum,  quasi  appropriando  et  discernendo  illum 
ab  aliis  omnium  sanctorum  locis.  Hinc  etiam 
bene  legitur  tertii  Eegum  octavo  (1) :  Intulerunt 
sacerdotes  arcam  foederis  Domini  in  locum  suum. 
Hic  certe  locus  est  super  omnes  choros  Angelo- 
rum ;  hic  denique  locus  est  in  caelo  dignissimus, 
testante  beato  Bernardo  (2),  qui  ait:  «Nec  in 
mundo  locus  dignior  virginalis  uteri  templo,  in 
quo  Filium  Dei  Maria  suscepit ;  nec  in  caelis  re- 
gali  solio,  quo  Mariam  Mariae  Filius  sublima- 
vit » .  —  Sic  ergo  Maria  propter  se  bene  com- 
paratur  aurorae:  primo,  propter  terminationem 
noctis  culpae  in  plenissima  eius  sanctificatione ; 
secundo,  propter  progressum  lucis  gratiae  in  cla- 
rissima  eius  conversatione ;  tertio,  propter  pro- 
ductionem  Solis  iustitiae  in  mirabilissima  Filii 
eius  generatione ;  quarto,  propter  appropriationem 
loci  gloriae  in  gloriosissima  eius  assumtione. 

Deinde  considerandum  est,  quod  lucidissima 
Virgo  Maria    non   solum    propter    se,  sed  etiam 


1)  Vers.  6. 

2)  Serm.  1.  in  Assumt.  B.  M.  V.  n.  3. 

propter  nos  bene  comparatur  aurorae ;  nam  sicut 
in  Scriptura  per  auroram  signatum  est,  ipsa  no- 
bis  est  ad  Deum  medlatrix,  ad  angelos  pacifi- 
catrix,  ad  daemones  defensatrix,  ad  nos  ipsos 
illuminatrix. 

Primo  attendite,  carissimi,  quod  aurora  no- 
stra  Maria  nobis  est  ad  Beum  mediatrix,  sicut 
bene  in  Psalmo  (1)  signatum  est,  ubi  dicitur : 
Tuus  est  dies,  et  tua  est  nox ;  tu  fahricatus  es 
auroram  et  solem.  Sicut  beatus  Gregorius  (2)  ait : 
«  Dies  vita  iusti,  nox  vero  accipitur  vita  pecca- 
toris  » .  Et  ideo  bene  Dominus  filios  Israel  prae- 
cedehat  per  diem  in  columna  nuhis,  per  noctem 
in  columna  ignis  (3),  quia  ab  ardore  irae  suae 
tanquam  nubes  pios  protegit  et  tanquam  ignis 
impios  urit;  unde  etiam  bene  sol  intelligitur 
Christus,  Sol  utique  iustitiae,  qui  illuminat  electos 
et  urit  reprobos.  Graviter  quandoque  urit  in 
mundo,  gravius  autem  in  iudicio,  gravissime  vero 
in  inferno.  De  hac  triplici  ustione  intelligi  po- 
test  illud  Ecclesiastici  quadragesimo  tertio  (4) : 
Tripliciter  sol  exurens  montes,  id  est  superbos 


1)  Psalra.  73,  16. 

2)  Homil.  21.  in  Evang.  n.  3. 

3)  Exod.  13,  21.  4)  Vers.  4. 

peccatores.  Propter  hoc  bene  mediatrice  inter  nos 
et  solem  iustum  indigemus;  et  ideo  bene  Psal- 
mista  in  praedicto  versu  (1)  auroram  inter  no- 
ctem  et  solem  posuit  mediam,  quae  certe  etiam 
ordine  naturali  media  est.  Aurora  itaque  est 
beatissima  Yirgo  Maria,  quae  inter  noctem  et 
solem,  inter  hominem  et  Deum,  inter  hominem 
iniustum  et  Deum  iustum  optima  mediatrix, 
optima  irae  Dei  refrigeratrix  est.  Testatur  bea- 
tus  Bernardus  (2),  dicens :  «  Securum  iam  habet 
homo  accessum  ad  Deum,  ubi  mediatorem  causae 
suae  Filium  habet  ante  Patrem  et  ante  Filium 
matrem;  Filius,  nudato  corpore,  Patri  ostendit 
latus  et  vulnera;  Maria  Filio  pectus  et  ubera. 
Non  potest  uUo  modo  fieri  repulsa,  ubi  concur- 
runt  et  perorant  omni  lingua  disertius  haec  cle- 
mentiae  monumenta  et  caritatis  insignia  (3)  » . 

Secundo  attendite,  carissimi,  quod  aurora 
nostra  Maria  nobis  est  ad  angelos  pacificatrix, 
sicut  signatum  est  Grenesis  trigesimo  secundo  (4), 


1)  Psalm.  73,  16. 

2)  Potius  Arnald.,  de  Laudib.  B.  M,  V.  (Migne,  Patr. 
Lat.  t.  189.  col.  1726). 

3)  Verba  omni  lingua  etc.  addidiraus  secundum  codices. 

4)  Vers.  26. 

ubi  legitur,  quod  angelus,  qui  cum  lacob  lucta- 
batur,  benedixit  eum  in  aurora.  Dicente  namque 
angelo:  JDimitte  nie,  iam  enim  ascendit  anrora, 
non  dimisit  eum  lacob,  donec  ipsum  benedixit. 
In  aurora  lucta  fuit  inter  angelum  et  lacob,  dis- 
cordia  fuit  inter  angelos  et  homines.  Homo  enim 
peccando  offenderat  Creatorem ;  offenso  autem 
Creatore,  omnis  offenditur  creatura,  quanto  ma- 
gis  illa  quae  Creatori  magis  est  coniuncta.  Illa 
ergo  lucta  potuit  huius  discordiae  esse  figura. 
Sed  certe  adveniente  Maria,  pacificati  sunt  an- 
gelus  atque  homo,  ita  quod  in  ipsa  aurora,  in 
ipsa  Virgine  Maria,  angelicam  benedictionem 
consecutus  est  homo.  Angelus  namque  Virgini 
dixit  (1) :  Benedicta  tu  in  mulierihus,  et  per 
hanc  benedictionem  Virginis  homo  consequitur 
benedictionem  pacis  et  salutis  in  Filio  Virginis, 
benedictionem  utique  illam,  de  qua  Apostolus  ait 
ad  Ephesios  primo  (2) :  Benedictus  Deus  et  Pa- 
ter  Domini  nostri  lesu  Christl,  qui  henedixit 
nos  in  omni  benedictione  spirituali  in  caelesti- 
bus  in  Christo,  quam  etiam  benedictionem  ipse 
benedictus  Filius  benedictae  Virginis  confirmabit, 


1)  Luc.  1,  28. 

2)  Vers.  3. 

qnando  dicet :  Venite,  henedicti  Patris  mei  (1)  etc. 
lacob  ergo  aurorae  ascendenti  et  nos  Mariae 
advenienti  gratias  agaraus  pro  benedictione,  qua 
cum  angelo  pacificati  sumus.  Merito  certe  per 
auroram,  merito  per  Mariam  homines  oum  an- 
gelis  pacificantur,  ex  quo  per  Mariam  ab  homini- 
bus  chori  angelorum  redintegrantur,  sicut  Ansel- 
mus  (2)  insinuat,  dicens :  «  0  femina  mirabiliter 
singularis  et  singulariter  mirabilis!  per  quam 
elementa  renovantur,  inferna  remediantur,  homi- 
nes  salvantur,  angeli  redintegrantur  ». 

Tertio  attendite,  carissimi,  quod  aurora  no- 
stra  Maria  nobis  est  defensatrix  contra  daemo- 
nes,  sicut  signatum  est  lob  vigesimo  quarto  (3), 
ubi  de  homicida  et  de  fure  et  adultero  dicitur: 
Perfodiunt  in  tenebris  domos,  siciit  in  die  con- 
dixerant  sibi,  et  ignoraverunt  lucem.  Si  subito 
apparuerit  aurora,  arbitrantur  umbram  mortis. 
Homicida  diabolus,  fur  diabolus,  adulter  diabo- 
lus  est:  homicida,  inquam,  est,  quia  genus  hu- 
manum  occidit;  fur,  quia  quaecumque  bona  po- 
test,  nobis  subtrahit;  adulter,  quia  sponsam  Dei, 


1)  Matth.  25,  34. 

2)  Orat.  52.  (alias  51.)  circa  medium. 

3)  Vers.  16.  seq. 

animam,  corrumpit.  Heu !  quanta  nobis  mala  hu- 
iusmodi  malefici,  quanta  nobis  mala  spiritus  ma- 
lig-ni  faciunt!  Perfodlunt  namque  in  tenebrls 
ignorantiae,  in  tenebris  obscuritatis  interiores 
domos  mentium  nostrarum,  domos  utique,  de 
quibus  in  Psalmo  (1)  dicitur:  Deus  in  dornibus 
eius  cognoscetur.  Perfodiunt  certe  tentationibus 
perforativis  domos  illas,  in  quibus  ille  libenter 
habitat,  qui  dicit  Lucae  decimo  nono  (2) :  Hodie 
in  domo  iua  oportet  me  m,anere.  Perfossis  au- 
tem  domibus,  perforatis  usque  ad  infelicem  pec- 
cati  consensum  mentibus,  heu!  quanta  mala  ma- 
lefici  isti  occidendo,  furando,  adulterando  com- 
mittunt  in  animabus.  Ad  evadenda  ergo  tanta 
pericula  utinam  nobis  (3)  aurora  appareat,  uti- 
nam  nobis  Maria  succurrat!  Si  enim  subito  ap- 
paruerit  aurora,  si  cito  nobis  advenerit  et  sub- 
venerit  Mariae  misericordia,  arbitrantur  umbram 
mortis,  id  est,  sic  timent  daemones,  sic  trepi- 
dant,  sic  fugiunt,  sicut  homines  timent  um- 
bram  mortis.  Propter  hoc  bene  beatus  Bernardus 
ait:  «  Non  sic  timent  hostes  quamlibet  castro- 
rum  multitudinem   copiosam,  sicut   aereae    pote- 


1)  Psalm.  47,  4.  2)  Vers.  5. 

3)  B  continuat  Mariae  gratia  succurrai. 

states  Mariae  vocabulum  et  exemplum;  fluunt 
et  pereunt  slcut  cera  a  facie  ignls  (1),  ubicum- 
quo  invenerint  crebram  huius  nominis  recorda- 
tionem,  devotam  invocationem  et  sollicitam  imi- 
tationem  ». 

Quarto  attendite,  carissimi,  quod  aurora  no- 
stra  Maria  nobis  est  quoad  nos  ipsos  illumina- 
frix  ad  bene  operandum.  Operarii  namque  ab 
ascensu  aurorae  incipiunt  operari ;  unde  Nehemiae 
quarto  dicitur  (2) :  Nos  ipsi  faciemus  opus,  me- 
dia  pars  nostrum  teneat  lanceas  ah  ascensu  au- 
rorae,  donec  egrediantur  astra.  Duo  nobis  ne- 
cessaria  sunt,  videlicet,  ut  bonis  operibus  insista- 
mus  et  ut  vitiis  resistamus;  necessarium  utique 
nobis  est,  ut  bonis  operibus  insistamus;  ideo 
bene  aiunt  aedificantes :  Nos  ipsi  faciemus  opus. 
Quod  opus?  nisi  de  quo  Apostolus  ait  ad  Gala- 
tas  sexto  (3) :  Dum  tempus  hahemus,  operemur 
honum  ad  omnes.  Bene  autem  dicunt :  JSfos  ipsi 
faciemus,  nos  ipsi,  non  nostri  vicarii;  unde  se- 
cundae  ad  Corinthios  sexto  (4) :  In  omnihus  exlii- 
heamus   nosmetipsos   sicut   Dei  ministros.  Sed 


1)  Psalm.  67,  3. 

2)  II.  Esdr.  4,  21. 

3)  Vers.  10.  4)  Vers.  4. 

certe  Maria  non  nutricem  aliam,  non  personam 
vicariam,  sed  semetipsam  exhibuit  Dei  ministram, 
sicut  beatus  Augustinus  (1*)  testatur,  dicens: 
«  Maria  absque  dubio  opere  ministratrix  Ohristi 
exstitit,  quem  utero  gessit  partuque  profusum 
aluit  et  fovit,  in  praesepio  reclinavit  et  a  facie 
Herodis  abscondit  fugiens  in  Aegyptum  et  omnem 
infantiam  eius  pio  matris  (2)  affectu  est  prosecuta, 
ita  ut  usque  ad  mortem  crucis  ab  eius  indubi- 
tanter  non  recesserit  consectatu,  non  solum  gres- 
sibus  pedum,  tanquam  pro  amore  Filii,  veruiii 
etiam  imitationem  morum  tanquam  pro  reveren- 
tia  Domini » . 

Necessarium  est  nobis,  non  solum  ut  bonis 
operibus  insistamus,  sed  etiam  ut  vitiis  resista- 
mus;  et  ideo  bene  additur  de  lanceis  tenendis. 
Tenere  enim  debemus  lanceam  zeli  contra  impe- 
tum  vitii,  contra  impugnationem  diaboli,  car- 
nis  et  mundi.  De  liis  lanceis  bene  dicitur  lere- 
miae  quadragesimo  sexto  (3) :  PoUte  lanceas, 
induite  vos  loricis.  Lorica  iustitiae  a  malo  pro- 
tegimur,  sed  lancea  zeli  malum  impugnamus.  Si 


1)  Potius  auctor  lib.  de  Assurat.  B.  M.  V.  (inter  opera 
August.)  c.  7. 

2)  B  legit  mentis.  3)  Vers.  4. 

lanceam  zeli  contra  vitia  non  extendis  in  mundo, 
Deus  lanceam  irae  suae  contra  te  extendet  in 
iudicio ;  undo  Sapientiae  quinto  (1)  dicitur :  Acuet 
iram  diram  (2)  in  lanceam.  0  qualis  bellatrix 
fuit  Maria  cum  sancta  zeli  sui  lancea !  Unde  Ber- 
nardus  (3) :  « Tu  bellatrix  egregia  primo  eum 
qui  primus  Evam  supplantavit,  expugnare  viri- 
liter  aggressa  es  » . 

Ut  ergo  bonis  operibus  fideliter  insistamus 
et  malis  viriliter  resistamus,  necessarium  nobis 
est,  ut  Mariae  exemplum  inspiciamus,  Mariae 
suffragium  imploremus.  Tunc  quasi  ab  ascensu 
aurorae  operamur,  quando  irradiante  exeraplo 
et  vita  Mariae  quando  irradiante  patrocinio  et 
misericordia  Mariae,  ad  bene  operandum  incita- 
mur.  Bene  autem  operari  debemus,  donec  egre- 
diantur  astra,  hoc  est,  donec  animae  nostrae 
lucidae  tanquam  astra  exeuntes  de  corporibus 
evolent  ad  astra.  Sed  super  omnia  astra  iam 
egressa  vel  adhuc  egressura  ad  astra  splendi- 
dissimum  astrum    est   aurora   nostra  Maria,  te- 


1)  Vers.  21. 

2)  Vulgata  habet  duram. 

3)  Egbert.,  loc.  cit.  n.  5.  —  Pro  Evam  text.   origi- 
nal.  legit  omnia. 

11 

stante  beato  Bernardo  (1),  qni  ait:  «  Tu  veri 
Solis  expressissima  imago  inter  millia  astrorum 
Deo  assistentinm  virginali  puritate  in  caelis  glo- 
riosa  praefulges».  —  Sic  ergo,  carissimi,  vidistis, 
quam  convenienter  aurora  dicta  sit  Maria.  Do- 
minus  ergo  tecum,  o  Maria,  sicut  sol  cum  aurora, 
Eia  ergo,  domina,  aurora  suavissima,  domina 
Maria  dukissima,  fac  etiam  nobiscum  esse  Solem 
istum,  Dominum  nostrum,  Filium  tuum.  Amen. 

1)  Egbert.,  loc.  cit. 


mm^mmvimmmvimmifmmimiimmmi 


Quomodo  B.  Maria  sit  virga  et  virga  florens. 


ominus  tecum.  Viso,  quomodo  Dominus 
fuit  cum  Maria  sicut  sol  cum  aurora  ipsum  prae- 
veniente,  videamus  nunc,  quomodo  Dominus  fuit 
cum  Maria,  sicut  flos  cum  virga  florente.  Maria 
est  enim  illa  virga,  de  qua  dicitur  Isaiae  un- 
decimo  (1) :  Egredietur  virga  de  radicc  lesse,  et 
flos  de  radice  eius  ascendet.  His  verbis  oculura 
meutis  apponamus,  et  primo  ad  virgam,  secundo 
ad  florem  considerationem  nostram  dirigamus. 

Primo  consideremus,    carissimi,  quod    virga 
ista,  virga  regia,  est  Virgo  Maria,  sicut  patet  per 

1)  Vers.  1.  seq. 

beatum  Ambrosium  (1),  qui  beatam  Virginem  al- 
loquens,  inquit:  « Tu  ipsa,  quae  Dominum  ge- 
nuisti,  ex  populo  Israel  in  virgam  crevisti,  vlrga 
de  radice  lesse  (2)  surrexisti  et  floruisti,  virga 
Aaron  fronduisti  (3)  et  peperisti».  Est  autem 
Maria  virga  fumea,  virga  lignea,  virga  aurea, 
virga  ferrea.  Maria  est  virga  fumea  incipienti- 
hus,  virga  lignea  proficientihus,  virga  aurea  con- 
summantihus,  virga  ferrea  incorrigihilibus  et 
daemonibus. 

Dico,  quod  Virgo  Maria  est  virga  fumea 
incipientihus  et  poenitentibus.  De  hac  virga  dici- 
tur  Canticorum  tertio  (4) :  Quae  est  ista,  quae 
ascendit  per  descrtum  sicut  virgula  fumi  ex 
aromatihus  myrrhae  et  thuris  et  universi  pul- 
veris  pigmentarii  ?  Desertum  est  cor  peccatoris, 
quod  utique  desertum  est  a  gratia  et  virtutibus ; 
fiimus  autem  aromaticus,  fumus  suavis  animae. 
est  aspiratio  spei  veniae.  Beata  itaque  Virgo  Ma- 
ria  per  descrtmn  quasi  virgula  fumi  ascendif, 
quando,  ipsa  suffragante,  cor   peccatoris   fumum 


1)  Potius  Fulgent.  Ruspens.,  Serm.  in  Purif.    B.    M. 
V.  n.  4. 

2)  Isai.  11,  1. 

3)  Num.  17,  8.  4)  Yers.  6. 

spei  veniae  suscipit.  Hic  autem  fumus  generatur 
ex  aromatibus  myrrhae  m  contritione  et  thuris 
in  confessione  et  universi  pulveris  pigmentarii 
in  multimoda  satisfactione.  Nullum  piissima  Virgo 
Maria  desertum  abhorret,  nullum  peccatorem  de- 
spicit,  sed  quocumque  pertransierit,  suavissimum 
spei  veniae  fumum  respergit;  unde  optime  bea- 
tus  Bernardus  (1)  sic  ait :  «  Peccatorem,  o  Ma- 
ria,  quantumcumque  foetidum  non  horres,  non 
despicis,  si  ad  te  suspiraverit  tuumque  inter- 
ventum  poenitenti  corde  flagitaverit ;  tu  illum  a 
desperationis  barathro  pia  manu  retrahis,  spei  me- 
dicamen  aspiras  (2),  ac  toti  mundo  despectum 
materno  aifectu  amplecteris,  foves  nec  deseris, 
quousque  tremendo  ludici  miserum  reconcilies  » . 
Item,  Virgo  Maria  est  virga  lignea,  virga 
florida  proficientibus ;  de  hac  virga  dicitur  Nu- 
merorum  decimo  septimo  (3),  quod  virga  Aaron, 
quae  utique  lignea  fuit,  flores  simul  et  fructum 
habuit.  Per  flores  virtutes  signantur,  quae  post 
transitum  diabolicae  hiemis  in  cordibus  oriuntur. 


1)  Egbert.,  loc.  cit.  n.  2. 

2)  Aspirare  hic  idem  est  atque  infundere,  immittere ; 
cfr.  Forcellini,  Lexicon  etc. 

3)  Vers.  8. 

sicut  bene  de  liis  floribus  dicitur  CaTiticoruin  se- 
cundo  (1) :  lam  hiems  transiit,  imber  abiit  et 
recessit,  flores  apparuerunt  in  terra  nostra. 
Transeat  ergo  hiems,  transeat  torpor  et  tepor, 
quo  caritas  refrigescit,  et  tunc  in  terra  cordis 
flores  virtutum  apparehunt.  0  quantum  floribus 
virgo  florida  abundavit,  teste  beato  Bernardo  (2), 
qui  ipsam  alloquens  ait:  «  Tu  Sanctorum  areola 
aromatum  (3)  a  caelesti  consita  pigmentario,  virtu- 
tum  omnium  floribus  delectabiliter  vernans  es  » . 
Sicut  autem  per  flores  virtutes,  ita  per  fructus 
opera  virtutum  signantur ;  de  his  bene  Matthaei 
septimo  (4)  dicitur :  A  fructibus  eorum  cogno- 
scetis  eos.  Quando  ergo  in  virtutibus  et  virtu- 
tum  operibus  per  exempla  et  merita  Mariae  pro- 
ficimus,  tunc  virga  lignea  florida  et  fructifera 
nobis  est  Virgo  Maria. 

Item,  Virgo  Maria  est  virga  aurea  perfectis 
et  contemplativis ;  de  hac  virga  legitur  (5),  quod, 
cum  Esther  cum  duabus  puellis  ingressa  ad  re- 
gem  Assuerum  prae  nimio   stupore  pene  exani- 


1)  Vers.  11.  seq. 

2)  Egbert.,  loc.  cit.  n.  4. 

3)  Cant.  5,  13.  4)  Vers.  16. 
5)  Esth.  15,  5.  ct  V.  17.  et  15. 

mata  fuisset,  extendit  ad  eam  rex  vlrgam  auream 
ad  confortandam  ipsam.  Esther  interpretatur  ele- 
vata  vel  abscondita  (1),  et  signat  animani  con- 
templativam,  quam  in  contemplatione  elevat  Deus 
et  abscondit  in  abscondito  faciei  suae  a  contur- 
batione  Jiominum  (2).  Ista  per  contemplationem 
ingreditur  ad  regem  Assuerum,  ad  Eegem  Cliri- 
stum;  duae  puellae,  cum  quibus  ingreditur,  sunt 
duae  vires  animae,  videlicet  intellectiva,  quae  prae- 
cedit  per  cognitionem,  et  affectiva,  quae  sequitur 
per  dilectionem.  Anima  autem,  quae  sic  ad  Chri- 
stum  bene  ingressa  fuerit,  ipsa  prae  stupore 
quandoque  a  se  deficit,  dum  inaccessibilem  divi- 
nae  gloriae  claritatem  vel  terribile  divinae  iusti- 
tiae  severitatem  attendit.  Virga  aurea,  virga  regia 
est  illa  aurea,  illa  regia  Virgo  Maria :  aurea  qui- 
dem  charitate,  regia  vero  nobilitate ;  aurea  quo- 
que  per  munditiam,  regia  vero  per  iustitiam; 
aurea  insuper  per  incorruptionem  et  integritatem 
virginalem,  regia  vero  per  dominationem  et  po- 
testatem  regalem.  Haec  felix  virga  ad  animam 
contemplativam  confortandam  clementer  extendi- 
tur,  quando  felix  Virgo  Maria  contemplationi  et 


1)  Vide  supra  pag.  91  notam  1, 

2)  Psalra.  30,  21. 

devotioni  eiusdem  animae  tam  pia  et  tam  dulcis 
ingeritnr ;  et  ex  hoc  ipsa  anima  contra  terrorem 
divinae  iustitiae  et  ad  splendorem  divinae  gloriae 
confortatur.  Hanc  virgam  illa  contemplativa  An- 
selmi  anima  ad  se  extendi  desideravit,  quando 
tam  devote  exclamans  dixit  (1) :  «  0  pulchra  ad 
intuendum,  amabilis  ad  contemplandum,  delecta- 
bilis  ad  amandum,  quo  evadis  capacitatem  cor- 
dis?  Nunc  praestolare,  domina,  infirmam  animam 
te  sequentem  ». 

Item,  Virgo  Maria  est  virga  ferrea  daemo- 
nibus  et  incorrigibilibus ;  de  hac  virga  non  in- 
congrue  accipi  potest  illud  Psalmi  (2) :  Reges  eos 
in  virga  ferrea.  0  Maria,  virga  aurea  piis,  virga 
ferrea  duris,  virga  aurea  hominibus,  virga  ferrea 
et  dura  daemonibus,  arceas  daemones  a  nobis! 
Hoc,  domina,  petimus  et  devote  petimus,  cum 
Innocentio  petente  et  dicente  sic :  « Ave,  Dei 
Mater  alma,  quae  ex  dignitate,  qua  Dei  mater 
es,  imperare  potes  angelis  et  daemonibus!  Com- 
pesce  daemones,  ne  nobis  noceant;  praecipe  an- 
gelis,  ut  nos  custodiant » .  —  Sic  ergo  beata 
Virgo  Maria  est  nobis  virga  fumea   in  nostra 


1)  Orat.  52.  (alias  51.)  circa  medimn. 

2)  Psalm.  2,  9. 

conversioiie,  virga  florida  in  nostni  conversa- 
tione,  virga  aurea  in  nostra  contemplatione,  virga 
ferrea  in  nostra  defensione.  Hanc  virgam  vere 
contemplans  et  digne  admirans  beatus  Bernar- 
dus  (1),  ait:  «  0  Virgo,  virga  sublimis,  ad  quan- 
tam  celsitudinem  verticem  sanctum  erigis !  Usque 
ad  Sedentem  in  throno,  usque  ad  thronum  ma- 
iestatis,  quoniam  in  altum  mittis  radices  humi- 
litatis  » . 

Consequenter  consideremus,  carissimi,  florem 
huius  virgae,  consideremus,  inquam,  in  virga  re- 
gia,  in  Yirgine  Maria,  quadruplicem  florem,  vi- 
delicet  florem  pretiosae  virginitatis,  florem  vir- 
tuosae  honestatis,  florem  miraculosae  fecunditatis, 
florem  gloriosae  immortalitatis. 

Primo  consideremus,  carissimi,  in  Maria  flo- 
rein  pretiosae  virginitatis,  qui  est  ipsa  virgini- 
tas;  de  hoc  flore  dicitur  Isaiae  trigesimo  quin- 
to  (2):  Exsultahit  solitudo  et  florehit  quasi  li- 
lium.  Maria  convenienter  solitudo  dici  potuit, 
quae  tam  libenter  solitaria  fuit,  quam  etiam  tan- 
quam  solitariam  angelus  libenter  visitavit;  ideo- 
que  bene  beatus  Ambrosius  (3)  ait :    «  Solam  in 


1)  Serm.  2.  de  Adventu  Dom.  n.  4. 

2)  Yers.  1.  3)  II.  in  Luc.  n.  8. 

penetralibiis,  quam  nemo  virornm  videret,  solus 
reperit  solam  sine  comite  et  solam  sine  teste  ». 
Quomodo  autem  ista  solitudo,  quomodo  Maria 
Virgo  exsultaverit,  ipsa  dicat,  ipsam  audiamus. 
Et  exsultavit,  iiiquit,  spiritus  meus  in  Deo  sa- 
lutari  meo.  Haec  certe  solitudo  floruit  quasi 
lilium  per  virginitatem.  0  lilium  angelicum,  o 
flos  caelestis !  0  vere  flos  caelestis,  quem  tantum 
dilexit  apis  illa  supercaelestis!  Dicit  enim  beatus 
Bernardus  (1) :  «  Apis  illa,  quae  pascittir  inter 
lilia  (2),  quae  florigeram  inhabitiit  patriam  an- 
gelorum,  quando  ad  civitatem  Nazareth,  quod 
interpretatur  flos  (3),  advolavit  et  ad  suave  olen- 
tem  perpetuae  virginitatis  florem  pervenit,  illi 
insedit,  illi  inhaesit  » .  Flos  virginitatis  quasi  tot 
habet  folia,  quot  sunt  virginitatis  conditiones  et 
praeconia  (4).  0  quantum  huius  floris  coronae 
per  Mariam  sunt  multiplicatae !  Unde  beatus  Am- 
brosius  (5)  ait:   «  Cum  in  toto  mundo  virgineus 


1)  Serm.  2.  de  Adventu  Dom.  n.  3. 

2)  Cant.  2,  16. 

3)  Hieron.,  de  Nom.  Hebr.  (Matth.). 

4)  In  A  adest  additamentum  de  gratiis    Deo  agendis 
pro  dono  virginitatis. 

5)  Serm.  48.  de  Sanct.  (inter  opera  Ambros.)  n.  1. 

flos  Maria  immarcescibiles  coronas  innectat  et 
sceptrigeram  pudoris  aulam  immaculato  conser- 
vet  affectu,  eousque  integritas  perseveravit  ad 
palmam,  ut  in  puellis  tropaeum  sanctitatis  ar- 
riperet  et  per  vestigia  matris  Virginis  ad  caele- 
stem  thalamum  perveniret». 

Secundo  consideremus,  carissimi,  in  Maria 
florem  vlrtuosae  honestatis  morum  et  vitae;  et 
de  hoc  quid  ipsa  dicat,  audiamus;  dicat  igitur 
illud  Ecclesiastici  vigesimo  quarto  (1) :  Flores 
mei,  inquit,  fructus  honoris  et  honestatis.  0  quam 
pulcher  est  flos  virtuosae,  honestae  vitae,  flos 
morum  et  disciplinae !  Sed  quia  pluraliter  dicitur 
florcs  mei;  ideo  dicamus,  quod  tot  sunt  in  moribus 
flores,  quot  virtutes ;  tot  sunt  honestae  vitae  flores, 
quot  sunt  virtutes  vitam  honestantes.  De  his  flo- 
ribus  dicitur  Canticorum  secundo  (2) :  Flores  ap- 
paruerunt  in  terra  nostra.  De  his  etiam  dicitur 
Canticorum  primo  (3) :  Lectulus  noster  floridus. 
Ecce,  flores  in  terra,  flores  in  lecto  invenimus. 
Terra  est  mens  activorum,  lectus  autem  mens 
contemplativorum ;  terra,  inquam,  est  mens  fru- 
ctificans    in    bona    actione;    lectulus   autem   est 


1)  Vers.  23.  2)  Vers.  12. 

3)  Vers.  16. 

mens  quietem  fovens  in  contemplatione.  Sive  ergo 
sit  mens  activa  sive  contemplativa,  semper  debet 
floribus  esse  virtutum  venusta.  Hoc  quoque  no- 
tandum  est,  quod  flos  honestatis,  immo  flos  cuius- 
libet  virtutis  quasi  tot  habet  folia,  quot  bona  et 
meritoria  habet  opera.  0  quam  florida  fuit  terra, 
quam  floridus  fuit  lectus  Mariae,  quae  in  florida 
vitae  honestate  florebat  omnium  virtutum  venu- 
state,  sicut  testatur  beatus  Bernardus  (1),  dicens : 
«  Tu  Sanctorum  areola  aromafum  (2),  o  Maria, 
a  caelesti  consita  pigmentario,  virtutum  omnium 
speciosis  floribus  delectabiliter  vernans,  inter  quo- 
rum  pulcherrimos  trium  in  te  miramur  excellen- 
tiam :  viola  humilitatis,  lilium  castitatis,  rosa 
caritatis  hi  sunt  » . 

Tertio  consideremus,  carissimi,  in  Maria  flo- 
rem  miramlosae  fecunditatis.  Hic  flos  est  ipse 
Filius  Virginis,  de  quo  specialiter  dicitur  (3): 
Egredietur  virga  de  radice  lesse,  et  flos  de  ra- 
dice  eius  ascendet  etc.  Eia  quam  pulcher  hic 
flos  egressus  est  sine  peccato  nascendo  et  quam 
misere    contritus    est   quasi    peccator    moriendo, 


1)  Egbert.,  loc.  cit.  n.  4. 

2)  Cant.  5,  13. 

3)  Isai.  11,  1. 

iuxta  illud  lob  decimo  quarto  (1) :  Quasi  flos 
cgreditur  et  conteritur !  0  quam  candidus  in 
egressione  et  quam  rubicundus  in  contritione  fuit 
flos  iste!  Flos,  inquam,  angelis  delectabilis,  flos 
hominibus  ad  vitam  perutilis ;  unde  Bernardus  (2) 
ait :  «  Flos  est  Filius  Virginis,  flos  candidus  et 
ruhicundus,  electus  ex  millihus  (3),  flos,  in  quem 
desiderant  angeli  prospicere  (4),  flos  ad  cuius 
odorem  reviviscunt  mortui  ».  Felix  silva,  quae 
produxit  huius  floris  virgam !  Felix  magis  virga, 
quae  produxit  hunc  florem  in  silva!  Felix  super 
omnia  flos,  sine  quo  nec  virga  nec  silva  felix 
esse  potest!  Vere  felicissimus  flos,  in  quo  spiri- 
tus  Domini  sic  requievit  (5),  ut  sine  ipso  nullus 
Spiritus  sancti  gratiam  habere  possit!  Testa- 
tur  hoc  beatus  Hieronymus  (6),  dicens :  «  Spi- 
ritus  sanctus,  qui  in  magna  silva  humani  ge- 
neris  requiem  non  invenerat,  tandem  super 
hunc  florem  requievit,  ita  quod  absque  Christo 
nec  sapiens  quis  esse  potest  nec  intelligens  nec 
consiliarius  nec  fortis  nec  eruditus  nec  pius  nec 
plenus  timoris  Domini  » .  Hic  flos,  quasi  tot  ha- 


1)  Vers.  2. 

2)  Serm.  2.  de  Adventu  Dom.  n.  4. 

3)  Cant.  5,  10.  4)  I.  Petr.  1,  12. 
5)  Isai.  11,  2.  6)  IV.  in  Isai.  cap.  11. 

bet  folia,  quot  sunt  Christi  ministeria  (1)  et 
excmpla.  Si  hunc  florem  habere  desideras,  virgam 
floris  flectas.  Si  flos  est  nimis  altus  divinitate, 
virga  tamen  est  flexibilis  pietate;  et  si  flos  est 
rarissimus,  quia  in  caelo  et  in  terra  non  inve- 
nitur  nisi  unicus,  est  tamen  communissimus  tan- 
quam  flos  non  in  horto  clausus,  sed  in  campo 
omnibus  transeuntibus  expositus.  Et  ideo  bene 
potest  dicere  Christus  illud  Canticorum  secun- 
do  (2) :  Ego  flos  campi,  qui  bene  flos  campi  di- 
citur  non  solum  propter  hoc,  quod  omnibus  pa- 
tulus  exponitur,  sed  etiam  propter  hoc,  quod  sine 
omni  cultura  humana  producitur.  Hoc  bene  bea- 
tus  Bernardus  (3)  notavit,  cum  dixit:  «  Campus 
sine  omni  humano  floret  adminiculo,  non  semina- 
tus  ab  aliquo,  non  defossus  sarculo,  non  impin- 
guatus  fimo.  Sic  omnino,  sic  Virginis  alvus  flo- 
ruit,  sic  inviolata  et  integra  casta  Mariae  viscera 
tanquam  pascua  aeterni  viroris  florem  protu- 
lere,  cuius  pulchritudo  non  videat  corruptionem, 
cuius  gloria  in  perpetuum  non  marcescat  ». 

Quarto    consideremus,    carissimi,    in    Maria 
florem  gloriosae  immortalitatis ;  de  hoc  signatum 


1)  A  mysteria.  2)  Vers.  1. 

3)  Serm.  2.  de  Adventu  Dom.  n.  4. 


I 

esse  potest  in  libro  Numerorum  decimo  septimo  (1), 
ubi  dicitur,  quod  virga  Aaron  flores  simul  et  frii- 
ciiim  habuit.  In  virga  Aaron  recte  Virgo  Maria 
potest  esse  figurata ;  in  virga  namque  Mariae  re- 
ctitudo,  in  fiore  autem  corporis  glorificati  pulchri- 
tudo,  in  fructu  vero  aniraae  eius  beatitudo  potest 
esse  signata.  Notandum  enim  est,  quod  corpus 
sive  caro  floret  in  iuventute,  sicut  in  Psalmo  (2) 
dicitur:  Mane  floreat  et  transeat.  Flos  autem 
perit  in  morte,  sicut  dicitur  Isaiae  quadragesi- 
mo  (3):  Exsiccatum  est  foenum,  et  cecidit  flos. 
Refloret  autem  in  gloriosa  resurrectione,  iuxta 
illud  Psalmi  (4) :  Refloruit  caro  mea.  Iste  flos 
gloriflcationis  corporis  quasi  tot  habet  folia,  quot 
corpus  glorificatum  habet  dotes  et  praemia.  Et 
certe  quidam  sancti  doctores  probabiliter  sentire 
videntur  et  rationabiliter  probare  nituntur,  et 
fideles  hunc  sensum  pie  amplectuntur,  videlicet, 
quod  beata  Maria  iam  cum  corpore  sit  assumta, 
et  corpus  iam  cum  anima  sit  glorificatum.  De 
hoc  namque  beatus  Augustinus  (5)  ait  (6) :   «  Di- 


1)  Yers.  8.  2)  Psalm.  89,  6. 

3)  Vers.  8.  4)  Psalm.  27,  7. 

5)  Auctor  lib.  de  Assumt.  B.  M.  V.  (inter  opera  Au- 
gust.)  c.  8. 

6)  Vaticana   continuat :    « Vera   ratione    confitendum 

gne  crfidiraus,  laetari  Mariam  laetitia  inenarrabili, 
anima  et  corpore  in  Filio  proprio,  cum  Filio  pro- 
prio,  per  Filium  proprium,  nec  uUam  sequi  corru- 
ptiouis  aerumnam,  quam  tantum  Filium  pariendo 
nulla  secuta  est  integritatis  corruptio  (1)  » .  Secun- 
dum  hoc  ergo  Maria  iam  dicere  potest :  Eefloruit 
caro  mea;  et  secundum  hoc  etiam  florem  et  fru- 
ctum  simul  habet:  florem,  inquam,  corporis  glo- 
rificati  et  fructum  spiritus  beatificati ;  florem  uti- 
que  in  gloriosa  corporis  pulchritudine,  fructum 
vero  in  voluptuosa  (2)  animae  beatitudine. 

Notandum  autem  est,  qnod  secundum  qua- 
druplicem  florem  praedictum  Virgo  (3)  Maria 
quadruplicem  simul  habuit  florem  et  fructum : 
simul  namque  habuit  florem  virgmitatis  et  fru- 


censeo,  Mariam  in  Christo  et  apud  Christum  esse.:  in  Chri- 
sto,  quia  in  ipso  vivimtis  et  movemur  et  siimus  (Act.  1 7, 
28);  apud  Christum,  ad  gloriam  aeternitatis  assumtam». 
—  Hoc  et  sequens  additamentum  habetur  loco  nota  5  cit. 

1)  Yaticana  addit:  «  quae  omnium  integram  perfectam- 
que  genuit  vitam;  sit  cum  illo  quem  in  suo  gessit  utero; 
sit  apud  illum  illa  quae  genuit,  fovit  et  aluit,  illa  Maria 
Dei  genitrix,  Pei  ministratrix,  Dei  nutrix  et  Dei  secutrix. 
De  qua  quia  aliter  sentire,  quam  dixi,  non  debeo,  aliter^ 
dicere  non  praesumo  » . 

2)  A  fructuosa. 

3)  B  C  virffa. 

ctum  maternae  fecunditatis ;  simul  habuit  florem 
honestatis  et  fructum  humilitatis;  simul  liabuit 
in  prole  florem  humanitatis  et  fructum  divinita- 
tis;  simul  liabuit  florem  immortaUtatis  in  corpore 
ct  fructum  heatae  voluptatis  in  anima.  Hos  igitur 
flores,  carissimi,  in  virga  virginea  diligamus  et 
illos  novos  gaudiorum  flores  de  horto  virgineo 
colligamus,  quos  vidit,  quos  collegit,  quos  nobis 
commendavit  beatus  Bernardus  (1),  cum  ad  Ma- 
riam  loquens  dixit :  « Hortus  deliciarum  nobis 
est  tuus  sanctissimus  uterus,  o  Maria!  quia  ex 
eo  multiplicis  gaudii  flores  colligimus,  quoties 
mente  recolimus,  quam  magna  multitudo  dulcedi- 
nis  immenso  orbi  inde  profluxerit  » .  0  igitur  dul- 
cissima  Virgo  Marial  ecce  vere  Dominus  tecum, 
sicut  flos  cum  virga  ipsum  producente.  Fac  ergo, 
ut  etiam  Dominus  sit  mecum,  immo  nobiscum, 
communicesque  nobis  florem  istum,  Christum  Fi- 
lium  tuum. 


1)  Egbert.,  loc.  cit.  n.  4. 


12 

Sectio 


Quomodo  B.  Maiia  compajetnr  reginae  in  palatinm 
cum  rege  ingredienti. 


H:Jominus  tecum,  o  domina  Domino  caris- 
sima,  Domino  familiarissima;  Domimis  tccum,  o 
domina  Domino  aptissima,  Domino  dignissima; 
Dominus  tecum,  tecnm  certe,  secnndum  qnod 
snpra  dictnm  est,  sicnt  sol  cnm  anrora  ipstim 
praeveniente,  sicnt  flos  cnm  virga  ipsnm  prodn- 
cente,  sicnt  rex  cnm  regina  in  palatinm  ingre- 
diente.  Yiso  ergo,  qnomodo  Maria  sit  anrora  so- 
lem  aeternnm,  Solem  institiae  praeveniens,  viso 
qnoqne,  qnomodo  Maria  sit  virga  florem  aeternnm, 
florem  misericordiae  proferens,  videamns  modo, 
qnomodo  Maria  sit  regina  ad  Regem  aeternnm, 

ad  Eegem  gloriae  ingrediens.  Maria  ergo,  caris- 
simi,  est  illa  regina,  de  qua  tertii  Eegum  de- 
cimo  (1)  dicitur,  quod  ingressa  est  regina  Sdba 
lerusalem  cum  comitatu  multo  et  divitlis.  Vere 
regina  est  Maria,  teste  Augustino,  qui  ait  (2) : 
«  Hanc  vere  fateamur  reginam  caelorum,  pro  eo, 
quod  Eegem  peperit  angelorum  » .  Sed  quia  de 
hac  regina  disserui  in  Sermone  (3) :  Astitit  re- 
gina  etc,  ideo  nunc  de  eius  ingressu  disserendum 
est.  Considerandum  ergo  est,  quod  Mariam  egre- 
dientem,  progredieniem,  ingredientem  et  super- 
gredientem  invenimus.  Egressus  eius  est  naturae, 
progressus  gratiae,  ingressus  gloriae,  supergres- 
sus  superahundantiae.  Egressa  est  nascendo,  pro- 
gressa  proficiendo,  ingressa  perveniendo,  super- 
gressa  omnes  sanctos  excedendo.  Egressa  est  sine 
peccato,  progressa  sine  exemplo,  ingressa  sine 
obstaculo,  supergressa  sine  termino. 

Primo  considera,  carissime,  quod  invenimus 
Mariam  egredientem  per  nativitatom  suam  sine 
peccato.  Ipsa  namque  potest  esse  vas  illud,  de 
quo    dicitur   Proverbiorum   vigesimo   quinto  (4) : 


1)  Vers.  1.  seq. 

2)  Serm.  208.  append.  (alias  35.  de  Sanct.)  n.  2. 

3)  Vide  Praefationem. 

4)  Vers.  4. 

Aufer  ruhiginem  de  argento,  et  egredietur  vas 
purissimum.  Bubigo  ablata  fuit  de  argento, 
quando  ab  originali  peccato  Maria  sanctificata 
fuit  in  utero,  et  certe  sic  egressa  est  sicut  vas 
purissimum.  Hic  distinguendum  est  vas  purum, 
vas  purius,  vas  purissimum.  Vas  purum  in 
egressu  fuit  quicumque  ex  utero  sic  sanctificatus 
processit,  quod  tamen  fomes  tam  ad  mortale 
quam  ad  veniale  peccatum  in  ipso  remansit,  sicut 
quidam  (1)  dicunt  fuisse  in  leremia.  Vas  autem 
purius  in  egressu  fuit  quicumque  ex  utero  sic 
sanctificatus  processit,  quod  in  ipso  fomes,  se- 
cundum  quod  ductivus  est  ad  effectum  mortalis 
peccati,  exstinctus  fuit,  sed  ad  veniale  remansit, 
sicut  in  beato  loanne  Baptista,  de  quo  canit  Ec- 
clesia  (2) :  «  Ne  levi  saltem  maculare  vitam  fa- 
mine  posset  (3)  » .  Vas  vero  in  egressu  purissi- 
mum  beata  Virgo  fuit,  quae  ex  utero  sic  sanctifi- 
cata  processit,  quod  in  ea,  ut  creditur,  fomes  ad 


1)  Vide  Bonav.,  III.  Seut.  d.  3.  p.  I.  a.  1.  q.  3. 

2)  Breviar.  in  festo  S.  loan.  Bapt.,  Hymn.  ad  Matut. 
ante  emendatiouem ;  nunc  legitur :  «  Ne  levi  posses  macu- 
lare  vitam  Crimine  linguae».  —  Hymnus  iste  attribuitur 
Paulo  Diacono. 

3)  Forcellini,  Lexicou  etc. :  «  Fatnen,  verbale  a  for, 
faris;  verbum,  sermo». 

effectum  tam  mortalis,  quam  venialis  peccati  non 
remansit.  Propter  qnod  bene  beatus  Bernardus  (1) 
ait :  «  Ego  puto,  quod  copiosior  benedictio  san- 
ctificationis  in  eam  descenderit,  quae  non  solum 
ortum  eius  sanctificaverit,  verum  etiam  vitam 
ipsius  deinceps  ab  omni  peccato  custodiret  im-. 
munem  ».  Ablata  ergo  rubigine  originalis  peccati, 
egressum  est  ex  utero  vas  purum  in  leremia, 
vas  purius  in  loanne  Baptista,  vas  purissimum 
in  Maria. 

Secundo  considera,  carissime,  quod  invenimus 
Mariam  progredientem  per  gratiam  sine  exemplo; 
unde  Canticorum  sexto  (2):  Quae  est  ista  quae 
progreditur  quasi  aurora  consurgens,  pulchra  ut 
luna,  electa  ut  sol.  His  tribus  luminibus,  vide- 
licet  aurorae,  lunae  et  soli,  bene  comparatur  Ma- 
ria  propter  tria  in  ipsa  lucidissime  excellentia. 
Fuit  enim  in  carne  et  mente  eius  excellenter  lu- 
cida  virginitas,  fuit  in  virginitate  eius  excellen- 
ter  lucida  fecunditas,  fuit  in  fecunditate  eius  ex- 
cellenter  lucida  singularitas.  Aurora  refrigerativa 
et  avibus  grata  fuit  ista  Virgo  beata ;  ipsa  enim 
virginitate  sua  carnis  ardorem  refrigeravit,  teste 


1)  Epist.  174.  D.  5. 

2)  Vers.  9. 

beato  Bernardo  (1),  qui  sic  ait :  «  Tu  ardorem 
vetitae  concupiscentiae  virtute  castitatis  in  tua 
virginea  carne  eatenus  exstinxisti,  ut  is,  in  cuius 
conspectu  nec  astra  munda  sunt,  tantae  mundi- 
tiae  carnem  tuam  iudicaverit,  ut  eam  divinae  pu- 
ritati  agglutinare  non  despexerit».  Ipsa  etiam 
virginitate  sua  avibus  caeli,  id  est  angelis  Dei, 
grata  fuit,  quia,  ut  Hieronymus  (2)  ait,  «  sem- 
per  est  angelis  cognata  virginitas » .  Propter 
hoc  bene  legitur  Genesis  trigesimo  secundo  (3), 
quod  angelus  in  aurora  benedixit  lacob.  Hic  la- 
cob  spiritum  castum  potest  signare,  qui  fratrem 
suum,  id  est  corpus  suum,  debet  supplantare  (4). 
Hic  non  solum  a  Patre,  sed  etiam  ab  angelo 
benedicitur  in  aurora,  hoc  est  in  castissima  Vir- 
gine  Maria,  cui  angelus  dixit  Lucae  primo  (5) : 
Benedicta  tu  in  mulierihus.  —  Item,  pulclira  ut 
luna  fuit  Yirgo  Maria  in  luminosa  virginitatis 
fecunditate.  Pulchritudo  enim  lunae  consistit  in 
lumine  recepto  a  sole.  Pensa  igitur,  quam  pulchra 


1)  Egbert.,  loc.  cit.  n.  5. 

2)  Epist.  9.  ad  Paul.  et  Eustoch.  (inter  opera  Hieron.) 
n.  5.  3)  Vers.  29. 

4)  Gen.  27,  36.  et  Osee  12,  3. 

5)  Yers.  28. 

luna  fuerit  Maria,  quando  aeternus  ille  Sol  totus 
receptus  et  conceptus  fuit  in  ipsa.  Maria  ergo  est 
illa  luna,  in  cuius  plenitudine  ille  vir  Ecclesiae 
rediit,  de  quo  Proverbiorum  septimo  (1)  dicitur: 
In  die  plenae  lunae  reversurus  est  in  domum 
suam.  Beata  Virgo  fuit  luna  plena,  quando  ei 
dictum  fuit:  Avc,  gratia  plena.  —  Item,  electa 
ut  sol  fuit  Maria  in  lucidissima  fecunditatis  sin- 
gularitate,  quando  non  homo  purus,  non  angelus 
verus,  sed  ipse  Dei  Filius,  ipse  Sol  iustitiae  ta- 
bernaculum  suum  posuit,  dum  in  Maria  conceptus 
fuit.  Valde  certe  singulare  fuisset,  si  virgo  pu- 
rum  hominem  concepisset;  multo  autem  singula- 
rius  fuisset,  si  virgo  angelum  concepisset;  sed 
supra  omnia  singularissimum  fuit,  quod  virgo 
Deum  concepit,  Deum  peperit.  Propter  quod  bene 
beatus  Augustinus  (2)  sic  ait :  «  Merito  beata 
Maria  singulari  a  nobis  praeconio  extollitur,  quae 
singulare  commercium  praebuit  mundo,  cum  tan- 
tum  se  ad  caeli  fastigia  sublimavit,  ut  Verbum 
apud  Deum  manens  (3)  de  superna  caeli  arce  su- 
sciperet » .  Beata  igitur  Virgo  Maria  progressa 


1)  Vers.  20. 

2)  Serm.  208.  append.  (alias  35.  de  Sanct.)  n.  4. 

3)  Cfr.  loan.  1,  1. 

est  quasi  aurora  eonsurgens  m  imitaiida  carnis 
et  mentis  virginitate :  pulehra  ut  luna  in  admi- 
randa  Virginis  fecnnditate ;  eleeta  ut  sol  in  ado- 
randa  partus  virginalis  divinitate. 

Tertio  considera,  carissime,  quod  invenimus 
Mariam  ingredientem  ad  gloriam  caelestem  sine 
obstaculo.  Quis  enim  obstare  posset  tantae  regi- 
nae  cum  tanto  comitatu  ingredienti?  Ipsa  nam- 
que  signata  est  per  reginam  Saba,  de  qua  dici- 
tur  tertii  Eegum  decimo  (1) :  Et  ingressa  leru- 
salem  multo  cum  comitatu  et  divitiis,  camelis 
portantibus  aromata  et  aurum  infinitum  nimis 
et  gemmas  pretiosas.  Considera  in  his  verbis 
gloriam  Mariae  ingredientis  in  caelestem  lerusa- 
lem;  considera,  dico,  ingredientis  excellentiam, 
ingredientis  potentiam,  ingrodientis  opulentiam. 
Considera  excellentiam  in  principatu,  potentiam 
in  comitatu,  opulentiam  in  apparatu.  Considera 
certe  excellentiam  principatus  nostrae  reginae 
Mariae  in  eo,  quod  dicitur:  Begina  Saha,  quod 
interpretatur  clamor  (2).  Maria  enim  est  regina 
mundi,  ubi  est  clamor  gemebundus ;  est  etiam  re- 


1)  Vers.  2. 

2)  Hugo  a  S.  Charo  in  Ps.  38,  7:  «  Sabaitn  interpre- 
tatur  convertentes  et  clamantes». 

gina  caeli,  ubi  est  clamor  iucundus.  Clamant 
enim  in  caelo,  sicut  Apocalypsis  quarto  (1)  dici- 
tur :  Sanctus,  Sanctus,  Sanctus,  Dominus  Deus 
omnipotens.  Haec  et  ipsa  regina  clamantium 
cum  ceteris  clamantibus  clamare  non  cessat,  te- 
stante  Augustino  (2),  qui  ait:  «  Tu  Maria,  con- 
civis  caeli  civibus,  sine  fine  coniuncta  choris  an- 
gelicis  archangelisque  sociata,  indefessa  voce :  San- 
ctus,  Sanctus,  Sanctus  clamare  non  cessas » . 
Haec  utique  est  regina,  quam  Psalmista  (3)  de- 
scribens,  ait :  Astitit  regina  a  dextris  tuis.  Hanc 
reginam  ad  regnum  sequi  possunt  fiducialiter 
quicumque  ei  in  mundo  servierint  fideliter ;  unde 
beatus  Bernardus  (4) :  «  Praecessit  nos  regina 
nostra,  praecessit,  et  tam  gloriose  suscepta  est, 
ut  fiducialiter  sequantur  dominam  servi  claman- 
tes  (5) :  Trahe  me  post  te  ->•>.  —  Item,  considera 
in  ingressu  reginae  nostrae  potentiam  comita- 
tus  ipsam  stipantis,  in  eo  quod  dicitur:  comi- 
tatu  multo.  Ingressa  enim  est  Maria  caelestem 
lerusalem  cum  comitatu  multo  potentium  ange- 


1)  Vers.  8. 

2)  Serm.  208.  append.  n.  11.  8)  Psalm.  44,  10. 

4)  Serm.  1.  in  Assumt.  B.  M.  V.  n.  1. 

5)  Cant.  1,  3. 

lorum ;  unde  beatus  Hieronymus  (1)  ait:  «  Le- 
gimus,  quam  saepe  ad  funera  et  sepulturas  quo- 
rumlibet  sanctorum  angelos  advenisse  et  animas 
electorum  usque  ad  caelos  cum  hymnis  atque  lau- 
dibus  detulisse  » .  Et  post  pauca :  «  Quanto  ma- 
gis  credendum  est,  militiam  caelorum  cum  suis 
agminibus  festive  obviam  venisse  genitrici  Dei, 
eamque  ingenti  lumine  circumfulsisse  et  usque 
ad  thronum  olim  sibi  ante  mundi  constitutionem 
paratum  cum  laudibus  et  canticis  spiritualibus 
perduxisse  »  !  — Item,  cousidera  in  Maria  opulen- 
tiam  meritorum  in  apparatu  munerum  pretioso- 
rum ;  attulit  namque  secum  aurum  infinitum  di- 
lectionis  Dei  et  proximorum,  gemmas  pretiosas 
virtutum  et  donorum,  aromata  bonorum  operum 
et  exemplorum.  Parum  est,  quod  de  thesauris 
Mariae  dico  respectu  eius  quod  beatus  Bernar- 
dus  (2)  Mariam  alloquens,  ait:  «  In  manibus,  in- 
quit,  tuis  sunt  omnes  thesauri  miserationum  Do- 
mini.  Absit,  ut  cesset  manus  tua;  neque  enim 
tua  gloria  minuitur,  sed  augetur,  cum  poeniten- 
tes  ad  veniam,  iustificati  ad  gloriam    assumun- 


1)  Epist.  saepc  cit.  n.  8. 

2)  Potius  Petr.  Dani.,  Serm.  44.  (1.  in  Nativ.  B.  M. 
V.)  circa  fiuem. 

tur  ».  Ingressa  est  igitur  mater  Domini  ad  glo- 
riam  tanquam  regina  caelorum,  ingressa  est  cum 
divitiis  innumerabilium  meritorum. 

Quarto  considera,  carissime,  quod  invenimus 
Mariam  supergredientem  omnes  sanctos  in  super- 
abundantia  meritorum  et  praemiorum  sine  ter- 
mino,  iuxta  illud  Proverbiorum  trigesimo  pri- 
mo  (1) :  Multae  fiUae  congregaverunt  divitias, 
tu  supergressa  es  universas.  Supergressa  es  uti- 
que,  supergressa  es  certe  in  natura,  supergressa 
es  in  gratia,  supergressa  es  in  gloria  universas 
filias,  universas  animas,  universas  intelligentias 
angelicas,  o  Maria.  —  Dico,  quod  Maria  in  na- 
tura  supergressa  est  universas  filias  hominum, 
dum  quod  natura  non  admittit,  virgo  concepit 
et  virgo  peperit,  iuxta  illud  Isaiae  septimo  (2) : 
Ecce,  virgo  concipiet  et  pariet  filium.  Et  non 
solum  hoc,  quod  virgo  filium,  sed  etiam  quod 
Deum  Filium  peperit,  super  omnem  naturam  est. 
Ideo  Hieronymus  (3)  bene  sic  ait :  «  Quod  natura 
non  habuit,  usus  nescivit,  ignoravit  ratio,  mens 
non  capit  humana,  pavet  caelum,  stupet  terra, 
creatura  etiam  omnis  miratur  caelestis,  hoc   to- 


1)  Vers.  29.  2)  Vers.  14. 

3)  Epist.  cit.  n.  5. 

tum  est  qaod    per    Gabrielem    Mariae   divinitus 

nuntiatur  et  per  Christum  adimpletur  ».  —  Item, 

supergressa  est  Maria  in  gratla   universas  ani- 

mas   sanctorum,  dum    non    solum  gratia   plena, 

sed    etiam    superplena    fuit,  teste    Gabriele,  qui 

prius   dixit(l):  Ave,    gratia  plena;   et    postea 

subiunxit:  Spiritus  sanctus  supervenlet  in  te.  Si 

iam  gratia  plena  fuit,  ergo  quidquid  sibi  super- 

veniens  postea  Spiritus  sanctus  contulit,  in   hoc 

utique  plus  quam  plena  fuit;  unde  beatus  Ber- 

nardus  (2)  ait :    «  Veniente    iam    Spiritu    sancto 

plena    sibi,   eodem    quoque    superveniente    nobis 

superplena  et  supereffluens  fit  Maria  ».  —  Item, 

supergressa  est  Maria  in  gloria  universas  intel- 

ligentias  angelicas ;  ipsa    enim  est    thronus    ille 

sapphireus,  qui,  sicut  Ezechielis  primo  (3)   legi- 

tur,  su2)er  firmamentum  angelicum  exaltatus  est. 

Propter  quod  etiam  bene  beatus  Bernardus  (4)  ait 

sic :   «  Ascendit  plane  Maria  super   omne   huma- 

num  genus,  ascendit  usque   ad   angelos,  sed  et 

ipsos    quoque    transcendit   et  caelestem    omnem 

supergreditur  creaturam  ». 

1)  Luc.  1,  28.  et  35. 

2)  Serm.  2.  in  Assumt.  B.  M.  V.  n.  2. 

3)  Vors.  26. 

4)  Serni.  in  Nativ.  B.  M.  V.  n.  9. 

Sic  ergo,  carissimi,  Maria  egressa  et  pro- 
gressa  et  ingressa  et  supergressa  est:  egressa, 
inquam,  est  nascendo  ad  vitam  miserorum;  pro- 
grossa  est  proficicndo  in  gratia  privilegiorum ; 
ingressa  est  perveniendo  ad  regnum  caelorum ; 
supergressa  est  excedendo  gloriam  omnium  bea- 
torum.  Ecce,  igitur,  dulcissima  Virgo  Maria,  ecce, 
vere  Dominus  tecum  sicut  sol  cum  aurora  pro- 
grediente,  sicut  flos  cum  virga  florente,  sicut  rex 
cum  regina  ingrediente.  0  igitur  aurora  suavis- 
sima,  fac,  ut  etiam  nobiscum  sit  Sol  sapientiae! 
0  virga  sublimissima,  fac,  ut  etiam  nobiscum  sit 
flos  gratiae !  0  regina  potentissima,  fac,  ut  etiam 
nobiscum  sit  Eex  gloriae,  Dominus  noster  lesus 
Christus,  Filius  tuus.  Amen. 

iectio 


Quod  b.  Maria  sit  benedicta  ob  plenitndinem  gra- 
tiae,  ob  celsitudinem  prolis,  ob  mnltitndinem 
misericordiae  snae  et  ob  magnitudinem  glo- 
riae  suae. 


(^enedicta  tu  in  mullerihus.  Ostensum  est 
supra,  quomodo  Maria  propter  purissimam  vitae 
innocentiam  merito  per  ^4t;e  salutatur;  ostensum 
quoque  est,  quomodo  propter  copiosissimam  gra- 
tiae  affluentiam  merito  gratia  plena  commemo- 
ratur;  ostensum  insuper  est,  quomodo  propter 
specialissimara  Dei  praesentiam  merito  Dominus 
secum  fore  insinuatur.  Ostendendum  autem  nunc 
est,  quomodo  propter  gratissimam  personae  suae 
reverentiam  benedicta  in   mulieribus  nuntiatur. 

Ecce,  igitur,  gloriosus  ille  archangelus  Gabriel 
gloriosam  illam  Virginem  Mariam  salutans  glo- 
riosa  salutatione  ipsam  decentissime  consumma- 
vit  in  benedictione,  dicens:  Benedicta  tu  in  mu- 
lieribus.  Hanc  sententiam  tractans  beatus  Hierony- 
raus  (1)  ait:  «  Benedicta  tu  in  mulierihus,  id  est 
benedicta  plus  quam  omnes  mulieres.  Ac  per  hoc 
quidquid  maledictionis  infusum  est  per  Evam,  to- 
tum  abstulit  benedictio  Mariae  » .  Dicat  ergo  Ga- 
briel,  dicat:  Benedicta  tu  in  mtiUerihus.  Benedi- 
cta,  inquam,  propter  plenitudinem  gratiae  in  te  ve- 
nerandae,  benedicta  propter  celsitudinem  personae 
ex  te  incarnandae,  benedicta  propter  multitudi- 
nem  misericordiae  per  te  praestandae,  benedicta 
propter  magnitudinem  gloriae  super  te  cumu- 
landae. 

Primo  ponsate,  carissimi,  quod  vere  benedi- 
cta  est  Maria  propter  plenitudinem  gratiae  in 
ipsa  venerandae,  sicut  apte  ostendit  Gabriel,  di- 
cens  (2) :  Ave,  gratia  x^lena,  Dominus  tecum,  be- 
nedicta  tu  in  mulieribus.  Benedicta  tu,  quia 
plena  gratia  es  tu.  Invenisti  enim  gratiam  apud 
Dominum  (3),  et  ideo  es  benedicta  apud  Domi- 


1)  Epist.  cit.  n.  5. 

2)  Luc.  1,  28.  3)  Ibid.  t.  30. 

num;  unde  beatus  Bernardus  (1)  optime  de  hac 
Mariae  benedictione  ait :  «  Per  te  accessum  habe- 
mus  ad  Filium,  o  benedicta  inter  mulieres,  inven- 
trix  gratiae,  genitrix  vitae,  mater  salutis  » .  Be- 
nedicta  ergo  tu  Maria  propter  gratiam,  benedicta, 
inquam,  propter  gratiam  cordis,  propter  gratiam 
oris,  propter  gratiam  operis.  Benedicta  utique 
in  corde  propter  gratiam  donorum,  benedicta  in 
ore  propter  gratiam  labiorum,  benedicta  in  opere 
propter  gratiam  morum.  —  Vere  benedicta  est 
Maria  propter  gratiam  cordis,  propter  gratiam 
donorum  in  corde,  propter  quam  cor  eius  fuit  de- 
liciosissimum  sicut  paradisus  Dei,  ita  ut  de  hac  be- 
nedictione  merito  intelligi  possit  illud  Ecclesiastici 
quadragesimo  (2) :  Gratia  sicut  paradisus  in  he- 
nedictionibus ;  ibi  dicit  Interlinearis  (3) :  «  Fructi- 
ficans  diversas  species  virtutum  » .  De  his  felicibus 
gratiarum  et  virtutum  benedictionibus  Apostolus 
dicit  ad  Ephesios  primo  (4) :  Qui  benedixit  nos  in 
omni  henedictione  spirituali  in  caelestihus  in 
Christo.  Si  ergo  gratia  mentem  humanam  in  be- 
nedictionibus  virtutum  deliciosam  facit  sicut  pa- 


1)  Serm.  2.  de  Adveutu  Dom.  n.  5. 

2)  Vers.  17. 

3)  Apud  Lyranum  in  hunc  locum.  4)  Vers.  3. 

radlsum  Dei,  quanto  magis  deliciosissima  mens, 
deliciosissima  anima  Mariae  fait  sicut  paradisus 
Dei  in  benedictionihus  Spiritus  sancti  ?  Immo  certe 
paradisus  Dei  non  solum  mente,  sed  etiam  yentre 
fuit  Maria,  continens  in  se  Ugnum  vitae  (1),  lesum 
Christum.  Unde  beatus  Bernardus  (2)  ait:  «Vere 
paradisus  Dei  tu  es,  quae  mundo  lignum  vitae  con- 
tulisti,  de  quo  qui  manducaverit  vivet  in  aeternum  » . 
Heu !  quam  longe  est  ab  hac  benedictione  Mariae 
cuiuscumque  mens  non  est  paradisus  Dei  in  bene- 
dictionibus  gratiae,  sed  est  sentina  diaboli  in  ma- 
ledictionibus  malitiae  !  Talis  enim,  sicut  in  Psal- 
mo  (3)  dicitur,  dilexit  maledictionem  et  veniet  ei, 
et  noluit  benedictionem,  et  elongabitur  db  eo. 

Item,  carissimi,  benedicta  est  Maria  non  so- 
lum  propter  gratiam  donorum  cordis,  sed  etiam 
propter  gratiam  labiorum  oris,  iuxta  illud 
Psalmi  (4) :  Biffusa  est  gratia  in  labiis  tuis,  pro- 
pterea  benedixit  te  Deus  in  aeternum.  0  quanta 
in  orationibus  devotissimis,  quanta  in  collationi- 
bus  utilissimis  gratia  in  labiis  Mariae  semper 
fuit!  0  quanta  ad  homines,  quanta  ad   angelos, 


1)  Gen.  2,  9. 

2)  Egbert.,  Serm.  paneg-yr.  ad  B.  M.  V.  n.  4. 

3)  Psalm.  108,  18.  4)  Psalm.  44,  3. 

quanta  ad  Deum  gratia  semper  fuit  in  labiis 
Mariae!  Ipse  namque  Deus  verba  labiorum  eius 
libenter  audivit,  testante  beato  Bernardo  (1),  qui 
ipsam  alloquens  dicit :  «  Cui  placuisti  ex  silentio 
iam  magis  placebis  ex  verbo,  cum  ipse  tibi  cla- 
met  e  caelo :  0  imlclira  inter  midieres  (2),  fac  me 
audire  vocem  tuam  » .  Eia  quam  verissima,  quam 
pudicissima,  quam  disciplinatissima,  quam  since- 
rissima  semper  fuerunt  Mariae  labia!  Et  ideo 
vere  benedixit  eam  Deus  in  aeternum  (3).  Heu ! 
quam  longe  ab  hac  Mariae  benedictione  illi  sunt, 
quorum  labia  labiis  Mariae  tam  dissimilia  sunt, 
illi,  inquam,  in  quorum  labiis  non  gratia  di/fusa, 
sed  malitia  confusa  est ;  propterea  non  benedixit, 
sed  maledixit  et  maledicet  eos  Deus  in  aeternum. 
Item,  carissimi,  benedicta  est  Maria  non  so- 
lum  propter  gratiam  donorum  cordis,  non  so- 
lum  propter  gratiam  labiorum  oris,  sed  etiam 
propter  modum  conversationis.  Et  de  hac  bene- 
dictione  accipi  potest  illud  quod  dicitur  leremiae 
trigesimo  primo  (4) :  Benedicat  iihi  Dominus, 
pulchritudo  iustitiae,  mons  sanctus !  Mons  san- 


1)  Homil.  4.  super  Missus  est  n.  8. 

2)  Cant.  1,  7.  et  8,  13. 

3)  Psalm.  44,  3.  4)  Vers.  23. 

dus  est  Maria  sancta,  quae  bene  mons  dicitur 
propter  excellentiam  meritorum,  propter  altitu- 
dinem  vitae  et  morum.  Hic  est  mons,  de  quo, 
sicut  in  Daniele  (1)  legitur,  lapis  sine  manihus 
abscissus  est,  dum  Christus  de  Maria  sine  opere 
maritali  natus  est.  Pulchritudo  huius  montis,  pul- 
chritudo  iustitiae,  pulchritudo  vitae  et  morum  Ma- 
riae  tanta  Mt,  ut  merito  in  Canticis  (2)  de  ipsa 
dici  possit :  2'ota  pulchra  cs,  amica  mea.  Pulchra 
utique  in  vita,  pulchra  in  morum  disciplina,  et 
tota pulchra.  Tota,  certe  tota;  quomodo  tota?  Audi 
Hieronymum  (3) ;  ait  enim  sic :  «  Quidquid  in  Ma- 
ria  gestum  est  totum  puritas  et  simplicitas,  to- 
tum  gratia  et  veritas  fuit,  totum  misericordia  et 
iustitia,  quae  de  caelo  prospexit  (4)  » .  Tali  pul- 
chritudini  Mariae  Dominus  merito  benedixit.  Heu ! 
quam  longe  est  ab  ista  benedictione  Mariae  qui- 
cumque  talis  est  in  opere,  quod,  sicut  Mariae  di- 
citur:  Benedicat  tibi  Bominus,  pulchritudo  iusti- 
tiae,  sic  ei  dici  potest:  Maledicat  tibi  Dominus, 
turpitudo  iniustitiae.  0  quanta  maledictio  erit, 
cum  dicetur  (5) :  Discedite  a   me,  maledicti,   in 


1)  Cap.  2,  45.  -  2)  Cant.  4,  7. 

3)  Epist.  saepe  cit.  n.  9.  4)  Psalm.  84,  12. 

5)  Matth.  25,  41. 

ignem  aeternum.  —  Ecce,  videmus,  o  carissima 
Maria,  quia  tu  es  vere  benedicta  propter  pleni- 
tudinem  gratiae,  benedicta,  inquam,  propter  gra- 
tiam  conscientiae  et  donorum,  benedicta  propter 
gratiam  linguae  et  labiorum,  benedicta  propter 
gratiam  vitae  et  morum. 

Secundo,  pensate,  carissimi,  quomodo  vere 
benedicta  sit  Maria  propter  celsitudinem  siiae 
henedictae  prolis,  propter  benedictum  fructum  sui 
ventris.  Merito  enim  terra  illa  benedicta  est,  quae 
tam  benedictum  fructum  profert;  unde  Psal- 
mus  (1) :  Benedixisti,  Domine,  terram  tuam. 
Terra  ista  est  Maria,  de  qua  in  eodem  Psal- 
mo  (2)  dicitur :  Veritas  de  terra  orta  est.  Veritas 
est  Christus,  qui  ait  (3) :  Ego  sitm  via  et  veritas 
et  vita.  Benedicta  ergo  est  haec  terra  propter 
benedictum  fructum;  benedicta  est  Maria  propter 
benedictum  Filium ;  unde  beatus  Bernardus  (4) 
dicit :  «  Non  quia  tu  benedicta,  ideo  benedictus 
fructus  ventris  tui,  sed  quia  ille  te  praevenit  in 
benedictionibus  dulcedinis  (5),  ideo  tu  benedicta  » . 


1)  Psalm.  84,  2. 

2)  Vers.  12.  3)  loan.  U,  6. 

4)  Homil.  3.  super  Missus  est  n.  5. 

5)  Psalm.  20,  4. 

Igitur  Maria  propter  prolem  piam  benedicta  est, 
benedicta,  inquam,  a  Domino,  ab  angelo,  ab 
homme.  Propter  prolem  utique  benedicta  est  a 
Domino  benedictionem  eius  operante,  ab  angelo 
benedictionem  eius  nuntianto,  ab  Jiomine  benedi- 
ctionem  eius  prophetante.  —  Vere  benedicta  pro- 
pter  prolem  est  Maria  a  Domino  benedictionem 
eius  operante  sive  donante.  Hoc  bene  signatum 
est  secundi  Eegum  sexto  (1),  ubi  legitur,  quod 
henedixit  Dominus  domui  Obededom  propter 
arcam.  Ohededom  interpretatur  servus  sangui- 
neus  (2),  et  bene  signat  Christum,  qui  servus 
noster  factus  est,  serviens  nobis  miseris  usque 
ad  sanguinem.  Propter  nos  enim  servus,  propter 
nos  quoque  sanguineus  factus  est  Christus,  san- 
guineus  in  dorso  propter  flagella,  sanguineus  in 
capite  propter  spinas,  sanguineus  in  latere  pro- 
pter  lanceam,  sanguineus  in  manibus  et  pedibus 
propter  clavos.  Huius  servi  domus  fuit  Maria, 
de    qua   in   Psalmo  (3)  dicitur:  JReplehimur  in 


1)  Vers.  11. 

2)  Cfr.  e.  gr.  Cornel.  a  Lapide  in  II.  Reg.  6,  10:  «  Ohe- 
dedom  Hebr.  idem  est  quod  serviens,  colens,  vel  operans 
rubrtim  »  etc. 

3)  Psalm.  64,  5. 

honis  donius  tuae.  Arca  in  hac  domo  locata 
etiara  Christum  signat;  Christus  enim  servus 
noster,  Christus  arca  nostra  est.  In  arca  fuit 
urna  aurea  et  manna  (1).  Arca  sancta  carnem 
Christi  sanctissimam,  urna  aurea  animam  Christi 
pretiosissimam,  manna  vero  divinitatem  Christi 
dulcissimam  signat.  Propter  hanc  arcam,  propter 
lesum  Christum,  Filium  Mariae,  Dominus  bene- 
dixit  domui  Mariae.  0  vere  domus  benedicta,  ex 
qua  omnium  processit  vita!  Ait  enim.  Augusti- 
nus  (2) :  «  Benedicta  tu  in  mulieribus,  quae  vi- 
tam  viris  et  mulieribus  peperisti  » . 

Item,  carissimi,  propter  prolem  benedicta  est 
Maria  non  solum  a  Domino  benedictionem  eius 
operante,  sed  etiam  ah  angelo  benedictionem 
eius  nuntiante,  sicut  patet  in  Gabriele  dicente: 
Dominus  tecum;  henedicta  tu  in  mulieribus. 
Quomodo  tecum?  Augustinus  (3)  dicit:  «Tecum  in 
corde,  tecum  in  ventre  » .  Ideoque  benedicta  tu  se- 
cum,  quia  sic  est  tecum.  Tecum  utique,  tecum, 
non  tantum  sicut  Creator  cum  creatura,  sed  etiam 
sicut  partus  cum  paritura.  Propter  partum  enim 


1)  Hebr.  9,  4. 

2)  Serm.  120.  append.  (alias  21.  de  Temp.)  n.  4. 

3)  Serm.  194.  append.  (alias  18.  de  Sanct.)  n.  1. 

benedicta  es  ante  partwn,  propter  partum  be- 
nedicta  es  in  partu,  propter  partum  benedicta 
es  post  partum.  Vere  benedicta,  quae  sic  partum 
effudisti,  quod  ante  partum  et  post  partum  virgo 
permansisti,  et  ideo  praecipue  benedicta  dici  me- 
ruisti,  quia  non  hominem  purum,  non  angelum 
verum,  sed  hominum  et  angelorum  Dominum  pe- 
peristi.  Propter  quod  bene  ait  Beda  (1)  sic:  «  Yere 
benedicta  in  mulieribus  quae  sine  exemplo  mu- 
liebris  conditionis  cum  decore  virginitatis  gavisa 
est  honore  parentis,  quodque  matrem  Virginem 
decebat,  Deum  et  Dei  Filium  procreavit » . 

Item,  carissimi,  benedicta  propter  prolem  est 
Maria  non  solum  a  Domino  benedictionem  eius 
operante,  non  solum  ab  angelo  benedictionem  eius 
nuntiante,  sed  etiam  ah  homine  benedictionem 
eius  prophetante,  sicut  patet  in  Elisabeth,  quae 
exsiiUante  in  utero  eius  infante,  repleta  Spiritu 
sancto  prophetando  exclamavit,  dicens  (2) :  Be- 
nedicfa  tu  inter  mulieres,  et  henedictus  fructus 
ventris  tui.  Ideo  utique  benedicta,  quia  henedi- 
ctus  fructus  ventris  tui,  sicut  ager  ideo  benedi- 


1)  Homil.  in  festo  Annunt.  B.  M.  V.,  int.  homil.  hie- 
mal.  de  Sanctis. 

2)  Luc.  1,  42. 

ctus,  qnia  benedictus  est  eius  fructus.  Maria 
enim,  fratres,  est  ager  ille  benedictus,  de  quo 
dicitur  Genesis  vigesimo  septimo  (1) :  JEcce,  odor 
fdli  mei  sicut  odor  agri  pleni,  cui  benedixit 
JDominus.  De  hoc  beatus  Hieronymus  (2)  ait  sic : 
«  Bene  ager  plenus  dicitur,  quia  Maria  plena 
gratia  pronuntiatur,  de  cuius  utero  credentibus 
fructus  vitae  processit » .  0  vere  ager  super  omnes 
agros  benedictus  propter  fructum!  0  vere  mater 
super  omnes  matres  benedicta  propter  Filium ! 
secundum  quod  etiam  exclamans  beatus  Augusti- 
nus  (3)  ait :  «0  femina  super  feminas  benedicta ! 
quae  virum  omnino  non  novit  et  virum  suo  utero 
circumdedit  » .  —  Ecce,  vidimus,  o  dulcissima  Ma- 
ria,  quia  tu  propter  benedictum  fructum  ventris 
tui  es  vere  benedicta  benedictione  divina  et  an- 
gelica  et  humana.  Heu!  quam  longe  ab  ista  be- 
nedictione  Mariae  sunt  qui  propter  maledictum 
fructum  operis  sui  maledictionem  incurrunt  divi- 
nam,  angelicam  et  humanam,  dum  maledicti  a 
Deo,  maledicti  ab  angelis,  maledicti  ab  hominibus 
erunt  in  aeternum. 


1)  Vers.  27. 

2)  Epist.  cit.  n.  11. 

3)  Sermo  119.  append.  (alias  9.  de  Temp.)  n.  3. 

Tertio  pensate,  carissimi,  quomodo  vere  be- 
nedicta  sit  Maria  propter  multitucUnem  miseri- 
cordiae  suae.  Tpsa  iiamque  per  illam  Euth  si- 
guatur,  de  qua  dicitur  (1) :  Benedicta  es  a  JDo- 
mino,  filia,  quia  priorem  misericordiam  poste- 
riore  superastif  Prior  Mariae  misericordia  fuit 
quam  exhibuit,  dum  adhuc  viveret  in  mundo; 
posterior  vero  eius  misericordia  est  quam  iam 
amplius  quam  mille  ducentos  annos  exhibuit  de 
caelo.  Posterior  utique  priorem  superavit,  quia 
ista  illam  multitudinem  innumerabilium  benefi- 
ciorum  excessit.  Quis  aestimare  possit,  quam  inae- 
stimabiliter  Maria  propter  misericordiam  suam 
sit  benedicta,  cum  inaestimabilis  sit  eius  miseri- 
cordia?  Et  quis  aestimare  potest,  quam  inaesti- 
mabilis  sit  Mariae  misericordia,  propter  quam 
ipsa  tam  inaestimabiliter  est  benedicta!  Hinc 
beatus  Bernardus  (2)  exclamans,  dicit :  «  Quis  mi- 
sericordiae  tuae,  o  benedicta,  longitudinem,  la- 
titudinem,  sublimitatem  et  profunditatem  (3) 
queat  investigare  »  ?  Benedicta  ergo  est  Maria  pro 
multiplici  misericordia,  quam  iam  homo  recipit  et 


1)  Ruth  3,  10. 

2)  Senn.  4.  in  Assumt.  B.  M.  V.  n.  8. 

3)  Eph.  3,  18. 

recepit.  Benedicta  ntique  est,  qnia  per  eam  Beus 
liomini  placdbilis  est ;  benedicta  qnoque  est,  quia 
per  eam  liomo  Deo  acceptdbilis  est ;  benedicta  in- 
super  est,  quia  per  eam  diaholus  liomini  supera- 
hilis  est.  —  Dico,  carissimi,  quod  Maria  benedi- 
cta  est,  quia  per  eam  Deus  homini  placabilis 
est,  sicut  signatum  est  in  Abigail,  de  qua  legitur 
primi  Eegum  vigesimo  quinto  (1),  quod  cum  Da- 
Yid  offensus  occidere  vellet  Xabal  stultum,  Abigail 
occurrens  offenso  placavit  eum.  Qui  placatus  di- 
xit:  Benedictum  eloquium  tuuin,  et  henedicta  tii, 
quae  prohihuisti  me  hodie,  ne  irem  ad  sangui- 
nem  et  ulciscerer  me  manu  m£a.  Nabal  stultus 
signat  peccatorem;  omnis  enim  peccator  stultus 
est.  Sed  heu !  sicut  dicitur  Ecclesiastae  primo  (2) : 
Stultorum  infinitus  est  numerus.  Abigail  Mariam 
signat,  interpretatur  enim  patris  mei  exsulta- 
tio  (3).  0  quanta  Patris  caelestis  in  Maria  et 
Mariae  in  Patre  caelesti  fuit  exsultatio,  cum  ipsa 
dixit  (4) :  Exsultavit  spiritus  meus  in  Beo  sa- 
lutari  meo!  Sicut  autem  Abigail  dominam  no- 
stram,  sic  David  Dominum  nostrum  signat.  David 


1)  Vers.  32.  et  33.  2)  Vers.  15. 

3)  Hieron.,  de  Nom.  Hebr.  (I.  Reg.). 

4)  Luc.  1,  47. 

autem  offeiisus  est  Nabal  stulto,  quando  Dominus 
offensus  est  homini  impio.  David  Nabal  stulto 
per  Abigail  placatur,  quando  Dominus  impio  per 
Mariam  reconciliatur.  Abigail  placavit  David  ver- 
bis  et  muneribus,  Maria  placat  Dominum  precibus 
et  meritis.  Abigail  ultionem  temporalem,  Maria 
vero  aeternalem  convertit,  dum  illa  humanum, 
ista  vero  divinum  gladium  avertit.  Propter  lioc 
bene  ait  beatus  Bernardus  (1) :  «  Nemo,  domina, 
tam  idoneus,  qui  gladio  pro  nobis  manum  obiiciat, 
ut  tu,  Dei  amantissima,  per  quam  primum  su- 
scepimus  misericordiam  de  manu  Domini  Dei 
nostri  » . 

Item,  carissimi,  Maria  non  solum  benedicta 
est,  quia  per  eam  Deus  homini  placabilis  est,  sed 
etiam  ideo  benedicta  est,  quia  per  eam  Jiomo  Deo 
acceptdbilis  est,  eo  quod  per  ipsam  benedictam 
homo  benedictus  est.  Unde  bene  Isaiae  decimo 
nono  (2)  dicitur,  quod  erit  Israel  benedictio  in 
medio  terrae,  cui  henedixit  Dominus  exercituum, 
dicens :  Benedictus  populus  meus  etc.  Medlum 
terrae,  cui  henedixit  Dominus,  dici  potest  beata 
Virgo,  in  quo  terrae  medio  inchoata  est  salutis 


1)  Egbert.,  loc.  cit.  n.  1. 

2)  Vers.  24.  et  25. 

nostrae  benedictio  iuxta  illud  Psalmi  (1) :  Beus 
autem,  Uex  noster,  ante  saecula  operatus  est  sa- 
lutem  etc.  De  hoc  terrae  medio  beatns  Bernar- 
dus  (2)  sic  ait:  «  Maria  mirabili  proprietate  ter- 
rae  medium  appellatur;  ad  illam  enim  sicut  ad 
medium,  sicut  ad  arcam  Dei,  sicut  ad  rerum  cau- 
sam,  sicut  ad  negotium  saeculorum  respiciunt  et 
qui  habitant  in  caelo  et  qui  in  inferno  et  qui  nos 
praecesserunt  et  qui  nos  sequuntur.  Illi  qui  sunt 
in  caelo,  ut  resarciantur,  qui  in  inferno,  ut  eri- 
piantur,  qui  praecesserunt,  ut  prophetae  fideles 
inveniantur  (3),  qui  sequuntur,  ut  glorificentur  » . 
In  hoc  ergo  benedicto  terrae  medio  benedictus 
est  Israel,  benedictus  est  Dei  populus,  dum  per 
benedictam  Dei  matrem  Deo  est  acceptus.  Quid 
mirum,  si  per  benedictam  Mariam  benedicta  et 
accepta  Deo  fit  creatura  rationalis,  cuni  etiam 
per  ipsam  benedicta  sit  creatura  universalis? 
Unde  Anselmus  (4)  exclamans  dicit :  «  0  Virgo 
benedicta  et  superbenedicta !  per  cuius  benedictio- 
nem  benedicitur  omnis  creatura,  non  solum  crea- 
tura  a  Creatore,  sed  etiam  Creator  a  creatura  » . 


1)  Psalm.  78,  12. 

2)  Serra.  2.  in  Pent.  n.  4.  3)  Eccli.  36,  18. 
4)  Orat.  52.  (alias  51.)  circa  medium. 

Item,  carissimi,  Maria  non  solum  benedicta 
est,  quia  per  eam  Dominus  homini  placabilis  est, 
non  solum  quoque  benedicta  est,  quia  per  eam 
homo  Deo  acceptabilis  est,  sed  etiam  ideo  bene- 
dicta  est,  quia  per  eam  diabolus  liomlni  supe- 
rabilis  est;  unde  ipsa  per  illam  ludith  signata 
est,  de  qua  dicitur  (1) :  Benedixit  te  Dominus  in 
virtute  sua,  qui  (2)  per  te  ad  nihilum  redegit  ini- 
micos  nostros.  Inimici  nostri  sunt  daemones,  quos 
beata  Virgo  ad  nihilum  redegit,  dum  et  in  se 
et  in  multis  aliis  vires  eorum  confregit,  sicut 
beatus  Bernardus  (3)  testatur,  cum  ait :  «  Tu 
bellatrix  egregia,  omnis  ante  faciem  tuam  mi- 
litia  spiritualium  nequitiarum  in  fugam  est  con- 
versa  ».  Fugiamus  ergo,  fratres,  et  confugiamus 
ad  auxilium  matris  Domini  in  omnibus  vexatio- 
nibus  et  impugnationibus  diaboli.  Ipsa  namque 
est  inimicis  animarum  nostrarum  terrihilis,  ut 
castrorum  acies  ordinata  (4).  Et  quia,  heu!  mul- 
tiplex  est  nostra  miseria,  pro  qua  benedictione 
Mariae  indigemus  et  misericordia,  ideo  hanc  be- 
nedictionem  invocemus  cum  beato  Bernardo  (5), 


1)  ludith  13,  22.  2)  Vulgata  giuia. 

3)  Egbert.,  loc.  cit.  n.  5.  4)  Cant.  6,  3. 

5)  Serm.  4.  in  Assumt.  B.  M.  V.  n.  9. 

qui  sic  ait :  «  Sit  pietatis  tuae,  Virgo  benedicta, 
ipsam,  quam  apud  Deum  meruisti,  gratiam  no- 
tam  facere  mundo,  reis  veniam,  aegris  medelam, 
pusillis  corde  robur,  afflictis  consolationem,  pere- 
grinantibus  (1)  adiutorium  et  liberationem  san- 
ctis  tuis  precibus  obtinendo  » .  —  Ecce,  vidimus, 
0  dulcissima  Maria,  quia  tu  es  vere  benedicta  pro 
tua  multiplici  misericordia;  benedicta,  inquam, 
es,  quia  per  te  Deus  homini  placatur,  benedicta 
es,  quia  per  te  homo  Deo  gratificatur,  benedicta, 
quia  per  te  diabolus  ab  homine  superatur.  Heu ! 
quam  longe  ab  hac  Mariae  benedictione  est  cui- 
cumque  Deus  placatus  non  est,  quicumque  Deo 
gratus  non  est,  quicumque  a  diabolo  subiugatus 
est,  et  ideo  talis  a  Deo  maledicendus  est. 

Quarto  pensate,  carissimi,  quomodo  vere 
benedicta  sit  Maria  propter  magnitudinem  glo- 
riae  suae,  iuxta  illud  Ezechielis  tertio  (2) :  Be- 
nedicta  gloria  Domini  de  loco  suo.  Gloria  Do- 
mini  est  gloriosa  mater  Domini,  quae  vere  be- 
nedicta  est  propter  gloriam,  quam  habet  de  loco 
suo  duplici;  henedicta,  inquam,  est  de  loco,  quo 
Filius  eius  apud  ipsam  requievit  in  utero,  be- 
nedicta  quoque  est  de  loco,  quo  ipsa   apud  eum 


1)  Edit.  Migne  periclitantihus.  2)  Vers.  12. 

requiescit  in  caelo.  Uterque  enim  locus  dignissi- 
mus  est,  sicut  patet  per  beatum  Bernardum  (1) 
dicentem  sic :  «  Nec  in  mundo  locus  dignior  vir- 
ginalis  uteri  templo,  in  quo  Filium  Dei  Maria 
suscepit,  nec  in  caelis  regali  solio,  in  quo  Mariam 
Filius  Mariae  sublimavit  » .  Benedicta  ergo  est 
Maria  propter  gloriam  suam,  benedicta  utique 
propter  gloriam  suam  subUmlssimam,  copiosis- 
simam,  stabilissimam ;  benedicta,  dico,  propter 
gloriam  suam  sublimissimam  dignitate,  benedicta 
propter  gloriam  suam  copiosissimam  immensitate, 
benedicta  propter  gloriam  suam  stabilissimam 
perpetuitate.  —  Dico,  carissimi,  quod  benedicta 
est  Maria  propter  gloriam  suam  excellentissimam 
dignitate.  De  hac  enim  benedictione  accipi  potest 
verbum  Psalmi  (2)  dicentis:  Benedices  coronae 
anni  benignitatis  tuae.  Nota,  quod  est  annus 
aequanimitatis,  annus  severitatis  et  annus  beni- 
gnitaiis.  Primus  est  annus  militantium  (3)  in 
mundo,  secundus  eiulantium  in  inferno,  tertius 
exsultantium  in  caelo.  Primus  annus  habet  dies 
et  noctes,   secundus  habet  noctes   et    non    dies. 


1)  Serm.  1.  in  Assumt.  B.  M.  V.  n.  3. 

2)  Psalm.  64,   12. 

3)  Ita  legendum  videtur  cum  edit.  Peltier ;  Vaticana  et 
codices  habent  exsuUantium. 


208  SPECULUM    B.    M.    V. 

tertius  habet  dies  et  non  noctes.  Dico,  quod  pri- 
mus  annus  habet  dies  et  noctes,  id  est  bonos  et 
Dialos,  qui  simul  in  hoc  mundo  sunt.  Tot  autem 
sunt  dies  et  noctes  in  hoc  anno,  quot  sunt  boni 
et  mali  in  mundo.  Secundus  annus  habet  solas 
noctes,  id  est  solos  peccatores  noctibus  tenebro- 
siores.  Tot  autem  sunt  noctes  in  hoc  anno,  quot 
sunt  peccatores  in  inferno.  Tertius  annus  habet 
solos  dies,  id  est  solos  bonos  die  clariores.  Tot 
autem  sunt  dies  in  hoc  anno,  quot  sunt  iusti  in 
caelo.  In  primo  anno  aequanimitatis  boni  et  mali 
aequanimiter  tolerantur,  in  secundo  anno  seve- 
ritatis  mali  severissime  cruciantur,  in  tertio  anno 
benignitatis  boni  benignissime  coronantur.  Huius 
autem  anni  benedicta  corona  est  benedicta  Virgo 
Maria.  Ipsa  certe  est  corona  omnium  dierum 
huius  anni,  quia  ipsa  est  corona  omnium  sancto- 
rum  in  caelo.  Corona  enim  super  caput  locari 
solet,  sic  Maria  super  capita  omnium  sanctorum 
locata  est,  desuper  capita  omnium  sanctorum 
exaltata  est,  sicut  testatur  beatus  Hieronymus  (1) 
dicens :  «  Exaltari  meruit  super  choros  angelorum 
et  pervenit  ultra,  quam  nostrae  humilitatis  est 
natura  » .  Filius  certe  Mariae  est  summa  sancto- 

1)  Epist.  cit.  n.  7. 

rum  coroiia,  Maria  vero  corona  sub  corona.  Patot 
ergo,  quam  sublimiter  benedicta  sit  corona  nostra, 
mater  nostra  Maria.  Omnes  ergo  tam  sublimiter 
benodictam  sequamur,  benedictam  utique,  de  qua 
beatus  Bernardus  (1)  ait:  «  Non  est  nobis  hic 
manens  civltas,  sed  eam  mquirlmiis  (2),  ad  quam 
hodie  Maria  pervenit  benedicta  » . 

Item,  carissimi,  benedicta  est  Maria  non  so- 
lum  propter  gloriam  eius  excellentissimam  digni- 
tate,  sed  etiam  propter  gloriam  eius  copiosissi- 
mam  immensitate,  cuius  copia  tanta  cst,  quod 
ad  omnes  diffunditur ;  et  ideo  merito  ab  omnibus 
benedicitur,  secundum  quod  de  ipsa  per  signifi- 
cationem  dicitur  libro  ludith  decimo  quinto  (3) : 
Benedixerunt  eam  omnes  una  voce  dicentes :  Tu 
gloria  lerusalem,  tu  laetitia  Israel,  tu  lionori- 
flcentia  populi  nostri.  Benedixerunt  eam  utique 
omnes ;  nota,  quod  dicitur  omnes;  nam  omnis 
est  signum  universale,  requirens  tria  appellata. 
Et  ecce,  quasi  tria  appellata  sunt :  Deus,  angelus, 
homo,  qui  Mariam  benedixerunt.  Deus  utique  be- 
nedixit  Mariam,  Pater  benedixit  eam,  Filius  be- 
nedixit  eam,  Spiritus  sanctus  benedixit  eam,  omnes 


1)  Serm.  1.  in  Assumt.  B.  M.  V.  n.  1. 

2)  Hebr.  13,  U.  3)  Vers.  10. 

tres  personae  benedixerunt  eam.  Angelus  etiam 
beuedixit  Mariam:  prima  enim  hierarcliia  bene- 
dixit  eam,  secunda  benedixit  eam,  tertia  benedixit 
eam,  omnes  angeli  benedixerunt  eam.  Homo  quo- 
que  benedixit  Mariam :  coniugati  benedixerunt 
eam,  viduae  benedixerunt  eam,  virgines  benedi- 
xerunt  eam,  omnes  benedixerunt  eam.  Benedixe- 
runt  autem  eam  dicentes:  Tu  gloria  lerusalem 
triumphantis,  gloria,  inquam,  omnium  sancto- 
rum ;  tu  laetitia  Israel  Deum  contemplantis,  lae- 
titia,  inquam,  omnium  angelorum;  tu  honorifi- 
centia  i)opuli  peregrinantis,  honorificentia,  in- 
quam,  omnium  in  mundo  iustorum.  Benedictus 
ergo  sit  dulcissimus  Filius  tuus,  o  Maria,  qui  de 
copiosissima  benedictione  tua  tanta  praestat  bona 
in  caelo  et  in  terra,  ut  tam  angeli  quam  homines 
vere  gratulari  possint  cum  Anselmo  (1),  qui  ait: 
«  Haec  tanta  bona  per  benedictum  fructum  be- 
uedicti  ventris  benedictae  Mariae  pervenerunt  » . 
Item,  carissimi,  Maria  non  solum  benedicta 
est  propter  gloriam  eius  sublimissimam  diguitate, 
non  solum  benedicta  est  propter  gloriam  eius  co- 
piosissimam  immensitate,  immo  etiam  benedicta 
est  propter  gloriam  eius  stahilissimam  perpetui- 


1)  Orat.  52.  (alias  51.)  aute  medium. 

tatc.  Ipsa  namque  por  domum  illam  signatur, 
de  qua  primi  Paralipomenon  decimo  septimo  (1) 
dicitur:  Tc,  Dominc,  hencdicente,  benedicta  erit 
in  perpetuum.  Vere  in  pcrxjctuum,  sicut  etiam 
in  Psalmo  (2)  dicitur:  Propterea  henedixit  tc 
Deus  in  aeternum.  Sic  ergo,  o  dulcissima  Virgo 
Maria,  tu  es  vere  in  mulieribus  et  super  mulic- 
res,  immo  et  super  viros,  immo  etiam  super  an- 
gelos  benedicta;  benedicta,  inquam,  propter  ple- 
nitudinem  gratiae,  quam  invenisti,  benedicta  pro- 
pter  celsitudinem  personae,  quam  genuisti,  be- 
nedicta  propter  multitudinem  misericordiae,  quam 
exhibuisti,  benedicta  propter  magnitudinem  glo- 
riae,  quam  percepisti.  Te  invocamus,  te  implora- 
mus,  te  oramus  cum  beato  Bernardo,  qui  te  bene- 
dictam  orans  dicit  (3) :  «  Fac,  o  benedicta,  pcr 
gratiam,  quam  invenisti,  per  praerogativam,  quam 
meruisti,  pcr  misericordiam,  quam  peperisti,  ut  qui 
mediante  te  fieri  dignatus  est  particeps  infirmitatis 
et  miseriae  nostrae,  te  quoque  intercedente  partici- 
pes  nos  faciat  beatitudinis  et  gloriae  suae.  Amen  ». 


1)  Vers.  27.  2)  Psalm.  44,  3. 

3j  Serm.  2.  de  Adventu  Dom.  n.  5. 

gectio  ^. 

Quod  Maria  sit  benedicta  per  septem  virtutes 
contra  septem  capitalia  vitia. 


T/ 
^enedicta  tu  in  mulierlhus.  De  benedictioiie 
nostrae  Virginis  benedictae  adhuc  dicamus,  adhuc 
audiamus.  Felix  Maria  benedicta,  infelix  omnis 
anima  maledicta,  maledicti  omnes,  quibus  dice- 
tur  (1) :  Discedite  a  me  maledicti  in  ignem.  ae- 
ternum.  Maledicta  certe  omnis  anima  vitiosa,  be- 
nedicta  vero  tu  Maria  virtuosa.  Maledictionem 
per  septem  vitia  capitalia  mundus  incurrit,  be- 
nedictioncm  autem  per  virtutes  contrarias  Maria 
obtinuit.    Benedicta  ergo    tu   in   muUerihus,  o 


1)  Matth.  25,  41, 

Maria,  benedicta  utiqne  pro  liwmilitatc  coritra 
superbiam,  benedicta  pro  caritate  contra  invi- 
diam,  benedicta  pro  lenitatc  contra  iracundiam, 
benedicta  pro  strenuitate  contra  acediam,  bene- 
dicta  pro  UberaUtate  contra  avaritiam,  benedicta 
pro  sohrictate  contra  gulam,  benedicta  pro  casti- 
tate  contra  luxuriam. 

Primo  audiamus,  carissimi,  quomodo  benedicta 
sit  Maria  pro  JmmiUtatc  contra  superbiam.  Su- 
perbi  enim  maledicti  sunt,  sicut  scriptum  est  (1) : 
Jncrcpasti  supcrhos,  malcdicti  qui  dccUnant  a 
mandatis  tuis.  Contra  hanc  superbiae  maledictio- 
nem  Maria  obtinuit  humilitatis  benedictionem ; 
unde  ipsa  per  vallem  illam  signari  potest,  de  qua 
secundi  Paralipomenon  vigesimo  (2)  dicitur:  Vo- 
caverunt  locum  ilhim  vallem  hcnedictionis.  Si 
omnis  humilis  est  quaedam  vallis  Dei,  iuxta  il- 
lud  Isaiae  (3) :  Omnis  vaUis  cxaUahitur,  quanto 
magis  vallis  fuit  Maria,  quae  tanta  fuit  humili- 
tate  profunda !  Quid  mirum,  si  ipsa  fuit  vallis 
vallium,  quae  fuit  humillima  humilium?  0  quantis 
haec  vallis  benedicta  benedictionibus  est  exaltata 
pro  humilitate  sua  tam  profunda,  tam  utiU,  tam 


1)  Psalm.  118,  21. 

2)  Vers.  26.  3)  Cap.  40,  4. 

grata.  Unde  beatus  Augustinus  (1)  ait :  «  0  vere 
beata  humilitas  Mariae  quae  Deum  hominibus 
peperit,  vitam  mortalibus  edidit,  caelos  innovavit, 
mundum  purificavit,  paradisum  aperuit  et  homi- 
num  animas  ab  inferis  liberavit  »!  Vallis,  quanto 
humilior,  tanto  receptibilior  est  aquarum ;  sic  et 
Maria  gratiarum.  Vallis  autem  irrigationes  aqua- 
rum  recipit  quandoque  a  superiori,  quandoque  ab 
inferiori :  a  superiori  quidem  per  pluvias  a  monte 
defluentes,  ab  inferiori  per  aquas  de  fonte  effluen- 
tes.  Similiter  humilis  Maria  quasi  de  superiori  et 
inferiori,  quasi  de  monte  et  de  fonte  irrigata  est, 
dum  de  divina  et  humana  Filii  sui  natura  tantae 
gratiarum  benedictio  infusa  est,  Haec  itaque  est 
benedictio,  de  qua  legitur  ludicum  primo  (2),  quod, 
cum  Axa  diceret  patri  suo:i)a  mihl  heneclictio- 
nem,  dedit  ei  pater  suiis  irriguum  superius  et 
inferius.  Axa  Mariae  tvpum  gerit,  quae  irriguam 
a  Patre  caelesti  benedictionem  suscepit;  dedit 
enim  ei  Deus  Pater  irriguum  superius  in  Christi 
divinitate,  inferius  vero  in  Christi  humanitate ; 
item,  superius  in  mente,  inferius  in  ventre;  item, 
superius    in    caritate  Dei,    inferius    in    caritate 


1)  Serra.  208.  append.  (alias  35.  de  Sanct.)  n.  10. 

2)  Vers.  15. 

proximi;  item,  superius  in  contemplatione,  inferius 
in  actione.  Vel  certe  Pater  eius  caelestis  dedit 
ei  benedictionem  inefifabilis  irrigui  superius  in 
caelis,  inferius  in  terris,  ut  in  caelis  benedictio- 
nem  gloriae,  in  terris  vero  benedictionem  gratiae 
possidens  benedicta  esset  tam  in  caelo  quam  in 
terra,  secundum  quod  beatus  Bernardus  (1)  in- 
nuens  dicit:  «  Memento,  Maria,  quod  Christus 
maledictionem  pertulit  crucis,  qui  te  suam  ma- 
trem  benedixit  in  caelis.  Sed  et  in  terris  ab  an- 
gelo  benedicta  et  a  cunctis  generationibus  terrae 
merito  beata  praedicaris  ». 

Secundo,  carissimi,  audiamus,  quomodo  be- 
nedicta  est  Maria  pro  caritate  contra  invidiam. 
Invidi  namque  maledicti  sunt,  sicut  de  invido 
Cain  dicitur  G-enesis  quarto  (2) :  Maledictus  eris 
super  terram,  quae  aperuit  os  suum  et  suscepit 
sanguinem  fratris  tui  de  manu  tua.  Contra  hanc 
invidiae  maledictionem  Maria  obtinuit  caritatis 
benedictionem ;  unde  ipsa  per  Saram  bene  signari 
potest,  de  qua  Dominus  dixit  Genesis  decimo  se- 
ptimo  (3) :  Benedicam  ei,  et  ex  illa  daho  tihi 
fiUum,  cui  benedicturus  sum.  Sara  interpretatur 


1)  Homil.  8.  super  Missns  est  n.  8. 

2)  Vers.  11.  3)  Vers.  16. 

carho  (1).  Hoc  bene  Mariae  convenit,  quae  tanqnam 
carbo  ardore  caritatis  ignita  fuit.  Propter  quod 
etiam  ipsa  bene  per  rubiim  ardentem  signatur, 
per  quam  fideli  cuilibet  bonedictio  gratiae  mini- 
stratur;  unde  Deuteronomii  trigesimo  tertio  (2) 
dicitur :  Bcnedictlo  illlus  qui  a^yparuit  in  ruho, 
veniat  super  caput  losepli.  loseph  interpretatur 
augmentum  (3),  et  significat  quemlibet  fidelem  di- 
vina  gratia  adauctum.  Benedictus  rubus  et  benedi- 
ctus  qui  per  incarnationem  apparuit  in  ruho^  per 
quem  tanta  super  capita  fidelium  venit  bepedi- 
ctio.  Et  0  vere  benedictus  carbo  tam  benedictam 
flammam  producens!  benedicta  Maria  tam  bene- 
dictam  prolem  gignens.  Ex  illa,  inquit  Dominus, 
daho  tihi  filium,  cui  henedicturus  sum.  Pensa 
ergo,  quantam  Maria  ad  Deum  habuerit  carita- 
tem,  cum  Deus  Filius  eius  sit  corporaliter.  Pensa 
etiam,  quautam  ad  proximum  caritatem  habuerit, 
cum  bonus  proximus  filius  eius  sit  spiritualiter: 
si  autem  filii  eius  sumus,  ergo  et  fratres  Filii 
eius  sumus.  Et  ideo  bene  de  ista  benedicta  Matre 
dicit   Anselmus  (4) :    «  0   benedicta   et  exaltata. 


1)  Hieron.,  de  Nom.  Hebr.  (losue). 

2)  Vers.  16.  3)  Hieron.,  loc.  cit.  (Gen.). 
4)  Orat.  52.  (alias  51.)  circa  medinm. 

non  tibi  soli,  sed  etiam  nobis,  quid  est,  quam  ma- 
gnum  est,  quam  amabile  est,  quod  video  per  te 
evenire  nobis,  quod  videns  gaudeo,  quod  gaudens 
dicere  non  audeo?  Si  enim  tu,  domina,  es  ma- 
ter  Dei,  nonne  et  alii  filii  tui  sunt  fratres  Dei  »? 
Tertio,  carissimi,  audiamus,  quomodo  bene- 
dicta  sit  Maria  pro  lenitate  et  mansuetudine  con- 
tra  iracundiam.  Iracundi  enim  maledicti  sunt, 
sicut  scriptum  est  Genesis  quadragesimo  nono  (1) : 
Maledictus  furor  eorum,  quia  pertinax,  et  in- 
dignatio  eorum,  quia  dura.  Contra  hanc  irae 
maledictionem  Maria  obtinuit  mansuetudinis  be- 
nedictionem.  Cuius  re  vera  mansuetudo  tanta  fuit, 
quod  non  solum  propria  ira  caruit,  sed  etiam  iram 
Domini  ad  mansuetudinem  convertit;  unde  ipsa 
bene  per  illam  Abigail  signatur,  cui  David  dixit 
primi  Regum  vigesimo  quinto  (2) :  Benedictum 
eloquium  tuum,  et  benedicta  tu,  quae  proJiibuisti 
me,  ne  irem  Jiodie  ad  sanguinem  et  ulciscerer 
me  manu  mea.  Proprium  est  hoc  mansuetorum 
mansuetis  verbis  frangere  iram  offensorum,  iuxta 
illud  Proverbiorum  decimo  quinto  (3) :  Hesponsio 
mollis   frangit  iram.    Mansueta    Abigail    man- 


1)  Vers.  7. 

2)  Vers.  32-33.  3)  Vers.  1. 

suetam  Mariam  sigiiat.  Vis  nosse,  quam  man- 
sueta  fuerit  Maria?  Audi  beatum  Bernardum  (1): 
«  Eevolve,  inquit,  diligentius  evangelicae  historiae 
seriem  universam,  et  si  quid  forte  increpatorium, 
si  quid  durum,  si  quod  denique  signum  vel  tenuis 
indignationis  occurrerit  in  Maria,  de  cetero  su- 
spectam  habeas  et  accedere  verearis.  Quod  si  plena 
magis  omnis  pietatis  et  gratiae,  plena  mansue- 
tudinis  et  misericordiae  inveneris,  quae  ad  eam 
pertinent,  gratias  age  ei  qui  talem  tibi  media- 
tricem  benignissima  miseratione  providit,  in  qua 
nihil  possit  esse  suspectum  » .  David  Christum 
signat,  qui  per  mansuetissimam  Mariam  man- 
suescit  et  placatur,  ne  se  de  peccatore  per  mor- 
tem  aeternam  ulciscatur.  Omnis  ergo  anima  morti 
aeternae  obnoxia  anhelare  non  cesset  ad  tantam 
Mariae  mansuetudinem,  pro  qua  ipsa  est  merito 
benedicta.  Dicat  ergo  omnis  spiritus  moribundus, 
dicat  cum  Anselmo  (2)  dicente  sic :  «  0  tu  be- 
nedicta  super  mulieres,  quae  angelos  vincis  pu- 
ritate,  sanctos  superas  pietate!  anhelat  moribun- 
dus  spiritus  meus  ad  tantae  benignitatis  respe- 
ctum,  sed  erubescit  ad  tanti  nitoris  aspectum  » . 


1)  Serm.  in  Dom.  infr,  Oct.  Assumt.  B,  M.  V.  n,  2. 

2)  Orat.  50,  (alias  49.), 

Quarto,  audiamus,  carissimi,  quomodo  bene- 
dicta  sit  Maria  pro  strenultate  contra  acediam. 
Acediosi  enim  maledicti  sunt,  quia  opera  Dei  stre- 
nue  et  fideliter  non  agunt;  unde  dicitur  lere- 
miae  quadragesimo  octavo  (1) :  Maledictus,  qui 
facit  opus  Dei  fraudulenter.  Contra  torporis  ma- 
ledictionem  Maria  obtinuit  rigoris  benedictionem. 
Ipsa  namque  per  illam  lahel  signata  esse  potest, 
quae  clavo  Sisaram  interfecit,  propter  quod  lu- 
dicum  quinto  (2)  dicitur :  Bencdicta  inter  mulieres 
lahel  etc.  lahel  interpretatur  ascendens  (3),  quod 
convenit  Mariae,  quae  non  sicut  acediosi  descendit, 
sed  strenue  de  virtute  in  virtutem,  de  inferiori- 
bus  ad  superiora  semper  ascendit,  iuxta  illud 
Canticorum  tertio  (4) :  Quae  est  ista  quae  ascendit 
per  desertum  sicut  virgula  fumi?  Ista  benedicta 
lahel  quid  facit?  Certe  clavo  tabernaculi  Sisaram 
interfecit;  Sisara  exclusio  gaudii  (5)  interpretatur, 
et  bene  signat  diabolum,  qui  a  gaudio  caelesti  ex- 
clusus  etiam  alios  excludere  festinat,  immo  heu ! 
nos  omnes  excluserat  per  matrem  humani  generis, 
cuius  exclusionis  maledictio  exclusa    est   per  be- 


1)  Vers.  10.  2)  Vers.  24. 

3)  Origen.,  Homil.  5.  supor  ludic.  n.  5. 

4)  Vers.  6.  5)  Hieron.,  de  Nom.  Hebr.  (ludic). 

nedictam  matrem  Salvatoris;  nnde  bene  venera- 
bilis  presbyter  Beda  (1)  ait:  «  Benedicta  tu  inter 
mnlieres,  per  cuius  partum  virgineum  a  natis 
mnlierum  maledictio  primae  matris  exclusa  est  »! 
Sed  quid  per  clavum  signatur,  quo  caput  Sisarae 
perforatnr?  Quis  est  clavus  iste,  nisi  rigor  di- 
sciplinae?  Quid  enim  est  rigor  disciplinae  ace- 
diosis,  nisi  quasi  quidam  clavus  in  oculis?  Rigor 
utiqne  disciplinae  clavus  est  diabolum  acerrime 
pungens,  clavus  est  diabolum  rigidissime  configens. 
Benedicta  utique  lahel  caput  Sisarae  clavo  inter- 
ficiente  confixit,  quando  benodicta  Maria  virtutem 
satanae  rigore  disciplinae  in  se  exstinxit.  Bene- 
dicta  ergo  inter  mulieres  laliel,  benedicta  inter 
mulieres  Maria.  Inter  quas  mulieres?  Audi  Be- 
dam  (2),  qui  dicit:  «  Non  solum  benedicta  tu  in 
mulieribus,  sed  inter  mulieres  benedictas  maiori 
benodictione  specialiter  insignis  » . 

Quinto,  audiamus,  carissimi,  quomodo  bene- 
dicta  sit  Maria  pro  liheraUfafe  contra  avaritiam. 
Avari  enim  maledicti  sunt,  sicut  dicitur  secundae 
Petri  secundo  (3) :   Cor  ex^rcitatum  avaritia  ha- 


1)  Homil.  in  solemn.  Deiparae,  qiiando  salutavit  Eli- 
sabeth,  inter  homil.  aestiv.  de  Sanct.,  ante  medium. 

2)  Ibid.  paulo  ante.  3)  Vers.  14. 

hentes,  maledicUonis  filii  etc.  Contra  hanc  ava- 
ritiae  maledictionem  Maria  meruit  largitatis  et 
profusionis  benedictionem.  Ipsa  namque  tanquam 
vera  fontana  semper  fuit  effluens,  semper  larga, 
et  ideo  vere  benedicta,  iuxta  illud  Proverbiorum 
quinto(l):  Sit  vena  tua  henedicfa.  In  tempora- 
libus  vena  ista  Maria  plus  quam  larga  fuit,  quia 
large  et  perfecte  omnia  contempsit;  unde  secun- 
dum  expositionem  Haymonis  (2)  «  beata  Dei  genitrix 
lunam  sub  pedibus  (3)  habuit,  quia  cuncta  tem- 
poralia  despexit » .  0  quantae  gratiae  per  hanc  ve- 
nam  ad  homines  defluxerunt !  Sit  ergo,  o  Ecclesia, 
vena  tua  henedicta,  per  quam  tibi  tanta  affluunt 
bona.  Vere  vena  nobilis,  vena  Spiritu  sancto 
plena,  vena  fontis  vitae,  vena  salutis  nostrae  est 
Maria.  Per  hanc  namque  venam  fons  vitae  ad 
nos  venit,  et  per  hanc  ad  fontem  vitae,  lesum 
Christum,  etiam  nos  venimus,  et  ideo  vere  est 
benedicta ;  unde  beatus  Bernardus  (4)  ait :  «  Per 
te  accessum  habemus  ad  Filium,  o  benedicta  in- 
ventrix  gratiae,  genitrix  vitae,  mater  salutis,  ut 
per  te  suscipiat  nos  qui  per  te  datus  est  nobis  ». 


1)  Vers.  18.  2)  Comment.  in  Apoc.  c.  12. 

3)  Apoc.  12,  1. 

4)  Serm.  2.  de  Adventu  Dom.  n.  5. 

Sexto,  audiamus,  carissimi,  quomodo  benedicta 
sit  Maria  pro  sohrictate  contra  gulam.  Gulosi 
namque  maledicti  sunt,  sicut  patet  in  gula  pri- 
morum  parentum  (1),  pro  qua  et  ipsi  et  totum 
genus  humanum  maledictionem  incurrerunt.  Con- 
tra  hanc  gulae  maledictionem  Maria  obtinuit  abs- 
tinentiae  et  omnis  temperantiae  benedictionem. 
Merito  enim  contra  maledictiones  gulae  in  para- 
diso  materiali  abundaverunt  benedictiones  tcm- 
perantiae  in  paradiso  spirituali,  iuxta  illud  Ec- 
clesiastici  quadragesimo  (2) :  Gratia  quasl  para- 
disus  in  benedictionibus.  Tanta  gratiarum  copia 
in  Maria  abundavit,  ut  etiam  ipsa  gratiosa  Virgo 
gratia  quodammodo  dici  possit.  Haec  autem  gra- 
tia,  videlicet  gratiosissima  Virgo  Maria,  fuit 
quasi  xmradisus  in  benedictionibus ;  sicut  enim 
in  paradiso  materiali  gula  Evae  meruit  maledi- 
ctiones  poenarum,  sic  in  paradiso  spirituali  tem- 
perantia  Mariae  meruit  benedictiones  gratiarum. 
Unde  Augustinus  (3)  ait:  «  Maledictio  Evae  in 
benedictionem  mutatur  Mariae  ».  Sicut  autem  gula 
Evae  non    solum    maledictionem   in   anima,   sed 


1)  Geu.  3,  6.  et  16.  seqq. 

2)  Vers.  17. 

3)  Serm.  194.  append.  (alias  18.  de  Sanct.)  n.  1. 

etiam  iii  corpore,  non  solum  maledictionem  spiri- 
tualem,  sed  etiam  corporalem  incurrit,  sic  tempe- 
rantia  Mariae  non  solum  benedictionem  in  anima, 
sed  etiam  in  corpore,  non  solum  benedictionem 
spiritualem,  sed  etiam  corporalem  obtinuit.  Ma- 
ledictio  enim  Evae  gulosae  fuit  parere  cum  do- 
lore,  benedictio  autem  Mariae  temperatae  fuit  pa- 
rere  sine  dolore,  teste  beato  Bernardo  (1),  qui 
ait:  «  Benedicta  tu  in  mulieribus,  quae  illam 
generalera  maledictionem  evasisti,  qua  dictum 
est  (2) :  In  dolore  xoaries  filios ;  et  nihilomirms 
illara  qua  secutum  est  (3) :  Maledicta  sterilis  in 
Israel;  ac  singularem  consecuta  es  benedictio- 
nem,  ut  nec  sterilis  maneas  nec  cum  dolore  pa- 
rias  » . 

Soptimo,  audiamus,  carissimi,  quomodo  be- 
nedicta  est  Maria  pro  castitate  contra  luxuriam. 
Luxuriosi  naraque  maledicti  sunt,  sicut  Deuterono- 
mii  vigesimo  septimo  (4)  dicitur :  Maledictus  qui 
dormit  cum  uxore  proximi  sui,  et  dicet  omnis  po- 
pulus:  Amen.  Contra  lianc  incontinentiae  male- 
dictionem  Maria  meruit  continentiae  benedictionem, 


1)  Homil.  3.  super  Missus  est  n.  7. 

2)  Gen.  3,  16. 

3)  Exod.  23,  26;  Deut.  7,  14.  4)  Vers.  20. 

sicut  signatum  potest  esse  ludith  decimo  quin- 
to  (1),  ubi  dicitur :  Benedlxerunt  eam  omnes 
una  voce  dicentes :  Tu  gloria  Icrusalem,  tu  lae- 
titia  Isracl,  tu  lionorificentia  populi  nostri,  quae 
fecisti  viriliter  et  cotifortatum  est  cor  tuum,  eo 
quod  castitatem  amaveris  et  post  virum  tuum 
alium  nescieris.  Ideo  manus  Domini  confortavit 
te,  et  eris  henedicta  in  aeternum.  In  hac  castae 
ludith  benedictione  potest  benedictio  Mariae  non 
solum  signari,  sed  etiam  per  locum  a  maiori  pro- 
bari.  Si  enim  sic  benedicta  est  vidua  casta,  quanto 
raagis  virgo  casta,  et  maxime  talis  virgo,  quae 
et  Deum  parere  et  certe  sic  parere  meruit,  quod 
virginitatem  non  amisit!  Propter  quod  beno 
Beda  (2)  dicit :  «  Benedicta  est  incomparabiliter 
quae  et  divini  germinis  gloriam  suscepit  et  co- 
ronam  virginitatis  servavit  » .  Notandum  autem 
est,  quod  in  Scriptura  invenimus  benedictam  con- 
iugatam,  benedictam  viduam,  benedictam  vir- 
ginem.  Benedicta  coniugata  fuit  Sara,  de  qua  di- 
citur  Tobiae  nono  (3) :  Dicatur  henedictio  super 


1)  Vers.  10.  seq. 

2)  Homil.  in  solemn.  Deiparae,  quando  salutavit  Eli- 
sabeth,  ante  medium. 

3)  Vers.  10. 

uxorem  tuam ;  benedicta  autem  vidua  fuit  ludith, 
sicut  ostensum  est;  de  vidua  quoque  benedicta 
in  Psalmo  (1)  dicitur:  Viduam  eius  henedicens 
henedicam;  benedicta  vero  virgo  fuit  Maria,  te- 
stante  angelo,  qui  dixit :  Benedicta  tu  in  mulieri- 
hus.  Benedicta  ergo  quae  coniugalem,  benedicta 
magis  quae  vidualem,  benedicta  maxime  quae  vir- 
ginalem  amaverit  castitatem.  Benedicta  certe  quae 
cum  Sara  et  Susanna  (2)  fuerit  casta  coniugali- 
ter,  benedicta  magis  quae  cum  ludith  et  Anna  (o) 
fuerit  casta  vidualiter,  benedicta  maxime  quae 
cum  Maria  fuerit  casta  virginaliter.  Propter  quod 
bene  beatus  Augustinus  (4)  dicit :  «  Bonum  Su- 
sannae  in  coniugali  castitate  laudamus,  sed  tamen 
ei  bonum  viduae  Annae  ac  multo  magis  Virginis 
Mariae  anteponimus  » .  Vere  dignum  et  iustum 
est  hoc,  dignum  est,  ut  benedicta  sit  quae  cum 
viro  suo  virum  alium  non  novit ;  iustum  est,  ut 
magis  benedicta  sit  quae  nec  cum  viro  suo  nec 
post  virum  alium  novit;  dignum  et  iustum  est, 
ut  maxime  benedicta  sit  quae  nec  suum  nec  alium 
virum  novit  et  tamen  virum  tam  immensum  con- 


1)  Psalm.  131,  15. 

2)  Dan.  13,  23.  3)  Luc.  2,  36.  seq. 
4)  De  Bono  coniug'.,  c.  8,  u.  8. 

cepit.  Ideoque  bene  Augustinus  (1)  exclamans 
dicit :  «  0  femiua  super  feminas  benedicta,  quae 
virum  omnino  non  novit  et  virum  utero  suo  cir- 
cumdedit  » ! 

Sic  igitur,  carissimi,  benedicta  pro  liumili- 
tate,  benedicta  pro  caritate,  benedicta  pro  leni- 
tate,  benedicta  pro  strenuitate,  benedicta  pro  li- 
beralitate,  benedicta  pro  sobrietate,  benedicta  pro 
casti-tate  Maria  merito  fuit,  quae  humilitate  ex- 
cellentissima,  caritate  opulentissima,  lenitato  pa- 
tientissima,  strenuitate  ferventissima,  largitate 
effluentissima,  sobrietate  abstinentissima,  virgini- 
tate  continentissima  fuit.  Eia  ergo,  tu  tam  multi- 
pliciter  benedicta,  tu  tam  feliciter  superbenedicta 
Maria,  oramus,  ut  pro  tua  benedictione  nos  mi- 
seros  absolutos  ab  omni  maledictione  dignos  red- 
das  divina  benedictione.  Per  Dominum  nostrum 
lesum  Christum  Filium  tuum  etc. 


1)  Serm.  194.  append.  (alias  18.  de  Sanct.)  n.  3. 


'^^^^r~^^W^^^~^r'^^  'vr  'v/'  '^f^y^'%^^'^^'y^'^ 


ficctio  mWM. 
Quis  et  qiTalis  sit  fructus  ventris  beatae   Mariae. 


^enedidus  fructus  ventris  tui.  Ostensum 
est  supra  (1),  quuniodo  Maria  propter  purissiniaiu 
vitae  innocentiam  merito  per  Ave  salutatur,  quo- 
modo  propter  copiosissimam  gratiae  affluentiam, 
merito  gratia  plena  commemoratur,  quomodo  pro- 
pter  familiarissimam  Dei  praesentiam  Dominus 
secum  fore  insinuatur,  quomodo  propter  dignissi- 
mam  personae  suae  reverontiam  merito  hcneclicfa 
in  mulieribus  nuntiatur ;  ostendendum  autem 
nunc  est,  quomodo  propter  utilissimam  prolis  suae 
excellentiam  merito  benedictus  fructus  ventris  sui 

1)  Pag.  7.  seqq. ;  57.  seqq. ;  111.  seqq.  et  190.  seqq. 

proclaraatur.  Benedidus  ergo  fructus  veniris 
tui,  0  benedicta  mater  Filii  Dei !  Hic  est  ille 
fructus,  de  quo  Propheta  (1)  dicit:  Dominus  da- 
hit  benignitatem,  et  terra  nostra  dahit  fructum 
suum.  Quod  exponens  Beda  (2)  dicit :  «  Dedit  Bo- 
minus  henignitatem,  quia  ingressui  Unigeniti  sui 
virginalis  uteri  templum  Spiritus  sancti  gratia 
consecravit.  Et  ierra  nostra  dahit  frucium  suum, 
quia  eadem  virgo,  quae  de  terra  corpus  habuit, 
Filium  genuit  divinitate  quidem  Deo  Patri  coae- 
qualem,  sed  sibi  carnis  veritate  consubstantia- 
lem».  Considerandum  autem  est,  quod  fructus 
iste  fructus  generosissimus,  fructus  deliciosissi- 
mus,  fructus  virtuosissimus,  fructus  copiosissimus 
est.  Fructus,  inquam,  generositate  sublimissimus, 
fructus  delectabilitate  desiderabilissimus,  fructus 
virtuositate  utilissimus,  fructus  copiositate  uni- 
versalissimus. 

Primo  consideremus,  carissimi,  quomodo  fru- 
ctus  uteri  virginalis  ^cwcrosissiwms  sit.  Generosus 
quidem  est,  quia  de  utero  regali  est ;  generosior 
autem  est,  quia  de  utero  virginali  est;  genero- 


1)  Psalm.  84,  13. 

2)  Homil.  in  soleranit.  Deiparae,  quando  salutavit  Eli- 
sabeth,  ante  medium. 

sissimus  certe  est,  quia  de  utero  paternali,  de 
utero,  inquam,  Patris  aeterni  est.  Dico,  carissimi, 
quod  geuerosus  est  fructus  iste,  quia  de  utero 
rcgali,  de  utero,  inquam,  regis  David  prodiit, 
sicut  sibi  Dominus  promiseratdicens  in  Psalmo  (1) : 
De  fruchi  ventris  tiii  ponam  super  sedem  tuam. 
Hoc  autem  promissum  Apostolus  impletum  te- 
statur  dicens  ad  Romanos  primo  (2) :  Qui  fa- 
ctus  est  ex  semine  David  secundum  carnem.  Et 
certe  fructus  iste  generosus  et  nobilis  est  non 
solum  propter  regem  David,  sed  etiam  propter 
omnes  illos  reges  progenitores  suos,  per  quos  se- 
cundum  genealogiam  a  Matthaeo  (3)  descriptam 
propagatus  in  mundum  venit,  iuxta  illud  Sa- 
pientiae  decimo  octavo  (4) :  A  regalihus  sedihus 
venit.  —  Item,  carissimi,  fructus  iste,  licet  gene- 
rosus  sit  propter  uterum  regalem,  generosior 
tamen  est  propter  uterum  virginalem,  de  quo 
dicitur :  Benedictus  fructus  ventris  tui,  ventris 
utique,  qui,  secundum  quod  in  virga  Aaron  (5) 
significatum  fuit,  florem  virginitatis  simul  cum 
fructu  fecunditatis  retinuit.   Propter  quod    bene 


1)  Psalm.  131,  11.  2)  Vers.  3. 

3)  Cap.  1,  1.  seqq.  4)  Vers.  15. 

5)  Num.  17,  8. 

beatus  Bernardus  (1)  ait:  «  Nascitur  Christus 
ex  muliere,  sed  cui  fecunditatis  fructus  sic  accedat, 
ut  non  decidat  flos  virginitatis  ».  Ista  fructus 
virginalis  nobilitas  sicut  mirabilior,  ita  excellen- 
tior  est  quam  prima,  plus  quam  exaltentur  caeli 
a  terra.  0  vere  mirabilis  et  inaudita  nobilitas,  o 
vere  nobilis  de  virgine  nativitas !  «  Nobilitas,  in- 
quit  Augustinus  (2),  fait  nascentis  in  virginitate 
parientis  et  nobilitas  parientis  in  divinitate  na- 
scentis  » .  —  Item,  carissimi,  fructus  iste,  licet 
generosus  sit  propter  uterum  regalem,  generosior 
autem  propter  uterum  virginalem,  generosissimus 
tamen  est  propteruterum^a/erwaZm;  unde  de  isto 
fructu  accipi  potest  illud  Osee  decimo  quarto  (3) : 
Ex  me  fructus  tuus  inventus  est  (4).  Dicat  ergo 
Deus  Pater  ad  Mariam,  dicat  ad  fidelem  animam, 
dicat  ad  Ecclesiam :  Ex  me  fructus  tuus  inven- 
tus  est,  tuus,  0  Maria,  ad  hunc  fructum  produ- 
cendum  electa;  tuus,  o  anima,  ad  hunc  fructum 
diligendum  illecta ;  tuus,  o  Ecclesia,  ad  hunc  fru- 
ctum  percipiendum  coUecta.  Tuus,  inquam,  tuus ; 


1)  Serm.  1.  iu  Circumc.  Dom.  n.  2. 

2)  Serm.  200.  (alias  30.  de  Temp.)  n.  2. 

3)  Vers.  9. 

4)  A  C  et  Vaticana  addunt :   c  Originale  habet  tuns, 
sed  Septuaginta  habent  ehis  •» . 

tuus  certe  corporaliter  per  assumtam  naturam, 
tuus  spirltuallter  per  gratiam,  tuus  sacramenta- 
liter  per  eucharistiam,  tuus  aeternaliter  per  glo- 
riam.  Ex  me  tamen  tuus  est,  quia  ex  meo  utero 
genitus  est,  sicut  in  Psalmo  (1)  scriptum  est: 
Ex  utero  ante  luciferum  genui  te.  0  vere  nimis 
admiranda  nimisque  veneranda  nobilitas!  quod 
fructus  ventris  materni  est  Filius  uteri  aeterni 
et  sapientia  cordis  paterni,  sicut  etiam  beatus 
Bernardus  (2)  de  isto  fructu  scribens  ait :  «  II- 
lius,  0  Maria,  eris  mater,  cuius  Deus  est  Pater ; 
Filius  paternae  caritatis  (3)  erit  corona  tuae  ca- 
stitatis;  Sapientia  paterni  cordis  erit  fructus  uteri 
virginalis  » .  Ista  ergo  fructus  huius  generosissimi 
nobilitas  primam  et  secundam  in  infinitum  sua 
dignitate  praecedit  et  oranem  intellectum  huma- 
num  et  angelicum  sua  sublimitate  excedit.  Ideo- 
que  bene  de  hoc  fructu  dicitur  Isaiae  quarto  (4) : 
Erit  germen  Domini  in  magnificentia  et  gloria, 
et   fructiis    terrae   suhlimis ;    in    magnificentia 


1)  Psalm.  109,  3. 

2)  Homil.  3.  super  Missus  est  n.  8. 

3)  Ita  Vaticana  et  codices;  alias  claritatis  vel  maie- 
statis. 

4)  Vers.  2. 

propter  regaleui,  in  gloria  propter  virginalem, 
sublimis  propter  aeternalem  sive  paternalera  ge- 
nerositatem. 

Secundo,  carissimi,  consideremus,  quomodo 
fructus  uteri  virginalis  deliciosissimus  sit.  Deli- 
ciosus  quidem  est  in  odore,  deliciosior  autem  in 
decore,  deliciosissimus  vero  in  sapore.  Decorem 
autem  eius  fide,  odorem  spe,  saporem  eius  cari- 
tate  percipimus.  —  Dico,  carissimi,  quod  fructus 
Mariae  deliciosus  est  suavi  odore;  unde  de  ipso 
bene  potest  dicere  mater  eius  illud  Ecclesiastici 
vigesimo  quarto  (1) :  £^70  quasi  vitis  fructificavi 
suavitatem  odoris.  Fructus  vitis  est  proles  Vir- 
ginis.  Quod  tamen  vere  mirum  est  et  mire  verum 
est,  teste  beato  Augustino  (2),  qui  de  hoc  fructu 
sic  ait :  «  De  creatura  Creator  omnium  procreatus 
nascitur,  de  rivulo  suo  fons  magnus  educitur, 
radix  omnium  de  virgulto  suo  nascitur,  et  vitis 
vera  palmitis  sui  fructus  efficitur  ».  Fructus  vitis 
vinum  efficitur,  odor  autem  vini  delectabilis  est; 
sic  certe  odor  exemplorum  Christi,  odor  consola- 
tionum  Christi,  odor  promissionum  Christi  valde 
ielectabilis  est  animae  Christum  sitienti ;  et  ideo, 


1)  Vers.  23. 

2)  Serni.  119.  appond.  (alias  9.  de  Temp.)  n.  2. 

sicut  odor  vini  sitientem,  sic  odor  Christi  trahit 
post  ipsum  currentem  et  dicentem  Canticorum 
primo  (1) :  Trahe  me  post  te,  curremus  in  odo- 
rcm  unguentorum  tuorum.  Quod  ergo  nos  mi- 
seri,  heu !  non  currimus,  sed  vix  serpimus,  signura 
est,  quod  de  odore  huius  fructus,  heu !  parum  per- 
cepimus.  0  si  olfactum  Isaac  haberemus,  qui 
huius  fructus  odorem  tam  longe  praesensit,  teste 
beato  Bernardo  (2),  qui  sic  dicit :  «  Huius  odori- 
feri  fructus  fragrantiam  sentiebat  qui  dicebat  (3) : 
Eccc,  odor  filU  mei  sicut  odor  agri  pleni,  cui 
benedixit  Dominus  » / 

Item,  carissimi,  fructus  iste  non  solum  de- 
liciosus  odore,  sed  etiam  deliciosior  est  specie  et 
decore;  de  hoc  nota  quod  dicitur  Levitici  vige- 
simo  tertio  (4) :  Smnetisque  die  primo  fructus 
arhoris  pulclierrimae.  Primus  dies  animam  illu- 
minans  est  fides;  et  certe  fide  sumere  debemus 
fructus  arhoris  pulclierrimae ;  arbor  pulcherrima 
est  Maria,  pulchra  quidem  in  foliis  oris,  pulchrior 
autem  in  floribus  cordis,  pulcherrima  vero  in 
pulcherrimo  fructu  ventris.  De  quo  beatus   Ber- 


1)  Vers.  3. 

2)  Homil.  3.  super  Missus  est  n.  6. 

3)  Gen.  27,  27.  4)  Vers.  40. 

iiardns  (1)  infert  sic :  «  Si,  inquit,  fructus  ille 
mortis  non  solum  suavis  fuit  ad  vescendum,  sed 
etiam,  teste  Scriptura  (2),  dekctabilis  aspectu, 
quaiito  magis  huius  vitalis  fructus  vivificum  de- 
corem  debemus  inquirere,  in  quem  desidcrant 
angeli  prospicere  (3)  »  ?  Pulclier  utique  fructus 
Christus  est,  qui  speciosus  forma  prae  fdiis  ho- 
minum  est  (-4).  Si  autem  plenius  cognoscere  volu- 
mus  fructus  huius  pulchritudinem,  recurramus  ad 
ipsam  pulcherrimam  arborem,  requiramus  ipsam 
pukherrimam  eius  matrem  et  dicamus  illud  Can- 
ticorum  quinto  (5) :  Qualis  est  dilectus  tuus  ex 
dilecto,  0  pulcherrima  mulierum  ?  Et  ecce,  ipsa 
statim  respondens  dicit  (6) :  Dilectus  tneus  can- 
didus  et  ruhicundus,  ekctus  ex  millibus;  ipse 
candor  lucis  aeternae  (7);  candidus  quidem  est 
divinitate,  rubicundus  autem  humanitate ;  candi- 
dus  quoque  conversatione,  rubicundns  passione. 
Ecce,  quam  pulcher  fructus!  Propter  hoc  bene 
de  ipso  dicit  Augustinus  (8) :   «  Pulcher  in  caelis, 


1)  Homil.  3.  super  Misstts  est  n.  6. 

2)  Gen.  :3,  6.  3)  I.  Petr.  1,  12. 
4)  Psalra.  44,  3.  5)  "^ers.  9. 

6)  Ib.  V.  10.  7)  Sap.  7,  26. 

8)  Serm.  128.  append.  (alias  13.  de  Temp.)  n.  5. 

pulcher  in  terris,  pulcher  iii  Patre  Verbum,  pnl- 
cher  in  matre  caro  et  Verbura  » .  Haec  autem  pul- 
cherrima  arbor  Maria  non  solum  habet  pulcher- 
rimum  fructum  vontris,  sed  etiam  pulcherrimos 
habet  fructus  mentis;  de  quibus  Apostolus  ad 
Galatas  quinto  (1)  scribens  ait:  Fructus  autem 
spiritus  est  caritas,  gaudium,  pax,  patientia, 
henignitas,  honitas,  longanimitas,  mansuefudo, 
fides,  modestia,  continentia,  castitas. 

Item,  carissimi,  fructus  iste  non  solum  de- 
liciosus  est  odore  et  deliciosior  decore,  sed  etiam 
deliciosissimus  est  sapore.  Quod  bene  illa  sancta 
anima  experta  fuit,  quae  Canticorum  secundo  (2) 
dicit :  Suh  umhra  illius  quem  desideraham,  sedi, 
et  fructus  eius  dulcis  gutturi  meo.  Quid  mirum,  si 
fructus  iste  tam  dulcis  est,  qui  tam  altus  est?  Di- 
cit  enim  beatus  Bernardus:  «  Fructus  quanto  altior, 
tanto  dulcior  »  ;  ergo  tu  solus  dulcissimus,  quia 
tu  solus  altissimus.  Quomodo  autem  potest  altis- 
simus  esse  ille  fructus,  cuius  brevissima  est  arbor  ? 
Sed  certe  arbor  huius  fructus  Maria  et  altissima 
simul  est  et  brevissima :  altissima  dignitate,  bre- 
vissima  humilitate ;  altissima  in  oculis  Doi,  bre- 


1)  Vers.  22.  23. 

2)  Vers.  3. 

vissiraa  in  oculis  suis;  quae  licet  hoc  modo  sit 
brevis,  fructus  tamen  eius  est  valde  dulcis.  Unde 
Ecclesiastici  undecimo  (1)  dicitur:  Brevis  in  vo- 
latilihus  est  apis,  et  initium  dulcoris  liahet  fru- 
ctus  eius.  Sic  igitur  fructus  ventris  Mariae  in 
olfactu,  in  visu,  in  gustu  deliciosissimus  est;  et 
ideo  bene  benedictus,  sicut  et  beatus  Bemar- 
dus  (2)  testatur  dicens:  «  Benedictus  fructus  ven- 
tris  tui:  benedictus  in  odore,  benedictus  in  sa- 
pore,  benedictus  in  specie  ». 

Tertio,  carissimi,  consideremus,  quomodo  vir- 
ginalis  uteri  fructus  sit  virtiiosissimus.  Nam  re 
vera  virtuosus  est  ad  perditorum  salrationcm, 
ad  salvandorum  multiplicalionem  et  ad  multipli- 
catorum  conservationem.  —  Dico,  carissimi,  quod 
fructus  iste  benedictus  virtuosus  est  ad  salvan- 
dum  sive  ad  salutem ;  propter  quod  etiam  fructus 
salutis  dicitur ;  unde  Ecclesiastici  primo  (3) :  Co- 
rona  sapientiae  timor  Domini,  replens  pacetn 
et  salutis  fructum.  Qiiid  est,  quod  dicit  pacem 
et  fructum  ?  Fructus  salutis  nostrae  et  pax  no- 
stra  ille  est,  qui  facit  utraquc  unum  (4),  lesus 


1)  Vers.  3. 

2)  Homil.  3.  super  Missus  est  n.  6. 

3)  Vers.  22.  4)  Eph.  2,  14. 

Christus.  Et  certe  linnc  fructum,  hanc  pacem 
timor  Domini  replevit,  teste  Isaia  (1),  qui  ait: 
Et  replcbit  eum  spiritus  timoris  Domini.  Bene 
autem  dicitur  fructus  salutis,  sine  quo  nulla  sa- 
lus  est  nobis,  iuxta  illud  Actuum  quarto  (2) : 
Non  est  in  alio  aliquo  salus.  Et  Anselmus  (3) : 
«  Non  est,  inquit,  salus,  nisi  quam  tu,  Vir^o,  pe- 
peristi  » .  Tu  ig-itur,  o  Maria,  vere  es  arbor  sa- 
lutis,  quae  mundo  portasti  fructum  salutis !  sicut 
beatus  Bernardus  (4)  exclamans  dicit:  «0  vere 
caelestis  planta!  pretiosior  cunctis,  sanctior  uni- 
versis.  0  vere  lignum  vitae,  quod  solum  fuit  di- 
gnum  portare  salutis  fructum  » !  Sed  heu !  multi 
fructum  istum  salutiforum  sibi  faciunt  mortife- 
rum  fructumque  tam  mellifluum  sibi  convertunt 
in  absynthium  aeternum,  sicut  Amos  sexto  (5) 
dicitur:  Convertistis  in  amaritudinem  iudicium 
et  fructus  iustitiae  in  ahsynthium.  —  Item,  ca- 
rissimi,  fructus  iste  valde  est  virtuosus  non  so- 
lum  virtute  salvativa,  sed  etiam  virtute  muUipli- 
cativa;  unde  etiam  in  bono   exponere   possumus 


1)  Isai.  11,  3.  2)  Vers.  12. 

3)  Orat.  52.  (alias  51.)  post  medium. 

4)  Serm.  2.  de  Adventu  Dom.  n.  4. 

5)  Vers.  13. 

quod  scriptum  est  (1) :  ^  frudu  frumenti,  vini 
et  olei  sui  multipUcati  sunt,  ut  frumentum  ad 
corpus  Christi,  oleum  ad  animam  Christi,  vinum 
ad  divinitatem  Christi  referamus.  Fructum  quo- 
que  frumenti  ad  sacramentum  corporis  Christi, 
fructum  autem  vini  ad  sacramentum  sanguinis 
Christi,  fructum  quoque  olei  ad  unguentum  spi- 
ritus  Christi  referre  possumus.  Ab  hoc  ergo  fructu 
multiplicati  s\int  filii  in  Ecclesia,  et  multiplicata 
est  Ecclesia  in  filiis.  Nam  omnes  filii  ventris 
Ecclesiae  sunt  hereditas,  merces  fructus  ventris 
Mariae,  sicut  in  Psalmo  (2)  dicitur:  Ecce,  liere- 
ditas  Doynini,  filii,  merces,  fructus  ventris.  De 
hoc  quoque  beatus  Hieronymus  (3)  ait :  «  Ipse 
Dominus  natus  ex  Virgine  factus  est  fructus  ven- 
tris,  cuius  assumpta  humanitas  hanc  accepit  mer- 
cedem,  ut  gentes  vocatae  in  filiis  sint  hereditas 
eius».  —  Item,  carissimi,  fructus  iste  benadi- 
ctus  non  solum  virtute  salvativa  virtuosus,  non 
solum  virtute  multiplicativa  virtuosior,  sed  ^tiam 
virtute  conservativa  virtuosissimus  est;  unde  de 
hoc  fructu  possumus  accipere  illud  Proverbiorum 


1)  Psalm.  4,  8. 

2)  Psalm.  126,  3. 

3)  Breviar.  in  Psalm.  (inter  opera  Hierou.),  Ps.  126. 

undecimo  (1) :  Fructus  iusti,  lignum  vitac.  Sicut 
enim  lignum  vitac,  quod  fuit  in  medio  para- 
disi  (2)  terrestris,  virtutem  liabuit  conservandi 
vitam  naturae,  sic  certe  fructus  ventris  Mariae, 
qui  est  lignum  vitae  et  fructus  vitae,  in  medio 
paradisi  Ecclesiae  conservat  vitam  gratiae  et  in 
medio  paradisi  caelestis  patriae  conservat  vitam 
gloriae.  Conservat  quidem  vitam  gratiae  a  cor- 
ruptione  culpae,  vitam  vero  gloriae  a  corruptione 
omnis  miseriae,  ut  sic  recipiamus  in  fructu  Mariae 
quod  amisimus  in  fructu  Adam  et  Evae,  sicut 
bene  notavit  Beda  (3),  dicens:  «  Benedictus  fru- 
ctus  ventris  illius,  per  quem  et  semen  incorru- 
ptionis  et  supernae  hereditatis,  quam  in  Adam 
perdidimus,  fructum  recepimus  ».  Sic  igitur  bene- 
dictus  fructus  Mariae  salutem  dando  spiritualiter, 
salvandos  multiplicando  universaliter,  multiplica- 
tos  conservando  aeternaliter  virtuosissimus  est. 

Quarto  consideremus,  carissimi,  quomodo  vir- 
ginalis  uteri  fructus  sit  copiosissimus.  Re  vera 
enim  tam  copiosissimus  est,  quod  animam  plene 
potest  reficere,  tam  copiosus  est,  quod   omnibus 


1)  Vers.  30.  2)  Geu.  2,  9. 

3)  Homil.  de  soleDin.  Deiparae,  quando  salutavit  Eli- 
sabeth. 

potest  sDfficere,  tam  copiosus  est,  quod  nunquam 
potest  deficere ;  in  primo  quidem  copiosus,  in  se- 
cundo  copiosior,  iu  tertio  copiosissimus.  —  Dico, 
carissimi,  quod  fructus  iste  tam  copiosus  est,  quod 
animam  rationalem,  quam  totus  mundus  omnis- 
que  creatura  satiare  non  possit,  fructus  iste  ad 
satietatem  reficere  potest ;  unde  scriptum  est(l): 
De  fructu  operum  tuorum  satiahitur  terra.  Fru- 
ctus  ventris  Mariae  est  friictus  operum  tuorum, 
Domine,  tuorum  utique,  tuorum,  non  humano- 
rum,  non  mortalium  (2),  sed  tuorum.  Tuum  enim, 
Domine,  opus  est  tantae  Virginis  praeparatio, 
tuum  opus  est  Gabrielis  missio,  tuum  opus  est 
Spiritus  sancti  superventio,  tuum  opus  est  Verbi 
et  carnis  unio.  Talium  operum  tuorum,  Domine, 
est  fructus  iste,  quia  de  talibus  operibus,  quasi 
de  quibusdam  floribus  processit  fructus  iste ;  unde 
etiam  in  Nazareth,  quod  interpretatur  (3)  flos, 
bene  apparuerunt  flores  isti.  Dicit  enim  beatus 
Bernardus  (4) :  « In  Nazareth  nuntiatur  Christus 
nasciturus,  quia  in  flore  speratur  fructus  proces- 


1)  Psalm.  103,  13. 

2)  C  legit  maritalinm. 

3)  Hieron.,  de  Nom.  Hebr.  (Matth.). 

4)  Homil.  1.  super  Misstis  est  n.  3. 

snrus ».  Terra,  quae  isto  fructu  satiatur,  est 
aiiima  humana,  quae  ad  modum  terrae  semper 
est  germinativa  sive  utilium  sive  inutilinm  her- 
barum,  id  est  cogitationum  et  desideriorum.  Ista, 
inquam,  terra  fructu  Mariae  satiatur,  sicut  scri- 
ptum  est  (1) :  Satiahor,  cum  apparuerit  gloria 
tua.  Quid  mirum,  si  in  gloria  satientur  hoc  fructu 
fruentes,  cum  etiam  in  miseria  hoc  fructu  satien- 
tur  credentes  ?  Unde  Cassiodorus  (2)  exclamans 
dicit :  «  0  fructus  ille  mirabilis,  qui  humanum 
genus  dulcissima  credulitate  satiavit!  Unde  non 
gustare  peccare  est  » .  Vide  ergo,  quam  copiosus 
iste  fructus  est,  qui  animam  satiare  potest,  quam 
totus  mundus  satiare  non  potest. 

Item,  carissimi,  fructus  iste  benedictus  non 
solum  tam  copiosus  est,  quod  animam  insatiabi- 
lem  potest  plene  reficere,  sed  etiam  tam  copiosus 
est,  quod  universitati  satiandorum  potest  plene 
sufficere.  Hic  enim  est  fructus  arboris  illius  glo- 
riosae,  de  qua  dicitur  Danielis  quarto  (3) :  Fru- 
ctm  eius  nimius,  esca  universorum  in  ea;  uni- 
versorum  certe  in  Domino  viventium,  quiescen- 
tium,  resurgentium,  sicut  pulcKTe  signatum  potest 


1)  Psalm.  16,  15. 

2)  Exposit.  in  Psalm.  1,  4.  3)  Yers.  9. 

16 

esse  Levitici  vigesimo  qninto  (1),  ubi  dicitnr: 
Ddbo  vohis  benedlcflonem  meam  anno  sexto,  et 
faciet  fructum  trium  annorum.  Annus  sextus 
aetatem  sextam,  septimus  septimam,  octavus  octa- 
vam  sigiiat.  Iste  annus  sextus  est  annus  ple- 
nitudiuis,  secundum  illud  Apostoli  ad  Galatas 
quarto  (2) :  At  ubi  venit  plenitudo  temporiSy  mi- 
sit  Deus  Filium  suum  etc.  Hic  utique  annus 
protulit  fructum  Dei  Filium,  fructum  utique  tara 
copiosum,  quod  per  ipsum  anno  sexto  viventium, 
anno  septimo  quiescentium,  anno  octavo  resur- 
gentium  habemus  omnes  fructus  animarum  no- 
strarum.  Ipse  ergo  est  fructus  sufi&ciens  univer- 
sitati  animarum,  qui  est  Dominus  sufi&ciens  uni- 
versitati  creaturarum.  Hic  est  autem  fructus  ven- 
tris  Mariae,  Augustino  (3)  teste,  qui  ait :  «  Ista 
Virgo  singulari  gratia  praeventa  est  atque  re- 
pleta,  ut  ipsum  liaberet  ventris  sui  fructum, 
quem  ex  initio  liabet  universitas  Dominum  (4) ». 
Item,  carissimi,  fructus  noster  benedictus 
non  solum  tam  copiosus  est,  quod  animam  insa- 


1)  Vers.  21.  2)  Vers.  4. 

3)  Potius  Fulgent.,  de  Fide  ad  Petr.  (inter  opera  Au- 
gust.)  c.  17. 

4)  lu  A  adest  parvum  additariientum. 

tiabilem  potest  ad  satietatem  reficere,  non  so- 
Inm  in  hoc  copiosior  est,  quod  animarum  satian- 
darum  potest  universitati  sufficere,  sed  etiam 
tam  copiosissimus  est,  quod  satiandis  animabus 
et  angells  nunquam  potest  deficere,  iuxta  illud 
Ezechielis  quadragesimo  septimo  (1) :  Non  defi- 
ciet  fructus  eius.  0  infinita  copia,  o  copia  defectus 
nescia !  Deficere  utique  non  potest  copia  huius 
fructus  in  aeternum,  cum  sit  copiosissime  bene- 
dictus  in  aeternum.  Ait  enim  beatus  Bernardus  (2) : 
«  Benedictus  fructus  ventris  tui,  qui  est  bene- 
dictus  in  aeternum  ».  Sic  ergo  benedictus  fructus 
iste  copiosus  est,  dum  ad  satietatem  reficit,  co- 
piosior,  dum  satiandorum  universitati  sufficit,  co- 
piosissimus,  dum  satiandis  in  perpetuum  non 
deficit. 

Vides  nunc,  o  lector,  vides,  o  auditor,  quam 
generosissimus,  quam  deliciosissimus,  quam  vir- 
tuosissimus,  quam  copiosissimus  sit  fructus  ven- 
tris  Mariae  benedictus.  Vides,  inquam,  quomodo 
sit  generosus  ex  utero  regali,  generosior  ex  utero 
virginali,  generosissimus  ex  utero  paternali.  Vi- 
des  etiam,  quomodo  deliciosus  sit  odore,  delicio- 


^)  Vers.  12. 

2)  Homil.  3.  super  Missics  est  u.  7. 

sior  decorey  deliciosissimus  sapore.  Vides  nihilo- 
minus,  quomodo  virtuosus  sit  ad  curandum,  vir- 
tuosior  ad  mulUpUcandum ,  virtuosissimus  ad 
conservandum.  Vides  insuper,  quomodo  copiosus 
sit  ad  saUetatem,  copiosior  ad  universitatem,  co- 
piosissimus  ad  perpetuitatem.  Hae  duodecim  con- 
ditiones  huius  fructus  signari  possunt  per  illos 
duodecim  fructus,  de  quibus  Apocalypsis  vigesimo 
secundo  (1)  dicitur,  quod  angelus  loanni  osten- 
dit  Ugnum  vitae  afferens  fructus  duodecim.  Et 
quia  fructus  iste,  fructus  vitae,  lignum  vitae, 
omnibus  hominibus  ad  vitam  producitur,  ideo  me- 
rito  omnis  homo  ad  laudandum  huius  fructus 
auctorem  inducitur,  sicut  scriptum  est  (2) :  Con- 
fiteantur  tihi  popuU,  Deus,  confiteantur  tihipo- 
puU  omnes,  terra  dedit  fructum  suum.  Eia  nunc, 
benedicta  mater  huius  benedicti  fructus !  fac,  ut 
hoc  fructu  fruamur  in  aeternum.  Per  eundem 
fructum,  Dominum  nostrum.  Amen. 


1)  Vers.  2. 

2)  Psalra.  66,  6.  seq. 

Eectio  Ml 


CT^N'   " 


Fmctus  ventris  beatae  Mariae  quorum  sit 
et  quibus  debeatur. 


^enedictus  fructus  ventris  tui.  Postquam 
tenuiter  vidimus  de  fructu  ventris  Mariae,  qualis 

.  et  quantus  sit  et  credatur,  videamus  modo,  quo- 
rum  sit  et  quibus  debeatur.  Fructus  namque  iste 
benedictus  non  solum-  est  fructus  ventris,  sed 
etiam  mentis.  Fructus  est  ventris  solius  Mariae, 
fructus  autem  mentis  cuiuslibet  fidelis  animae; 
fructus  ventris  per  carnem,  fructus  mentis  per 

.  fidem ;  unde  sanctus  Ambrosius  (1)  ait :  «  Si  se- 
cundum  carnem  una  mater  est  Christi,  secundum 


1)  II.  in  Luc.  n.  26. 

fidem  tamen  omninm  est  Christus.  Omnis  enim 
anima  concipit  Dei  verbum  si  tamen  immaculata 
et  immunis  a  vitiis  » .  Igitur  secundum  Ambrosium 
quaecumque  mens  hunc  fructum  sibi  voluerit  ad- 
esse,  debet  a  vitiis  immunis  esse.  Christus  enim 
fructus  est  mentis  non  vitiosae  per  septem  vitia 
capitalia,  sed  virtuosae  contra  septem  vitia  ca- 
pitalia.  Fructus  ergo  iste  est  fructus  humilium 
contra  superbiam,  fructus  amantium  contra  in- 
vidiam,  fructus  mitium  contra  iram,  fructus  la- 
horantium  contra  acediam,  fructus  Uberalium 
contra  avaritiam,  fructus  ahstinentium  contra 
gulam,  fructus  continentium  contra  luxuriam. 

Primo,  carissimi,  videamus,  quomodo  fructus 
iste  benedictus  sit  Immilium  coutra  superbiam ; 
de  hoc  enim  accipere  possumus  quod  dicitur 
quarto  Regum  decimo  nono  (1) :  Quodcumqu£  re- 
liquum  fuerit  de  domo  luda,  mittet  radicem 
deorsum  et  faciet  fructum  sursum.  Be  dmno 
luda  fuit  beata  Virgo  Maria,  de  domo  luda  est 
quaelibet  fidelis  anima ;  illa  corporaliter,  ista  spi- 
ritualiter;  illa  per  carnem,  ista  per  fidem.  Et 
ideo  non  solum  Maria,  sed  etiam  quilibet  fidelis 
volens  faccre  frucium  sursum  debet  radicem  mit- 

\)  Vers.  30. 

tere  deorsum.  Radix  autem  deorsum  mittenda 
humilitas  est,  quae  ad  modum  radicis  semper  ad 
ima  tendens  est.  Huius  benedictae  radicis  arbor 
quanto  fuerit  procerior,  tanto  radix  ipsa  debet 
esse  profundior,  iuxta  illud  Ecclesiastici  tertio  (1) : 
Quanto  magnus  es,  liumilia  te  in  omnihus  et 
coram  Deo  invenies  gratiam.  Alioquin  arbor 
quanto  maior  esset,  tanto  citius  vento  inflationis 
subverteretur,  si  non  magna  et  profunda  humi- 
litatis  radice  firmaretur.  Pensemus  ergo,  quan- 
tum  radix  illius  virgae  profundata  fuerit,  quae 
sic  in  sublime  excrevit,  quod  fructum  angelis 
altiorem  ferre  meruit,  fructum  utique,  de  quo 
beatus  Ambrosius  (2)  ait :  « Ipse  fructus  ventris 
est  flos  radicis,  de  quo  Isaias  (3) :  Exiet,  inquit, 
virga  de  radice  lesse,  et  flos  de  radice  eius 
ascendet » .  Quaecumque  anima  hanc  humilita- 
tis  radicem  deorsum  miserit,  ipsa  hunc  fructum 
sursum  habebit,  sursum,  inquam,  in  alto  intel- 
lectu,  sursum  in  alto  affectu,  sursum  in  contem- 
platione,  sursum  in  dilectione.  Sic  ergo  fructus 
iste  humilium  est;  et  ideo  Maria  super  omnes 
homines  fuit  hoc  fructu  dignissima,-  quia   super 


1)  Vers.  20. 

2)  n.  iii  Luc.  n.  24.  3)  Cap.  11,  1. 

omnes  homines  fuit  humilitate  radicatissima.  Pro- 
pter  quod  bene  beatus  Bernardus  exclamans  (1) 
dicit:  «0  virgo,  virga  sublimis,  ad  quantam 
celsitudinem  verticem  sanctam  erigis!  usque  ad 
thronum  maiestatis,  quoniam  in  altum  mittis 
radicem  humilitatis  ». 

Secundo  videamus,  carissimi,  quomodo  fru- 
ctus  iste  sit  amantium  Deum  et  proximum  con- 
tra  invidiam;  de  hoc  accipere  possumus  illud 
Psalmi  (2) :  Ecce,  hereditas  Bomini,  filii,  merces, 
fructus  ventris.  Hoc  exponens  beatus  Ambro- 
sius  (3)  ait :  «  Hereditas  Domini  filii  sunt,  qui 
merces  sunt  fructiis  illius  qui  de  Mariae  ventre 
processit » .  Multi  ergo  filii  sunt  merces  unici 
Filii,  qui  est  fructus  ventris  tui  benedicti.  Sed  ubi 
vel  quando  meruit  hanc  mercedem?  Meruit  certe 
nascendo,  meruit  in  praesepio  iacendo,  meruit  cir- 
cumcisionem  sustinendo,  meruit  docendo,  meruit 
opera  salutis  nostrae  exercendo,  meruit  moriendo ; 
meruit,  inquam,  triginta  tribus  annis  nobis  ser- 
viendo.  Et  propter  hoc  iustissime  mercedem  hanc 
exigit  dicens  Zachariae  undecimo  (4) :  Si  honum 


1)  Serm.  2.  de  Adventu  Dom.  u.  4. 

2)  Psalm.  126,  3. 

3)  11.  in  Luc.  n.  24.  4)  Vers.  12. 

est  in  ocuUs  vestris,  afferte  mercedem  meam.  Sed 
certe  non  solum  filii  sunt  merces  fructus  ventris, 
sed  etiam  ipse  fructus  ventris  sanctissimi  est 
merces  filii  cuiuslibet  adoptivi.  Qui  autem  sunt 
isti  filii?  Audi.  Filiorum  est  diligere  patrem  et 
patris  filios ;  filii  ergo  Dei  et  filii  Ecclesiae  sunt, 
quicumque  Deum  et  proximum  diligunt;  unde 
Apostolus  ad  Ephesios  quinto  (1) :  Estote  imita- 
tores  Dei  sicut  filii  carissimi  et  amhulate  in 
dilectione  etc.  Et  Matthaei  quinto  (2)  dicitur : 
JDiligite  inimicos  vestros,  benefacite  liis  qid  ode- 
runt  vos,  et  orate  pro  perseqiientibus  et  ca- 
lumniantibus  vos,  ut  sitis  filii  Patris  vestri,  qui 
in  caelis  est.  Tales  ergo  filii,  videlicet  amatores 
Dei  et  proximi,  sunt  merces  huius  fructus  bene- 
dicti,  taliumque  filiorum  merces  est  ipse  fructus 
benedictus.  Sic  igitur  fructus  iste  diligentium 
est,  et  ideo  Maria  super  omnes  homines  hoc  fru- 
ctu  fuit  dignissima,  quia  super  omnes  homines 
fmt  caritate  affectuosissima.  Propter  quod  bene 
ait  Augustinus  (3)  sic :  «  Quis  dubitare  poterit 
omnino  in  affectionem  caritatis  transisse  viscera 


1)  Vers.  1.  seq. 

2)  Vers,  44.  seq. 

3)  Potius  Bernard.,  Serm.  1.  in  Assurat.  B.  M.  V.  n.  2. 

Mariae,  in  qnibus  ipsa,   quae   Deus  est,  caritas, 
novem  mensibus  corporaliter  requievit»? 

Tertio,  carissimi,  videamus,  quomodo  fructus 
Mariae  beiiedictus  sit  patientium  et  miUiim  con- 
tra  iram;  de  hoc  accipiamus  quod  dicitur  lob 
vigesimo  secundo  (1) :  Acquiesce  ergo  illi  et  lia- 
beto  pacem,  et  per  haec  habebis  fructus  opti- 
mos.  Acquiescere  et  pacem  habere  est  mitium 
et  patientium.  Qui  autem  tales  sunt,  ipsi  per 
hoc  fructus  optimos  habebunt.  Duo  autem  sunt 
optimi  fructus :  unus  virtutis,  alter  ventris.  Opti- 
mus  fructus  virtutis  est  caritas,  de  qua  Aposto- 
lus  (2)  ait :  Fructus  autem  spiritus  est  cari- 
tas  etc.  Fructus,  qui  ibi  enumerantur,  alii  qui- 
dem  sunt  boni,  alii  vero  meliores;  sed  primus, 
qui  est  caritas,  optimus  est,  per  quem  alii  omnes, 
sicut  ostendit  Augustinus  (3),  boni  sunt.  Opti- 
mus  autem  fructus  ventris  est  Christus.  Ille 
namque  bonus  fructus  ventris  est  quicumque 
in  ventre  sanctificatus   est.    Ideoque  bonus  est 


1)  Yers.  21.  2)  Gal.  5,  22. 

3)  Tract.  87.  in  loan.  Evaug.  n.  1:  «  Merito  itaque 
magister  bonus  dilectionem  sic  saepe  commendat,  tanquam 
sola  praecipienda  sit,  sine  qua  non  possunt  prodesse  cetera 
hona,  et  quae  non  potest  haberi  sine  ceteris  bonis,  quibus 
homo  efficitur  bonus  » . 

fructus  veutris  Elisabeth,  melior  autem  fructus 
ventris  Annae,  optimus  vero  fructus  ventris  Ma- 
riae.  Bonus  utique  fructus  Elisabeth  loannes, 
melior  fructus  Annae  Maria,  optimus  fructus 
Mariae  lesus.  Pensa,  frater,  quis  sit  iste  fructus 
et  de  qua  terra  sit  productus,  et  videbis,  quod 
est  optimus.  Audi  Hieronymum  (1),  qui  ait:  «Fru- 
ctus  iste  est  Virgo  de  Virgine,  Dominus  de  an- 
cilla,  Deus  ex  homine,  Filius  ex  matre,  fructus 
ex  terra».  0  felices,  qui  in  omnium  castigatio- 
num  disciplina  animum  tam  patientem  habent 
et  tam  pacatum,  quod  ex  hoc  iustissime  conse- 
quuntur  fructum  patientium,  fructum  pacatissi- 
mum,  de  quo  Apostolus  ad  Hebraeos  duodeci- 
mo  (2)  loquitur:  Omnis,  inquit,  disciplina  in 
praesenti  quidem  videtur  non  esse  gaudii,  sed 
moeroris,  postea  autem  fructum  pacatissimum 
exercitatis  per  eam  reddet  iustitiae.  Exercita- 
tam  (3)  ergo  patientiam  habentes  fructum  opti- 
mum  referunt  iuxta  illud  Lucae  octavo  (4) :  Fru- 
ctum  afferunt  in  patientia.  Sic  ergo  fructus  iste 
benedictus  est  patientium  et  mitium,  et  ideo  Ma- 
ria  super  omnes  homines  fuit  hoc  fructu  dignis- 


1)  Breviar.  in  Psalm.,  Ps.  66.  2)  Vers.  11. 

3)  A  exercitati.  4)  Vers.   15. 

sima,  qnia  super  omnes  homines  fait  mitissima, 
ita  quod  nec  oculo  nec  verbo  nec  facto  tenuis- 
simae  impatientiae  signum  ostendit  Yirgo  patien- 
tissima,  teste  Ambrosio  (1),  qui  ait :  «  Nihil  tor- 
vum  in  oculis  Mariae,  nihil  in  verbis  procax, 
nihil  in  actu  inverecundum  » . 

Quarto,  carissimi,  videamus,  quomodo  fru- 
ctus  Mariae  sit  exercentium  se  et  Idborantium, 
contra  acediam;  de  hoc  dicitur  Sapientiae  ter- 
tio  (2) :  Bonorum  Idborum  gloriosus  est  fructus. 
Quaerendus  est  ergo  fructus  iste  cum  exercitio 
laboris,  secundum  quod  apis  quaerit  fructum 
mellis,  fructum,  inquam,  de  quo  Ecclesiastici  un- 
decimo  dicitur  (3) :  Brevis  in  volatilibus  est  apis, 
et  initium  dulcoris  Jiahet  fructus  eius.  Considera, 
carissime,  quomodo  apis  de  horto  ad  hortum,  de 
arbore  ad  arborem,  de  flore  ad  florem  discurrat 
pro  fructu  mellis ;  sic  et  tu  meditationibus  et 
desideriis  et  zelo  imitandi  discurre  circa  exempla 
iustorum  et  maxime  perfectorum ;  discurre,  in- 
quam,  de  horto  ad  hortum,  id  est  de  statu  ad 
statum;  discurre  de  arbore  ad  arborem,  id  est 
de  iusto  ad  iustum ;  discurre  de  flore  ad  florem, 


1)  II.  de  Virginib.  c.  2.  n.  7. 

2)  Vers.  15.  3)  Vers.  3. 

id  est  dc  virtute  ad  virtutem,  de  exemplo  ad 
oxemplum  (1) ;  discurre  maxime  super  hunc  flo- 
rem,  in  quo  invenies  totum  mellis  divini  fructum, 
super  illum  utique  florem,  qui  est  flos  et  fructus; 
de  quo  beatus  Ambrosius  (2)  dicit :  «  Flos  Ma- 
riae  Christus  est,  qui  veluti  bonae  arboris  fru- 
ctus  pro  nostrae  processu  virtutis  nunc  floret, 
nunc  fructificat  in  nobis  » .  Laboremus,  fratres, 
bene  pro  hoc  fructu,  quia  bonorum  Idborum  glo- 
riosus  est  fructus.  Non  ergo  quorumcumque  la- 
borum,  sed  tantum  bonorum  laborum  est  fructus 
iste ;  non  enim  est  illorum  laborum,  de  quibus  di- 
citur  Sapientiae  tertio  (3) :  Sapientiam  qui  dbiicit 
et  discipUnam  infelix  est,  et  vacua  est  spes  il- 
lorum  et  labores  sine  fructu.  Sic  igitur  fructus 
iste  benedictus  est  exercentium  se  in  bono  contra 
acediam.  Et  ideo  Maria  super  omnes  liomines 
fuit  hoc  fructu  dignissima,  quia  super  omnes  ho- 
mines  in  bono  fuit  exercitatissima,  sicut  bene 
ostendit  Beda  (4),  qui  super  hoc  verbo :  Magni- 
ficat  anima  mea  Bominum,  inducit  ipsam  sic 
loquentem :  «  Totum  animi  affectum    in    agendis 


1)  In  A  adest  parvum  et  ineptum  additamentum. 

2)  II.  in  Luc.  n.  24.  3)  Vers.  11. 
4)  I.  in  Luc.  c.  1. 

gratiarum  laudibus  offero,  totum,  quod  vivo,  quod 
sentio,  quod  discerno  in  eius  magnitudine  con- 
templanda,  totum  in  eius  praeceptis  observandis 
impendo  ». 

Quinto  videamus,  carissimi,  quomodo  fructus 
Mariae  sit  liberallum  contra  avaritiam,  et  ma- 
xime  illorum  liberalium,  qui  pro  hoc  fructu  re- 
nuntiant  omnibus  temporalibus,  iuxta  illud  Can- 
ticorum  octavo  (1) :  Vir  affert  pro  fructu  eius 
mille  argenteos,  «  relinquendo  omnia  »,  ostendit 
Interlinearis  (2).  Et  iterum  Glossa  (3)  dicit :  «  Per 
mille  perfectio,  per  argentum  omne  mundanum 
accipitur  » .  Qui  ergo  perfecte  omne  mundanum 
pro  Christo  relinquit,  ipse  quasi  mille  argenteos 
pro  hoc  fructu  tradit.  Sed  ecce,  qui  dare  nolue- 
rit  mille  omnia  relinquendo,  debet  saltem  aliqua 
pro  hoc  fructu  dare  pauperibus  subveniendo,  ut 
sit  sicut  oliva  fructifera  (4)  fructum  misericordiae 
ferendo.  Quia  vero  summus  misericordiae  fructus 
est  summa  misericordia,  quae  est  Deus,  ideo  Ma- 
ria,  quae  hunc  misericordiae  fructum  copiosissime 


1)  Vers.  11. 

2)  Apud  Lyrauura  iu  huuc  locum. 

3)  Scilicet  ordinaria  apud  Lyranum  in  hunc  locmn. 

4)  Psalm.  51,  10. 

tulit,  ipsa  sicut  oliva  fructifera,  ipsa  quasi  oliva 
speciosa  in  campis  (1)  convenientissime  fuit.  Pro- 
pter  quod  bene  loannes  Damascenus  (2)  dicit : 
«  Maria  in  domo  Domini  plantata  et  impinguata 
Spiritu  ut  oliva  fructifera  omnis  virtutis  liabi- 
taculum  facta  est » .  Heu !  quam  longe  ab  isto  fru- 
ctu  misericordium  terrena  contemnentium  sunt 
animae  avarorum,  de  quibus  Lucae  octavo  (3) : 
A  sollicitudinibus  et  divitiis  et  voluptatibus 
vitae  euntes  suffocantur  et  non  referunt  fru- 
ctum.  Dicitur  quoque  Ecclesiastae  quinto  (4) : 
Qui  amat  divitias  fructum  non  capiet  ex  eis. 
Sic  ergo  fructus  iste  liberalium  et  temporalia 
contemnentium  est;  et  ideo  Maria  super  omnes 
homines  fuit  hoc  fructu  dignissima,  quia  super 
omnes  homines  in  contemptu  temporalium  fuit 
liberalissima,  teste  beato  Bernardo  (5),  qui  ait: 
«  Quidquid  Maria  honoris  in  populo,  quidquid 
rerum  terrenarum  de  paterna  domo  habere  po- 
tuisset,  omnia  arhitrata  est  quasi  stercora,  ut 
Christum  lucrifaceret  (6)  » . 


1)  Eccli.  24,  19. 

2)  IV.  de  Fide  orthod.  c.  14. 

3)  Vers.  14.  4)  Vers.  9. 

5)  Homil.  3.  super  Missus  est  n.  3. 

6)  Phil.  3,  8. 

Sexto  videamus,  carissimi,  quomodo  fructus 
ventris  Mariae  sit  abstinentium  contra  gulam; 
et  de  lioc  notemus  quod  dicitur  Proverbiorum 
decimo  tertio  (1) :  De  fructu  oris  sui  satiahitur 
liomo  honis.  Fructus  Mariae  fructus  oris  dici 
potest,  non  solum,  quia  oris  et  oratione  et  doctrina, 
sed  etiam,  quia  oris  abstinentia  acquiritur.  De 
isto  fructu  satiahitur  bonis  spiritualibus  qui  pro 
isto  fructu  abstinens  est  a  bonis  temporalibus. 
Satiabitur  bonis  de  isto  fructu  quicumque  esurit 
et  sitit  corporaliter,  magis  autem  spiritualiter 
pro  isto  fructu;  unde  beatus  Bernardus  (2)  ait: 
«  Bonus  fructus  est  qui  animarum  esurientium 
et  sitientium  iustitiam  (3)  et  esca  et  potus  est » . 
Beati  qui  pro  hoc  fructu  esuriunt  in  mundo, 
quia  de  ipso  satiabuntur  in  caelo,  iuxta  illud 
Lucae  sexto(4):  Beati  qui  nunc  esuritis,  quia 
saturabimini.  Hic  ergo  pro  hoc  fructu  abstiuei> 
tes  ibi  erunt  de  fructu  isto  comedentes;  unde 
Isaiae  tertio  dicitur  (5) :  Dicite  iusto,  quoniam 
bene,  quoniam  fructum  adinventionum  suarum 


1)  Vers.  2. 

2)  Homil.  3.  super  Missus  est  u.  6. 

3)  Matth.  5,  6. 

4)  Vers.  21.  5)  Vers.  10. 

comedet.  Sic  ergo  fructus  iste  benedictus  est  abs- 
tinentium  contra  gulam,  et  ideo  Maria  super 
omnes  homines  fuit  boc  fructu  dig-nissima,  quia 
super  omnes  bomines  fuit  contra  grulam  tempe- 
ratissima.  Propter  quod  bene  loannes  Cbrysosto- 
mus  (1)  ait:  «  Comessatrix  aut  vinoleiita  Maria 
nunquam  fuit,  non  levis,  non  iocosa,  non  canta- 
trix,  non  turpium  verborum  amatrix  »  ;  talia  certe 
intemperantiam  sequi  solent. 

Septimo,  carissimi,  videamus,  quomodo  fru- 
ctus  ventris  Mariae  sit  contlnentmm  contra  lu- 
xuriam ;  de  boc  enim  dicitur  Sapientiae  tertio  (2) : 
Felix  sterilis  et  incoinquinata,  qiiae  nescivit 
torum  in  delicto,  liahehit  fructum  in  respe- 
ctione  animarum  sanctarum ;  in  respectione,  in- 
quam,  per  gratiam,  magis  autem  in  respectione 
per  gloriam.  Et  certe  fructus  ventris  castissimi, 
fructus  ventris  virginalis  merito  est  fructus  con- 
tinentium  specialis.  Cum  enim  per  fructum  Yir- 
ginis  benedictum  benedicantur  omnes  fideles  ge- 
neraliter,  merito  continentes  benedicentur  per 
ipsum  specialiter,  per  quem  etiam  continentium 
regina  benedicta  est  prae    omnibus   singulariter, 


1)  Loco  pag.  54,  nota  4.  cit. 

2)  Yers.  13. 

sicut  bene  beatns  Bernardus  (1)  declarans  dicit: 
«  Vere  benedictus  fructus  ventris  tui,  in  quo  be- 
nedictae  sunt  omnes  gentes,  de  cuius  plenitudine 
tu  quoque  accepisti  cum  ceteris,  etsi  differentius 
a  ceteris».  Yae  luxuriosis,  qui  nullam  partem  ha- 
bent  in  fructu  Virginis!  Yae  miseris,  qui  nuUum 
habent  ramum,  qui  possit  ferre  fructum  yirgi- 
neum!  Unde  de  adultera  dicitur  Ecclesiastici  vi- 
gesimo  tertio  (2) :  Bami  eius  non  dahunt  fru- 
ctum.  Igitur  fructus  iste  benedictus  est  continen.- 
tium  contra  luxuriam,  et  ideo  Maria  super  omnes 
homiues  hoc  fructu  dignissima  fait,  quia  super 
omnes  homines  fuit  castissima,  sicut  bene  testa- 
tur  loannes  Chrysostomus  (3),  dicens:  «0  inae- 
stimabilis  laus  Mariae!  Magis  credebat  loseph 
castitati  eius  quam  utero  eius  et  plus  gratiae 
quam  naturae;  possibilius  esse  credebat,  mulie- 
rem  sine  viro  concipere  quam  Mariam  posse 
peccare  » .  0  igitur  Maria  felicissima !  quae  vere 
tanquam  virtuosissima  fructu  divino  fuisti  di- 
gnissima,  adiuva  nos,  ut  virtutibus  ad  hunc  fru- 
ctum  pertingere  valeamus,  Dominum  nostrum  le- 
sum  Christum,  Filium  tuum. 


1)  Homil.  3.  snper  Missiis  est  u.  5.  2)  Vers.  35. 

3)  Loc.  pag.  54,  nota  4.  cit.,  col.  633. 

iiectio  ^»11. 

Fmctus  ventris  beatae  Mariae  ad  quos  effectus 
sit  necessarius,  et  de   duodecim  utilitatibus  eius. 


^enedlctus  fructus  ventris  tui.  Vidimus  de 
benedicto  fructu  ventris  Mariae  quis  et  qualis 
sit,  vidimus  quoque,  quorum  et  quarum  sit,  vi- 
deamus  nunc,  ad  quos  et  ad  quales  effectus  ne- 
cessarius  sit.  Nam  fructus  iste  contra  malum, 
fructus  iste  ad  honum  necessarius  est.  Necessa- 
rius  quidem  est  propter  sex  effectus  contra  ma- 
lum,  necessarius  est  etiam  propter  sex  effectus 
ad  bonum.  Huius  itaque  benedicti  fructus  sunt 
duodecim  effectus  valde  utiles  sive  duodecim  uti- 
litates  valde  notabiles,  pro  quibus  merito  largi- 
torem  eiusdem  fructus   laudant  omnes  homines, 

iuxta  quod  scriptum  est  (1) :  Confiteantur  tibi 
populi,  Deus,  confiteantur  tihi  populi  omnes, 
terra  dedit  fructum  suum.  Primus  ergo  effectus 
est  expiatio  culpae  mortalis,  secundus  pacifica- 
tio  inimicitiae  capitalis,  tertius  sanatio  plagae 
originalis,  quartus  relevatio  inediae  mentalis, 
quintus  evitatio  irae  iudicialis,  sextus  elongatio 
poenae  geliennalis,  septimus  renuntiatio  suhstan- 
tiae  temporalis,  octavus  locupletatio  animae  ra- 
tionalis,  nonus  consummatio  vitae  spiritualis, 
decimus  multiplicatio  Ecclesiae  universalis,  un- 
decimus  redintegratio  ruinae  empyrealis,  duode- 
cimus  perpetuatio  gloriae  aeternalis. 

Primo  igitur,  carissimi,  fructus  Mariae  be- 
nedictus  necessarius  est  ad  expiatioiiem  culpae 
mortalis;  de  lioc  exponi  potest  quod  dicitur  Isaiae 
vigesimo  septimo  (2) :  Iste  omnis  fructus,  ut  au- 
feratur  peccatum  eius.  Omnis  fructus  intelligi 
potest  ille,  de  quo  beatus  Bernardus  (3)  loquens 
ait :  «  In  cruce  pendet  omnis  fructus  vitae,  quia 
ipsa  est  arbor  vitae  in  medio  paradisi  » .  Omnis 
ergo  fructus  est  totus  fructus ;  totus  hic  fructus 


1)  Psalm.  66,  6.  seq.  2)  Vers.  9. 

o)  Potius  Drogo  card.,  Serm.  de  sacram.  domiu.  passion. 
(Migne,  P.  L.  t.  166.  col.  1525.). 

ad  hoc  datus  est,  ad  hoc  natns  est,  ad  hoc  pas- 
sus  est,  ut  aiiferatur  peccatum  hominis.  Ipse 
enim,  sicut  angelus  inquit  Matthaei  primo  (1), 
salvum  faciet  populum  suuyn  a  peccatis  eorum. 
IpsG  quoque  est,  de  quo  loannes  (2)  dixit :  Ecce, 
Agnus  Dei,  ecce,  qiti  tollit  peccata  mundi !  Iste 
ergo  Agnus,  iste  certe  fructus  tollit  peccata, 
tam  mortalia  quam  venialia,  ut  qui  per  hunc 
fructum  purgatus  a  mortalibus  eundem  fructum 
portat,  purgetur  etiam  a  venialibus,  ut  fructum 
abundantius  ferat,  iuxta  illud  loannis  decimo 
quinto  (3) :  Omnem,  qui  facit  fructum,  purgabit 
eum,  ut  fructum  plus  afferat. 

Secundo,  carissimi,  fructus  Mariae  benedictus 
necessarius  est  ad  pacificationem  inimicitiae  ca- 
pitalis,  quae  fuit  inter  Deum  et  hominem  et  inter 
angelos  et  homines;  unde  Isaiae  quinquagesimo 
septimo  dicitur  (4):  Creavi  fructum  Idbiorum 
pacem,  pacem  ei  qui  longe  est  et  qui  prope  est. 
Fructus  ventris  Mariae  bene  potest  dici  fructus 
lahiormn  Mariae,  quia,  dum  de  labiis  suis  distil- 
laverunt  melliflua  verba  illa:  Ecce,  ancilla  Do- 


1)  Vers.  21. 

2)  Cap.  1,  29. 

3)  Vers.  2.  4)  Vers.  19. 

mini,  fiat  mihi  secimdum  verhum  tuum  (1),  sta- 
tira  concepit  mellifluum  fructum  suum.  0  vere 
melliflua  labia !  situt  dicitur  Canticorum  quar- 
to  (2) :  Favus  distillans  labia  tua,  sponsa.  Ho- 
rum  ergo  labiorum  fructum,  lesum  Christum, 
Deus  Pater  creavit  sive  pacem  fecit  (3),  pacem, 
inquam,  ei  qui  longe  est  per  culpam,  ut  fiat 
prope  per  gratiam,  pacem  ei  qui  prope  est  per 
gratiam,  ne  fiat  longe  per  culpam.  Ipse  enim, 
sicut  Apostolus  (4)  ait,  est  pax  nostra,  qui  fecit 
utraque  unum.  Factus  est  etiam  pax  fructus  iste 
inter  hominem,  qui  longe  est  in  mundo,  et  inter 
angelum,  qui  prope  est  in  caelo;  utrosque  paci- 
ficavit  in  patibulo  iuxta  illud  ad  Colossenses 
primo  (5) :  Facificans  per  sanguinem  crucis  eius 
sive  quae  in  caelis  sive  quae  in  terris  sunt. 
Itaque  fructus  iste  pax  hominis  ad  hominem,  pax 
hominis  ad  angelum,  pax  hominis  ad  Deum  factus 
est.  Quid  mirum,  si  per  hunc  fructum  pacem  ha- 
beat  homo  cum  Deo,  cum  ipse  fructus  pacificans 
sit  Deus  et  homo  ?  Testatur  hoc  Beda  (6),  qui 
ait :  «  Terra  nostra  dedit  fructum  suum  (7),  quia 


1)  Luc.  1,  38.  2)  Vers.  11. 

3)  B  legit  ciim  pacem  fecit. 

4)  Eph.  2,  14.  5)  Vers.  20. 
6)  Loc.  pag.  239,  uota  3.  cit.  7)  Psalm.  84,  13. 

Virgo  Maria,  qiiae  de  terra  corpus  habuerat, 
Filium  genuit  divinitate  quidem  Deo  Patri  aequa- 
lem,  sed  sibi  cariiis  veritate  consubstantialem  » . 
Tertio,  carissimi,  fructus  Mariae  benedictus 
necessarius  est  ad  curationem  plagae  originaUs ; 
gravi  enim  plaga,  immo  gravibus  plagis  homo 
incidens  in  latrones  (1)  vulneratus  est,  dum  per 
originale  peccatum  tam  caecus  ad  verum,  tam 
infirmus  ad  bonum,  tam  pronus  ad  malum  factus 
est.  Sed  hae  plagae  per  hunc  fructum  sanantur ; 
in  hac  quidem  vita  in  parte  sanantur  per  gra- 
tiam,  in  fatura  vero  vita  sanabuntur  per  gloriam. 
Unde  bene  legitur  Apocalypsis  vigesimo  secun- 
do  (2),  quod  angelus  ostendit  loanni  lignum  vi- 
tae,  per  menses  singulos  reddens  fructum  suum, 
et  folia  ligni  ad  sanitatem  gentium.  Lignum 
vitae  est  mater  vitae  Maria  vel  lignum  vitae 
est  lignum  crucis  vel  etiam  lignum  vitae  est 
ipse  auctor  vitae  lesus  Christus,  qui  est  fructus 
vitae;  huius  folia  sanativa  sunt  verba  et  docu- 
menta  aedificativa.  Si  autem  sanativa  sunt  folia 
eius,  quanto  magis  sanativus  est  ipse  fructus? 
Ut  igitur  per  hunc  fructum  sanemur,  accedamus 
ad  arborem  eius,  accedamus,  inquam,  ad  Mariam 

1)  Luc.  10,  30.  2)  Vers.  2. 

orantes  cum  Anselmo  (1),  qni  orans,  ait:  «  Exandi 
me,  domina,  sana  animam  peccatoris  servi  tui 
per  virtutem  benedicti  fructus  ventris  tui,  qni 
sedet  in  dextera  omnipotentis  Patris  sui  ». 

Quarto,  carissimi,  fructus  Mariae  benedictus 
necessarius  est  ad  relevatioyiem  inediae  sive  fa- 
mis  mentalis,  ne  propter  defectum  nutrimenti 
deficiant  animalia  Dei;  propter  quod  bene  loelis 
secundo  (2)  dicitur:  Nolite  timere,  animalia  re- 
gionis,  quia  germinaverunt  speciosa  deserti,  et 
lignum  attulit  fructum  suum.  Desertum,  quod 
sine  cultura  germinat  et  profert  pastum  anima- 
lium,  signare  potest  Mariam,  quae  sine  cultura 
maritali  protulit  Filium,  qui  est  pastus  omnium 
fidelium.  Ideoque  bene  de  ipsa  dici  potest  illud 
Ezechielis  trigesimo  sexto  (3) :  Terra  illa  inculta 
facta  est  ut  hortus  voluptatis.  Speciosa  huius 
felicis  deserti  sunt  speciosa  germina  desideriorum 
caelestium,  speciosae  herbae  operum  bonorum,  spe- 
ciosi  flores  virtutum  et  donorum,  speciosa  folia 
utilium  verborum  et  certe  speciosus  fructus  ven- 
tris  sui,  qui  est  pastus  omnium  iustorum.  Maria 
ergo  est  desertum  hoc  speciosum,  Maria   quoque 


1)  Orat.  50.  (alias  49.)  iu  fine. 

2)  Vers.  22.  3)  Vers.  35. 

est  ligiinm  lioc  fructuosum,  de  quo  dicitur:  et 
Ugnum  attulit  fructtim  suiim.  0  vere  mirabilem 
fructum !  per  quem  tam  fames  quam  sitis  rele- 
vatur  animarum,  sicut  testatur  beatus  Bernar- 
dus  (1),  dicens:  «  Bonus  fructus,  qui  animarum 
esurienthim  et  sitientium  iustitiam  (2)  et  esca  et 
potus  est».  Nolite  ergo  timere,  animalia  Dei, 
nolite  timere,  fideles  Christi,  quod  inedia  deficiatis, 
cum  plena  pascua  in  deserto,  plenum  fructum  in 
ligno,  plenum  etiam  pabulum  in  praesepio  ha- 
beatis.  Ait  enim  beatus  Gregorius  (3) :  «  ISTatus 
reclinatur  in  praesepio,  ut  fideles  omnes  velut 
sancta  animalia  carnis  suae  alimento  reficeret » ; 
et  beatus  Augustinus  (4):  «  0  praesepe  splen- 
didum,  in  quo  non  iacuit  foenum  animalium,  sed 
cibus  angelorum  inventus  est  »! 

Quinto,  carissimi,  necessarius  est  fructus  Ma- 
riae  benedictus  ad  evitationem  irae  iudicialis, 
quam  utique  certam  habet  omnis  iniustus,  sicut 
fructum,  quo  ira  iudicii  evaditur,  certum  utique 
habet  omnis  iustus ;  unde  in  Psalmo  (5)  dicitur : 


1)  Homil.  3.  super  Missus  est  n.  6. 

2)  Matth.  5,  6.  3)  I.  Homil.  in  Evang.  n.  1, 

4)  Serm.  119.  append.  (alias  9.  de  Temp.)  n.  5. 

5)  Psalm.  57,   12. 

Si  utique  est  fructus  iusto,  utique  est  Deus  iu- 
dicans  eos  in  terra;  «  cos,  id  est  iniustos  », 
sicut  exponit  Glossa  (1).  Iniustos  namque  iudi- 
cabit  Deus  in  terra,  dum  in  iudicio  iusti  in  aere 
erunt,  iniusti  vero  in  terra  remanebunt,  quia 
terrenis  contra  Deum  adhaeserunt,  ita  ut  dicere 
possent  (2) :  Adhaesit  in  terra  venter  noster.  Do- 
minus  ergo  lesus,  sicut  utique  est  fructus  suavis 
iusto,  sic  utique  iudex  erit  gravis  iniusto.  Vae 
ergo  eis  qui  fructum  tam  suavissimum  convertunt 
sibi  in  iudicium  tam  amarissimum,  sicut  dicitur 
Amos  sexto  (3) :  Convertistis  in  amaritudinem 
iudicium  et  fructicm  iustitiae  in  absynthiiim. 
Fructus  iustitiae,  fructus  iusti;  fructus  iustus 
est  fructus  Mariae,  de  quo  certe  beatus  Hieronj- 
mus  (4)  ait :  « lustum  fructum  dedit  terra,  Virgo, 
quia  veritas  de  ierra  orta  est  » . 

Sexto,  carissimi,  necessarius  est  fructus  Ma- 
riae  benedictus  ad  clongationem  sive  ad  declina- 
tionem  poenae  gehennalis  sive  mortis  aeternalis, 
de  quo  exponere    possumus   quod   dicitur   quarti 


1)  Petri  Lombardi  in  huuc  locum  dicit :  « id  est  malos». 

2)  Psalm.  43,  25.  3)  Yers.   13. 
4)  Cfr.  Breviar.  in   Psalni.   (intcr  opera  Hieron.),  in 

Ps.  66,  7.  et  84,  12.  seq. 

Regum  decimo  octavo(l):  Transfcram  vos  in 
terram  fructlferam  et  fertilem  vini,  terram  pa- 
nis  et  olei  ac  mellis,  et  vivetis  et  non  morie- 
mini.  In  terram  Mariae  vel  m  terram  Ecclesiae 
transferuntur  qui  toto  corde  ad  ipsam  conver- 
tuntur.  Haec  autem  terra  valde  est  fructifcray 
ferens  fructum  panis  et  vini,  olei  et  mellis,  Do- 
minum  nostrum  lesum  Christum.  Ipse  namque 
nobis  est  fructus  panis  confortantis  contra  defe- 
ctum,  ipse  nobis  est  fructus  vini  animantis  ad 
perfectum,  ipse  quoque  nobis  est  fructus  olei  il- 
luminantis  intellectum,  ipse  insuper  nobis  est  fru- 
ctus  mellis  dulcorantis  affectum.  Per  huiusmodi 
certe  fructum  vivetis,  carissimi,  et  non  moriemini 
morte  aeterna.  Benedicta  ergo  sit  terra  huius 
fructus  et  benedictus  super  omnia  sit  ipse  fru- 
ctus,  per  quem  a  tantis  malis  exempti  sumus, 
sicut  etiam  bene  declaravit  Anselmus  (2),  cum 
dixit :  «  Quid  digne  referam  genitrici  Dei  et  Do- 
mini  mei,  per  cuius  fecunditatem  captivus  sum 
redemptus,  per  cuius  partum  de  morte  aeterna 
sum  exemptus,  per  cuius  prolem  perditus  sum 
restitutus  et  de  exsilio  miseriae  in  patriam  bea- 


1)  Vers.  32. 

2)  Orat.  52.  (alias  51.)  post  initium. 


268  SPECULUM   B.   M.    V. 

titudinis  reductus  ?  Benedicta  in  mulierihus !  Haec 
omnia  mihi  dedit  benedictus  fructus  ventris  tui 
in  regeneratione  baptismatis  sui  ».  Vae  ergo 
omnibus  ab  isto  fructu  alienis !  Scriptum  namque 
est  (1) :  Omnis  arhor,  quae  non  facit  fructum 
honum,  excidetur  et  in  ignem  mittetur. 

Septimo,  carissimi,  necessarius  est  fructus 
Mariae  benedictus  ad  renuntiationem  sive  con- 
temptum  substantiae  temporalis;  unde  Cantico- 
rum  octavo  (2) :  Vir  affert  pro  fructu  eius  mille 
argenteos,  «  relinquendo  temporalia  » ,  dicit  In- 
terlinearis  (3),  nam,  sicut  alia  Glossa  (4)  dicit, 
«  per  mille  perfectio,  per  argentum  vero  omne 
mundanum  accipitur  » .  Unde  quasi  mille  argen- 
teos  pro  hoc  fructu  dat  quicumque  perfecte  omni- 
bus  temporalibus  pro  Cbristo  renuntiat;  et  vere 
merito  pro  hoc  fructu  omnia  temporalia  ferventer 
vilipendit  quicumque,  quam  pretiosissimus  sit  iste 
fructus,  diligenter  attendit, -dicens  illud  Prover- 
biorum  octavo  (5) :  Melior  est  fructus  meus  auro 
et  lapide  pretioso  et  genimina  mea  argento  ele- 


1)  Matth.  3,  10.  2)  Vers.  11. 

3)  Apud  Lyraniim  in  hiinc  locuni. 

4)  Scilicet  ordinaria  apud  Lyranum  iu  huuc  locum. 

5)  A^ers.  19. 

cto.  Vir  certe  est  quicumque  tam  virilis  est ;  vir 
autem  iste  virilis  pro  hoc  fructu  contemnere  debet 
non  solum  res  et  divitias,  sed  etiam  honores  et 
potentias,  dicens  illud  ludicum  nono(l):  Non 
posswn  deserere  dulcedlnem  meam  fructusque 
suavissimos  et  ire,  ut  inter  cetera  ligna  pro- 
movear.  Suavissimi  fructus  sunt  Christus  et  ca- 
ritas;  ligna  silvarum,  sicut  dicit  Glossa  (2), 
«  sunt  homines  infructuosi,  aeterno  incendio  prae- 
parati  » .  Igitur  propter  fructus  istos  suavissimos 
vir  virilis  contemnat  honores  super  ligna  silva- 
rum  periculosissimos,  viriliter  contemnat  omnia 
propter  frnctum  benedictum  super  omnia,  do  quo 
beatus  Bernardus  (3)  ait :  «  Singulariter  henedi- 
ctus  fructus  ventris  tui,  cum  sit  super  omnia 
benedictus  Beus  in  saecula  (4)  ». 

Octavo,  carissimi,  necessarius  est  fructus 
Mariae  benedictus  ad  locupletationem  sive  ad 
repletionem  animae  rationalis;  unde  dicitur  Pro- 
verbiorum    duodecimo  (5) :    De   fructu   oris   sui 


1)  Vers.  11. 

2)  Ordinaria  apud  Lyranum  in  hunc  locum  ex  Isidoro, 
Quaest.  in  lib.  ludic.  c.  6.  n.  7. 

3)  Homil.  3.  super  Missus  est  n.  5. 

4)  Rom.  9,  5.  5)  Vers.  14. 

unusquisque  replehltur  bonis.  Dominum  lesum 
non  solum  fructum  ventris,  sed  etiam  fructum 
oris  non  iucongrue  fatemur,  quia  ipsum  oris 
praedicatione,  oris  confessione,  oris  oratione  me- 
remur.  Ipsum  quoque  ore  exteriori  sumimus  sa- 
cramentaliter,  ore  vero  interiori  spiritualiter. 
Propter  quod  bene  Hieronymus  (1)  ait:  «  Flos 
Mariae  factus  est  fructus,  ut  nos  illum  comede- 
remus».  De  isto  fructu  oris  unusquisque  fidelis 
replebitur  bonis  spiritualium  divitiarum,  bonis, 
inquam,  virtutum  et  gratiarum.  De  talium  bo- 
norum  repletione  Apostolus  dicit  ad  Eomanos 
decimo  quinto  (2) :  Deus  aufem  spei  repleat  vos 
omni  gaudio  et  pace  in  credendo,  ut  abundetis  in 
spe  et  virtute  Sp^iritus  sancti.  0  vere  beata  huius 
fructus  plenitudo,  qua  repletus  est  non  solum 
ager  Virginis  hunc  fructum  producentis,  sed  etiam 
saccus  uniuscuiusque  fidelis  hunc  fructum  conti- 
nentis,  sicut  patet  per  beatum  Hieronymum  (3), 
qui  ait:  «  Bene  ager  plenus  (4)  dicitur,  quia 
plena  gratia  Virgo  Maria  pronuntiatur,  de  cuius 


1)  Breviar.  in  Psalm.  Ps.  66.  (inter  opera  Hieron.). 

2)  Vers.  13. 

3)  Epist.  9.  ad  Paul.  et  Eustoch.  (inter  opera  Hieron.) 
n.   11. 

4)  Gen.  27,  27. 

utero  credentibus  fructus  vitae  processit,  et  nos 
omnes  de  x)lenltudine  eius  accepimus  gratiam 
pro  gratia  (1)  ». 

Nono,  carissimi,  necessarius  est  fructus  Ma- 
riae  benedictus  B.d  perfectionem  vitae  spiritualis; 
unde  de  viro  perfecto  bene  in  Psalmo  dicitur  (2) : 
Et  erit  tanquam  lignum,  quod  plantatum  est 
secus  decursus  aquarum,  quod  fructum  suum 
dahit  in  tempore  suo.  Et  folium  eius  non  de- 
fluet,  et  omnia,  quaecumque  faciet,  prosp>era- 
buntur.  Quid  intelligere  debemus  per  decursus 
aquarum  nisi  irrigationes  gratiarum,  per  quas 
homo  dat  sive  profert  fructum  suum,  Dominum 
lesum  Christum  ?  Tres  autem  hic  conditiones  per- 
fectae  vitae  insinuantur,  quae  horainem  hoc  fru- 
ctu  fructiferum  comitantur.  Perfectorum  namque 
est  tempus  suum  no7i  negligere,  propter  quod 
bene  dicitur:  fructum  suum  dahit  in  tempore 
suo ;  perfectorum  quoque  est  in  verhis  inutilibus 
non  defluere,  propter  quod  bene  additur:  et  fo- 
lium  eius  non  defluet;  perfectorum  insuper  est 
quae  spiritui  prospera  sunt  non  omittere,  propter 
quod  bene  subiungitur:  oynnia,  quaecuynque  fa- 
ciet,  prosperahuntur.  Vel  certe  ei  qui  hunc  fru- 


1)  loan.  1,  16.  2)  Psalm.  1,  3.  seq. 


272  SPECULUM    B.    M.    V. 

ctum  per  caritatem  tulerit  omnia  prosperabuntur, 
quando  sibi  omnia  in  bonum  cooperantur,  sicut 
scriptum  est  ad  Eomanos  octavo  (1) :  Scimus, 
quonlam  diligentlhus  Deum  omnia  cooperanfur 
in  honum.  Beatus  vir,  qui  tam  perfecte  tulerit 
fructum  istum,  ut  tempus  suum  non  transeat 
infructuosum,  ut  verbum  sibi  non  defluat  otiosum, 
sicque  sit  tanquam  lignum  fructuosum  spiritua- 
liter,  quemadmodum  Maria  fuit  etiam  corporali- 
ter,  de  qua  beatus  Bernardus  (2)  ait :  «0  vere 
lignum  vitae,  quod  solum  fuit  dignum  portare  sa- 
lutis  fructum  »! 

Decimo,  carissimi,  necessarius  est  fructus 
Mariae  benedictus  ad  multiplicationem  Ecclesiae 
universalis.  Unde  dicitur  Proverbiorum  trigesimo 
primo  (3) :  De  fructu  manuum  suarum  planta- 
vit  vineam.  Dominus  le.sus,  sicut  bene  fructus 
ventris  dicitur,  quia  ventre  concipitur,  et  sicut 
bene  fructus  oris  dicitur,  quia  ore  sumitur,  ita 
bene  fructus  manuum  dicitur,  quia  manibus  bo- 
norum  operum  acquiritur,  manibus  quoque  sacer- 

# 

dotalibus  ministratur;  unde  fructus   iste   plenis- 


1)  Vers.  28. 

2)  Serm.  2.  de  Adventu  Dom.  u.  4. 

3)  Vers.  16. 

sime  est  fructus  Mariae,  fructus  certe  ventris 
eius  est,  quia  de  ventre  eius  singularissime  na- 
tus  est;  fructus  etiam  oris  eius  est,  quia  ore 
eius  dulcissime  communicatus  est(l);  fructus 
quoque  manuum  eius  est,  quia  manibus  eius  de- 
votissime  attrectatus  est.  De  isto  itaque  manuum 
fructu  Maria  vel  primitiva  Ecclesia,  sicut  expo- 
nit  Glossa  (2),  plantavit  vineam,  id  est  Ecclesiam 
universalem  per  orbem  diffusam.  0  quomodo  pal- 
mites  huius  vineae,  videlicet  fideles  Ecclesiae,  per 
hunc  fructum  multiplicati  sunt,  dum  rectores  Ec- 
clesiae  in  cordibus  fidelium  eundem  fructum  spi- 
ritualiter  nasci  fecerunt !  Hinc  bene  in  Psalmo  (3) 
dicitur:  Fecerunt  fructiim  nativitatis,  et  bene- 
dixit  eis,  et  multipUcati  sunt  nimis.  Quia  Ecclc- 
sia  de  omnibus  generationibus  est  per  hunc  fru- 
ctum  multiplicata,  ideo  Virgo  hunc  fructum  pro- 
ducens  merito  ab  omnibus  generationibus  prae- 
dicatur  beata.  Propter  quod  bene  ipsa  ait  (4) : 
Ecce  enim,  ex  hoc  heatam  me  dicent  omnes  ge- 
nerationes;  de  quibus  verbis  loquens  beatus  Ber- 


1)  Verba  fructus  etiam  oris...  communicatus  est  de- 
sunt  in  B  C. 

2)  Vide  Glossam  ordinariam  apud  Lyranum  et  Exposit. 
Bedae  in  hunc  locum. 

3)  Psalm.  106,  37.  seq.  4)  Luc.  1,  48. 

18 

nardus  (1)  inducit  Mariam  loquentem  sic:  «  Ecce, 
iam  video,  quod  futurum  est  in  me,  quis  fructus 
procedat  de  me,  quot  et  quanta  bona  non  mihi  soli, 
sed  omnibus  generationibus  provenient  per  me  » . 
Undecimo,  carissimi,  necessarius  est  fructus 
Mariae  benedictus  ad  restaurationem  ruinae  em- 
pyrealls,  ruinae,  inq^am,  factae  in  caelo  empy- 
reo ;  de  hoc  notare  possumus,  quod  Dominus  de 
medulla  cedri  plantare  volens  dixit  Ezechielis 
decimo  septimo  (2):  In  monte  sublimi  Israel 
plantabo  illud,  et  erumpet  in  germen  et  faciet 
fructum.  Mons  sublimis  est  sublimis  illa  man- 
sio,  sublimis  illa  societas  angelorum,  quae  bene 
mons  Israel  dicitur,  quia  Israel  visio  Dei  inter- 
pretatur  (3).  Et  certe  angeli  semper  in  visione 
Dei  sunt,  testante  eo  qui  ait  in  Evangelio  Mat- 
thaei  (4) :  Angeli  eorum  in  caelis  semper  vident 
faciem  Patris  mei,  qui  in  caelis  est.  In  isto  sub- 
limi  monte,  in  ista  sublimi  angelorum  societate 
Deus  plantavit  illud  quod  de  massa   perditionis 


1)  Scilicet  ex  Serra.  in  Cant.  B.  M.  V.   (inter  opera 
Bernardi)  n.  3. 

2)  Vers.  23. 

3)  Hieron.,  de  Nom.  Hebr.  (Exod.):   «  Israel  vir  aut 
mens  videns  Deum  ». 

4)  Matth.  18,  10. 

elegit,  plantavit,  inqnam,  medullam  cedri  (1), 
medullam  generis  humani,  id  est  omnes  electos 
Dei,  quorum  quidam  in  re,  quidam  in  spe  plan- 
tati  iam  suut  in  angelico  monte.  0  vere  super 
omnia  diligendus  fructus,  propter  quem  tam  sub- 
limiter  plantatur  omnis  electus !  Libenter  liunc 
fructum,  Dominum  nostrum  lesum  Christum,  por- 
tare  possumus,  propter  quem  inter  angelos  iam 
in  spe  plantati  sumus;  huic  etiam  fructui  sem- 
per  gratias  agimus,  cuius  gratia  angelorum  uni- 
versitatem  redintegramus.  Unde  huius  fructus  ma- 
ter  Maria  bene  potest  gloriari  et  dicere  verba 
illa,  quae  beatus  Bernardus  (2)  quasi  ex  ore 
Mariae  loquens  ait :  «  Angelicarum  generationum 
numerus  per  meum  generatum  redintegrabitur, 
et  hominum  generatio  in  Adam  maledicta  per 
benedictum  fructum  ventris  mei  ad  aeternam  be- 
nedictionem  regenerabitur  » . 

Duodecimo,  carissimi,  necessarius  est  fructus 
Mariae  benedictus  a.d  perpetuationem  gloriae  aeter- 
nalis,  quae  aeterna  non  esset,  nisi  per  hunc  fru- 
ctum  conservaretur ;  unde  dicitur  Proverbiorum 
undecimo  (3) :  Fructus  iusti,  lignum  vitae.  Optime 


1)  Ezech.  17,  22. 

2)  Loc.  pag.  274.  nota  1.  cit.  3)  Vers.  80^ 

fructus  iste  dictus  est  lignum  vitae,  quia,  sicut 
lignum  ad  conservandam  vitam  naturalem  in  pa- 
radiso  terrestri,  sic  Christus  est  ad  conservandam 
vitam  aeternam  in  paradiso  caelesti.  Haec  igitur 
tanta  bona,  quae  per  benedictum  Mariae  fructum 
consequimur,  benedictus  ille  Anselmus  (1)  bene 
advertit,  cum  dixit :  «  Haec  igitur  tanta  bona 
per  benedictum  fructum  benedicti  ventris  bene- 
dictae  Mariae  provenerunt  » . 

Sic  ergo,  carissimi,  vidistis,  quomodo  fru- 
ctus  Mariae  benedictus  necessarius  omnino  est: 
primo  ad  expiandam  culpam  mortalem,  secundo 
ad  pacificandam  inimicitiam  capitalem,  tertio 
ad  sanandam  plagam  originalem,  quarto  ad  re- 
levandam  inediam  mentalem,  quinto  ad  evitan- 
dam  iram  iudicialem,  sexto  ad  declinandam  poe- 
nam  gehennalem,  septimo  ad  contemnendam  sub- 
stantiam  temporalem,  octavo  ad  locupletandam 
animam  rationalem ,  nono  ad  consummandam 
vitam  spiritualem,  decimo  ad  multiplicandam 
Ecclesiam  universalem ,  undecimo  ad  reparan- 
dam  ruinam  empyrealem,  duodecimo  ad  conser- 
vandam  (2)  gloriam  aeternalem.  Et  ecce,  hi  duo- 


1)  Orat.  52.  (alias  51.)  ante  medium. 

2)  A  B  cotmimmandam. 

decim  effectus  sive  utilitates  huius  fructus  sigiiari 
possunt  per  fructus  ligiii  vitae,  quos  omnes  ha- 
bemus  in  fructu  ventris  Mariae ;  de  quibus  duo- 
decim  fructibus  legitur  Apocalypsis  vigesimo  se- 
cundo  (1),  quod  cmgelus  ostendit  loanni  lignum 
vitae  afferens  fructus  duodecim.  —  Adiuva  igitur 
nos,  0  benedicta  in  mulieribus,  ut  per  benedictum 
fructum  ventris  tui  benedictionem  horum  duode- 
cim  fructuum  consequamur !  Adiuva,  o  Yirgo 
fructifera,  ut  per  fructum  tuum  his  fructibus 
ita  fructuosi  efficiamur,  quod  per  hos  fructus 
fructu  tuo  frui  perpetuo  mereamur!  Adiuva,  o 
dulcissima,  ut  sine  fine  nobis  concedat  dulcedine 
sua  frui  ille  liberalissimus  communicator  sui  be- 
nedictus  fructus  ventris  tui,  qui  cum  Patre  et 
Spiritu  sancto  vivit  et  regnat  Deus  per  omnia 
saecula  saeculorum.  Amen  (2). 


1)  Vers.  2. 

2)  In  codice  Hafniensi  habetur  longior  oratio,  quae 
incipit :  «  Mentem  et  oculos  pariter  cum  manibus  ad  te, 
Maria,  regina  mundi,  attollimus  »  ;  et  desinit:  «  in  vinculis 
caritatis  astricti  unus  cum  Christo  spiritus  efficiamur,  prae- 
stante  Domino  nostro  lesu  Christo  » . 

